
Cuvânt înainte 


Educaţia, cultura şi formarea sunt valori fundamentale ale oricărei societăţi, 
iar instrumentul prin care acestea se realizează nu poate fi decât cartea. Ieri şi azi, 
mâine şi totdeauna, tinerii sunt chemaţi să caute în ei înşişi şi în jur acele repere 
care să-i orienteze spre succes şi spre împlinire, într-o lume care se schimbă 
mereu. Dacă „mintea nu este un vas care trebuie umplut, ci un foc care trebuie 
aprins” (Plutarh, Moralia), atunci cartea trebuie să reprezinte un mijloc eficient 
şi sigur care să faciliteze accesul în infinita lume a ideilor şi, implicit, a cunoaşterii. 

Lucrarea Receptarea textului. Noţiuni de teorie literară, limbă şi comunicare 
îşi propune să satisfacă această condiţie de existenţă a cuvântului scris, adresându-se 
atât elevilor de pe băncile liceului, viitorilor absolvenţi care se pregătesc pentru 
examenul de bacalaureat, cât şi oricărui cititor, specializat sau nu în domeniul 
filologiei, care caută răspunsuri şi modalităţi de a pătrunde în lumea literaturii şi 
a comunicării. Structurarea ei în două părţi - „Teorie literară” şi „Limbă şi 
comunicare” - are în vedere cele două mari segmente ale studiului limbii şi 
literaturii române în liceu, dar şi imperativele actuale din programa de bacalaureat, 
care implică o redimensionare a disciplinei. Obiectivele urmărite prin acest examen 
vizează evaluarea şi certificarea competenţelor dobândite de elevi pe tot parcursul 
liceului, în cele două mari domenii - literatură română, respectiv limbă şi 
comunicare -, prin testarea în două etape: examenul oral şi examenul scris. 

Partea de teorie literară cuprinde şase capitole ample - „Literatura”, „Opera 
epică”, „Opera dramatică”, „Opera lirică”, „Arta”, „Lectura” -, toate având în 
vedere dimensiunile esenţiale ale domeniului de studiu reprezentat. Definiţiile, 
delimitările teoretice, incursiunea diacronică şi sincronică în fenomenul literar-artistic, 
investigaţiile estetice şi exemplele sunt caracterizate de rigoare ştiinţifică şi 
orientate către dominantele actuale ale studiului literaturii. 

Partea de limbă şi comunicare propune o dublă abordare, teoretică şi aplicativă, 
intenţionând să clarifice noţiuni şi concepte lingvistice, stilistice şi de comunicare 

reprezentate modest în manualele şcolare, dar şi să le ofere candidaţilor la 
examenul de bacalaureat seturi de teste concepute după modelul probei orale a 
acestui examen, într-un demers didactico-ştiinţific temeinic şi bine articulat. 
Capitole precum „Comunicarea”, „Monologul şi dialogul”, „Stilul”, „Textul 
literar şi textul nonliterar”, „Relatarea unei experienţe personale”, „Limbajul” 
acoperă întreaga sferă a studiului limbii şi comunicării în liceu, precum şi toate 
aspectele ce se pot regăsi în subiectele de bacalaureat. Textele-suport pentru 
aplicaţii sunt alese din domenii, epoci, stiluri şi genuri variate, astfel încât să 
asigure parcurgerea sistematică şi totală a programei şcolare şi a celei de examen. 

Lucrarea este şi un auxiliar necesar profesorului de limba şi literatura română, 
pentru conceperea demersului teoretic şi didactic, în vederea pregătirii elevilor 
pentru examene, olimpiade şi concursuri. Indiferent de traseul profesional al 
absolvenţilor, credem că un adevărat om de cultură se va întoarce mereu atât spre 
fundamentele estetice necesare receptării operei de artă, cât şi spre matricea 
lingvistică, pentru a comunica autentic, în relaţiile cu semenii, cu lumea, cu sinele 
profund. 

Considerăm că parcurgerea acestei lucrări, la şcoală, cu asistenţa profesorului, 
dar şi acasă, prin studiu individual, coroborată cu Receprarea textului literar. 
Analize, interpretări, repere critice, îi poate garanta oricărui tânăr performanţe 
maxime nu numai la orice examen şi concurs din perioada liceului, ci şi în 
evoluţia sa intelectuală, academică şi profesională viitoare. 


Autoarele 

Teorie literară 


Literatura 


Competenţă specifică 
Y Opera literară 


Y Tema 
Y Motivul 


Y Viziunea despre lume în literatură 


Identificarea temei şi a mo- 
dului de reflectare a acesteia 
în textele studiate sau în texte 
la prima vedere 


Literatura — trăsături generale 


v Literatura este un domeniu care a generat, în timp, intense controverse, 
nu numai prin operele pe care le-a dat umanităţii, ci şi chiar ca definire a 
termenului, a ariei sale de acoperire şi a interferenţelor cu alte discipline şi 
arte. Potrivit Dicţionarului explicativ al limbii române, literatura este o 
„formă de creaţie artistică în care se redau idei, sentimente, imagini, fapte 
din realitate cu ajutorul limbii ; artă a cuvântului”. Ştiinţele care îi studiază 
funcţiile, geneza, producţiile, valorile promovate etc. sunt numeroase, de la 
cele clasice - estetica, istoria şi critica literară - până la cele mai nou 
asumate ca având clare determinări în spaţiul artei : antropologia, semiotica, 
sociologia, psihologia etc. Fiind realizată cu ajutorul cuvintelor, literatura 
are o dublă funcţie: una de comunicare - implicând tranzitivitate şi 
reflexivitate - şi una estetică, implicând şi funcţia poetică. 

Clasicismul a propus, ca modalitate de separare a literaturii de nonli- 
teratură şi pseudoliteratură, conceptul de litere frumoase (belles lettres), 
care fixează graniţele domeniului în zona exprimării frumoase, expresive - 

„calofile” -, obţinută prin artificii retorice şi stilistice atent meşteşugite, 


într-un limbaj ce se îndepărtează de cel obişnuit. Deşi aparține altei şcoli 
de gândire decât cea clasică, formalistul rus Român Jakobson nuanţează, la 
începutul secolului XX, această viziune clasică, introducând conceptul de 
literaritate, în virtutea căruia literatura nu trebuie căutată în subiectul, 
tema sau motivele unui text, ci în maniera de structurare şi exprimare a 
acestora („ceea ce face dintr-o operă dată o operă literară”). Sunt implicite 
aşadar limbajul figurat, imaginiie artistice, tehnicile de compoziţie, virtuo- 
zităţile stilistice. Limbajul artistic nu doar exprimă o idee, ci se pune şi pe 
sine în valoare, este autoreferenţial, ceea ce neagă, oricum, comunicarea 
obişnuită. Efectul este unul special, vizând emoția estetică şi conducând 
către catharsis („purificare prin artă”). 

În modernism, această viziune nu mai este acceptabilă, dacă avem în 
vedere faptul că mijloacele de expresie ale literaturii s-au diversificat atât 
de mult, funcţia poetică - aproape exclusivă în trecut — este deseori înlocuită 
cu funcţia tranzitivă, figurile de stil nu mai reprezintă o condiţie sine qua 
non a literarităţii, iar frumosul este căutat în zone din ce în ce mai 
neaşteptate. Limbajul este liber de convenţii, poezia se apropie uneori de 
proză, iar gustul publicului este altul decât în trecut. Altfel spus, „ceea ce 
e fapt literar pentru o epocă va fi un fenomen lingvistic de viaţă socială 
pentru alta” (luri Tînianov). 


Opera literară 


Y Opera literară este o creaţie artistică, populară sau cultă, care exprimă 
realitatea prin imagini artistice născute din fantezia creatoare a autorului, 
într-o simbioză originală a conţinutului cu forma. Fiecare aspect din 
realitate este receptat şi recreat de personalitatea artistului, dobândind o 
nouă formă, în funcţie de gândirea, imaginaţia, sentimentele, temperamentul, 
experienţa de viaţă, gustul, cultura, atitudinile, convingerile şi concepţia 
estetică ale fiecărui autor în parte. Acesta transfigurează realitatea prin 
intermediul mai multor tipuri de ficţiune : ficțiune verosimilă (apropiată de 
realitatea vieţii concrete, imediate, cu aspect de adevăr, de credibil), ficțiune 
alegorică (prin personificarea unor valori sau concepte abstracte, proiectate 

sub forma unor figuri alegorice), ficțiune simbolică (prin analogii, simboluri, 
"semne etc. se sugerează realitatea vieţii), ficțiune parabolică (se creează o 

poveste de obicei cu un conţinut moralizator pentru a se transmite un sens, 
o învăţătură, o idee filosofică). Descifrarea semnificaţiilor operei, pătrunderea 
în universul de sensuri imaginat de autor se realizează prin intermediul 
aşa-numitelor chei de lectură, care presupun o participare activă a lectorului 
competent, informat, el însuşi un creator al operei, aşa cum se consideră în 
teoria modernă a textului. „Textul e asemenea labirintului lui Dedal: îl 
închide în el pe autorul său, iar când lectorul îşi asumă acel text, devine şi 
el captiv.” (Umberto Eco) 

Creaţie în versuri sau în proză, opera literară modelează realitatea prin 
imagini artistice, selectând, combinând, modificând limba pentru a comunica 
ideea şi pentru a emoţiona lectorul. Paul Valery vede în literatură aplicarea 
unor proprietăţi ale limbajului prin care se ajunge la magia cuvântului, cu 
reverberaţii între suflet şi lumea devenită obiect al reflectării. 

Receptarea textului literar presupune descifrarea lingvistico-artistică a 
operei, înțelegerea cuvântului şi a latenţelor sale, descompunerea imaginarului 
artistic, pentru că scriitorul selectează, combină cuvinte şi sensuri, operează 
„devieri” estetice. Criticul Nicolae Balotă apreciază că „discursul poetic 
participă la ordinea limbajului comun şi, totodată, . transcende această 
ordine (...). Poezia purcede din rădăcina însăşi a cuvântului; ea este o 
vorbire originară”. 

Analiza stilistică urmăreşte aspectele esenţiale ale operei sub raportul 
realizării expresivităţii, al meşteşugului cuvintelor ce primesc relief, culoare 
şi însufleţire. Originalitatea artistică se manifestă prin limbajul specific al 
operei literare, prin registrul variat al figurilor de stil, prin proiectarea 
viziunii lirice despre lume şi viaţă într-o substanţă sugestivă, inedită, la 
limita neobişnuitului, a inefabilului, a neconvenţionalului. 


Tema 


Y Tema reprezintă un aspect general al realităţii (iubirea, destinul, moartea, 
“războiul, natura, geniul, istoria, copilăria, războiul etc.), surprins artistic 
în opera literară, dar circulând şi dincolo de aceasta (în muzică, teatru, 

pictură, sculptură etc.). Cu toate că este unul dintre elementele esenţiale 
ale conţinutului operei literare, uneori tema este ascunsă, ambiguă sau greu 
decelabilă în țesătura textului. Alteori, identificarea temei unui text este 
relativă, depinzând de nivelul de generalitate la care se face această operaţie 
(iubirea sau iubirea ca ideal/iubirea împlinită/visul de iubire/cuplul etc.) 
sau chiar de interpretarea textului în cauză. Fiecare creator tratează tema în 
funcţie de personalitatea sa şi de viziunea proprie asupra lumii, a vieţii, a 
literaturii. 

Esteticianul contemporan Gerald A. Prince defineşte tema drept „o 
categorie semantică foarte abstractă, dominând un ansamblu de motive sau 
de unităţi tematice concrete sau minimale”. Această premisă este nuanţată 
şi argumentată prin raportare la mai multe niveluri ale textului : „Tema este 
un cadru, o macrostructură, un model al realităţii; un sistem care ne 
organizează cunoştinţele despre un fenomen din această lume ; tema este 
acel ceva despre care tratează un text sau una din părţile sale ; tema este o 
idee generală care unifică şi rezumă o serie de fraze ; tema este o propoziţie 
implicată de o secvenţă discursivă” (Dicţionar de naratologie, Editura 
Institutul European, Iaşi, 2004). 

„Fiecare curent literar manifestă predilecţii pentru o temă sau alta, în 
funcţie de ideologia epocii sau de concepţia estetică predominantă : Anti- 
chitatea — destinul (tragediile lui Eschil, Sofocle, Euripide) ; Renaşterea - 
omul ideal (Shakespeare, Petrarca, Boccaccio, Dante) ; clasicismul — lupta 
dintre datorie şi pasiune (Corneille, Racine, Beaumarchais, Goldoni) ; 
romantismul — geniul (Eminescu, Byron, Lermontov) ; realismul — războiul, 
familia, tare sociale precum parvenirea, avariţia, snobismul (Slavici, Rebreanu, 
Balzac, Flaubert, Tolstoi, Stendhal); modernismul - dilemele şi crizele 
eului modern: singurătatea, libertatea, moartea, comunicarea etc. (Camil 
Petrescu, Max Blecher, Mircea Eliade, Franz Kafka, Feodor Dostoievski). 

În funcţie de raportarea la prezent şi de viziunea autorului, există teme 
tradiţionale sau clasice şi teme contemporane sau moderne. După mediul 
desfăşurării acţiunii şi natura problemelor abordate, se disting teme sociale, 
psihologice, filosofice, afective. 

De asemenea, în funcţie de complexitatea materialului de viaţă cuprins 
în opera literară, se pot delimita o temă principală şi mai multe teme 
secundare, ceea ce configurează tematica textului. 

Motivul 


Y Motivul numeşte un element tematic indivizibil, unitatea minimală a 
operei literare, prin care se realizează tema. Noemi Bomher explică legătura 
dintre temă şi motiv astfel: „Numim subiecte ale imaginarului motivele 
literare, tot astfel cum temele literare pot fi socotite predicate ale imaginarului” 
(niţieri în teoria literaturii, Editura Chemarea, Iaşi, 1994). Motivul este 
reprezentat de un concept, un obiect, o situaţie, un număr etc., având un 
caracter repetabil, general acceptat ca semnificaţie. Etimologic, termenul 
derivă din participiul verbului movere („a mişca”) - motus -, ceea ce 
exprimă rolul motivului de impulsionare şi dinamizare fie a acţiunii, în 
genurile epic şi dramatic, fie a trăirilor, în genul liric. 

Motivul revine, cu o frecvenţă dictată de viziunea autorului, în mai 
multe momente ale aceleiaşi opere, contribuind de fiecare dată la îmbogățirea 
acesteia cu noi sensuri, până la mesajul final, ce reprezintă, în general, 
încununarea cu semnificaţie a motivului central. Cele trei genuri literare şi 
speciile implicate cunosc o distribuţie şi un specific ale motivelor dictate de 
specificul raportului dintre realitate şi artă. 

În proză, construcţia subiectului constă într-o țesătură de motive eterogene, 
care, la rândul lor, pot fi conexate (cele care nu pot fi omise fără a distruge 
construcţia narativă), libere (care aduc detalii şi corespund unor digre- 
siuni), incidentale (care fac să treneze povestirea, implicând alte motive, 
prin care efectul de întârziere este sporit). În raport cu povestirea, motivele 
pot fi dinamice (modifică acţiunea sau situaţia narată) şi statice (nu intervin 
în evoluţia evenimentelor). 

Genul liric valorifică motive ţinând de realităţi simbolice (numere, 
obiecte, ființe, sentimente, fenomene ale naturii etc.), toate rezonând, în 
general, cu anumite stări interioare ale omului : toamna — bătrâneţe, tristeţe, 
melancolie, nostalgie ; ploaia — plâns, reverie; noaptea — mister, visare ; 
luna - taină, feminitate etc. Există şi personaje care au devenit, în timp, 
motive literare cu o mare încărcătură simbolică, generată de mesajul operei 
sau al mitului în care au apărut pentru prima oară: Prometeu, Icar, Orteu, 
Faust, Antigona, Zburătorul, Emma Bovary, Romeo şi Julieta. În sfârşit, 

poezia valorifică şi multe motive de sorginte filosofică, reprezentate de 
maxime sau formule latineşti precum fortuna labilis (soartă nestatornică), 
carpe diem (trăieşte clipa), teatrum mundi (lumea ca teatru), panta rhei 
(toate trec), sic tranzit gloria mundi (aşa trece fala lumii), vanitas vanitatum 
(deşertăciunea deşertăciunilor), ubi sunt (unde sunt) etc. 

Ca unitate tematică minimală, motivul se poate repeta în interiorul 
construcţiei operei literare, devenind laitmotiv. Acesta poate fi o idee, un 
cuvânt, o imagine, un simbol, o sintagmă etc., care dobândeşte, prin 
repetare, o funcţie stilistică specială, devenind un agent al sensului operei. 

O configuraţie stabilă de mai multe motive care se repetă în mai multe 
opere literare se numeşte topos (drumul cu obstacole din basme, care 
implică plecarea, sfatul părintesc, probele, ajutorul divin etc.). Combinația 
de cel puţin trei motive formează o secvenţă. 

Într-o naraţiune, secvențele se pot combina fie prin înlănţuire (juxtapunere), 
formând o suită liniară (Baltagul de Mihail Sadoveanu), fie prin încasetare 
(insertie), o secvenţă continuând-o pe cealaltă („povestirea în ramă” — 
Vasile Voiculescu, Mihail Sadoveanu), fie prin alternanță, două povestiri 
diferite fiind dezvoltate alternativ, întrerupându-se reciproc şi succesiv 
(cele două planuri narative din romanul Răscoala de Liviu Rebreanu — 
viaţa Bucureştiului şi viaţa ţăranilor). 


Viziunea despre lume în literatură 


v Viziunea despre lume a autorului, reflectată în opera literară, este 
rezultatul simbiozei complexe dintre concepţia sa artistică şi sistemul 
axiologic în care crede, ca om. Aceasta este, de asemenea, modelată de 
epoca în care trăieşte scriitorul, principiile societăţii, curentele de gândire 
ce determină fluxul creator al artiştilor, manifestat în mesajul operei. 
Astfel, fiecare curent literar va promova prin literatura sa, explicit sau 
implicit, un model uman şi social adaptat contemporaneităţii, ca şi o matrice 
de creaţie, implicând un limbaj anume, tehnici de construcţie şi de compoziţie, 
un profil predominant de personaj ş.a.m.d., ceea ce derivă, cu necesitate, 
din viziunea autorului. 

Antichitatea caută modelul armoniei, al desăvârşirii, al echilibrului 
între adevăr, bine şi frumos, manifestat într-o permanentă căutare a adevă- 
rurilor ce se doresc eterne, imuabile. Omul este măsura perfecțiunii, pentru 
că „În lume-s multe mari minuni ;/ Mai mari ca omul însă nu-s” (Sofocle, 
Antigona). Categoriile estetice valorizate sunt tragicul, sublimul şi frumosul, 
speciile predilecte sunt tragedia, epopeea, satira, comedia, poemul, iar 
mesajul operei este întotdeauna unul înălţător, purificator. Omul antic este 
în luptă cu destinul, iar măreţia sa vine tocmai din forţa şi dorinţa de a-l 
sfida, chiar cu preţul sacrificiului suprem (Homer, Eschil, Sofocle, Euripide, 
Aristofan, Petronius, Iuvenal, Vergiliu). 

Omul Evului Mediu este mai ales religios, fragil, în venerație faţă de 
divinitate şi faţă de Biserică, adevărată miză însufleţită între Bine şi Rău, 
între Dumnezeu şi Satana. Fiind conceput de scriitori ca o unitate conflictuală 
între trup şi suflet, între spirit şi inimă, omul apare, ca viziune artistică, fie 
în ipostaza călătorului pe pământ şi pe drumul mântuirii (pelerinul şi 
cruciatul), fie în ipostaza penitentului care pătimeşte pentru păcatele sale. 
Această pendulare între materie şi spirit, între tensiunea către absolutul 
credinţei şi apăsarea poverii trupeşti reprezintă, de altfel, principala preocupare 
a culturii din Evul Mediu, deci şi a literaturii. Nu este întâmplător, în acest 
context, faptul că figura de stil favorită în epocă este alegoria, impunând o 
dublă cheie de interpretare, una narativă, anecdotică şi una simbolică, 
ermetică (Dante, Divina Comedie). Se cultivă, de asemenea, genul eroic şi 
cavaleresc, în viziunea unor autori ca Chrétien de Troyes, cu Cavalerul 
Lancelot, dar şi în poemele anonime, care valorifică aspecte istorice şi 
legendare (Cântecul Nibelungilor, Cântecul lui Roland, Cântecul Cidului). 

În Renaştere, viziunea despre lume a autorilor se materializează prin 
întoarcerea către valorile Antichității greco-latine, într-o redimensionare 
sincretică a ştiinţelor şi artelor. Natura umană este explorată în detaliu, 
creându-se opere monumentale dedicate omului, conceput ca un demiurg 
Cu puteri nelimitate. Autori ca François Rabelais (Gargantua şi Pantagruel), 
William Shakespeare (Furtuna, Romeo şi Julieta, Hamlet, Sonete), Michel 
de Montaigne (Eseuri), Miguel de Cervantes (Don Quijote), Dimitrie 
Cantemir (Istoria ieroglifică) imaginează scenarii epice sau proiectează 
reflexiv idei în opere lirice de o mare densitate estetică şi filosofică, astfel 

încât această epocă rămâne un reper fundamental în conturarea şi FOREN 


artei literare universale. 

Clasicismul reia principiile lui Aristotel din Poetica, pledând pentru 
rigoare, armonie, rațiune, echilibru, verosimil, unitate etc. În plan strict 
literar, se exprimă, în principal, conflictul dintre rațiune şi pasiune, dintre 
sentimente şi datorie, element esenţial în conturarea textelor literare, atât în 
spaţiul francez, de unde a emanat curentul (Pierre Corneille, Cidul, Jean 
Racine, Andromaca, Britannicus, Fedra, Molière, Avarul, Mizantropul, 
Tartuffe; Jean de La Fontaine, Fabule alese în versuri), cât şi în restul 
Europei. Boileau, autor al artei poetice a clasicismului, îi îndeamnă pe 
scriitori să respecte adevărul şi raţiunea („Iubiți deci raţiunea ! ”), într-un 
spirit normativ, canonic, ce se va răsfrânge asupra tuturor creaţiilor din 
această perioadă. Pe lângă tragedie şi epopee, specii reluate din Antichitate, 
se cultivă acum şi comedia, fabula, idila, satira şi epistola. Primatul declarat 
al raţiunii limitează semnificativ subiectivitatea şi libertatea scriitorilor. 
Omul clasic are simţul măsurii, este onest, cumsecade, senin, obiectiv, 
„normal” (G. Călinescu, Clasicism, romantism, baroc) din toate punctele de 
vedere. 

Scriitorii iluminişti continuă viziunea clasicilor şi chiar o absolutizează 
din anumite puncte de vedere, în sensul că puterea minţii şi a raţiunii 
umane de a schimba lumea devine un reper obligatoriu. Amprenta socială 
este acum mai pregnantă în literatură, pe linia filosofiei şi a moralei din 
epocă. Omul - personaj literar sau nu -— este văzut ca un cetăţean al lumii, 
care trebuie să se bucure de toate drepturile („dreptul natural”, „contractul 
social”, „deismul”, accesul la educaţie etc.). Ca tipuri literare, se impune 
filosoful, înțeleptul, conducătorul, călătorul, savantul. Autori ca Montesquieu 
(Scrisori persane), Herder (Poezii), Jonathan Swift (Călătoriile lui Gulliver), 
Diderot (Jacques fatalistul şi stăpânul său), Budai-Deleanu (Țiganiada) 
apelează la ironie, satiră, alegorie şi parabolă pentru a exprima, de multe 
ori cifrat, idealurile epocii. 

Romantismul aduce o redimensionare a viziunii despre lume şi despre 
artă a autorilor, care îşi descătuşează toate energiile creatoare spre afirmarea 
deplinei libertăţi de gândire şi de expresie. Acum sentimentul, emoția, 
trăirea sunt elemente intrinsece ale creaţiei, triumful sensibilităţii fiind 

deplin. Se acceptă categorii estetice noi - urâtul, grotescul, fantasticul - 
acestea şi cele clasice coexistând. Este anulat primatul rațiunii din clasicism, 
fiind înlocuit cu tot ce derivă din trăirea imediată, sinceră şi directă. 
Subiectivitatea este o nouă lege a creaţiei. Acum genurile şi stilurile se 
amestecă, fuzionează, iar temele cunosc o largă diversificare. Limbajul 
artistic este revoluţionat prin asimilarea straturilor folclorice, populare, 
arhaice, neologice, argotice etc., iar visul este cheia evadării din ceea ce 
limitează umanul. Se cultivă intens specii relativ noi, precum meditaţia 
filosofică, elegia, romanţa, balada, nuvela istorică şi fantastică, drama. 
Dintre autorii ce s-au impus printr-o viziune personală şi novatoare asupra 
universului şi a actului de creaţie îi amintim pe Novalis, Ernst Theodor 
Amadeus Hoffmann, Heinrich Heine, George Byron, Walter Scott, Alphonse 
de Lamartine, Victor Hugo, Edgar Poe, Aleksandr sic sea 
Mihail Iurievici Lermontov. 

Omul modern este un nou ideal al creatorilor, vizibil la toate nivelurile 
textului, de la cel de substanţă, al concepţiei asupra lumii şi a vieţii, până 
la cel vizibil, imediat, al formei artistice. Caracteristica de bază a tuturor 
scriitorilor este respingerea oricărui model şi a oricărei ierarhii prestabilite 
de valori, ajungându-se la ceea ce s-a numit „pasiunea negativă a modernităţii” 
(Matei Călinescu, Cinci fețe ale modernităţii, Editura Polirom, laşi, 2005). 
Se repun în discuţie concepte precum adevărul, morala, frumosul, limbajul 
etc., demonstrându-se caracterul lor relativ şi arbitrar. Se manifestă, ca 
nişte constante, neîncrederea în tradiţie şi în autoritate, nevoia permanentă 
de inovaţie şi de schimbare, paradoxul, pulverizarea unităţii în multiple 
ipostaze ale aceluiaşi curent: simbolism, expresionism, suprarealism, 
dadaism, futurism, cubism, constructivism, ermetism etc. 

Opera epică 


Competenţe specifice 
Subiectul şi compoziţia 


Incipitul şi finalul 

Acţiunea şi conflictul 

Secvența narativă, episodul şi scena 
Tehnicile narative 

Instanţele comunicării în textul narativ: 
autorul, naratorul, personajul, cititorul 
Tipurile de perspectivă narativă 

Relaţiile temporale şi spaţiale în naraţiune 
Speciile epice: basmul, nuvela, povestirea, romanul ÎN 
Limbajul personajelor şi limbajul naratorului 

Stilul direct, stilul indirect şi stilul indirect liber 


Identificarea şi analiza prin- 
cipalelor componente de struc- 
tură, de compoziţie şi de limbaj 
specifice textului narativ 


NEATA CA A 


Interpretarea textelor studiate 
sau la prima vedere prin prisma 
propriilor valori şi a propriei 
experiențe de lectură 


o A dt 


Opera epică — trăsături generale 


Dacă în poezie ideile şi trăirile sunt transmise direct, la persoana I, iar în 
genul dramatic comunicarea se realizează prin dialog şi acţiunea directă a 
personajelor, în epică faptele sunt narate sau povestite, aceasta fiind marca 
esenţială a genului. Opera epică foloseşte mijloace de exprimare din care fac 

parte naraţiunea, descrierea, monol 
straţia, portretul etc. 
Autorul nu este prezent direct, ci ca un 


desfăşurarea unor fapte. Deşi obiectivitatea este o trăsătură definitorie a 


epicii, ea nu este obligatorie, atâta vreme cât încă din epopeile homerice 
există povestirea la persoana I (povestirea autobiografică a lui Ulise sau Enea). 
În proza modernă, mai ales, naratorul este şi personaj, astfel încât textul 
capătă alte trăsături : subiectivitate, autenticitate, verosimilitate, veridicitate etc, 

Mobilitatea epicului este totală, atât din punct de vedere temporal, cât şi 
spaţial. Într-o operă se pot nara întâmplări care se petrec de 
multor generaţii (Forsyte Saga de John Galsworthy), de- 
secole sau chiar milenii (4dam şi Eva de Liviu Rebreanu, 
Tlă de Mihai Eminescu) ori ea se poate rezuma la fapte 
ore (Desfăşurarea de Marin Preda). Cu aceeaşi uşurin 
deplasa în spaţiu (Ocolul Pământului în 80 de zile de Jules 
pe Lună a lui Dionis din nuvela Sărmanul Dionis de 

Epicul posedă continuitatea mişcării, a duratei şi 
Narațiunea dispune de mijloace diverse pentru a crea 
Putem urmări mişcările unui personaj, deplasările lui 
devenirii sale. Unghiul de observaţie al povestitorului e mult mai mobil 
decât cel al dramaturgului. Povestitorul poate să se apropie de obiectul 
înfăţişat, descriind detalii şi nuanţe, să facă sondaje directe în viaţa interioară 
a eroilor. Cele două planuri - înfăţişarea comportării exterioare şi analiza 
stărilor interioare - caracterizează condiţia epică şi ele coexistă, chiar dacă 
literatura contemporană le disociază frecvent. 

Epicul are capacitatea de a dilua Sau a comprima timpul desfăşurării 
faptelor (jumătate din volumul I al romanului Moromeţii de Marin Preda 
cuprinde întâmplări desfăşurate de sâmbătă seara până duminică seara, în 
timp ce volumul II cuprinde aproximativ un deceniu). 

Proza are capacitatea de a manipula personaje numeroase, zeci sau chiar 
Sute, distribuindu-le în planuri narative diferite şi aducându-le în prim-plan la 
un moment dat (Comedia umană de Honoré de Balzac sau Război şi pace de 
Lev Tolstoi), Prezenţa maselor sau a personajelor colective e destul de veche 
în epică (Alexandru Lăpuşneanul de Costache Negruzzi sau Răscoala de 
Liviu Rebreanu), constituindu-se, de asemenea, într-o trăsătură specifică. 


ogul, dialogul, analiza, explicaţia, demon- 


„martor” sau o „voce” ce relatează 


-a lungul mai 
a lungul câtorva 
Avatarii faraonului 
petrecute în câteva 
tă, epicul se poate 
Verne sau călătoria 
Mihai Eminescu). 
a deplasării spaţiale. 
impresia continuității. 
în spaţiu sau procesul 

„Amploarea acţiunii este unul dintre criteriile care determină împărţirea genului 
epic în specii literare (schiţă, nuvelă, povestire, roman etc.), evoluând de la 
nararea unui singur eveniment desfăşurat într-o perioadă scurtă (schiţa) până 
la surprinderea mai multor episoade (nuvela) sau a unei întregi epoci (romanul). 

„Narațiunea se poate asocia cu dialogul, cu descrierea, cu monologul sau 
cu toate împreună, în funcţie de complexitatea subiectului şi a speciei. 

Orice naraţiune cuprinde o unitate structurală între fabulă (fr. histoire) 
şi subiect (fr. discours), separabile doar teoretic. Fabula este „istoria” 
propriu-zisă, ceea ce s-a întâmplat în mod efectiv, evenimentele şi legăturile 
dintre ele. Subiectul sau discursul este modul de prezentare a istoriei, 
dispunerea evenimentelor într-o anumită succesiune. 

Curentele literare au imprimat prozei particularităţi stilistice, compo- 
ziţionale, tematice şi de tehnică diferite. 


Opera epică în clasicism : 


= se remarcă prin densitatea de idei, echilibrul structurii, limpezime, 
concizie, caracterul riguros şi ordonat al construcţiei sintactice, cadenţa 
frazei, sobrietatea şi eleganța limbajului ; 

= personajele sunt, în general, tipice, plate, construite pe o singură trăsătură 
de caracter : avariţie, snobism, demagogie, corupţie, linguşeală, nimicnicie 
etc. ; 

= tendinţa moralizatoare a autorului este evidentă - personajele sunt 
răsplătite la sfârşit sau pedepsite, în funcţie de faptele lor ; 

= compoziţia este rotundă, simetrică, echilibrată, iar subiectul evoluează 
pe momentele clasice ; 

= naratorul este obiectiv, omniscient, impersonal, iar naraţiunea se face la 
persoana a III-a ; 

. reprezentanţi : Costache Negruzzi, Alexandru Lăpuşneanul ; loan Slavici, 
Moara cu noroc ; Nicolae Filimon, Ciocoii vechi şi noi. 


Opera epică în romantism : 

=. deşi mai puţin dezvoltată decât celelalte genuri, are o coloratură specifică, 
remarcându-se prin bogăţia metaforică, varietatea şi adâncimea simbolurilor, 
caracterul liber al construcţiei perioadelor şi a frazei, culoarea vie şi 

pitorească a limbajului, ale cărui zone se extind mult peste limitele 
impuse de clasicism ; 

cu totul nou este personajul romantic, figură excepţională, „monstru de 
frumuseţe sau de urâţenie, de bunătate sau de răutate” (G. Călinescu), om 
al antinomiilor, cu un comportament neprevăzut, spectaculos, cu victorii 
şi prăbuşiri grandioase ; 

regulile privind alegerea subiectului şi tratarea lui morală sunt abolite, 
de asemenea rigorile formale ; 

romanticii descoperă fantasticul, miraculosul, magicul, visul, călătoria 
în ţinuturi exotice, cosmicul, misterul, demonicul, infinitul spaţial şi 
temporal; acestea sunt teme şi motive întâlnite mai ales în proza 
fantastică, acum cultivată pentru prima dată ; 

dintre trăsăturile definitorii ale prozei fantastice, remarcăm alternarea 
planurilor narative, cronologia răsturnată, dilatarea, comprimarea sau 
înghețarea timpului, ruperea echilibrului în ordinea realităţii, prezenţa 
confuziei, a straniului, a enigmaticului, proiecția subiectivă a realităţii 
obiective, un limbaj criptic, ambiguu, ce deschide drum prozei moderne ; 
iniţiatorul prozei fantastice la noi este Mihai Eminescu, în principal cu 
nuvela Sărmanul Dionis, iar cei care au continuat magistral această 
tradiţie în secolul XX sunt Mircea Eliade şi Vasile Voiculescu ; 

tot în romantism se dezvoltă şi proza poetică, plasată la graniţa dintre 
liric şi epic, hotarul dintre cele două genuri neputând fi delimitat rigid : 
se manifestă atât tendinţa spre o proză cu valenţe poetice (Mihai Eminescu, 
Sărmanul Dionis), cât şi spre o poezie care foloseşte procedee ale prozei 
(Mihai Eminescu, Luceafărul) ; în proză sunt prezente metafore deosebit 
de sugestive, care traduc idei abstracte, sinestezii, pasaje descriptive ce 
abundă în epitete, personificări, metafore, comparații ; verbele — specifice 
stilului narativ - sunt înlocuite de adjective şi substantive. 
reprezentanți: Victor Hugo, Mizerabilii : Novalis, Discipolii la Sais ; 
Mihail Lermontov, Demonul ; Mihai Eminescu, Geniu pustiu, Sărmanul 
Dionis ; Vasile Alecsandri, Balta Albă. 


Opera epică i în realism : 


„se pune accent pe observaţie şi alis, pe descrierea fidelă a realităţii, 
| urmărindu-se ki implicatie, sociale,  pakologiga, & etice ; 


ia i li 


Daia Deea aa ma ei 

lipseşte idealizarea, fiind înlocuită cu atitudinea critică faţă de societate ; 
se observă stilul sobru şi impersonal, obiectivitatea, luciditatea demisi 
ficatoare, interesul pentru detaliul de viață şi pentru banalitatea cotidiană ; 
dacă romanticii proclamau expansiunea sensibilităţii subiective, scriitorii 
realişti întăresc spiritul critic şi ştiinţific : 

sunt abordate mai ales subiecte din contemporaneitate, refuzându-se 
Clar romanul istoric sau de epocă; 

se caracterizează prin dezvoltarea fără precedent a romanului, cea mai 
complexă dintre speciile epicii ; 

reprezentanți: Stendhal, Roşu şi negru; Honoré de Balzac, Comedia 
umană; Gustave Flaubert, Doamna Bovary ; Ion Luca Caragiale, În 
vreme de război ; Ioan Slavici, Mara ; Liviu Rebreanu, Jon, Răscoala ; 
M. Preda, Cel mai iubit dintre pământeni. 


„Opera epică în naturalism : 


derivă din cea realistă, tinzând spre reproducerea crudă, chiar brutală a 
realităţii ; 

temele cultivate sunt boala, ereditatea, tarele biologice, fiziologia, 
cazurile patologice ; 

scriitorul le întocmeşte adevărate fişe clinice personajelor, aplicând 
metoda de lucru experimentală în construcţia romanului, disecă „felia 
de viaţă” izolată din ansamblul complex al mediului biologico-social ; 
stilul prozei este rece, obiectiv, cu o tonalitate specifică savantului : 
reprezentanți: Emile Zola, Pântecele Parisului, Bestia umană: Lon 
Luca Caragiale, Păcat, O făclie de Paşte ; B. Ştefănescu Delavrancea, 
Trubadurul, Paraziţii ; Tudor Arghezi, Cimitirul Buna-Vestire ; Hortensia 
Papadat-Bengescu, Concert din muzică de Bach. 


Opera epică în modernism : 


se caracterizează prin orientarea spre „eu”, intuiţie, incertitudine, subiec- 
tivitate, scriitură la persoana I, multiplicarea şi relativizarea perspectivei, 
dizolvarea ideii de tip din clasicism şi din realism în favoarea ideii de 
individualitate ; 

ca tehnici de compoziţie, observăm fluxul co 
anularea omniscienţei şi a ubicuităţii, intr 
a naratorului-personaj, autenticitatea i 


subiectul nu se mai construieşte gradat, pe firul cronologic, iar personajele 
sunt surprinse într-un moment al devenirii lor fără a li se construi un 
trecut anume sau o genealogie amănunțită : 

structura şi compoziţia sunt, de asemenea, lipsite de reguli, iar subiectul 
şi mai ales momentele subiectului aproape că nu există; 

proza suferă influenţa stilului ziaristic, sobru, direct, concis; 


se cultivă romanul simbolic, fantastic, alegoric şi parabolic, cu substrat 
mitic şi filosofic ; 


nştiinţei, memoria involuntară, 
oducerea personajului-reflector, 


romanul se adânceşte în cercetarea subconştientului, a întregului complex 
de gânduri, senzaţii, percepții şi impulsuri care caracterizează psihicul 
uman, sub forma prozei analitice şi psihologice ; 

textul include acum scrisori, jurnale, documente diverse, genurile şi 
speciile interferează, astfel încât epicul, liricul şi dramaticul îşi găsesc 
loc în paginile aceleiaşi Cărţi ; 

reprezentanţi : Virginia Woolf, Valurile, Spre far ; Franz Kafka, Procesul, 
Castelul ; Albert Camus, Ciuma ; Herman Hesse, Jocul cu mărgele de 
sticlă; Marcel Proust, În căutarea timpului pierdut; André Gide, 
Falsificatorii de bani ; Gabriel Garcia Márquez, Un veac de singurătate ; 
James Joyce, Ulise; Camil Petrescu, Ultima noapte de dragoste, întâia 
noapte de război, Patul lui Procust ; Liviu Rebreanu, Ciuleandra, Adam 


şi Eva, Pădurea spânzuraților : Hortensia Papadat-Bengescu, Concert 
din muzică de Bach. 


Opera epică în postmodernism : 


este considerată de Mircea Cărtărescu, la fel ca şi poezia, o etapă de 

„tranziţie” spre o nouă literatură ; este vârsta „operelor colective” 
(Femeia în roşu, Aer cu diamante, Desant '83, Cinci, Autobuzul de 

| însurăței), care denotă unitatea şi solidaritatea prozatorilor ; 

trăsătura distinctivă a momentului este preferința autorilor pentru proza 

Scurtă, în care sunt surprinse realitatea cotidiană, experienţa nemijlocită 

a vieţii, dinamica socială, dar şi dilemele individului ; 

= Ovid S. Crohmălniceanu observă, ca elemente definitorii, „relativizarea 
figurilor şi a situaţiilor, întoarcerea autorului asupra lui însuşi chiar în 
timpul redactării textului, denunţarea naturii iluzorii a activităţii imagina- 
tive (...), umorul intelectual (...), preferința pentru fragment” ; 
= reapare interesul pentru mediile sociale marginale şi subterane, prezentate 
ca realităţi imediate, „directe”, indiferent cât de mult au fost prelucrate 
textual ; 
= ca elemente definitorii din punct de vedere stilistic şi narativ, Mircea 
Cărtărescu menţionează „pulverizarea naraţiunii”, dislocarea figurativului 
prin manevre auctoriale „la vedere”, fragmentarismul, autoreferenţialitatea 
textelor, oralitatea „în priză directă”, grotescul şi kitsch-ul, parodia, 
umorul, „stilul rafinat-plebeu” caracteristic tuturor postmoderniştilor, 
alternarea registrelor şi tonurilor narative, documentarismul, jocul con- 
venţiilor naratoriale, metatextualitatea ; 
= reprezentanţi: Mircea Nedelciu, Aventuri într-o curte interioară, Tratament 
fabulatoriu ; Mircea Nedelciu, Adriana Babeţi, Mircea Mihăieş, Femeia 
în roşu ; Mircea Cărtărescu, Orbitor, Travesti, Nostalgia. 


Subiectul şi compozitia 


Y Subiectul - numit şi discurs — reprezintă dispunerea evenimentelor 
relatate într-o anumită succesiune, reflectarea artistică a unei suite de 
motive a căror complexitate este determinată de specia literară şi de tehnica 
de creaţie a autorului. Derularea motivelor epice, sub forma secvenţelor, a 
episoadelor, a momentelor etc., configurează un timp al naraţiunii. Există 
însă o diferenţă între timpul narării (al scriitorului) şi timpul narat (al 
ficţiunii). Tot în interiorul subiectului, se pot observa, ca procedee diegetice, 
dilatarea unor momente, întârzierea pe o anumită semnificaţie, comprimarea 
sau rezumatul, amânarea sau omiterea unor fapte, finalul deschis etc., 
astfel încât devenirea narativă capătă supleţe şi primeşte amprenta auctorială. 

Paralelismul este prezent, ca tehnică de construcţie a subiectului, mai 
ales în roman, specie caracterizată prin existenţa mai multor planuri narative. 
Inversiunea constă în relatarea unor evenimente înaintea altora, iar retrospecția 

presupune reluarea unor fapte din trecut, la persoana 1, 


general, rupturi de cronologie. Efectul de Suspans se ob 


ritmului narării şi prin interpunerea unor pauze - di 
divagaţii, 


ceea ce produce, în 
tine prin încetinirea 
gresiuni, descrieri, 


Subiectul operelor epice tradiţionale evoluează pe aşa-numitele momente 
ale subiectului clasice : 


expozițiunea (partea de început, în care se fixează coordonatele spaţio- 
-temporale ale acţiunii, se conturează atmosfera şi se dau informaţii 
despre personaje) ; 

intriga (constituie premisa acţiunii propriu-zise, marcând apariţia sau 
intensificarea conflictului) ; 

desfăşurarea acţiunii (cuprinde evoluţia sau derularea propriu-zisă a 
acţiunii) ; 

punctul culminant (reprezintă momentul de maximă intensitate, de apogeu 
al conflictului) ; 

= deznodământul (marchează rezolvarea conflictului şi sfârşitul acţiunii). 


Y Compoziţia reprezintă construcţia operei epice, prin care unui conţinut 
ideatic i se asociază o formă, într-un proces de ordonare a părţilor, spre a 
se obţine un întreg organic. Compoziţia se suprapune - grosso modo — 
existenţei planurilor narative, a secvenţelor, capitolelor, paragrafelor, relaţiei 
dintre incipit şi final, dintre prolog şi epilog etc. 

Viziunea compoziţională are la bază principii ordonatoare diferite : 


unitatea — secvențele sunt gândite coerent, articulat, decurgând logic 
una din alta şi raportându-se la acelaşi nucleu tematic ; 

gradaţia - presupune un ritm crescând al tensiunii epice, de la simplu la 
complex, prin amplificarea treptată şi ramificarea conflictului şi a 
acţiunii ; 

contrastul — se bazează fie pe alternanţa unor planuri, fie pe contrapunctul 
acestora, fie pe opoziţie sau antiteză la diverse niveluri ale operei: 
personaj, conflict, timp, spaţiu etc. ; 

liniaritatea - se respectă cronologia evenimentelor, care sunt prezentate 
cursiv ; 

= dislocarea - au loc inversiuni, abateri de la cronologie, pauze în prezentarea 
faptelor, răsturnări spaţio-temporale, ruperi de ritm. 


În literatura de specialitate se vorbeşte despre o compoziție exterioară 
(organizarea în volume, capitole, părţi, secvenţe, paragrafe) şi o compoziție 
interioară (concentrarea naraţiunii în jurul unui motiv central sau al unui 
laitmotiv, constituirea nucleelor epice şi a planurilor acţiunii), aflate într-o 
relaţie de interdependenţă. 


Incipitul şi finalul 


v Incipitul reprezintă „formula introductivă dintr-o carte tipărită sau 
dintr-un manuscris antic sau medieval, care cuprindea titlul lucrării Şi 
numele autorului” (DEX). În timp, termenul a suferit nuanţări, astfel încât 
astăzi semnifică o formulă sau un fragment introductiv dintr-o operă epică, 
având o anumită relevanţă tematică, ideatică sau compoziţională (din lat. 
incipit = „aici începe”). În funcţie de viziunea artistică şi structurală a 
autorului, incipitul poate lua forme diverse : 


= dialog anticipativ între două personaje - nuvela lui Ioan Slavici Moara 
cu noroc începe cu discuţia dintre Ghiţă şi soacra sa, cu rol de anticipare, 
de avertisment şi de introducere în temă ; 

= început ex abrupto - fără vreun fel de date preliminare sau explicative, 
autorul introduce lectorul în atmosfera acţiunii, în timpul şi spaţiul 
narative, cum se întâmplă în nuvela La ţigănci de Mircea Eliade ; 

» descriere sugestiv-simbolică — prin tehnica detaliului şi a focalizării, 
autorul dezvăluie, treptat, universul ficţiunii, întârziind asupra unor 
elemente ce-şi vor arăta relevanţa în derularea epică ulterioară, cum se 
întâmplă în romanul Jon de Liviu Rebreanu ; 

= sentința sau cugetarea cu valenţe filosofice — care are menirea de a 
sintetiza mesajul ulterior al textului, cum se întâmplă în nuvela Sărmanul 
Dionis a lui Mihai Eminescu - sau moralizatoare - replica bătrânei, 
soacra lui Ghiţă, din Moara cu noroc de Ioan Slavici ; 

prologul — este un incipit mai lung şi mai elaborat, ce are o funcţie 
explicativă sau de contextualizare istorică a acţiunii operei, cum face 
Nicolae Filimon în romanul Ciocoii vechi şi noi; | 
formula narativă tipică - este specifică basmului, având un caracter 
repetitiv ; prin ea se introduce în operă categoria estetică a fantasticului ; 
metafora, simbolul - au o forţă de sugestie deosebită, comprimând 
ideea centrală a textului ; un exemplu este spânzurătoarea din romanul 
lui Rebreanu Pădurea spânzuraților : 

descrierea - are valoarea unui incipit atunci când marchează pătrunderea 
în lumea textului prin intermediul detaliilor privind mediul în care 
trăiesc personajele, relevant pentru profilul lor moral, afectiv, psihologic ; 


un asemenea rol îl are descrierea realist-balzaciană din romanul Enigma 
Otiliei de G. Călinescu. 


În foarte multe cazuri, incipitul este gândit în relaţie cu finalul, astfel 
încât spaţiul operei devine un câmp de construcţie elaborată a unei semnificaţii, 
a unui mesaj estetic. 


v Finalul corespunde, în economia compoziţională a textului epic, incipitului, 
în sensul că reprezintă o secvenţă sau un episod care încheie opera, având 
o anumită semnificaţie pentru interpretarea acesteia. Se poate afla eventual 
într-un raport de simetrie cu incipitul (Enigma Otiliei de G. Călinescu, 
Răscoala, Ion, Pădurea spânzuraţilor de Liviu Rebreanu, Moara cu noroc 
de Ioan Slavici). Finalul nu este sinonim cu deznodământul, care presupune 
` Tezolvarea conflictului, într-o formă oarecare. În proza clasică, tradiţională, 
finalul închide simetric sau sferic universul epic şi sintetizează, în general, 
mesajul acesteia, În proza modernă însă, unde toate convențiile sunt 
încălcate, finalul se îndepărtează de această funcţie, rămânând deschis, 
ambiguu, interogativ sau creând premisele unei alte naraţiuni (proza fantastică 
a lui Mircea Eliade). 
Ca şi incipitul, finalul se poate realiza în mai multe forme : 


“ morala — apare mai ales în fabulă, fiind numită ca atare şi concentrând 


învăţătura textului ; 

= epilogul — prezintă devenirea, eventual peste timp, a acţiunii şi a perso- 
„_najelor, într-o formă sintetică (Enigma Otiliei de G. Călinescu) sau 
cuprinde explicaţii cu privire la anumite acţiuni şi conflicte dintre 
personaje (Patul lui Procust de Camil Petrescu) ; 
a concluzia - formulată direct, explicit, de către narator sau de către un 
personaj, sau dedusă, implicit, dintr-o suită de întâmplări (Mircea 
Eliade, Nuntă în cer, Maitreyi) ; 
= simbolul — aceeaşi spânzurătoare din incipitul romanului Pădurea spân- 
zuraţilor de Liviu Rebreanu apare şi în finalul textului ; 
= un laitmoliv — reluat de mai multe ori în text şi plasat în final, pentru a 
configura o concluzie (discuţia despre „chestiunea ţărănească” din 
romanul Răscoala de Liviu Rebreanu) ; | 
=m descrierea în sens invers — prin reluarea traseului din incipit, se iese din 
lumea textului, a ficţiunii, închizându-se cercul deschis la început (Jon 
de Liviu Rebreanu). 


Actiunea şi conflictul 


v Acţiunea denumeşte faptele, întâmplările, evenimentele, peripeţiile ce 
se succedă într-o operă literară, determinate de relaţiile eroului sau perso- 
najului principal cu celelalte personaje sau cu mediul înconjurător. Acţiunile 
operei epice trebuie să constituie o unitate închegată, atât din punct de 
vedere cronologic, cât şi cauzal. În funcţie de tipul de desfăşurare, acţiunea 
poate fi continuă (cronologică), atunci când urmăreşte succesiunea eveni- 
mentelor, sau discontinuă (întreruptă de întoarceri în timp), când, datorită 
memoriei involuntare, sunt prezentate secvenţe decupate din cronologia 
firească a faptelor. Acţiunea poate fi liniară (în proza tradiţională - nuvela 
istorică şi schiţe) sau construită pe mai multe planuri (în romane). După 
locul desfăşurării evenimentelor, ea poate fi statică (Mihail Sadoveanu, 
Hanu Ancuţei) sau dinamică/cinetică (Vasile Alecsandri, Călătorie în Africa ; 
Calistrat Hogaş, Pe drumuri de munte). 


Y Conflictul constituie un factor important în desfăşurarea acţiunii epice şi 
dramatice, vizând o ciocnire de interese între personaje, susţinută prin 

intrigă, O dispută ideatică sau porniri contradictorii, total opuse, ale aceluiaşi 
personaj. Când rezultă din înfruntarea de interese între personaje având 
concepţii diferite, se numeşte conflict exterior (de natură istorică, socială, 
politică etc.), iar când este expresia pornirilor contradictorii ale aceluiaşi 
personaj, conflictul este interior (etic, psihologic, ideologic etc.). 


Secvența narativă, episodul şi scena 


Y Secvența narativă este o unitate structurală subordonată textului epic, 
deşi are un grad de autonomie destul de ridicat, prin care îşi creează 
semnificaţii specifice, chiar dacă, în context, acestea sunt puncte ale unei 
reţele mai largi. Într-o secvenţă narativă este cuprinsă o singură acţiune, 
realizată de unul sau de mai multe personaje. Legătura dintre secvenţe se 
realizează prin înlănţuire, inserție sau alternanță, în funcţie de amploarea 
epică şi de viziunea autorului asupra structurii textului. 

Numărul secvenţelor este determinat de specia literară : schiţa cuprinde 
o singură secvenţă, pentru că în ea se relatează o singură acţiune din viaţa 
personajelor, pe când nuvela are un număr mai mare, iar romanul, cea mai 
complexă specie epică, şi mai multe, subordonate câte unui plan narativ. 

Strategia narativă aleasă de scriitor face ca unele secvenţe să fie omise, 
altele reluate din multiple perspective, anticipate, condensate, detaliate etc. 
Între secvenţe şi chiar în cadrul lor sunt inserate descrieri, comentarii, 
analize, reflecţii etc. Deşi în mod firesc secvențele epice sunt prezentate 
respectându-se criteriul cronologic, este posibil ca acestea să fie prezentate 
şi după alte principii estetice, fără a se mai tine seama de stricta temporalitate 
a acţiunilor (prin flashback, anticipare, retrospecţie, pluriperspectivism). 


Y Episodul, fiind înrudit cu secvenţa, constă în prezentarea unei acţiuni 
secundare, subordonate celei principale. Se caracterizează prin unitate şi 
coerență logică, printr-o semnificaţie proprie, ce se adaugă sensului general 
al textului. Poate să aibă în centru alte personaje decât cele principale sau 
să reveleze anumite trăsături ale personajului principal (episodul tăierii 
salcâmului din romanul Moromeţii de Marin Preda, episodul excursiei la 

Odobeşti din romanul Ultima noapte de dragoste, întâia noapte de război 
de Camil Petrescu). 


Y Scena reprezintă subdiviziunea unui capitol sau a unui tablou epic, 
similară cu episodul, caracterizată printr-o relativă independenţă faţă de 
întreg, în sensul că închide o anumită semnificaţie şi are, eventual, o 
valoare simbolică. Termenul este împrumutat din domeniul dramaturgiei, 
de la care păstrează determinările spaţiale, temporale, cele ținând de 
scenariu, mişcarea personajelor, observarea detaliilor etc. (scena cinei de 
la începutul romanului Moromeţii de Marin Preda). 


Tehnicile narative 


= Poliedrul — surprinderea aceleiaşi realităţi din unghiuri diferite, ceea ce 
relevă diferenţe de percepţie şi de interpretare (Mircea Eliade, Nuntă în 
cer). 

= Jurnalul — implică relatarea la persoana I, analiza şi monologul, precum 
şi sinceritatea şi relativa spontaneitate a consemnării evenimentelor, dacă 
avem în vedere faptul că într-un jurnal se scrie în fiecare zi (N. Steinhardt, 
Jurnalul fericirii; Mihail Sebastian, Jurnal) ; când devine structura 
unei opere epice, jurnalul permite reveniri, adăugiri, explicaţii ulterioare 
timpului consemnat (Mircea Eliade, Maitreyi). 

=  Deconstructivismul - apare în proza modernă, constând în anularea 
ideii de construcţie perfect logică, previzibilă, unitară şi închegată a 
subiectului sau a personajului ; prin deconstrucţie, cititorului i se oferă 
fragmente disparate, aparent aleatorii, dintr-un întreg ce-şi dezvăluie 
totuşi, deşi mai greu, coerenţa (Camil Petrescu, Patul lui Procust). 

= Anticiparea - funcţionează mai ales în proza tradiţională, clasică, în 
care începutul operei conţine suficiente indicii pentru orientarea aşteptării 
cititorilor (loan Slavici, Mara). 

* Pluriperspectivismul - permite studierea sau analiza unui fenomen sau 
personaj dintr-o varietate de perspective, ceea ce conferă credit şi 
autenticitate naraţiunii (discuţiile despre război din Pădurea spânzuraților 


Š 

de Liviu Rebreanu, portretul Otiliei din romanul Enigma Otiliei de 
G. Călinescu). 

Introspecţia - este modalitatea de analiză psihologică implicând observarea 
fenomenelor propriei conştiinţe, fără a fi adresată cuiva (Ştefan Gheorghidiu 
din romanul Ultima noapte de dragoste, întâia noapte de război de 
Camil Petrescu). 

Retrospecţia - presupune o întoarcere în trecut a personajului, prin 
amintire, în scopul analizării trăirilor, faptelor, stărilor provocate de un 
eveniment, O persoană, o situaţie etc. (Camil Petrescu, Ultima noapte 
de dragoste, întâia noapte de război). 

Focalizarea - este o tehnică împrumutată din arta cinematografică, 
având ca specific apropierea treptată de obiectul analizei sau de nucleul 
unei acţiuni (începutul romanului Jon de Liviu Rebreanu). 
Basorelieful - este o tehnică împrumutată din sculptură şi constă în 
reliefarea, cu mijloace specifice literaturii - cuvinte, imagini, simboluri 
etc. —, a trăsăturilor unui personaj între alte personaje sau a unui obiect 
ori detaliu. . 

Memoria involuntară - a fost preluată de la scriitorul francez Marcel 
Proust şi constă în rememorarea instantenee a unor momente din trecut, 
declanşată de anumite obiecte, persoane, senzaţii, gânduri etc. din 
prezent (scena „rochiei albastre” din romanul Ultima noapte de dragoste, 
întâia noapte de război de Camil Petrescu). 

Colajul - numit şi intertextualizare, este prezent şi în pictură, de unde 
a trecut mai întâi în literatura de avangardă ; constă în alăturarea mai 
multor elemente aparent disparate, având origini şi funcţii diferite, într-o 
singură compoziţie (romanul Enigma Otiliei de G. Călinescu include nu 
„doar naraţiunea propriu-zisă, ci şi lista de cheltuieli a lui moş Costache, 
textul scrisorii Otiliei, cel al unei cărţi poştale, scurte fragmente în limba 
franceză ; romanul Patul lui Procust de Camil Petrescu cuprinde jurnalul 
lui Fred Vasilescu, scrisorile lui Ladima, scrisorile doamnei T, epilogul 
I şi epilogul II, un articol de ziar). 

„Relativizarea perspectivei — presupune introducerea altei voci, pe lângă 
cea principală, a naratorului auctorial sau personaj, care completează, 
cu o nouă viziune, universul epic (este cazul lui Titu Herdelea din 


à 

romanul Jon de Liviu Rebreanu sau a lui Niculaie Moromete în volumul 

II din romanul Moromeţii de Marin Preda). 

Flashbackul - întâlnit mai ales în proza modernă şi postmodernă, 

constă în scurte priviri înspre trecut, într-un joc narativ ce deschide 
perspective noi asupra subiectului sau a temei operei (Mircea Nedelciu, 

Tratament Jabulatoriu, Zmeura de câmpie). 

Analiza psihologică - este o tehnică de investigaţie constând în studierea 
evoluţiei exterioare a unui personaj, cu ecouri în devenirea sa interioară ; 
spre deosebire de introspecţie, analiza psihologică este realizată de către 
narator şi orientată asupra subiectului uman, aşadar, de la exterior către 
interior (Liviu Rebreanu, Ciuleandra). 

Investigația - constă în cercetarea, mai ales în proza psihologică, a 
motivaţiilor şi trăirilor unui personaj, provocate de o stare, o boală, o 
obsesie etc. (Hortensia Papadat-Bengescu, Concert din muzică de Bach). 
Observaţia - ţine de notarea, fără explicaţii sau comentarii, a traiectoriei 
psihice, comportamentale, atitudinale etc. a unui personaj, în urma 
căreia cititorul este chemat să analizeze datele (Ion Luca Caragiale, În 
vreme de război, O făclie de Paşte). 

Alternarea vocilor narative - introduce principiul relativităţii, al subiec- 
tivităţii şi al discontinuităţii faptului epic, care este surprins în planuri şi 
cu mijloace diferite (Femeia în roşu de Adriana Babeţi, Mircea Nedelciu, 
Mircea Mihăieş). 

Încasetarea — numită şi inserţie, încastrare sau povestire de tip „matrioşca”, 
reprezintă proiecția unei poveşti, a unei istorisiri într-o altă naraţiune, 
mai amplă, care se poate constitui într-o ramă (Mihail Sadoveanu, Hanu 
Ancuţei ; Vasile Alecsandri, Istoria unui galbân, Balta Albă). 
Înlănţuirea — este întâlnită în proza clasică, în care secvențele epice 
decurg una din alta, se generează după principiul cauză-efect (Ioan 
Slavici, Mara ; Nicolae Filimon, Ciocoii vechi şi noi), însă întâlnim şi 
abateri de la acest criteriu, în cazul evoluţiei circulare (începutul şi 
sfârşitul coincid), sinusoidale (se au în vedere în primul rând modulaţiile 
sufletului, ale trăirilor personajului şi mai puţin acţiunile lui exterioare), 
spiralate (toate evenimentele sunt ordonate în raport cu evoluţia sau 


- involuţia eroului epic). 

Digresiunea - este o abatere de la subiect, sub forma unei explicaţii, a 


unei reflecţii, a unei descrieri etc., care însă contribuie la nuanţarea şi 
la construirea semnificației temei centrale a textului. 


Monologul interior - reprezintă vorbirea personajului cu el însuşi, fie 


cu voce tare (Ilie Moromete, în scena în care încearcă să apere paiele de 
ploaie, săpând un şanţ pe lângă căpiţă), fie în gând (Fred Vasilescu), fie 
sub tormă epistolară (Ladima). 

Panoramarea - reprezintă o privire de ansamblu, generală, asupra unui 
spaţiu, a unei mulţimi sau chiar a unei epoci (scena luptei cu turcii din 
volumul III al romanului Frații Jderi de Mihail Sadoveanu, prezentarea 
câmpiei Bărăganului în romanul Enigma Otiliei de G. Călinescu sau 
radiografia „obsedantului deceniu” în romanul lui Marin Preda, Cel 
mai iubit dintre pământeni). 

Fluxul conştiinţei — lansată şi chiar absolutizată, ca manieră de creaţie, 
în suprarealism, aduce în prezentul naraţiunii, în mod aleatoriu, imagini 
din trecutul, dar şi din viitorul unui personaj, depăşindu-se graniţele 
dintre conştient şi subconştient, dintre vis şi realitate, într-o libertate 
totală a gândului numită dicreu automat (Mircea Nedelciu, Tratament 
fabulatoriu). 

Elipsa narativă - înseamnă omiterea intenţionată a unor episoade, 
întâmplări, discuţii etc. dintre personaje, ceea ce poate altera cauzalitatea 
evenimentelor, însă sporeşte suspansul şi tensiunea epică, accentuează 
impresia de autenticitate, de fapt trăit, chiar dacă, sub aspect strict 
diegetic, pare imperfect (cauza sinuciderii lui Ladima din romanul Patul 
lui Procust de Camil Petrescu). 

Intervertirea cronologică - vizează schimbarea ordinii momentelor 
subiectului sau pendularea între mai multe planuri temporale (Mircea 
Eliade, La ţigănci). 

Ambiguizarea planurilor narative - se realizează voluntar, atât în 
proza mai veche (Mihai Eminescu, Sărmanul Dionis), cât şi în cea 
foarte recentă (Dan Lungu, Cum să uiţi o femeie). 

Inserţia livrescă - presupune introducerea unor citate, fragmente, 
replici etc. din alte opere, care capătă o nouă semnificaţie în contextul 
dat (Vasile Alecsandri, Istoria unui galbân). 


CE Scanned with OKEN Scanner 


38 


TEORIE LITERARĂ 


Finalul deschis - este specific prozei moderne şi postmoderne, ce 
refuză să mai dea reţete de interpretare a acţiunilor şi a personajelor, 
invitând cititorul să se implice el însuşi, ca un al doilea autor, în 
împlinirea faptului estetic (Mircea Eliade, Nopți la Serampore, La 
ţigănci). 

Derularea cinematografică - operează mai ales la nivel vizual, prin 
crearea, cu ajutorul descrierii, a unor imagini ce rămân imprimate în 
mintea receptorului, ca fiind definitorii pentru un timp, un spaţiu, o 
atmosferă, un context istoric anume (scenele de luptă din nuvela Alexandru 
Lăpuşneanul de Costache Negruzzi, prezentarea drumului care întră în 
satul Pripas din romanul Jon de Liviu Rebreanu, a caselor, a unor 
simboluri cum este „Hristosul de tinichea”). 

Contrapunctul - se bazează pe realizarea unui răspuns, în alt plan 
narativ, la o situaţie, la un personaj sau la un conflict din planul principal 
al textului (nunta lui Ion şi a Anei din planul vieţii ţăranilor — nunta 
Laurei şi a lui Pintea, din planul vieţii intelectualităţii rurale ; Otilia, ca 
imagine a feminităţii - Aurica, o ipostază deformată a aceleiaşi idei). 

Prim-planul — fixează atenţia asupra unui fenomen/unei stări/imagini a 
personajului etc. la un moment dat, cu o semnificaţie specială în ansamblul 
operei (imaginea lui Ion sărutând pământul). 

Recurenţa - înseamnă reluarea unui simbol, a unei imagini, a unei 
metafore etc. în scenele sau momentele-cheie ale unei opere (lumina în 
romanul Pădurea spânzuraților, de Liviu Rebreanu). 

Amplificarea conflictului - are un rol esenţial în construirea graduală 
a palierelor narative, care pornesc totuşi de la acelaşi nucleu (scena 
horei din romanul Jon de Liviu Rebreanu dezvăluie aproape toate 
conflictele din operă, care vor creşte treptat), 

Rezumatul - reprezintă o tehnică narativă constând în prezentarea 
succintă, de către narator, a acţiunilor personajelor, din necesitatea de a 
comprima o perioadă mai îndelungată din evoluţia lor. Apare atât în 
naraţiunea clasică (loan Slavici, Moara cu noroc, Costache Negruzzi, 
Alexandru Lăpuşneanul), cât şi în cea modernă (epilogul autorului din 
romanul Patul lui Procust de Camil Petrescu). 

/nstanțele comunicării în textul narativ 
Autorul 


v Autorul este persoana care creează o operă literară, modificând realitatea 
prin imagini artistice, selectând, combinând şi nuanţând limbajul pentru a 
oferi o altă dimensiune realităţii. În textul epic, el este ce] care îl plăsmuieşte 


pe narator, inventează acţiunea, dă viaţă personajelor, optează pentru o 
anumită instanţă narativă etc. îi este 


proprie intenţia de a reprezenta lumea 
şi viaţa printr-o relativă detaşare 


obţinută prin disimularea sub masca 
personajelor. Spre deosebire de poet, care se concentrează asupra propriei 
subiectivităţi, prozatorul este atent, în principiu, la ce se întâmpl 


ă în jurul 
său, în realitatea imediată : evenimente, întâmplări, oameni, scen 


e de viaţă 
etc. Autorului îi este proprie o anumită reprezentare despre fiinţa umană şi 
despre realitatea socială în care aceasta se mişcă. Personajul nu este aşadar 
decât un artificiu construit de autor pentru a exprima sensul pe care acesta 
îl atribuie realităţii evocate, este purtătorul unui mesaj. Imaginaţia autorului- 
-artist prelucrează idei, imagini, emoţii, reflecţii, dezvoltând efecte artistice 
care vizează cele două funcţii ale literaturii : de cunoaştere/autocunoaştere 
şi, respectiv, estetică. 


Naratorul 


yY Naratorul sau povestitorul este cel ce relatează succesiunea evenimentelor, 
O instanţă intermediară între autorul şi cititorul operei epice, o „voce” sau 
o proiecţie aparent neutră a scriitorului. 

Numeroşi critici au atras atenţia asupra pericolului de a se confunda 
„naratorul fictiv” cu „autorul concret” : „Naratorul pare la prima vedere 
identic autorului. Privit mai îndeaproape, constatăm că mai întotdeauna 
personalitatea autorului se diferenţiază, într-o manieră caracteristică; de 
figura naratorului. El ştie mai puţin, uneori, şi mai mult decât te-ai putea 
aştepta de la autor, el mărturiseşte din când în când opinii ce nu sunt 
neapărat ale autorului. Acest narator este, prin urmare, o figură autonomă, 
creată de autor, ca şi personajele romanului. Naratorul şi personajele sunt 

esențialmente fiinţe de hârtie; autorul (material) al unei povestiri nu se 
poate confunda întru nimic cu naratorul acestei povestiri” (Silvian Iosifescu, 
Construcţie şi lectură). În consecinţă, „ideologia operei literare este aceea 
a autorului abstract, sentimentele nefiind pronunţate de către autor, ci de 
către narator” (Silvian losifescu, Construcţie şi lectură). 

În afară de funcția narativă (de reprezentare fundamentală), naratorul 
îşi poate asuma şi funcția de control sau de regie (poate cita discursul 
personajelor în interiorul propriului discurs) sau chiar funcția de interpretare 
(de analiză) a discursului personajelor. 

De-a lungul evoluţiei literaturii s-au conturat mai multe tipuri de narator : 


= naratorul omniscient (extradiegetic, auctorial, demiurg), care este tipul 
clasic, cel ce dirijează „din spate” toate acţiunile personajelor, cărora le 
cunoaşte şi le anticipează evoluţia, inventează situaţii şi scene pentru a 
ilustra anumite trăsături ale acestora, este omniprezent pe tot parcursul 
derulării evenimentelor, perspectiva sa este unică (Ioan Slavici, Honoré 
de Balzac, Marin Preda, G. Călinescu) ; 

= naratorul-personaj (intradiegetic, autodiegetic, homodiegeltic) este direct 
implicat în succesiunea evenimentelor, intră în relaţii şi conflicte cu 
celelalte personaje, poate nara la persoana I sau a III-a, poate avea o 
perspectivă pregnant obiectivă sau subiectivă asupra faptelor (Camil 
Petrescu, Mircea Eliade) ; 

= naratorul-martor este acela care a participat la întâmplări, dar nu în 
calitate de protagonist, ci de observator; el reţine evenimentele şi 
ulterior le relatează (lenachi Coropcarul din povestirea Cealaltă Ancuţă 
de Mihail Sadoveanu) ; 

= naratorul-mesager este cel căruia i se istoriseşte o întâmplare pe care, la 
rândul său, o prezintă cititorilor/ascultătorilor (Liţa Salomia din povestirea 
Istorisirea Zahariei Fântânarul de Mihail Sadoveanu) ; 

= naratorul-confident (Mihai Eminescu, Geniu pustiu) este cel căruia i se 
încredinţează o „poveste” pe care le-o transmite ulterior cititorilor ; 

= naratorul-autor este cel care asigură un dialog permanent cu un cititor 
prezumtiv (C. Petrescu, Patul lui Procust) ; 

= naratorul-reflector diferă de cel „scriptural”, având rolul de a schimba, 
prin intervenţiile sale, perspectiva asupra faptelor şi a personajelor, de 

a ambiguiza, eventual, mesajul 


(Hortensia Papadat-Bengescu, Concert 
din muzică de Bach) ; 


Supranaratorul este cel care gestionează intervenţiile altor naratori, 
într-un ciclu sau o serie de povestiri (Mihail Sadoveanu, Hanu Ancuţei). 


Personajul 


v Personajul este un factor structurant al povestirii, „un fir conducător, 


care creează posibilitatea unei bune înţelegeri a motivelor îngrămădite şi se 


constituie într-un mijloc auxiliar de clasificare şi ordonare a motivelor” 


(Boris Tomaşevski, Teoria literaturii), „o fantomă provizorie creată de 
autor şi plasată deliberat în operă” (Robert Abirached, La crise du personnage 
dans le théâtre moderne), „fiinţă de hârtie” (Roland Barthes, Romanul 
scriiturii). Indiferent cum este numit — erou, protagonist, figură, actor, 
actant etc. —, personajul este un tip uman semnificativ, o individualitate cu 
trăsături fizice şi morale distincte, pusă în lumină printr-un şir de întâmplări 
situate într-un anumit cadru temporal şi social. El poate fi definit din mai 
multe perspective : morală (raportul dintre om şi el însuşi), socială (raportul 
Om-societate), ontică (raportul om-univers), estetică (raportul realitate- 
-convenție narativă). În diacronia literaturii, personajul a cunoscut mutații 
esenţiale, pe măsura schimbărilor produse în concepţiile estetice Şi în 
operele literare aparţinând diverselor curente. 

În Antichitate, Aristotel defineşte personajul, în Poetica, drept un caracter 
ce trebuie să întrunească trăsături precum noblețea, potrivirea („Există o 
fire bărbătească : nici bărbăţia, nici cruzimea nu se potrivesc cu firea 
femeii”), „asemănarea” (între tipul creat şi modelul din realitate), statornicia. 
Personajul antic se detaşează prin logică, unitate interioară, verosimilitate, 
raționalitate, inteligibilitate. 

Clasicismul a insistat asupra unităţii personajului, concepând foarte 
riguros ideea de consecvență, străduindu-se să creeze caractere universal 
Valabile, nu simplificând trăsăturile umane, ci ierarhizându-le în funcţie de 
cea dominantă, Fiind inspirat din Antichitatea greco-romană, este dominat 
de rațiune, are simţul onoarei şi al datoriei, iar tipul uman creat concordă 
cu firea, cu epoca istorică şi cu vârsta modelului din realitate. 

Personajul romantic poate proveni din toate mediile sociale, este sfâşiat 
de trăirile interioare antagonice, este dinamic, construit antitetic, se transformă, 
suferă mutații spectaculoase, este „un monstru de frumuseţe sau urâţenie, 
de bunătate sau de răutate ori de toate acestea amestecate, (...) e bizar, 
enigmatic, rebel” (G. Călinescu), Ca tipuri, întâlnim acum visătorul, 
inadaptatul, geniul, demonul, titanul, mesianicul, scepticul, cinicul etc. 

În realism, personajele sunt văzute în transformare, fără ca, în acest 
mod, caracterele să-şi piardă unitatea. Dacă romanticii fuseseră interesaţi 
de formele atipice, de genii şi de monştri, iar clasicii se ocupaseră de omul 
normal, echilibrat, cei mai mulţi scriitori realişti revin la omul normal, 
considerat nu în generalitatea lui clasică, ci în diversitatea lui individuală şi 
istorică, în nenumăratele lui întruchipări pe care le conferă observarea 
realului. El poate să provină din toate straturile sociale şi să aibă orice 
vârstă, iar psihologia lui se poate desprinde din portret, comportament, 
îmbrăcăminte, vorbire şi mediul în care trăieşte. Ca tipuri, acum circulă 
avarul, parvenitul, snobul, ratatul, degeneratul etc. În naturalism, compor- 
tamentul şi acţiunile personajului sunt determinate de cauze ereditare, 
boală, instincte, obsesii. 

În literatura modernă, personajul este expresia unei sensibilităţi, nu a 
unei dimensiuni caracterologice, îşi pierde consistenţa şi coerenţa, pentru 
a întruchipa deseori un simbol (Meşterul Manole de Lucian Blaga). Prin 
analiză şi autoanaliză se sondează zonele abisale ale trăirii şi gândirii 
personajelor, se caută răspunsuri la întrebările fiinţei. 

Tipologia personajului este foarte amplă, clasificările operându-se pe 
baza mai multor criterii. 

După gradul de transfigurare a realității, există personaje pur fictive 
(Tănase Scatiu, Felix Sima, Manole Crudu) sau atestate istoric (Stefan cel 
Mare, Petru Rareş, Mihai Viteazul, Alexandru Lăpuşneanu). Uneori, 
personajul poate să fie însuşi scriitorul (Nică) sau să preia diferite date din 
viaţa acestuia, devenind un alter ego (Titu Herdelea). În fabule şi balade, 
personajele sunt personificări de păsări şi animale (calul lui Toma Alimoş 
sau câinele Samson din Câinele şi cățelul). Distincția real-fabulos/fantastic 
se operează mai ales în basme, unde apar personaje precum balauri, zmei, 
zeripţuroaice etc. Prin termenul suprapersonaj nu este numit un individ, ci 

un loc sau un obiect care determină decisiv viaţa personajelor (spânzurătoarea 
din Pădurea spânzuraților de Liviu Rebreanu 


sau groapa din romanul cu 
acelaşi nume de Eugen Barbu). 


După rangul ocupat în dinamica 
(lon), secundar (George Bulbuc), 
Alexandru Lăpuşneanul), figurant 
din aceeaşi nuvelă). 

După amploarea construcției şi a dey 
complex/rotund (Otilia din Enigma Otiliei 
din nuvela Alexandru Lăpuşneanul). 


narațiunii, personajul poate fi principal 
episodic (mitropolitul Teofan din nuvela 
(cei doi călugări din Cetatea Hotinului, 


enirii sale, personajul poate fi 
) sau simplu/unilateral/plat (Motoc 


Dacă avem în vedere modul de constituire, personajul poate fi individual 
sau colectiv. Personajul colectiv poate lua forma co 
a grupului (Harap-Alb şi prietenii săi) sau a masei de oameni (ţăranii din 
Răscoala sau norodul adunat la curtea domnească în Alexandru Lăpuşneanul). 

După rolurile interpretate, personajul poate fi protagonist (Harap-Alb), 
antagonist (Spânul), reflector (cel care participă sau numai asistă la evenimente, 
în ipostaza unui observator care exprimă punctul de vedere al naratorului şi 
comentează, de pe o poziţie relativ obiectivă, actele eroilor (Sbilţ din 


drama Patima roşie de Mihail Sorbul, Nory din romanul Concert din 
muzică de Bach de Hortensia Papadat- 


din O scrisoare pierdută sau 
Luca Caragiale). 


rului (în teatrul antic), 


Bengescu), raisonneur (Brânzovenescu 
Ipingescu din O noapte furtunoasă de Ion 


Modalităţile de caracterizare a personajului sunt multiple. El poate fi 
Caracterizat direct (de către narator, de către alte personaje şi prin autoca- 
racterizare) sau indirect (prin acţiuni, 


fapte, evenimente, păreri, reacţii, 
relaţii, nume, limbaj, 


vestimentaţie, mediu social, gesturi, mimică etc.). 
Portretul rezultat poate fi moral, fizic sau complex (are în vedere toate 
formele de existenţă şi de manifestare ale personajului). 


Cititorul 


Y Cititorul este receptorul operei literare, cel căruia îi este destinat 
universul ficţiunii, instanţa care încheie lanţul comunicării literare. Rolul 
său este de a recepta, interpreta/compara/asocia/valoriza opera literară, 

trecând-o prin filtrul propriului sistem de valori şi recreând-o, astfel, ca 
unitate de semnificaţie. 

Se spune că orice autor are în vedere, scriind, un cititor abstract, 
imaginea receptorului ideal, capabil să-i concretizeze sensul şi să-i înţeleagă 
mesajul, printr-o lectură activă, profundă, autentică. Se face, de altfel, 
disocierea între lector inocent şi lector competent, sintagme care vizează 
capacitatea şi disponibilitatea receptorului de a pătrunde în toate straturile 
de semnificaţie ale operei, explicite şi implicite, de a rămâne captiv în 
„labirintul lui Dedal” care este textul (Umberto Eco), de unde va leşi mai 
îmbogăţit, purificat, schimbat. 

Dintotdeauna cititorul a reprezentat o instanţă narativă esenţială pentru 
construirea operei, iar autorii au fost mereu conştienţi de rolul şi importanţa 
sa. Nu întâmplător Miron Costin, în zorii literaturii noastre epice, i se 
adresează, ceremonios, cu „iubite cetitoriule” şi îi confirmă, într-o predoslovie 
intitulată „Către cititoriu”, noblețea îndeletnicirii sale spirituale: „...că nu 
este altă, şi mai frumoasă şi mai de folos în toată viaţa omului zăbavă, 
decât cetitul cărţilor”. 


Tipurile de perspectivă narativă 


Viziunea sau perspectiva narativă este un concept relativ nou (Georges 
Poulet, Roland Barthes) şi se defineşte prin raportul dintre narator şi 
personaj. Trei ipostaze ale acestei relaţii au fost delimitate ca fiind esenţiale : 


Y narator > personaj (par derrière) — naratorul ştie mai mult decât 
personajul său, este omniscient şi omniprezent, Cunoaşte versiunea 
fiecărui personaj despre evenimente (loan Slavici, Moara cu noroc ; 
Liviu Rebreanu, Jon ; Marin Preda, Moromeţii) ; 

Y narator = personaj (avec) — naratorul ştie tot atât cât şi personajul, 
identificându-se, eventual, cu acesta (Camil Petrescu, Ultima noapte de 
dragoste, întâia noapte de război; Mircea Eliade, Maitreyi) ; 

Y narator < personaj (du dehors) — naratorul ştie mai puţin decât personajul, 
astfel încât îl lasă să evolueze liber, aici sistemul anticipărilor din 
literatura clasică nu mai funcţionează (Mircea Nedelciu, Tratament 
fabulatoriu). 


CE Scanned with OKEN Scanner 


OPERA EPICĂ 45 


In proza modernă şi postmodernă observăm multiplicarea vocilor narative, 
odată cu apariţia romanului epistolar, cu sau fără note (Ulise de James 
Joyce), sau a subsolurilor explicative (Camil Petrescu, Patul lui Procust). 


Focalizarea, înrudită cu perspectiva narativă, se defineşte prin raportul 
narator-personaj-cititor, după cum urmează : 


y focalizare zero sau neutră - naratorul îi oferă cititorului informaţii 
complete, fără a avea tendinţa de a-l manipula, impunându-i punctul său 
de vedere (Costache Negruzzi, Alexandru Lăpuşneanul) ; 

v focalizare externă — relatarea naratorului este impersonală, din exteriorul 
spaţiului ficţiunii, astfel încât cititorul nu are acces la gândurile şi 
intenţiile sale (Liviu Rebreanu, Ion) ; 

y focalizare internă — naratorul pare să-şi asume punctul de vedere al unui 


personaj din operă, care este lăsat să judece universul narativ (Mihail 
Sadoveanu, Baltagul). 


Ca şi în cazul perspectivei narative, într-un text pot coexista mai multe 
tipuri de focalizare. 


Relaţiile temporale şi spaţiale în naraţiune 


În genul epic, categoria timpului are în vedere raportul dintre două lumi 
temporale - cea a discursului ficțional (numit şi „timp al lecturii”) şi cea a 
universului fictiv, mult mai complex. Aşadar, timpul scriitorului sau al 
naraţiunii este diferit de timpul narat sau al ficţiunii. În general se operează 
distincţia între temporalitatea externă (care include timpul cititorului, al 
scriitorului şi cel istoric) şi cea internă (care include timpul narat şi timpul 
naraţiunii). După cum arată Noemi Bomher în Jnițieri în teoria literaturii, 
„uneori, timpul ficţiunii este întrerupt, suspendat sau doar încetinit, naraţiunea 
convertindu-se în analiză, descriere sau digresiune. Distanţa dintre cele 
două timpuri este uneori abolită, ca în romanul modern, cele două timpuri 
coincid, ca şi cum personajul şi-ar stenografia monologul. În textele la 
Persoana I apar deseori tehnica şi «trucul» jurnalului intim, convenție 

narativă ce are drept scop convertirea timpului trăit în timp narat. În mod 
tradiţional, acţiunea urmăreşte firul cronologic, iar naraţiunea de asemenea”. 

Autorul modern poate opera însă inversiuni în cronologia evenimentelor, 
relatând fapte sau scene ale prezentului înaintea celor care aparţin trecutului 
(Ultima noapte de dragoste, întâia noapte de război începe cu scena de la 
popotă, pentru ca, ulterior, prin retrospectivă şi memorie involuntară, să 
fie prezentată iubirea dintre Gheorghidiu şi Ela). 

Categoria spaţiului, ca şi cea a timpului, se referă la două realităţi : un 
spaţiu exterior, real, obiectiv, al scriitorului şi al lectorului, şi un spaţiu 
interior, al universului fictiv. „Caracteristica fundamentală a spaţiului epic 
este continuitatea, căci, dacă timpul real este infinit şi lipsit de sens, cel al 
ficţiunii are început şi sfârşit, fiind încărcat de semnificaţii. Convenţia 
narativă presupune situarea într-un anumit spaţiu, descris sau nu, spaţiu 
perceput ca un drum, o cale sacră, iniţiatică (aşa cum există ea în mituri şi, 
tot mai des, în literatura modernă) sau o cale deschisă, obiectivă, aparent 
fără importanţă în evoluţia personajelor (ca în literatura clasică, unde 
relaţia cu spaţiul este una exterioară, neimplicată), o cale labirintică sau 
circulară, simplă sau sinuoasă, închisă sau deschisă.” (Noemi Bomher, 
Iniţieri în teoria literaturii) 

Spaţiul universului fictiv poate fi închis (camera Emiliei din romanul 
Patul lui Procust de Camil Petrescu), deschis (În munţii Neamţului de 
Calistrat Hogaş), fantastic (Nopți la Serampore de Mircea Eliade), citadin 
(ntrusul de Marin Preda), circular (Jon de Liviu Rebreanu), oblic (drumul 
Vitoriei din Baltagul de Mihail Sadoveanu), inițiatic (Creanga de aur de 
Mihail Sadoveanu sau drumul eroilor din basme), interior (este cel care 
aparţine fiinţei, intimităţii spiritului, fiind neexplicat în cuvinte, ci implicit - 
spaţiul copilăriei lui Creangă, a cărui nostalgie este omniprezentă în opera 
acestuia) etc. 

Speciile epice 


Basmul cult 


Basmul este o specie a epicii populare sau culte (de reg 


universală, construit pe o schemă opozițională Bine-Rău, în care sunt relatate 
întâmplări mai cu seamă fantastice ale unor personaje imaginare (feji-frumoşi, zâne, 
animale năzarăvane, balauri, zmei, vrăjitoare etc.) Ace 


sta este caracterizat în an- 
sambiu, prin fabulaţie senină, prin finalul nupțial sau glorificator al vitejiei şi al binelui. 


ulă în proză) cu răspândire 


Numele speciei, provenind din vechiul slav basni, care avea sensul de 
„Scornire”, „născocire”, îi subliniază, ca şi formulele de deschidere şi de 
închidere, caracterul de ficţiune. Deşi basmul are o mare vechime în 
literatura lumii, datând încă din Antichitate, specia a fost redescoperită şi 
intens cultivată începând cu epoca romantică, atunci realizându-se şi primele 
culegeri sistematice de basme populare. 

Basmul trebuie delimitat de poveste (care este mai realistă), de legendă 
(care urmăreşte explicarea unor fenomene naturale sau istorice), de snoavă 
(care este o scurtă naraţiune anecdotică). Basmul porneşte de la realitate, 
însă se îndepărtează de aceasta, trecând în supranatural şi propunând o altă 
lume, care funcţionează cu reguli apropiate celei omeneşti. 

În funcţie de natura personajelor, organizarea şi desfăşurarea acţiunii şi 
caracteristicile naraţiunii, basmele pot fi fantastice (dominate de elementul 
miraculos), nuvelistice (mai apropiate de elementele realităţii) şi animaliere 
(dezvoltate din vechile legende totemice). 

Există un scenariu epic al basmului, fixat prin tradiţie, al cărui caracter 
stereotip este marcat şi de utilizarea multor formule iniţiale, mediane şi 
finale, care compun un adevărat lexic poetic al basmului : 


e Formulele iniţiale au rolul de a proiecta naraţiunea în fabulos, făcând trecerea 
din planul real în cel ireal : „A fost odată ca niciodată, pe când se potcoveau 
„puricii cu nouăzeci şi nouă de ocale de fier şi zburau până la cer...” 
* Formulele mediane menţin şi suscită interesul şi curiozitatea cititorului : 
„Ca şi vorba din poveste că-nainte mult mai este”, „Ascultaţi boieri 
dumneavoastră şi vă minunati”, 

e Formulele finale readuc cititorul în prezentul naraţiunii, restabilesc 
ordinea iniţială şi mimează scorneala, invenţia, sub forma unui scurt 
text ritmat şi rimat: „Şi eu încălecai pe-o şa şi v-o spusei d-voastră 
aşa”, „Şi încălecai pe-o căpşună şi vă spusei o minciună”, 


În Morfologia basmului, Vladimir 1. Propp porneşte de la ideea că 
basmele au o structură monotipică, stereotipă, bazată pe o reţetă universală 
şi repetabilă în fiecare text. Conceptul de bază al teoriei lui Propp este cel 
de funcţie, prin aceasta înţelegându-se „o faptă săvârşită de un personaj şi 
bine definită din punctul de vedere al semnificației ei pentru desfăşurarea 
acţiunii”. Funcţiile personajelor constituie elemente fixe ale basmului, 
indiferent de cine şi în ce mod le îndeplineşte. Numărul lor este limitat, iar 
succesiunea este aceeaşi. Propp identifică 31 de asemenea funcţii, ca, de 
exemplu : I. unul dintre membrii familiei pleacă de acasă ; II. o interdicţie 
îi este specificată eroului ; III. interdicţia este încălcată etc. Aceste funcţii 
sau structuri narative pot fi sintetizate astfel Ca situaţie iniţială, caracterizată 
de ordine şi echilibru ;(b) un eveniment care dereglează echilibrul iniţial ; 

O) o acțiune reparatorie combinată cu o aventură eroică; 'd) refacerea 
echilibrului ; (6) răsplătirea eroului. 

Motivele specifice basmului sunt: împăratul fără urmaşi, superioritatea 
mezinului, probele, călătoria, drumul cu obstacole, cifra 3, ajutorul dat de 
natură şi de divinitate, lupta, impostorul, apa vie şi apa moartă, calul 
năzdrăvan, vicleşugul, demascarea, nunta etc. 

Personajele basmului sunt polarizate etic, fiind situate fie de partea 
binelui, fie de cea a răului. Multe dintre ele posedă însuşiri excepţionale şi 
sunt ajutate în îndeplinirea misiunii de forţe supranaturale, fiind construite 
pe baza idealizării însuşirilor omeneşti, devenind astfel modele de viaţă 
(curaj, nobleţe sufletească, frumuseţe, bunătate, blândeţe, patare fizică, 
inteligenţă etc.). 

Procedee stilistice specifice basmului sunt repetiţia, personificarea, 
alegoria, comparaţia şi antiteza. Limbajul este, în general, accesibil, cu 

accente populare şi arhaice, cu formule care dovedesc oralitatea intrinsecă 
a speciei, alături de prezenţa proverbelor, zicătorilor şi expresiilor tipice. 
“ Basmul are o disponibilitate transfiguratorie excepţională, schimbându-şi 

expresia odată cu evoluţia literaturii şi cu stilul scriitorilor, mergând de la 
respectarea modelului folcloric (Ion Creangă, Povestea porcului) până la 
inovaţii spectaculoase care ating toate nivelurile textului (Mihai Eminescu, 
Făt-Frumos din lacrimă). 

În literatura română, autorii de basme culte (în versuri, în proză sau 
dramatizate) sunt numeroşi, la fel şi tipologia speciei, diversificată odată 
cu preluarea ei de către literatura cultă : basmul-feerie (Sânziana şi Pepelea 
de Vasile Alecsandri), basmul-nuvelă (Soacra cu trei nurori de Ion Creangă), 
basmul-poem (Făt-Frumos din lacrimă de Mihai Eminescu), basmul-parodie 
(Dămult, mai dă dămult de Ion Luca Caragiale), basmul-idilă (Crăiasa 
zânelor de George Coşbuc), basmul ştiinţific (Ber Căciulă de I.C. Vissarion). 


U e 
ovul E YI Laó 


Povestirea 


Povestirea este o specie a genului epic, de dimensiuni asemănătoare cu nuvela, o 
narațiune subiectivizată şi ceremonială, care surprinde un fapt epic insolit, fiind 
caracterizată de oralitate şi suspans. Povestitorul este implicat. de obicei, fie ca 
martor, fie ca personaj al întâmplărilor pe care le narează. Interesul nu se concen- 
trează asupra personajului, ci asupra situațiilor povestite, de obicei generate de o 
intrigă simplă, însă având în majoritatea cazurilor un caracter exemplar. 


Specia, deşi cultă, respectă virtuțile primordiale, orale ale actului epic. 
Povestitorul face apel la ascultători virtuali, ca şi cum ar fi de faţă. Cere- 
monialul povestirii presupune ca atât naratorul, cât şi receptorul să fie 
implicaţi ca „actori” în actul „Spunerii” şi chiar în scenariul epic. 

Ca formă structurantă, povestirea poate circula izolat, constituind o unitate 
epică autonomă (Gala Galaction, Moara lui Călifar), sau „în ramă”, servind 
ca pretext pentru a introduce o altă sau alte povestiri, legate într-un ciclu 
(Mihail Sadoveanu, Hanu Ancuţei). 

Povestirea se deosebeşte de celelalte specii ale genului epic prin strategia 
narativă care scoate în evidenţă povestitorul şi punctul său de vedere 
asupra faptelor relatate. Prin aceasta capătă un caracter aproape ritualic, de 
fapt epic circular, autonom, repetabil în conţinutul, nu şi în forma sa. 

Oralitatea stilului este trăsătura fundamentală a speciei, motivată prin 
destinaţia către un ascultător prezent, conştient, curios şi cooperant. În 

virtutea acestei trăsături, textele sunt presărate cu mărci ale oralității : 
formule de generare şi de menţinere a interesului, de testare a atenţiei 
ascultătorului, de creare a suspansului, de marcare a momentelor esenţiale, 
de anticipare emoţională, de potenţare a efectelor, toate fiind motivate de 
poziţia privilegiată a naratorului. 

Ceremonialul povestirii constă într-un sistem de convenţii participative 
care cuprinde, ca momente, intrarea în scenă a povestitorului, motivarea 
împrejurărilor care declanşează istorisirea, rostirea propriu-zisă a poveștii, 
comunicarea cu auditoriul, pauzele narative care înteţesc tensiunea aşteptării, 
ieşirea din scenă a povestitorului, având conştiinţa săvârşirii unui act 
exemplar, şi, eventual, crearea cadrului emoţional şi narativ pentru începerea 
altei povestiri. 

Atmosfera este destinată să creeze o stare de aşteptare, de tensiune, de 
seducere a ascultătorilor, de vrajă. Fiecare moment este bine regizat, având 
o logică anume, ce ţine de tehnica povestirii. Dacă întâmplarea prezentată 
nu este spectaculoasă în sine, povestitorul trebuie s-o facă spectaculoasă, 
urmărind permanent stimularea interesului ascultătorilor. 

Timpul evocat este de obicei unul de mult trecut, îndepărtat şi nedeterminat. 
De aceea, naratorul prezintă întâmplările viu, colorat, pentru a facilita 
reprezentarea acestora de către ascultători. Aspectul atemporal, mitic, 
specific povestirii, oferă un caracter general întâmplării, făcând de multe 
ori dintr-o situaţie individuală o experienţă a cunoaşterii de sine unanim 
valabilă şi acceptată. Evocarea implică, de fiecare dată, parfumul trecutului, 
misterul, necunoscutul, toate acestea antrenându-] pe ascultător într-o 

aventură a descoperirii tainelor altor vârste, de unde şi caracterul inițiatic 
al povestirii. 

Spaţiul povestirii este, în general, unul ocrotitor, sigur, privilegiat. 
Participanţii la actul povestirii se retrag parcă în anistorie, într-un spaţiu 
având valoare simbolică, recuperatoare în ordinea ontologică a existenţei. 
Verbul lor nu este cel comun, ci imită logosul primordial, creează şi 
recuperează lumi, timpuri, oameni (Decameronul de Giovanni Boccaccio 
sau Hanu Ancuţei de Mihail Sadoveanu). 

De fiecare dată, indiferent de natura întâmplărilor, tonul este nostalgic, 
reflexiv, implicat. Rolul de povestitor îi poate reveni naratorului, în varianta 

sa clasică (de „voce” a autorului), unui personaj, 


unui martor sau unui 
confident, căruia i-a fost încredințat 


ă povestirea şi care nu face acum decât 
s-o repete. De aceea, în povestirile-ciclu, precum Hanu Ancuţei, putem 


vorbi de existenţa unui Supranarator care ordonează povestitorii, le motivează 
prezenţa, le nuanţează intervenţiile, le pregăteşte intrarea şi face, totodată, 
legătura între povestiri, 

Cu toate că povestirea evită nevetosimilul şi fabulosul, sursele ei le 
reprezintă mitul şi istoria îndepărtată, categorii bogate în semnificaţii etice. 
Atunci când este fundamentată pe fantastic, pe mitic, pe situaţii obscure şi 
insolite, povestirea are un deznodământ indecis, ambiguu. 

Cele mai vechi povestiri cunoscute sunt cele orientale, de tipul O mie şi 
una de nopţi, care au devenit un model pentru povestirile europene. În 
literatura română, opere notabile în acest sens au creat Mihail Sadoveanu 
(Hanu Ancuţei), Vasile Voiculescu (Pescarul Amin, Ultimul Berevoi), Ion 
Luca Caragiale (La Hanul lui Mânjoală, Kir Ianulea). 


Nuvela 


Nuvela este o naraţiune în proză constituită pe baza unui singur fir narativ şi a 


unui conflict unic, concentrat în jurul personajului principal, cu un subiect concis, 
o structură riguroasă şi un sti! obiectiv, bazat pe eliminarea detaliilor şi surprinderea 
protagonistului în situaţii-limită. 


Originea speciei nu este certă. În secolul XX se face distincţia între 
povestire (considerată mai veche, de origine orală şi populară) şi nuvelă 
(mai nouă, de origine cultă şi înrudită cu romanul). În Renaştere cele două 
specii se deosebesc destul de greu, pentru ca începând cu sfârşitul secolului 
al XVIII-lea şi apoi în romantism esteticienii să facă diferențieri clare. 

La început, tematica nuvelei şi-a avut sorgintea în literatura anecdotică 
medievală, în povestirile populare, iniţial având sensul de a relata o întâmplare 
nouă, surprinzătoare, realistă, amuzantă, cu intenţie satirică (din italiană 
novella = „noutate”). În forma actuală, specia a apărut în Renaştere, 
părintele ei fiind considerat Giovanni Boccaccio. Specia cunoaşte o perioadă 
de maximă înflorire în romantism, apoi în realism şi naturalism, ducând la 
nuanţarea şi diversificarea modelului originar : filosofică, fantastică, istorică, 
realistă, psihologică, umanistă, de moravuri etc, 

„Fiind o structură riguroasă, închisă, unitară, nuvela presupune un 
subiect concis, construit pe momentele clasice. Intriga sa nu rezultă din 
acumularea unor incidente variate sau digresiuni, ci întotdeauna din situații- 
şi incidente-„limită”, cu ajutorul cărora se pot contura adânc caracterele, 
Chiar într-un spaţiu destul de concentrat. 

Tehnica de compoziţie se bazează pe eliminare şi pe selectare, pe 
concentrarea acţiunii prin renunțare la amănunte şi digresiuni. Arta nuvelistului 
constă în a sugera cât mai multă viaţă într-un spaţiu relativ restrâns şi cu 
economie de mijloace. De aceea, acţiunea începe uneori foarte aproape de 
deznodământ, antecedentele din viaţa personajelor fiind succint prezentate 
în expoziţiune. Sunt relatate mai ales fapte verosimile, puternic legate de 
realitatea imediată, într-o naraţiune de mică amploare, care urmăreşte 
ordinea cronologică a evenimentelor. 

Accentul cade pe surprinderea personajului, de obicei cu caracter 
puternic, în mediul lui de viaţă, în întregul sistem de relaţii care-i definesc 
personalitatea. Acesta este caracterizat complex, din mai multe perspective 
şi prin numeroase modalităţi, naratorul vrând să creeze iluzia autenticităţii 
şi a detaşării de evenimente. 

Stilul este, în principiu, sobru, impersonal, curat, obiectiv, fără ornamente 
expresive de mare efect, bazat pe surprinderea faptelor în firescul derulării 
lor. Relaţia narator-cititor este mai slab reprezentată decât în povestire, în 
favoarea unui raport mai strâns cu evenimentele, ceea ce duce la o mai 
mare obiectivitate. 

În literatura universală, specia este reprezentată de scriitori precum 
Prosper Mérimée (Colomba, Carmen), Thomas Mann (Moarte la Veneția), 
Gogol (Mantaua), Nikolai Vasilievici Cehov (Acasă, Duşmanii), Miguel de 
Cervantes (Nuvele exemplare), Guy de Maupassant (Bulgăre de seu) etc. 

În literatura română, nuvela a cunoscut forme diferite de exprimare, în 
funcție de curentul literar şi de epoca în care a fost creată: istorică 
(Costache Negruzzi, Alexandru Lăpuşneanul), romantică (Mihai Eminescu, 

Sărmanul Dionis), realistă (Ioan Slavici, Moara cu noroc), fantastică 
(Mircea Eliade, La ţigănci), psihologică (Ion Luca Caragiale, În vreme de 
război), naturalistă (Barbu Ştefănescu Delavrancea, Zobie), postmodernă 
(Mircea Nedelciu, Aventuri într-o curte interioară). 

Nuvela istorică are ca trăsătură fundamentală veridicitatea faptelor 
prezentate, majoritatea fiind atestate de documentele vremii evocate. Scriitorul 
are ca izvor de inspiraţie cronici, letopiseţe, documente de epocă, mărturii 
etc., pe marginea cărora intervine însă cu amănunte inventate, dă de multe 
ori un alt curs evenimentelor, creează noi personaje, conflicte, relaţii, 
astfel încât să învăluie faptul istoric nud într-o atmosferă credibilă, autentică 
şi captivantă pentru cititor (Walter Scott, Alexandre Dumas, Victor Hugo, 
Costache Negruzzi). Culoarea locală şi de epocă este conturată în primul 
rând prin limbajul arhaic, dar şi prin descrierea unor obiceiuri, a vesti- 


mentaţiei, a obiectelor etc. În literatura română, acest tip de nuvelă a fost 


consacrat de Costache Negruzzi prin opera Alexandru Lăpuşneanul, 

Nuvela fantastică a apărut în romantism, însă perioada care i-a adus o 
dezvoltare maximă este cea modernă, a literaturii secolului XX. Faţă de 
modelul clasic, nuvela fantastică se distinge printr-o adevărată încălcare a 
regulilor speciei, care a dus însă la nuanţarea şi modernizarea ei. Faptele 
nu mai sunt atât de unitare, ci se pot desfăşura în locuri şi timpuri diferite, 
acţiunea nu are o logică obişnuită şi general acceptată, există rupturi de 
ritm la nivel semantic, compozițional şi chiar sintactic. N araţiunea (care ia 
uneori forma monologului) este subiectivizată, realizată la persoana I, iar 
naratorul poate fi şi personaj. Dispare pretenţia de verosimilitate şi autenticitate 
a evenimentelor şi personajelor, textul având scopul de a provoca imaginaţia 
şi gândirea cititorului. De obicei, există două planuri narative, două timpuri, 
două serii de personaje etc., fiecare dintre ele corespunzând dimensiunii 
reale sau celei fantastice. Finalul poate fi deschis, ambiguu, iar textul în 
sine poate fi interpretat în mai multe feluri. 

Nuvela psihologică s-a dezvoltat pe fundalul realismului şi al naturalis- 
mului, când scriitorii au adoptat ceva din maniera de a privi lumea proprie 
oamenilor de ştiinţă, Este epoca în care li se întocmesc „fişe clinice” 
personajelor, când realitatea lor fizică şi sufletească este analizată în 
amănunt, când prin introspecţie se dezvăluie gândurile şi stările existenţiale 
ale protagoniştilor. Deşi este o specie mai redusă ca dimensiuni decât 
romanul, nuvela a reuşit să adopte procedeele literaturii psihologice, creând 
personaje conflictuale, dilematice, cu o viaţă interioară marcată de neliniști, 
în război nedeclarat cu realitatea care până la urmă le învinge. Accentul va 

cădea aşadar pe analiza stărilor emoţionale, pe dezvăluirea cauzelor care 
au dus la instaurarea disconfortului psihic, a degradării personalităţii, a 
bolii, a fricii etc. Subiectul nu mai este dens în fapte, acestea constituind 
doar un reper în construirea personajului. Tonul scriitorului se vrea „tehnic”, 
impersonal, rece. 


Romanul 


Romanul, cea mai amplă specie a genului epic, este o construcție epică în proză, de 
mari dimensiuni, cu acțiune complexă, desfăşurată pe mai multe planuri, cu intrigi 


paralele şi cu numeroase personaje bine individualizate. 


Deşi romanul se dezvoltă în literatura modernă, scrieri asemănătoare sunt 
atestate în literatura greacă şi latină (Satyricon de Petronius, Măgarul de 
aur de Apuleius). În Evul Mediu circulă romanul cavaleresc, pastoral, 
satiric, picaresc etc., de mai mică amploare decât cel modern, însă cu o 
construcţie asemănătoare (Roman de la rose, Roman d'Alexandre). În 
Renaştere se dezvoltă romanul alegoric şi cel comic, pentru ca în romantism 
să se impună romanul de aventură, sentimental şi epistolar. 

Secolul al XIX-lea revoluţionează specia, prin lărgirea cadrului epic, 
diversitatea mediilor sociale surprinse, transformările suferite de personaje, 
o arhitectură narativă elaborată, iar creatorul romanului modern în literatura 
universală este considerat Balzac. 

Deoarece la început reprezenta un gen umil, adresat unui public divers 
şi nepretenţios, care nu respectă normele artei antice, romanul nu a beneficiat 
de arte poetice care să-i fixeze nişte canoane de existenţă, această lipsă de 
constrângeri având ca efect pe termen lung aşa-numitul proteism al speciei 
(tendinţa de a lua forme diferite). Romanul nu are deci canoane sau reguli 
fixe (precum tragedia, epopeea, oda etc.), distingându-se prin supleţe, 
capacitate de adaptare la toate epocile şi curentele literare, într-o permanentă 
căutare a unor noi forme de exprimare, 

Romanul reflectă existenţa în toată complexitatea şi sub toate aspectele 
sale, de la nivelul social, instituţional al epocilor istorice, al curentelor de 
/' gândire, al problematicii universale, al maselor până la cel al individului, 

surprins şi analizat din punct de vedere psihologic, afectiv, mental, relaţional, 
familial etc. Nu există o specie literară cu mai mari disponibilităţi spre 
viaţa reală decât acesta, astfe] încât a fost considerat o replică a modernităţii 
la epopeea Antichității, Dinamismul său structural şi compozițional este efectul 
dinamismului societăţii, al transformărilor produse la toate nivelurile acesteia. 

Tipologia romanului este deosebit de eterogenă, realizându-se în funcţie 
de criterii diferite. Dacă avem în vedere criteriul temporal, al momentului 
în care se petrece acţiunea, există romane istorice, contemporane, de 
anticipație. În funcţie de mediul investigat, distingem romane rurale ŞI 
romane urbane. Modalitatea compoziţională adoptată de autor şi formula 
epică împart romanul în epistolar, jurnal, eseu, document etc. Albert 
Thibaudet împarte romanul în brut (cel care prezintă o epocă), pasiv (cel 
care prezintă o viaţă) şi activ (cel care izolează o criză). În funcţie de 
problematica abordată, există romane sociale, psihologice, cavalereşti, de 
formare, de aventuri, polițiste, istorice, alegorice, de spionaj, populare, de 
moravuri etc. După amploarea epică, distingem romanul-ciciu, romanul-fluviu, 
romanul-frescă. Dacă avem în vedere procedeul narativ pe care se axează 
textul, există romane de analiză psihologică, experimentale, romane-eseu, 
romane-parabolă, romane-alegorie, lirice, fantastice, onirice etc. Distincția 
cea mai frecventă se face între romanul tradițional şi cel modern. 

Romanul tradiţional este o construcţie masivă, cu o arhitectură laborioasă, 
cu o structură simetrică, bine echilibrată, cu un subiect coerent, evoluând 
în episoade şi secvenţe narative distincte, unitare, cu planuri compoziționale 
clar delimitate. Este o construcţie raţionalistă, deductivă, mizând pe obiecti- 
vitate, are un caracter liniar, închis, finit, coerent. Naratorul este omniscient, 
relativ detaşat de personaje şi de acţiune, povestirea se face la persoana a Il-a, 
evoluţia personajului este previzibilă, perspectiva narativă este unilaterală, 
eroii sunt tipuri proiectate pe un anumit fundal social şi istoric. Corespunde 
modelului doric despre care vorbeşte Nicolae Manolescu. 

Romanul modern este orientat spre eu, considerat singura realitate 
verificabilă, autentică, reală. Acordă credit total intuiţiei, incertitudinii, 
subiectivităţii, exprimării directe, nemijlocite a trăirilor. Introduce perso- 
najul-reflector, naraţiunea la persoana I şi monologul, perspectiva este 
relativizată şi multiplicată, ideea de tip este anulată de aceea a individualităţii. 

Exprimă numai experienţe autentice, trăite de personajul-narator. Subiectul 
este neliniar, contorsionat, cu răsturnări temporale şi evenimente imprevizibile. 
Discursul este fragmentat, prolix, întrerupt de elemente metatextuale, 
Structura, total eliberată de orice constrângeri şi reguli, are aspectul unui 
„dosar de existenţe” (Camil Petrescu). La nivelul compoziţiei şi al tehnicii 
narative observăm memoria involuntară, decupajul, jurnalul, jocul planurilor 
narative, reportajul, tehnica detaliului, colajul (scrisori, articole, comen- 
tarii estetice, chitanţe, poezii etc.), pluriperspectivismul, introspecţia, 
deconstructivismul etc. 

În Arca lui Noe, Nicolae Manolescu propune trei modele de existenţă a 
romanului românesc, în virtutea relaţiei dintre procedeul narativ predominant, 
epoca abordată şi natura personajului : doric, ionic, corintic. 

Doricul înfăţişează o lume omogenă, coerentă şi plină de sens, eroii 
sunt energici, ambiţioşi, au spirit întreprinzător şi dorinţa de a urca pe 
scara socială, de a parveni, sunt luptători şi realişti (Dinu Păturică, Tănase 
Scatiu, Mara, Ion, Stănică Raţiu). Personajele sunt construite tipologic, 
evoluând, în general, pe o trăsătură de caracter dominantă. Epicul se 
bazează pe evoluţia logică şi cronologică a faptelor, pe continuitate şi 
interdeterminare. Naratorul este omniscient, clasic, naraţiunea se face la 
persoana a III-a, structura este robustă, unitară, rotundă, simetric închegată. 
Aici se încadrează romanul-frescă, romanul-cronică şi romanul istoric 
(Nicolae Filimon, Ciocoii vechi şi noi; Duiliu Zamfirescu, Ciclul Comă- 
neştilor ; Ioan Slavici, Mara; Liviu Rebreanu, Răscoala, Ion; Mihail 
Sadoveanu, Frații Jderi ; Marin Preda, Moromeţii). 

Ionicul corespunde conştiinţei de sine a romanului, lumea înfăţişată îşi 
pierde omogenitatea, în locul tenacităţii şi al luptei apar spiritul de fineţe şi 
de analiză, contemplaţia, individualismul, dramele personale, viziunea 
relativă asupra lumii, spiritul reflexiv, problematica filosofică şi psihologică, 
discontinuitatea epică, absenţa unui subiect închegat. Compoziţia este 
modernă (jurnal, scrisori, articole de ziar, confesiune etc.), modul de 
expunere dominant este monologul, finalul este deschis, naratorul este şi 
personaj (Camil Petrescu, Parul lui Procust, Ultima noapte de dragoste, 
întâia noapte de război ; Hortensia Papadat-Bengescu, Concert din muzică 

de Bach; Anton Holban, Jocurile Daniei ; Mircea Eliade, Întoarcere din 


rai, Maitreyi). 

Limbajul personajelor şi limbajul naratorului 


Narațiunea este un mod de expunere fundament 


pe relatarea unor întâmplări organizate într-o succesiune temporală. După 
forma epicului, poate fi în versuri (legendă, baladă, epopee) sau în proză 


(nuvelă, schiţă, roman). În funcţie de atitudinea naratorului, poate fi 
obiectivă (roman) sau subiectivă (povestire) 


al pentru genul epic, bazat 


Narațiunea reprezintă o unitate structurală între fabulă (histoire) şi 
subiect (discours). Fabula implică următoarele categorii : 


nuclee narative (fapte, acţiuni propriu-zise) ; 

indicii narative (descrierea obiectelor şi a personajelor) ; 
catalize (diverse extensii ale descriptivului) ; 

informaţii (situează nucleele în timp şi spaţiu) ; 

= personaje (actanţii). | 


Discursul sau modul de prezentare a istoriei implică : 


timpul narațiunii (distincţia timpul narat — timpul narării) : 
modalităţile narative (reprezentare, dialog, relatare) ; 
aspectele narative (punctul de vedere al naratorului), 


Descrierea reprezintă un mod de expunere bazat pe surprinderea trăsă- 
turilor caracteristice ale unui aspect al realităţii, fie acesta obiect, fenomen, 
peisaj, personaj sau stare sufletească. Este specifică poeziei şi prozei — mia 
puțin teatrului. Se realizează prin intermediul imaginilor artistice, al figurilor 


CE Scanned with OKEN Scanner 


58 TEORIE LITERARĂ 


de stil, având ca mărci ale subiectivității pronumele personal şi posesiv de 
persoana I, verbele, adverbele sau îmbinările de cuvinte prin care se 
exprimă percepții subiective sau impresii personale. În genul epic, ea 
întrerupe cursul povestirii, realizându-se aşa-numitele pasaje descriptive, 
în care fie se prezintă cadrul sau atmosfera acțiunii, fie se face portretul 
unui personaj, fie se evidențiază, în combinație cu monologul, anumite 
stări sufleteşti ale eroilor. Făcută la persoana I (în romanul modern) sau la 
persoana a III-a (în proza tradiţională), descrierea reprezintă un element 
esenţial pentru orice construcţie epică. Poate lua forma realist-clasică 
(Liviu Rebreanu, Jon; G. Călinescu, Enigma Otiliei, fantastică (Mihai 
Eminescu, Sărmanul Dionis ; Vasile Voiculescu, Lostrita), umoristică (lon 
Creangă, Amintiri din copilărie, Poveşti, Povestea lui Harap-Alb), satirică 
(Ion Luca Caragiale, Momente şi schiţe), psihologică (Liviu Rebreanu, 
Pădurea spânzuraților). 

Dialogul este un mod de expunere fundamental în teatru, însă prezent şi 
în genul epic şi chiar liric, constând într-o succesiune de replici interconectate 
semantic, care aparţin personajelor. Dialogul din genul epic are rolul de a 
declanşa şi de a motiva acţiunea, de a defini relaţiile dintre personaje, de a 
exprima reacţia lor mentală şi afectivă în raport cu o anumită situaţie. 
Reprezintă un mijloc important de caracterizare a personajelor, fie direct 
(prin autocaracterizare), fie indirect (vorbind, personajele îşi trădează 
cultura, statutul social, intenţiile, dorinţele etc.). „Replicile scurte, laconice 
ori, dimpotrivă, ceremonios-ample, vocativele, interpretările, pauzele în 
rostire, reluarea unor cuvinte ori sintagme, punctele de suspensie sunt 
printre cele mai frecvente mijloace de realizare a comentariului din perspectiva 
internă a celor direct implicaţi în desfăşurarea întâmplărilor. Comunicarea 
reală este convertită în procedeu compozițional şi stilistic, căpătând valoare 
estetică.” (Eugen Simion, coordonator, Limba şi literatura română, Clasa 
a XI-a). 

Dialogul interior este specific prozei moderne, constând în disocierea 
eului personajului în două voci distincte, ca expresie a unor contradicții 
Jăuntrice acute (personajul Stavrache din nuvela În vreme de război de Ion 
Luca Caragiale). 

Monologul este, conform etimologiei, un discurs la persoana I. Eroul 
vorbeşte cu sine, dezvăluindu-şi sentimentele, gândurile, intenţiile. Este 
prezent mai ales în nuvelă şi roman, având funcţia de a contribui la 
Caracterizarea personajelor. În proza modernă apare, ca modalitate de 
analiză psihologică, monologul interior, prin care personajul, analizându-şi 
trăirile şi emoţiile, dezvăluie latura cea mai intimă a personalităţii sale. Ca 
şi stilul indirect liber, cu care este adesea confundat, monologul interior 


configurează structura interioară a personajului, aparent fără vreo cenzură 
din partea conştiinţei sau a raţiunii. 


Stilul direct, stilul indirect şi stilul indirect liber 


Stilul direct este o modalitate de expresie prin care un scriitor sau personajele 
lui îşi exprimă gândurile sub forma unei constatări obiective, consemnată 
în scris integral, fără modificări din partea vreunei instanţe narative. Poate 
lua forma dialogului direct, semnalat prin linii de dialog, sau a citatului 
introdus cu ajutorul ghilimelelor. Se distinge prin folosirea vocativelor, a 
verbelor la imperativ, a adresării la persoana a II-a, a expresiilor declarative. 

Stilul indirect constă în transmiterea informaţiilor în formă modificată 
prin intervenţia naratorului, care nuanţează sau adaptează comunicarea 
personajelor la situaţia epică a textului. Se caracterizează prin prezenţa 
propoziţiilor enunţiative, a pronumelor la persoana a III-a, a topicii obiective. 

Stilul indirect liber este o modalitate de reproducere a gândurilor 
personajului care presupune trecerea de la planul naratorului la cel al 
„conştiinţei personajului, deci o schimbare a perspectivei narative. Spre 
deosebire de vorbirea indirectă, care este semnalată de prezenţa unor verbe 
declarative sau a unor conjuncţii subordonatoare (că, să, dacă), stilul 
indirect liber îşi păstrează independenţa sintactică, trecerea de la vocea 
naratorului la cea a personajului nefiind punctată prin niciun fel de 
avertisment, Este des întâlnit în opera epică şi are o deosebită valoare 
stilistică, deoarece ambiguizează discursul prin suprapunerea vocii auctoriale 


cu cea a personajului (loan Slavici, Moara cu noroc; Marin Preda, 
Moromeţii). 


CE Scanned with OKEN Scanner 


ANR e aa. 


A * 


Opera dramatică 


Subiect, acţiune, conflict 

Compoziţie 

Personaj 

Limbajul dramaturgiei | 
Funcţiile dialogului în textul dramatic 
Monologul 

Didascaliile 

Timp şi spațiu teatral 

Specii dramatice: comedia, drama, 
tragedia 

Creaţie dramatică şi spectacol 
Cronica de spectacol 


Competenţe specifice 


Identificarea şi analiza princi- 
palelor componente de struc- 
tură şi de limbaj specifice tex- 
tului dramatic 


Interpretarea textelor studiate 
sau la prima vedere prin prisma 


propriilor valori şi a propriei 
experienţe de lectură 


Opera dramatică — trăsături generale 


A vorbi despre teatru înseamnă a-ţi asuma un paradox. Nu există în lumea 
artelor un domeniu care să fi suscitat mai mult, de-a lungul timpului, 
spiritul polemic al teoreticienilor ca acela al dramaticului. Literatură şi 
nonliteratură, text şi reprezentare, cuvânt şi mişcare, mască şi emoție, timp 
scenic şi timp reprezentat, teatrul sintetizează şi dizolvă în sine o întreagă 


drept parte componentă. 
Teatrul se încadrează în sfera mai largă a dramaticului, „o categorie 


lume, aduce artele la un numitor comun, chiar dacă fiecare şi-l revendică 


„suprateatrală, suprascenică, supraregizorală, suprahistrionică” (Adrian Marino, 

Dicţionar de idei literare). Dramaticul re 
elementele fundamentale ale literaturii 
„naturală” de expresie artistică ce este c 
tuturor genurilor, Începând cu romant 
literară include un element dramatic, 

este poezia completă” 


prezintă, pe de o parte, unul din 
(alături de epic şi liric), o formă 
onsubstanţială, în diverse proporţii, 
ismul, se consideră că orice operă 
culminându-se cu ideea că „drama 


» »0 compunere simfonică unică” (Victor Hugo), o 
sinteză a genurilor care asigură permanenţă şi flexibilita 


Pe de altă parte, dramaticul reprezintă un gen literar cup 
operelor scrise sub formă de dialog şi/sau monolog, 


scenice, un gen mimetic (Platon), deoarece înfăţişează concret, palpabil 
imaginea vieţii trăite. După Lessing, este singura formă de artă având 
calitatea de a transforma semnele arbitrare ale limbajului în semne naturale. 
Considerat astfel, dramaticul se disociază de teatral şi aparţine în mod 
primordial textului literar, ce reprezintă „partea esenţială a dramei” (Gaston 
Baty, L'Art du théâtre, Gallimard, Paris, 1963, apud Adrian Marino, 
Dicționar de idei literare), putând exista cu 
şi în afara scenei — 


te literaturii. 
rinzând totalitatea 
destinate reprezentării 


succes, consideră unii autori, 
„Piesa trebuie să fie frumoasă ŞI să placă, fără ajutorul 


actorilor şi în afara reprezentaţiei” (Pierre Corneille, Discours sur le poeme 
dramatique). 


Textul unei piese de teatru poate oferi satisfacţii estetice ca orice lectură, 
deoarece parcurgerea sa animă ceea ce Victor Hu 
Marion Delorme, „acel 
Astfel 


80 numea, în prefata la 
teatru ideal pe care fiecare om îl are în suflet”. 
> „Vizualizăm secvențele, dăm un trup şi o figură personajelor, le 
acordăm chiar o voce, pe scena noastră imaginară” (Michel Viegnes, 
Teatrul). Autori ca Alfred de Musset au verificat această posibilitate scriind 
texte teatrale pentru lectură. La rândul său, Schiller declară, în prefata la 
Hoţii, că este indiferent la legile compoziţiei teatrale şi la avantajele scenei. 
Există însă, din perspectiva semiologiei moderne, şi opinia contrară, ce 
semnalează dificultatea de a citi un text care nu pare în mod decisiv creat 
pentru consumul livresc, astfel încât cititorul trebuie să stăpânească nişte 
„procedee ale lecturii” (Anne Ubersfeld, Lire le théâtre). 

Cu toate acestea, teatrul nu-şi realizează pe deplin vocaţia decât dacă 
devine spectacol, astfel încât dramaticul include şi domeniul artei şi al 
tehnicii punerii în scenă a textului, ce devine astfel un document literar a 

„cărui cheie este în altă parte, la spectatori. Paradoxul se naşte din dubla 
existenţă a teatrului, ca producţie literară şi reprezentare concretă, eternă 
prin plasarea în atemporalitate a operei scrise de la care se pleacă şi 
perisabilă prin consumarea clipei spectacolului, niciodată identic cu sine, 
artă a lui hic et nunc. 

Gaëtan Picon consideră că „înainte de orice el (teatrul) este domeniul 
cuvântului... al cuvântului în acţiune. El este mai întâi un text ale cărui 
virtuţi sunt cele proprii oricărui lucru scris, dar acest text este jucat, adică 
trăit în faţa noastră” (Panorama de la nouvelle littérature française). A 
concepe aşadar teatrul numai ca literatură este un punct de vedere unilateral 
şi exagerat, iar a-l privi numai ca spectacol este o falsă poziţie faţă de arta 
teatrului, faţă de esenţa şi mijloacele sale de expresie. El reprezintă o artă 
de sinteză cu un limbaj specific, având o relativă şi disputată autonomie 
între celelalte arte, „o statuie a omului, sculptată de om în propria gândire, 
imaginea arzătoare a universului, un univers el însuşi mai mare decât 
primul” (Romain Rolland, Le théâtre du peuple). Baudelaire îl consideră o 
„coincidenţă a artelor”, iar Georges Jamati vede în el „cea mai concretă, 
cea mai completă dintre arte. El le cuprinde pe toate : el este muzică, el 
este cuvânt, el este'plastică, el este lumină şi culoare şi, mai ales, el este 
mişcare” (Théâtre et vie intérieure). 

Dacă teatrul este sau nu literatură rămâne o chestiune discutabilă, 
argumentele existente îndreptăţind ambele puncte de vedere. Ion Luca 
Caragiale, unul dintre primii teoreticieni români ai teatrului, îl consideră 
un gen în afara literaturii: „Teatrul este o artă constructivă, ale cărei 
mobiluri sunt conflictele ivite între oameni din cauza caracterelor şi patimilor 
lor. (...) Aici intenţia artistului îmbracă în carne şi oase adevărate figurile 
ce se arată ; toate sunt nu spuse, ci aievea înfăţişate. (...) Faptul că unul din 
mijloacele sale de reprezentare este şi vorbirea omenească nu trebuie să 
facă a se lua teatrul ca un gen de literatură” („Oare teatrul este literatură ? A), 
Robert Pignarre arată că „teatrul este o lume, ce are înfăţişarea sa, legile, 
moravurile, forma şi misterele sale. Nu avem niciun motiv să-i refuzăm 
independenţa dezvoltării sale în cadrul artei şi modul său particular de a 
gravita între artă şi viaţă. Dar ar fi în zadar să-i negăm dependenţa de 
literatură. Este tributar prin capodoperele sale, fără de care ar vegeta la 

(Anne Ubersfeld, Lire le théâtre). În teatru însă, noţiunea de cod capătă un 
sens mai larg şi mai vag decât acela al lingvisticii şi chiar al semioticii, 
desemnând un sistem de reguli ce permit înţelegerea unui mod de expresie 
anume (vizual, lingvistic, acustic), într-o țesătură de corespondențe între 
mai multe sisteme de semne. Mesajul teatral poate fi decodat printr-o 
multitudine de coduri (lingvistice, perceptive - vizuale, auditive, olfactive, 
termice etc. -, socioculturale, precum şi coduri specific teatrale - spaţiu 
scenic, joc, lumini etc.), ceea ce permite, paradoxal, să fie înţeles şi de cel 
care nu posedă toate codurile : o piesă de teatru poate fi înţeleasă şi de cel 
care nu înţelege limba, aluziile naţionale sau locale, codul cultural mitologic 
complex din subtext etc., înregistrându-se în acest mod mai multe niveluri 
de receptare. 

De asemenea, codul trebuie adaptat condiţiilor socioculturale în care 
este elaborată piesa, dat fiind faptul că un autor dramatic scrie pentru scena 
timpului său, pentru spaţiul scenic şi mijloacele tehnice care sunt posibile 
în epoca sa: coduri ale scenei, ale modului de joc, ale convențiilor sociale 
etc. Există forme teatrale supuse unor coduri foarte precise şi constrângătoare, 
în care fiecare semn (machiaj, gest, cuvânt etc.) are un înţeles foarte strict 
(în opera chineză sau în teatrul tradiţional din India de Sud). 

În teatrul contemporan, codurile sunt mai puţin constrângătoare, „regulile 
de joc” devenind mai suple. De altfel, un semn aparţinând unui cod poate 
fi substituit prin altul, specific altui cod, ceea ce denotă supleţea şi flexibilitatea 
semnului teatral. Pe scenă totul comunică, orice se constituie în cod, astfel 
încât teatrul poate fi caracterizat drept comunicare dincolo de comunicare 
(communication, au-delà de la Communication). 

Mijloacele lingvistice de expresie teatrală sunt susținute şi nuanţate de 
cele paralingvistice sau paraverbale, numite de Pierre Larthomas, cu un 
termen generic, la prosodie („prozodia”). Elementele ce compun prozodia 
textului dramatic sunt intonaţia, accentul, cantitatea, cezura, oprirea, 
pauza, suflul, timbrul vocii, exclamația. 

Pe cât de bogat este limbajul uman în aceste forme paraverbale de 
expresie, pe atât de puţine sunt mijloacele grafice de redare a lor, astfel 
încât autorul trebuie să facă multă risipă de energie pentru a sugera modul 


în care doreşte să-i fie interpretată piesa sau să le dea libertate actorului şi 
regizorului în alegerea manierei. 

Aşa cum ştim, teatrul nu se limitează la mijloacele verbale de reprezentare, 
ci implică în mod necesar şi alte coduri nonverbale, fie sonore, fie vizuale. 
În teatrul de avangardă s-au experimentat chiar şi mijloace de expresie 
olfactive, s-au ars pe scenă substanţe aromatice, s-au răspândit parfumuri 
în sală, însă acestea au fost cazuri speciale, Cert este că teatrul se adresează 
în primul rând văzului şi auzului, astfel încât putem grupa limbajele sale 
nonverbale în „sonore (strigăte, râsete, suspine, gemete, cântece, zgomote 
de fond, muzică de fundal etc.) şi vizuale, determinate de prezenţa fizică a 
actorilor pe scenă, de maniera lor de a se deplasa, cu expresiile lor faciale 
şi corporale, cu gesturile lor” (Michel Viegnes, Teatrul). În unele forme de 
teatru antic sau oriental, actorii purtau măşti sau machiaje ce exprimau 
caracterul personajului. Costumele formează, de asemenea, alt cod vizual 
de mare importanţă. În afară de actorii înşişi, întregul spaţiu scenic este 
încărcat de elemente semnificative : decorul, cu obiectele, formele şi 
culorile sale, efectele luminoase obţinute de tehnicieni, forma scenei, 
sugestiile anumitor simboluri etc. | 

Un critic modern, M. Robert Champigny, defineşte opera dramatică 
drept un ansamblu de gesturi, dominant verbale, destinate a fi apreciate 
estetic cu ocazia unei reprezentări scenice (M. Robert Champigny, Le 
Genre dramatique). Un alt teoretician, Marcel Cohen, consideră că limbajul 
vorbit, perceptibil cu urechea, se însoţeşte în mod normal de mişcări 
vizibile (Pour une sociologie du langage). Toate aceste forme de manifestare 
artistică specifice teatrului poartă numele gesturi, având însă conotaţii 
diferite faţă de cele din viaţa reală. 

Pentru un mare actor, arta gestului este la fel de importantă ca şi arta 
verbului. În teatru niciun gest nu este gratuit sau întâmplător. În acest sens, 
una din problemele esenţiale care se pun autorului dramatic o constituie 
locul şi rolul pe care trebuie să-l dea gestului în piesă, gradul său de 
stilizare şi de încărcare simbolică. 

Gesturile şi atitudinile corporale au aşadar mari valenţe expresive, ele 
putând fi exagerate, pe scenă, pentru a comunica o idee sau un sentiment. 
De aici şi originea expresiei „gest teatral”, Încă din Antichitate există un 
cod de gesturi la care teatrul recurge din plin : mâna dusă la inimă înseamnă 
sinceritate, capul ţinut în palme înseamnă suferință sau perplexitate, un 

deget îndreptat spre cineva exprimă, în general, o acuză etc, De cele mai 
multe ori gestul este un procedeu de accentuare a sensului cuvintelor, însă 
alteori poate dobândi o valoare autonomă, putând crea singur situaţia 
dramatică. Dacă gestul pune în mişcare doar membrele (braţele şi picioarele), 
unele atitudini expresive implică întregul corp. Personajele lui Samuel 
Beckett din En attendant Godot se ghemuiesc, se moleşesc, iau poziţii care 
indică haosul lor moral, abandonul. Domnul Jourdain al lui Moliere devine 
ridicol vrând să-i facă „frumoasei sale marchize” o reverență pentru care 
trupul său greoi, masiv are nevoie de aproape întregul spaţiu al scenei. 

Expresia feţei (mimica) este un alt mijloc nonverbal de a genera subtile 
conotaţii în teatru. Gura şi ochii, mai ales, au un limbaj propriu, uneori 
independent chiar de vorbe. Ca şi gestul, în teatru se exagerează mimica 
facială. Fardul îi ajută pe actori să-şi sublinieze expresivitatea figurii. 
Mulţi regizori, când montează Faust de Goethe, îi cer grimerului un machiaj 
special pentru Mefistofeles: o sprânceană bine ridicată, arcadele bine 
marcate, sugerând şiretenia malefică a demonului. În teatrul clasic chinezesc, 
machiajul foarte gros e o adevărată mască mobilă purtată de actori direct pe 
piele şi desemnează identitatea eroilor, conform unui cod tradiţional. Pentru 
actorii antici masca exprimă identitatea personajelor. În mod paradoxal, în 
loc să ascundă, masca dezvăluie. Masca modernă poate reprezenta un fel 
de dezumanizare a personajului redus la stadiul de marionetă absurdă. 

Element vizual extrem de important în limbajul teatral, costumul este 
încărcat de sens. În primul rând, el este un indicator istoric în funcţie de 
care putem identifica uşor epoca în care se petrece acţiunea piesei. Astfel, 
o togă sugerează Antichitatea, iar jaboul şi peruca - secolul al XVII-lea. 
Anumitor regizori le place însă şi să creeze anacronisme, pentru a sugera, 
de fapt, că, dincolo de forme (costume), temele şi mesajul operei sunt 
eterne. Astfel, în Antigone de Jean Anouilh, personajele poartă haine de 
secol XX, deşi joacă într-o tragedie plasată în Antichitate. Se sugerează 
astfel, vizual, că tirania statului şi conflictul lege-dreptate sunt teme la fel 
de actuale ca şi în vremea lui Sofocle. În alte piese, costumul poate marca 
frontiera dintre natural şi supranatural, dintre real şi ireal, dintre cotidian 
şi feeric, cum se întâmplă în Visul unei nopți de vară de Shakespeare. 

Decorul în teatru defineşte un ansamblu de elemente materiale dispuse 
pe scenă cu scopul de a obţine un anumit efect, Unii teoreticieni (Pierre 
Larthomas) cuprind în acest termen şi „decorul sonor”, Decorul reprezintă 
astfel un element asociat sau chiar constitutiv al limbajului dramatic. EI 
poate fi descris cu minuţiozitate de autor sau, dimpotrivă, acesta îi poate 
lăsa libertate totală decoratorului. Astfel, se produc fie adaptări ale decorului 
în funcţie de circumstanţele socioculturale ale reprezentării, fie se încearcă 
o conservare cât mai exactă a timpului şi a atmosferei evocate de autor. 

La originile teatrului occidental — în Grecia - nu exista decor. Hemiciclul 
reprezentând scena era gol, spectacolul constând în recitarea alternativă a 
textului de către cor şi actorii mascaţi. Odată cu reapariţia teatrului în 
Europa, prin intermediul misterelor medievale, a apărut un gen de decor 
simultan şi simbolic. Dat fiind subiectul religios al pieselor, actorii evoluau 
în mijlocul unui decor format la stânga dintr-o gură de monstru simbolizând 
infernul, iar la dreapta de un soi de templu sugerând fericirea paradisiacă. 
Se realiza astfel o alegorie vizuală ce prezenta, simultan, cei doi poli 
metafizici între care se situa existenţa omului. Forma însăşi a scenei este 
semnificativă. Unii regizori şi autori dramatici caută chiar să regăsească 
vidul originar al spaţiului teatral. Spaţiul gol scoate în evidenţă, prin 
contrast, prezenţa actorilor, puşi astfel total în valoare, sau poate sugera 
nonsensul existenţei umane, absurdul, disperarea (piesa En attendant Godot 
de Samuel Beckett). 

Spectacolul de teatru nu se poate dispensa de muzică : „Dintre toate 
artele, muzica îi stă artei teatrului cel mai aproape”, având o funcţie 
valorizantă (Tairov). Ea poate să fie atribuită actorului însuşi, care trebuie 
să aibă şi calităţi vocalice, sau să se constituie într-un element de fundal, 
sub forma diverselor efecte acustice produse în afara scenei, în culise, fiind 
însă într-un raport direct cu situaţia teatrală, 

“Receptorul este un alt element fundamental al constituirii discursului 
teatral, ştiut fiind faptul că fiecare semn teatral este pasibil să fie supus 
unei operaţii de „resemantizare”, funcţionând ca o interogaţie adresată 
spectatorului ce reclamă una sau mai multe interpretări. Receptorul este 
extrem de solicitat, deoarece teatrul spune mai multe lucruri în acelaşi 
timp, prezintă mai multe discursuri simultane sau intercalate. Este fals să 

considerăm receptorul pasiv în procesul comunicării teatrale, atâta vreme 


cât acesta există ca un soi de oglindă care trimite, refractate, semnalele 
care îi sunt adresate şi devine astfel un contraemiţător, transmițând diverse 
semnale şi verificând, astfel, funcţia fatică a comunicării. Complexitatea 
funcţiei sale vine din faptul că receptorul triază informaţiile, le selectează 
sau le respinge şi stimulează actorul prin anumite semne discrete, dar 
foarte clar perceptibile de către acesta. Dar nu vorbim de un spectator/ 
receptor, ci de o multitudine de spectatori, reacţionând unii asupra altora 
sau în funcţie de alţii, astfel încât fiecare mesaj este primit şi retransmis 
(refractat) asupra vecinilor, într-un subtil joc al receptării. Spectatorul 
regenerează spectacolul, deoarece el trebuie să recompună totalitatea repre- 
zentării, în acelaşi timp pe axa verticală şi pe cea orizontală. El este obligat 
nu numai să urmărească o istorie (o poveste, o fabulă) - axa orizontală -, 
ci şi să înlănţuie, în fiecare moment, imaginea totală a tuturor semnelor 
concurând la reprezentare. Spectatorul este constrâns în acelaşi timp să se 
investească în spectacol (să se identifice) şi să se retragă (să se distanţeze), 
într-un adevărat „arbitraj creativ” (Brecht) în care el devine un „actor 
decisiv”. 


Functiile dialogului în textul dramatic 


Comunicarea teatrală este, chiar şi în monolog, esențialmente dialogată, 
dacă avem în vedere dublul receptor al mesajului — pe de o parte, partenerul 
de dialog de pe scenă, personajul ce devine el însuşi emiţător, pe de altă 
parte spectatorul, care însă nu poate interveni în comunicare -, astfel încât 
dialogul teatral este nu atât o suită de straturi textuale (replici) pe un 
subiect dat, cât manifestarea verbală a unei situaţii de comunicare implicând 
două elemente ce se confruntă. „Dialogul constituie esenţa însăşi a teatrului, 
de vreme ce prin el, mai ales, se exprimă relaţiile dintre eroi” (Michel 
Viegnes, Teatrul), la baza sa aflându-se „raportul de forţe dintre personaje” 
(Anne Ubersfeld, Lire le théâtre). 

Dialogul este forma sub care se concretizează diversele tipuri de interacţiune 
verbală, cu funcţie comunicativă sau fatică (de strictă informare), reale sau 

ficționale, orale sau consemnate în scris. Ca semn de punctuație, linia de 
dialog introduce vorbirea directă a fiecărui participant la dialog, Dialogul 
oral este marcat de prezența elementelor gestuale (mimica, gestica, mişcarea 
scenică etc.), care însoțesc replicile şi, uneori, li se substituie. Tipurile de 
oralitate în rostirea eroilor dramatici, registrele stilistice diferite, alături de 
elementele nonverbale şi de cele paraverbale fac mai sugestive limbajul şi 
expresivitatea personajelor, fiind modalităţi variate de caracterizare a acestora. 

Ca mod de expunere şi de cooperare verbală între interlocutori, el 
îndeplineşte, pe lângă cele şase funcţii ale limbajului delimitate de Roman 
Jakobson în Eseuri de lingvistică generală, următoarele funcţii estetice : 
declanşează şi motivează o acţiune, defineşte relaţiile dintre personaje, 
exprimă reacţia lor mentală şi afectivă faţă de O anumită situaţie, contribuie 
la caracterizarea personajelor (direct şi indirect), Replicile scurte, laconice 
ori, dimpotrivă, ceremonios ample, alternarea timpurilor verbale, enunţurile 
exclamative, vocativele, interpelările, pauzele în rostire, reluarea unor 
cuvinte ori sintagme, punctele de suspensie sunt printre cele mai frecvente 
mijloace de realizare a comentariului din perspectiva internă a celor direct 
implicaţi în desfăşurarea întâmplărilor. Comunicarea reală este convertită 
în procedeu compozițional şi stilistic, căpătând valoare estetică. 

Dialogul de teatru are ca trăsătură fundamentală dubla enunțare, deoarece 
comportă doi emiţători (autorul piesei şi personajul căruia i-a delegat vocea 
sa) şi doi receptori, aşa cum am menţionat mai sus. De aici se naşte un joc 
permanent între sală şi scenă, deoarece actorul-personaj îi adresează specta- 
torului — aflat „clandestin” în acest schimb verbal - ceea ce este destinat 
celuilalt personaj. Dialogul capătă sens şi în funcţie de condiţiile de 
enunţare, specificate de didascalii, astfel încât intervenţia sau replica 
personajului capătă conotaţii prin raportare la context (replica „Vreau să 
tip”, de exemplu, poate să sugereze sau să fie generată de fericire, durere, 
disperare, spaimă etc,) 

„Şcoala de la Oxford” (Austin, Searle, Ducrot) accentuează aspectul 
pragmatic al dialogului, pornind de la teoria cuvântului-act : „A vorbi este 
a face. Logosul dobândeşte funcţiile praxisului şi i se substituie” (Roland 
Barthes), Ei disting, astfel, în orice act de limbaj şi implicit în dialog, 
locutorul (care corespunde conţinutului explicit al enunţurilor : o povestire, 

o evocare de sentiment, un expozeu de idei etc.), perlocutorul (efectul 
emoţional produs de enunţ asupra altor personaje şi asupra spectatorului) şi 
ilocutorul (forta limbajului-act). Orice act de limbaj are la bază un contract 
între interlocutori, care îi conferă emiţătorului o anumită putere de a vorbi, 
în virtutea căreia receptorul acceptă mesajul tăcând sau răspunzând la 
rândul său : a interoga înseamnă a afirma implicit că ai dreptul să interoghezi, 
a exprima un 'adevăr echivalează cu exercitarea dreptului de a-l exprima. 
Dialogul presupune deci instituirea, prelungirea, modificarea sau ruperea 
unui „contract de limbaj”. 

Analiza dialogului teatral presupune şi luarea în considerare a ceea ce 
este nespus, presupus, sugerat, subinţeles în actul de limbaj, cu atât mai 
mult cu cât există opinia că „teatrul este, înainte de orice, arta inexpri- 
mabilului” (Jean-Jacques Bernard) sau că, „sub dialogul care se aude, 
există un dialog subteran care trebuie făcut sensibil” (Vicu Mândra, Jocul 
situaţiilor dramatice). Nespusul în teatru este o noţiune extrem de complexă, 
care desemnează, pe de o parte, subtextul (Stanislavski), constând în 
totalitatea sentimentelor şi emoţiilor care însoțesc, pentru actor, exprimarea 
cuvintelor unui personaj, acestea aparţinându-i fie actorului însuşi, aflat 
într-o anumită stare când le rosteşte, fie personajului, indicate de autor 
între paranteze sau imaginate de actor. Se adaugă şi cazurile în care 
sentimentele de moment ale actorului sunt în contradicţie cu cele pe care ar 
trebui să le resimtă personajul, de unde un şir întreg de conotaţii scenice. 
În plus, nespusul cuprinde şi elementele a căror caracteristică este de „a fi 
spuse” : presupozițiile şi subînțelesurile. 

De multe ori, dialogul este înlocuit de gest, ştiut fiind că, în trecut, 
excesul locvacităţii lustruite în teatrul de bulevard a dus la creşterea rezervei 
faţă de cuvânt şi a amplificat rolul celorlalte elemente expresive (gest, 
mimică, jocul tăcerilor). Privită cu atenţie, relaţia dintre dialog şi metadialog 
indică diagrama simbiozei dintre cuvântul spus şi cel nespus, solicitându-se 
astfel mai mult imaginaţia şi puterea de înţelegere ale receptorului. 

Formele dialogului au evoluat, de-a lungul timpului, atât în ceea ce 
priveşte numărul locutorilor, cât şi formele sale de manifestare. În teatrul 
antic dialogul se făcea mai întâi între protagonist şi cor, la care se adaugă 
un alt protagonist (Eschil), apoi un al treilea (Sofocle). De fapt, numărul 

mic de vorbitori este una din legile nescrise ale tragediei clasice. Se 
dezvoltă, apoi, scenariul, prin apariţia unui număr mai mare de personaje, 
acceptându-se chiar şi personajele colective. De asemenea, dialogul poate 
lua forma unor lungi tirade prin care personajele se confruntă retoric şi 
pasional, a sticomitiilor sau a duelului verbal în versuri (schimburi alternante 
Vers cu vers sau emistih cu emistih) din momentele intense ale tragediilor, 
a replicilor întrerupte sau a bâlbâielilor din comedia clasică, a împletiturilor 
de replici între mai mulţi interlocutori care se întrerup şi se continuă 
reciproc („polilogul”). Există şi falsul dialog din tragedia clasică sau din 
drama romantică, în care vorbeşte, de fapt, un singur locutor, ascultat de 
un confident care îl aprobă şi-l relansează din punct de vedere discursiv, 
În teatrul absurd (Ionescu, Adamov) există „dialoguri paralele”, su- 
gerându-se astfel că nu poate avea loc comunicarea. Există ŞI noţiunea de 
dialog interior (diferențiat de monolog), eul personajului disociindu-se în 
două sau mai multe entităţi separate pentru a da expresie unor contradicții 
lăuntrice acute, cum se întâmplă în drama Zona a lui Marin Sorescu. 


Monologul 


Y Monologul este o replică de dimensiuni mari sau chiar ample (când se 
numeşte țiradă) emisă de un locutor (simplu vorbitor sau personaj), care nu 
are, în mod obligatoriu, un destinatar precis ori precizat. Acesta se caracte- 
rizează — în opoziţie cu dialogul — prin câteva trăsături specifice : accentul 
este pus pe locutor (emiţător), există puţine referiri la situaţia de comu- 
nicare, are un cadru unic de referință, lipsesc elementele metalingvistice 
(care transmit informaţii despre limbajul însuşi), sunt prezente în număr 
mare exclamaţiile. 

Cea mai frecventă categorie monologică apare în genul dramatic, unde 
se defineşte drept o structură compoziţională echivalentă cu o amplă 
intervenţie în stil direct, formulată de un personaj-locutor în prezenţa ori în 
absenţa altui personaj (eventual colectiv), de care poate face abstracţie sau 
cu care stabileşte o relaţie de comunicare unilaterală şi univocă. Rolurile de 
emiţător şi de destinatar ai mesajului-enunţ nu pot fi intervertite. Monologul 

dramatic are două forme de realizare : solilocviul şi monologul propriu-zis 
(scenic). 

` Solilocviul este monologul realizat în prezenţa/absenţa altui personaj, 
de care se face abstracţie ; enunţul este centrat pe locutorul însuşi, cuprinzând 
transpunerea verbalizată a propriilor reflecţii, opinii sau intenţii. El cores- 
punde, într-o oarecare măsură, monologului interior din textul narativ. 
Anne Ubersfeld este însă de părere că monologul este rar cu adevărat 
solilocviu, dialogismul nefiindu-i străin, deoarece el presupune, în general, 
un dublu locutor în interiorul singurei voci a personajului, un conflict între 
vocile care vorbesc conform celor două sisteme de valori, cum se întâmplă 
în monologul lui Rodrigue din Le Cid de Corneille. De asemenea, monologul 
se poate adresa unui alocutor imaginar, un sine promovat la demnitatea de 
interlocutor imaginar, fiinţa iubită fantasmatic, o dreptate visată sau, în 
rugăciune, Dumnezeu. Totodată, prin dubla enunţare specifică limbajului 
teatral, spectatorul este destinatarul secund al oricărui enunţ de pe scenă, 
deci al oricărui monolog. În sfârşit, „vorbim de solilocviu atunci când 
discursul solitar pare să fie pură expansiune a eului în stare de nestăpânire 
sau de slabă stăpânire de sine (angoasă, speranţă, vis, beţie, nebunie), fără 
destinatar, chiar imaginar” (Anne Ubersfeld, Lire le théâtre), este „monologul 
modern, care închide personajul în subiectivitatea unui trăit fără transcendenţă, 
nici comunicare” (Gerard Genette, Figures II). 

Monologul propriu-zis (scenic) este destinat unui personaj sau unui 
grup de personaje, cu intenţia clară de a fi receptat. El se poate realiza ca 
discurs, declaraţie, confesiune sau narare orală a unei întâmplări. Indicii 
gramaticali ai acestei forme de monolog dramatic sunt comuni cu ai oricărui 
enunţ în stil direct, cu destinatar determinat. 


Didascaliile 


Raportul textual dialog-didascalii este variabil după epocile istoriei teatrului. 
În tragedia antică sau în cea shakespeariană planul didascaliilor este nul 
sau cvasinul, pentru ca în teatrul contemporan (Adamov, Beckett) să ocupe 
un loc extrem de important, textul fiind, practic, compus dintr-o imensă 
didascalie. Chiar şi acolo unde par inexistente, locul textual al didascaliilor 

nu este niciodată cu adevărat nul, pentru că el cuprinde numele personajelor, 
nu numai în lista iniţială, ci şi în interiorul dialogului şi în indicaţiile de 
loc, răspunzând astfel la două întrebări fundamentale în teatru ; „Cine ?” 
şi „Unde ? ”, Didascaliile (cuvântul grec numea caietele cu consemnări 
date actorilor înaintea reprezentaţiei) desemnează contextul comunicării, 
determină o pragmatică, adică fixează condiţiile concrete ale folosirii 
cuvântului. 

Fixând condiţiile enunţării imaginare, didascaliile sunt în mod necesar 
ambigue : ele desemnează condiţiile enunţării (mai ales coordonatele spaţio- 
-temporale), ale evenimentului ficțional, dar în acelaşi timp condiţiile 
scenice. Rolul didascaliei este prin urmare dublu : ea este un text de regie 
cuprinzând toate indicaţiile date de autor ansamblului de practicieni însărcinaţi 
să asigure existenţa scenică a textului său şi, deopotrivă, un suport care îi 
permite lectorului să construiască imaginar fie un loc în lume, fie o scenă 
de teatru, fie amândouă în acelaşi timp. 


Timpul şi spațiul teatral! 


Admiţând ideea că în teatru timpul este întotdeauna unul „festiv”, a cărui 
durată psihică nu este aceea a cotidianului, Anne Ubersfeld face distincţie 
între „durată” şi „moment” în teatru (Lire le théâtre). Primul termen 
trimite la reprezentaţie şi la anexele sale (durata absolută) : pregătirea 
pentru spectacol, traseul, cumpărarea biletului, aşteptarea înaintea începutului, 
momentele de după spectacol. Timpul propriu-zis al reprezentaţiei este 
variabil, de la reprezentații lungi în corelaţie cu sărbătoarea în Antichitate 
(serbările lui Dionysos) sau cu caracter modern (serbările la Versailles sub 
Ludovic al XIV-lea), până la cele scurte ale teatrului burghez din secolul al 
XIX-lea sau ale teatrului de bulevard, Între cele două categorii se plasează 
un întreg evantai de durate, în funcţie de caracterul de ceremonie sau de 
divertisment al spectacolului. Durata relativă vizează raportul existent între 
durata reală trăită de spectator şi durata evenimentelor ficţiunii. Acest 
raport se numeşte timp teatral şi a făcut obiectul multor controverse, de la 
Aristotel până la teatrul contemporan. Ideea de bază în teatrul clasic este că 
durata imaginară a evenimentelor ficționale nu trebuie să depăşească prea 

mult durata reprezentaţiei. Se doreşte evitarea, spune Boileau, a situaţiilor 
în care eroul, „copil în primul act, este moş în ultimul”. 

Timpul teatral conduce şi la ideea ritmului secvenţelor dramatice, care 
se pot succeda rapid, despărțite de intervale (pauze sau „momente de 
întuneric”) ce permit imaginarea unei rupturi temporale sau, dimpotrivă, 
secvenţe lungi care privilegiază continuitatea temporală. 

În plus, timpul teatral include şi momentul ficţiunii — cu alte cuvinte, 
acela al referinţei istorice (acum o mie de ani, acum zece ani sau săptămâna 
trecută), cu menţiunea că oricum teatrul (text şi reprezentaţie) nu poate să 
nu trimită la un prezent, acela al scriiturii şi acela al manifestării teatrale. 
Se naşte astfel un dublu raport temporal: pe de o parte, între momentul 
scrierii operei şi momentul reprezentaţiei, pe de altă parte, între prezentul 
reprezentaţiei şi momentul ficţiunii. 

Dramaturgia contemporană, prin specificul surselor sale de creaţie, 
constituie o permanentă referinţă la un anumit timp şi un spaţiu reale prin 
care se imaginează specificul unei epoci, al unei societăţi sau al unor tipuri 
umane. „De la Sofocle şi Euripide până la Racine şi Goethe, Claudel şi 
Ibsen, O'Neill şi Dürrenmatt, tragedia, drama şi farsa tragică se desfăşoară 
într-un timp şi spaţiu determinate, care trimit spre istoria şi etnografia unei 
civilizaţii, ca şi la geografia unui spaţiu ce poate fi recunoscut.” (Romul 
Munteanu, Farsa tragică) În virtutea conceptului de mimesis, există aşadar 
o anumită fidelitate faţă de realitatea exterioară. Timpul reprezintă o durată 
bine proiectată într-un spaţiu bine determinat, cu respectarea cronologiei 
evenimentelor, chiar şi atunci când intriga este plasată simbolic într-un 
spaţiu şi un timp mitologice. Aceste repere sunt respectate şi de teatrul 
realist şi naturalist, care acordă o mare importanţă amănuntelor de orice fel 
în încercarea de a crea cât mai bine iluzia unui spaţiu şi a unui timp. 

Odată cu secolul XX, însă, teatrul, ca şi artele plastice, tinde spre 
nonfigurativ, conceptele de timp şi spațiu cunoscând şi ele o subtilă meta- 
morfoză, anticipată de Jarry, Apollinaire şi Pirandello şi manifestată, 
totodată, în film şi în noul roman. Dizolvarea realităţii se produce într-o 
dizolvare a planurilor spaţiale şi temporale, astfel încât structura liniară din 
teatrul clasic este anulată de cele mai multe ori. Autorii îşi deplasează 
atenţia de la timpul fizic, liniar spre timpul interior, individual, perceput 

prin intuiţia internă a duratei. Comentând conceptul de timp în teatru, 
dramaturgul elveţian Friedrich Dürrenmatt arată : „O operă de teatru nu 
este totuşi legată numai de un anumit loc, existând de asemenea un timp 
anume, Aşa cum scena reprezintă un anumit loc, ea reprezintă, de asemenea, 
timpul, timpul cât durează acţiunea (și timpul în care aceasta evolu- 
ează). (...) Timpul poate fi comprimat, prelungit, grăbit, oprit, repetat” 
(Probleme de teatru). 

„Acest timp scenic despre care vorbeşte Diirrenmatt trebuie să aibă 
capacitatea de a crea iluzia scenică a oricărui alt timp, de a proiecta 
receptorul în lumi imposibil de sondat în realitate. El cunoaşte redefiniri 
filosofice şi estetice permanente, astfel încât vorbim astăzi în teatru de timp 
istoric şi mitologic, de timp fizic şi timp biologic, de timpul lumii şi timpul 
individual, de timpul matematic şi timpul interior etc. 

Autorul care a făcut din timp un soi de suprapersonaj al operei sale este 
Eugen Ionescu, la care timpul este trăit ca dimensiune tragică a fiinţei, o 
„stare” ce provoacă dezintegrarea personalităţii sau o determină să se 
confrunte dramatic cu moartea. Timpul este şi un fundal permanent pe care 
este proiectat destinul noneroilor săi, alienarea, disperarea, spaima aparent 
fără obiect. 

Tehnica modernă face ca în teatrul contemporan să se realizeze sugestia 
timpului oprit, demontat, reversibil, reconstituit retroactiv, sincopat, transferat 
pe planul amintirii sau proiectat în viitor, redat prin acţiuni paralele, 
simultan sau văzut prin alternanţa trecut-prezent sau prezent-viitor. 

Spaţiul în teatru reprezintă, pe de o parte, cadrul în care evoluează 
intriga operei, scena „ca un loc privilegiat al ficţiunii artistice” (Jean 
Duvignaud, Sociologie du théâtre, PUF, Paris, 1965, apud Romul Munteanu, 
Farsa tragică). Între trăsăturile sale amintim caracterul concret, limitat, 
tridimensional, dublu (cu prezenţa simultană a actorilor şi spectatorilor), 
subordonarea unor coduri multiple, figurarea pe scenă a unei materii 
similare cu restul lumii (imaginea scenică a unui om este un om) şi imitaţia 
elementelor lumii. Raportat la personaj, spaţiul poate fi un protector sau un 
adversar al acestuia, intim sau colectiv. 

Cadrul spaţial a evoluat şi s-a extins în dramaturgia universală de la 
începuturi şi până astăzi, incluzând, pe rând, curtea, palatul, alcovul, 

strada, câmpul de luptă, piaţa publică, camera de locuit, pivniţa, podul, 
turnul, vagonul de tren etc., până la globul pământesc în totalitatea lui sau 
chiar spaţiile interplanetare. Astăzi se vorbeşte din ce în ce mai mult de un 
spaţiu imaginar în teatru. Eugen Ionescu este de părere că spaţiul imaginar 
din teatru este mai complex decât realitatea imediată, deoarece are la bază 
capacitatea imaginaţiei de proiectare într-un spaţiu trăit sau reconstituit în 
mod intuitiv. 

Spaţiul teatral cuprinde deopotrivă actori şi spectatori. Pentru aceştia 
din urmă există un spațiu itinerant, cunoscut prin deplasarea între anumite 
puncte, şi un spaţiu iradiant, reconstituit prin privire. Spaţiul dramatic însă 
este o abstracţiune, el cuprinzând nu numai semnele reprezentaţiei, ci toată 
spaţialitatea virtuală a textului, inclusiv ceea ce este prevăzut a fi în afara 
scenei. 

„Spaţiul teatral este definit de un anumit raport al teatrului cu cetatea şi 
cu reprezentările pe care oamenii şi le fac — raport pe care istoricul trebuie 
să-l examineze de fiecare dată. Ca la Atena, spaţiul totalizant al teatrului ca 
înfăţişare a cetăţii ; spaţiul multiplu al misterelor în Evul Mediu, cu locurile 
sale discontinue, imagine a universului ; apariţia în Renaştere a spaţiului ca 
perspectivă, cu centrarea sa în jurul figurii umane. (...) Spaţiul triplu al 
dramaturgiei elisabetane indică raportul cu universul feudal (platform, locul 
înfruntărilor şi mulțimilor, recess, locul noii diplomaţii machiavelice, şi 
chamber, loc al vieţii private). Spaţiul tragediei clasice nu este mimarea 
unui coridor de palat, ci un spaţiu abstract, nonmimetic...” (Anne Ubersfeld, 
Lire le theâtre) 

Dacă spaţiul teatral clasic încerca să imite realitatea (spațiu mimetic), 
cel al dramaturgiei moderne este unul dezarticulat: „A desface spaţiul, 
noţiune nouă a spaţiului pe care-l multiplici sfâşiindu-l” (Antonin Artaud, 
Le théâtre et son double). „Efortul contemporan consistă în a buscula 
spaţiul tradiţional în toate felurile posibile, în a face teatru pretutindeni şi 
în locurile cele mai puţin propice, în a descentra spaţiul, a-l fractura, a juca 
pe diversele sale dimensiuni, pe contraste spaţiale (închis-deschis...), dar 
mai ales în a încerca toate formele posibile de raporturi între scenă şi sală 
(scenă în cerc, spaţiu bifrontal)...” (Anne Ubersfeld, Lire le théâtre). 
Spaţiul devine, astfel, o creaţie aproape autonomă, completând celelalte 

coduri ale reprezentaţiei, propunând o poetică, o estetică, dar şi o critică a 
reprezentaţiei, astfel încât ia naştere, pentru spectator, o nouă lectură sau 
o redramatizare a propriului spaţiu sociocultural, 

Aşa cum teatrul trăieşte în mijlocul cetăţii, nici spaţiul teatral nu poate 
fi definit decât prin raportare la lumea în care este plasat, deşi ceea ce se 
prezintă pe scenă nu este niciodată un loc din lume, ci un element regândit, 
prelucrat, reconstruit conform codurilor unei societăţi. Astfel, figuraţia 
spaţială corespunde ansamblului universului cultural, fiind legată de estetica 
timpului şi de cultura privirii. 


Speciile dramatice 


Comedia 


Comedia este specia genului dramatic, în proză sau în versuri, care prezintă 
întâmplări, personaje, moravuri într-o manieră care trezeşte râsul Acţiunea şi 
deznodământul sunt vesele, piesele satirizează realităţi sociale şi slăbiciuni 
omeneşti, iar situaţiile sunt hazlii 


Începuturile speciei sunt plasate în Antichitate, unii autori legând-o de 
sărbătorile viticole de toamnă, care le prilejuiau manifestări de bună 
dispoziţie oamenilor, sub forma schimbului de replici cu caracter satiric. 
Dintre autorii antici, Aristofan (Broaştele, Păsările), Plaut şi Terenţiu au 
rămas celebri pentru dezvoltarea speciei. 

Conflictul în comedie este superficial, derizoriu, generând o acţiune 
lipsită de substanţă, care antrenează personajele — adesea măşti conven- 
tionale - în dispute ilare, ce se încheie fericit. Se cultivă neprevăzutul, 
varietatea, încurcăturile de situaţii, hazardul. Limbajul este caracterizat de 
oralitate şi accesibilitate, 

În evoluţia speciei pot fi identificate câteva erape semnificative : comedia 
antică (Aristofan, Plaut, Terenţiu) ; comedia Renaşterii (Machiavelli, Ariosto) ; 
commedia dell’arte (dezvoltată din teatrul popular italian şi continuată în 
epoca modernă de Luigi Pirandello) ; comedia clasică franceză (Moliăre, 
Beaumarchais) ; comedia engleză (Shakespeare) ; comedia modernă (eroică, 

tragică, grotescă, amară, absurdă), aflată în permanentă schimbare, la 
graniţa cu alte genuri şi specii (Oscar Wilde, George Bernard Shaw). 

Ca tipologie, există comedie de situaţii, de moravuri, de caracter, de 
intrigă , de salon. În literatura română specia a fost foarte bine reprezentată 
de-a lungul timpului, începând cu Vasile Alecsandri, întemeietorul ei, în 
tradiția teatrului francez (Chiriţa în Iaşi, Chiriţa în provinție, Iorgu de la 
Sadagura), continuând cu lon Luca Caragiale, care a adus specia la apogeu 
ă, Conu Leonida față cu Reacţiunea, 


(O scrisoare pierdută, O noapte furtunoas 
D-ale carnavalului), urmat, în secolul XX, de Victor Ion Popa (Take, 
Tanke şi Cadâr), Tudor Muşatescu (Titanic vals), Mihail Sebastian (Steaua 
fără nume), Aurel Baranga (Mielul turbat), 'Teodor Mazilu (Proştii sub clar 
de lună), Ion Băieşu (Boul şi vițeii) etc. 

Categoria estetică definind comedia este comicul, care presupune o 
atitudine critică faţă de societate, sursele lui fiind contrastul dintre aparenţă 
şi esenţă, dintre scop şi mijloace, dintre efort şi rezultatele lui, dintre formă 
şi fond, dintre. realitate. şi pretenţie etc., defectele omeneşti fiind astfel 
sancţionate „printr-o gamă largă de reacţii morale, de la compasiune la 
dispreţ, provocând o participare afectivă specifică, de la zâmbet la râsul cu 
hohote” (Dicţionar de termeni literari). 

Această categorie estetică are mai multe forme de manifestare, extrem 
de productive în literatură : comicul bonom (de înţelegere) ; comicul spiritual 
(bazat pe glume şi jocuri de cuvinte) ; comicul buf (pantomimă, automatism) ; 
eroicomicul (tratarea în cheie eroică a derizoriului) ; tragicomicul (esenţă 
tragică, aparenţă comică); comicul ironic (mesajul este opus afirmației) ; 
comicul umoristic (cu înţelegere pentru defectele omeneşti) ; comicul satiric 
(necruţător cu defectele omeneşti) ; comicul de situații (şirul de întâmplări, 
episoadele comice, încurcătura, confuzia) ; comicul de moravuri (satirizarea 
viciilor societăţii); comicul de caracter (personaje cu anumite structuri 
caracterologice, vicii, defecte) ; comicul de nume (numele sugerează defectul 
sau viciul personajului); comicul de limbaj (expresii, cuvinte, deprinderi 
ale acestora, construcţii sintactice nepotrivite sau dezarticulări ale logicii 
discursului) ; comicul de intenții (constă în atitudinea ironică, satirică, 
umoristică a autorului faţă de personaje şi întâmplări). 

Drama 


Drama este o specie fundamentală a genului dramatic, o sinteză între comedie şi 
tragedie, n care episoadele vesele alternează cu cele (riste, conflictul este puternic, 
atât exterior cât şi interior, iar complexitatea acțiunii surprinde realitatea în toate 
formele ei. Categoriile estetice care o definesc sunt tragicul, comicul, sublimul, 
grotescul, urâtul, irumosul, într-o armonizare generală de complexitatea speciei. 


Fiind în relaţie directă cu lumea reală, cu societatea, drama este supusă 
convențiilor, personajele sunt individualizate, chiar tipice, limbajul solemn 
alternează cu registrul familiar, ilustrând diferite straturi sociale şi tipuri umane. 

Specia implică acţiune, întâmplări, fapte susţinute printr-un conflict 
important, prin care se conturează personalităţile eroilor. Iniţial, termenul 
desemna orice acţiune desfăşurată pe scenă, de aceea noţiunea „se dilată enorm, 
dizolvându-se în masa tuturor producţiilor şi reprezentaţiilor teatrale” (Adrian 
Marino, Dicţionar de idei literare), iar conceptul se dezvoltă dificil, tardiv, 
pentru că Aristotel şi comentatorii săi identificau doar tragedia şi comedia. 

Treptat, apare tragicomedia, se impun amestecul speciilor, sintezele (în 
secolul al XVII-lea), urmează drama burgheză, numită de Diderot „gen 
serios”, drama romantică şi drama istorică (secolele XVIII-XIX), prin 
reprezentanţii Victor Hugo, Alexandre Dumas-tatăl, Alfred de Musset, 
Alfred de Vigny. Libertatea de acţiune, modelele eroice, personajele din 
toate mediile sociale, natura umană cu antinomiile ei, prezentată în lumini 
şi umbre, între tragic şi comic, sunt notele romantice ale dramelor scrise, 
despre care Victor Hugo spunea că topesc „în acelaşi suflu grotescul şi 
sublimul, teribilul şi bufonul, tragedia şi comedia”, 

În literatura modernă, interferența genurilor şi speciilor conduce la 
romanul-dramă (Roger Martin du Gard) sau la zeatrul epic al lui Bertolt 
Brecht, 

În literatura română, se disting drama istorică (Bogdan-Petriceicu Hasdeu, 
Răzvan şi Vidra; Vasile Alecsandri, Despor-Vodă ; Barbu Ştefănescu 
Delavrancea, trilogia Apus de soare), drama de idei (Camil Petrescu, Jocul 
ielelor, Suflete tari, Act venețian), drama de inspiraţie mitologică (Lucian 
Blaga, Zamolxe, Meşterul Manole ; Horia Lovinescu, Moartea unui artist), 

drama socială (Paul Everac, Aurel Baranga), parabola cu accente dramatice 
(piesele lui Marin Sorescu, în care istoria este un pretext pentru a satiriza 
până la caricatură tirania şi vanitatea). 


Tragedia 


Tragedia este specia genului dramatic caracterizată prin acţiune gravă şi 
deznodământ tragic, înfățișând personaje puternice, angajate în luptă cu forțe 
care le depăşesc, acest conflict încheindu-se cu înfrângerea sau moartea lor. Cate- 
goriile estetice definitorii sunt tragicul, sublimul şi frumosul. 


Numele speciei provine de la grecescul tragodia („cântecul ţapului”) şi se 
explică prin relaţia cu serbările dionisiace, moment de frenezie colectivă 
ritualică, exteriorizată în cântece şi dansuri. Cântăreţii se travesteau în tapi, 
purtând măşti pentru a-i sugera pe însoțitorii tradiţionali ai zeului — satirii, 
făpturi mitologice cu trup de om şi picioare şi barbă de tap. 

Aristotel definea tragedia ca „imitație a unei acţiuni alese şi întregi, de 
o oarecare întindere, în grai ornat cu tot soiul de podoabe, deosebit ca 
formă, potrivit diferitelor părţi ale tragediei, imitație făcută de personaje în 
acţiune, iar nu printr-o povestire, şi care, stârnind mila şi frica, săvârşesc 
purificarea (catharsis) specifică unor asemenea emoţii”. Personajele tragediei 
se confruntă cu forţe superioare — zeii, destinul, ordinea prestabilită a lumii -, 
din aceasta derivând măreţia şi frumuseţea lor morală. 

Tragedia antică ilustrează lupta omului cu fatalitatea, cu destinul implacabil, 
teroarea în faţa acestuia, dar şi o problematică morală: tăria eroilor, 
măreţia ideilor, suferinţa trăită cu demnitate, caracterul inflexibil şi sfârşitul 
tragic în numele unor valori. Hegel şi, mai târziu, Albert Camus considerau 
că dramatismul este accentuat prin îndreptăţirea egală a celor două forţe 
conflictuale de a exista, deşi se exclud. Omul este vinovat, în viziunea 
grecilor, atât în raport cu zeii (greşeală numită hamartia), cât şi faţă de 
semeni (hybris — trufia nemăsurată). 

Structura tragediei antice cuprindea, în general, un prolog, trei episoade 
sau „părţi cuprinse între două cânturi complete ale corului” (Aristotel), un 
exod (partea finală, după care nu mai urmează corul antic). Se foloseau 
cântul, declamarea, inflexiunile melodice, dansul, un instrument numit 

dublul flaut, măştile, într-un spectacol complex şi grav. Reprezentanţi 
importanţi au fost Eschil (Perșii, Prometeu înlănțuit), Sofocle (Antigona, 
Oedip rege), Euripide (Troienele). 

Tragedia renascentistă mută conflictul în sufletul omului - ciocnire între 
voinţa şi pasiunile lui, între impuls, aspirație şi conştientizarea propriilor 
limite, dar persistă şi conflictele sociale, confruntările interumane sau cu o 
lume nedreaptă, măcinată de egoism, sete de putere şi bogăţie. Se rețin tragediile 
shakespeariene : Regele Lear, Macbeth, Othello, Hamlet, Romeo şi Julieta. 

Tragedia clasică franceză continuă să respecte legea celor trei unităţi 
(de loc, de timp şi de acţiune), conflictul fiind dat de confruntarea raţiunii 
cu sentimentul, a datoriei faţă de cetate cu pasiunea, cu iubirea interzisă 
(piesele lui Pierre Corneille şi Jean Racine). 

În secolul XX, tragedia este revalorificată, dar îşi pierde o parte din 
trăsăturile iniţiale ale speciei, preluându-se, mai ales, perspectiva mitică antică 
şi cea poetico-ritualică sau religioasă printr-o resurecţie a categoriei tragicului. 

Tragicul este iniţial o categorie estetică a dramaturgiei, dar se extinde 
şi în alte genuri sau forme de artă. Este legat de fiinţa umană, fiind semnul 
revoltei împotriva unei ordini ostile. Ca personaj puternic, curajos, eroul 
tragic „cade jertfă tocmai din cauza excelenţei caracterului său” (Tudor 
Vianu). Deşi învins, personajul supravieţuieşte prin idealul său, prin propria 
jertfă, de aceea tragicul, ca şi sublimul, „înspăimântă şi înalţă, provoacă 
teamă şi admiraţie”, în timp ce limitele pe care tinde să le depăşească „pot 
ţine de ordinea universală sau socială a lumii ori pot fi limite lăuntrice” 
(Puiu Ioniţă, Teoria literaturii). Ideea de limită este comentată şi în lucrarea 
filosofului Gabriel Liiceanu T, ragicul : „Tragicul trebuie căutat în întâlnirea 
unei ființe finite cu propria finitudine percepută ca limită”. 

Tragicul constă în prezenţa a două situaţii contradictorii, cu drept de 
existenţă, cu forță şi valoare, conducând spre un deznodământ nefericit. Eşecul 
personajului este o pierdere a unei valori, dar şi o manifestare a grandorii 
omeneşti în confruntarea cu destinul, cu fatalitatea, cu eroarea de judecată. 

Spectacolul tragic trezeşte mila, frica, neliniştea, aducând purificarea 
de propriile pasiuni josnice prin contemplaţie estetică, este „spectacolul unei 
mari nenorociri”, „latura teribilă a vieţii”, „hazard şi eroare” (Schopenhauer). 

Creatia dramatică şi spectacolul 


Teatrologia (ştiinţa teatrului) studiază discursul dramatic ca ansamblu 
compact, bine închegat, incluzând atât textul, cât şi forma sa de reprezentare, 
Preponderenţa unuia din elemente asupra celuilalt, ca şi evoluţia acestei 
relaţii, a,declanşat vii controverse de-a lungul timpului. O primă atitudine 
posibilă este cea clasică, a primatului textului, care nu vede în reprezentare 
decât expresia şi traducerea fidelă ale acestuia într-un alt limbaj, pe baza 
unei echivalenţe semantice. Această pledoarie o găsim la Hegel, în Prelegeri 
de estetică: „...în această privinţă, poetul are dreptul să pretindă actorului 
să se transpună cu totul cu gândirea sa, în rolul ce i-a fost încredinţat, fără 
a adăuga ceva din al său, şi să-l realizeze aşa cum poetul l-a conceput şi i-a 
dat formă poetică. Actorul trebuie să fie oarecum instrumentul pe care 
cântă autorul, un burete care absoarbe toate culorile şi le redă nemodificate”. 

Se ştie însă, pe de o parte, că ansamblul de semne vizuale, auditive, 
muzicale etc. create de către scenografi, muzicieni, actori, regizori prin 
punerea în scenă constituie un sens sau O pluralitate de sensuri ce depăşeşte 
ansamblul textual. Pe de altă parte, este adevărat şi faptul că, din infinitatea 
de structuri virtuale şi reale ale poeticii textului literar multe dispar sau nu 
pot fi percepute, efasate fiind de însuşi sistemul reprezentării. Atenţia 
regizorului şi a actorului trebuie să se concentreze, astfel, asupra selectării 
acelei informaţii care trebuie în mod obligatoriu să îi fie transmisă spectatorului 
şi care alcătuieşte țesătura semantică, estetică, filosofică etc. a textului 
scris. Nu putem vorbi aşadar de echivalență semantică între text şi spectacol. 

De altfel, această atitudine este neproductivă şi inhibantă pentru evoluţia 
artei teatrale, dacă avem în vedere că are tendinţa de a îngheţa textul, de a-l 
sacraliza, în sensul blocării devenirii lui, al nuanţării şi transformării 
receptării sale de-a lungul istoriei, Or, „când nu se poate adăuga nimic unei 
opere de artă, ea e sfârşită” (Edward Gordon Craig, De l'Art du théâtre, 
NRF, 1925, apud Camil Petrescu, „Modalitatea estetică a teatrului”). 
Simpla sa reproducere le interzice, de asemenea, „practicienilor” (regizori, 
scenografi, actori, muzicieni etc.) să genereze, prin munca lor, un nou 
obiect artistic, Un alt pericol priveşte privilegierea nu atât a operei scrise, 

cât mai ales a unei lecturi particulare a acesteia, determinată istoric, social 
şi ideologic, încât se poate ajunge la aşa-numitul fetişism textual ce duce la 
sterilizarea artei. 

Rădăcinile acestei teorii sunt vechi, datând, am putea spune, din Antichitate, 
când actorul, după ce a fost ovaţionat în timpul vieţii, dispărea ca orice 
muritor, pe când opera interpretată supravieţuieşte până astăzi în nesfârşite 
posibilităţi de interpretare şi de judecare artistică, încât încă de pe atunci 
avea întâietate în preţuire. Prioritatea textului a reprezentat, de-a lungul 
timpului, aproape o dogmă care abia în ultimul secol a fost repusă în 
discuţie. 

Fiecare curent literar şi-a modelat discursul în funcţie de concepţia 
filosofică asupra raportului artă-realitate, producându-se, în timp, mutații 
spectaculoase. În clasicism „actorul nu este decât un mijloc transparent, un 
mijlocitor care trebuie să redea textul. De altfel, ceea ce i se cere anume e 
voce frumoasă, dicţiune, frazare, căldură şi pasiune recitativă, chestiunea 
întrupării ori a costumului, de pildă, nepunându-se cu necesitate, iar jocul 
scenic fiind necunoscut” (Camil Petrescu, „Modalitatea estetică a teatrului ”), 
Prezentarea declamatorie a rolului este impusă şi de faptul că tragedia 
clasică franceză (Corneille, Racine), de exemplu, este în versuri şi impune 
o anumită solemnitate, evitându-se familiarul, văzut ca o adevărată trivialitate 
în artă. Acest retorism îl aserveşte pe actor textului, până când, determinat 
de sentimentul propriei valori, acesta caută să depăşească textul, să-l 
dinamizeze, să-l valorifice creator după concepția sa, ajungându-se astfel, 
la un moment dat, la inversarea raportului iniţial : actorul îşi aserveşte 
textul, îl transformă într-un pretext pentru exerciţiul propriei arte. Uneori 
se obţin efecte care contrazic textul, astfel încât autorii nu-şi mai recunosc 
opera, cum se întâmplă cu Voltaire, care exclamă în faţa uneia din piesele 
sale: Est-ce bien moi qui ai fait cela ? („Oare eu am creat aşa ceva ?”). 

O lecţie a moderaţiei şi a firescului o găsim la Shakespeare, unul din 
părinţii scenei, prin preocupările sale totale privind teatrul, puse pe seama 
celui mai profund şi mai celebru dintre eroii săi, Hamlet, care le dă sfaturi 
actorilor înainte de secvenţa „teatrului în teatru” : „Spuneţi tirada, vă rog, 
aşa cum v-am arătat, cu limbă firească, Dacă va fi să declamaţi, ca atâţia 
actori, aş prefera ca versurile mele să fie mai degrabă strigate de către 
crainicul oraşului” (Hamlet, actul III, scena II). 

Reacția romantismului la formalismul „artei frumoase” din clasicism nu 
a influentat teatrul în ceea ce privește relația text-scenă, datorită exagerărilor 
retorice, predilecției pentru gesturile eroico-patetice, cultului pentru tirada 
antitetică. Se înlocuieşte astfel un formalism („cel calofil”) cu altul („al 
antitezelor”), încât nu se realizează un progres vizibil. 

După ce teatrul romantic avea să ducă la paroxism declamaţia, abandonând 
orice contact cu realitatea, urmează reacţia naturalistă, care înseamnă, de 
fapt, chemarea spre realitate, chiar în sfera primatului textului. Teza 
naturalistă era cea a adevărului cu orice preţ, evitându-se artificiul şi 
simularea într-atât încât se ajunge la un exces de adevăr. Tonul umflat, 
declamator, melodramatic se înlocuieşte cu vorbirea naturală şi cu mişcarea 
scenică absolut firească, actorul vrând să îi arate spectatorului că aşa cum 
se întâmplă pe scenă se întâmplă şi în viaţă. Ca orice curent literar şi 
artistic însă, naturalismul oboseşte şi el la un moment dat, reproşându-i-se 
tocmai predilecţia pentru ceea ce e comun, exagerata importanţă acordată 
amănuntului nesemnificativ, concepţia mărginită despre lume şi lipsa unei 
problematici metafizice. 

O concepţie cu adevărat nouă şi revoluţionară asupra raportului text-repre- 
zentare îi aparţine, la sfârşitul secolului al XIX-lea şi începutul secolului XX, 
lui Gordon Craig (1872-1966), actor, regizor şi scenograf englez. Ea se 
încadrează în mişcarea mai largă, prezentă în practica modernă sau în 
avangarda teatrului, a cărei idee centrală este refuzul, uneori radical, al 
textului. Se consideră că teatrul constă, în întregime, în ceremonia care se 
realizează în faţa sau în mijlocul spectatorilor. Textul nu este decât unul din 
elementele reprezentării. 

Gordon Craig arată că omul nu poate fi instrument de artă sau mijloc de 
expresie artistică, aşa cum socotea doctrina clasică, deoarece „toată firea 
lui tinde spre independenţă, întreaga lui persoană arată în mod evident că 
n-ar putea fi folosită ca material scenic” . El propune dezrobirea teatrului 
de sub „tirania textului”, deoarece este chiar „întristător” acel spectacol în 
care un om exprimă gândirea altuia, în forma în care acesta a conceput-o, 
însă exhibând în public propria persoană. Craig le recomandă actorilor un 
joc „deasupra sentimentelor personale şi deasupra sensibilităţii nervoase”, 
„o nouă manieră de joc, constând în mare parte în gesturi simbolice”, care 

să explice „spiritul lucrurilor”, Arta actorului se naşte din talent, dar şi din 
respectarea unor artificii şi constrângeri ce depăşesc cu mult plăcerea 
ludică, aşa cum afirmă, într-o frază celebră, John Ruskin, critic de artă şi 
sociolog englez : „Artist e acela care se supune unei reguli penibile, numai 
ca să ne ofere o nouă bucurie plină de delicii”, 

În această nouă concepţie se recunoaşte ca funcţie esenţială în teatru 
acţiunea regizorului, astfel încât acesta începe să devină chiar vedetă de 
afiş, cum se întâmplă uneori şi astăzi. El încetează să mai fie „un dirigent 
în slujba textului”, devenind un „creator care poate folosi textul dacă vrea 
şi cât vrea şi cum vrea” (Camil Petrescu, „Modalitatea estetică a teatrului”). 

Dincolo de această suprematie regizorală, se înregistrează şi în teatru 
naşterea unei „noi structuri”. Se impune teatrul de avangardă, supunându-se 
aceloraşi reguli sau, mai bine, aceleiaşi lipse de reguli ca şi celelalte 
genuri. Regizorii îşi iau libertăţi tulburătoare, sub pretextul reîntineririi şi 
reactualizării clasicilor, astfel încât la Londra Hamlet se joacă în haine de 
stradă şi cu muzică de jazz. Este un teatru creativ, descătuşat, improvizat, 
frenetic, luând forma expresionismului, a suprarealismului, a existenţialis- 
mului. Acum „teatrul este al actorului, el e regele scenei”, aşa cum arată 
Tairov (1885-1950), regizor şi teoretician de teatru rus. Se redescoperă 
simbolul şi sugestia în arta spectacolului, care contopeşte, parcă mai mult 
ca niciodată, şi celelalte arte, într-o încercare de ritualizare a teatrului. 


Cronica de spectacol 


Y Cronica de spectacol este un gen publicistic şi artistic de sine stătător, 
încadrându-se în sfera mai largă a cronicii de artă. Este publicată, de 
regulă, în ziare şi reviste de cultură, cu specific teatral sau nu, dar şi pe 
diverse site-uri de pe internet, specializate în consemnarea şi comentarea 
evenimentelor culturale. Specificul acestui tip de text vine din faptul că are 
în vedere evenimente teatrale de actualitate, din prezent, cronica reprezentând 
ecoul imediat şi profesionist al unui spectacol. 

Scopurile cronicii de spectacol sunt multiple. Prin ea publicul este 
informat în timp util, corect, rapid şi eficient cu privire la viaţa artistică a 
oraşului, Sunt promovate, astfel, opere de artă ce ar rămâne, altfel, inaccesibile 

sau chiar necunoscute publicului larg. Formarea gustului public, prin 
intervenția constantă a unor specialişti, este un alt obiectiv demn de luat în 
considerare. În sfârşit, există şi o latură de marketing, care vizează, direct 
Sau indirect, convingerea publicului să vizioneze spectacolul respectiv, pe 
baza unor argumente întemeiate şi detaliate. 

Cronicarul dramatic este în mod necesar un specialist în domeniul 
teatrului - chiar autor, cum este cazul lui Camil Petrescu - cu o solidă 
pregătire de specialitate, sensibil la frumos, având un gust estetic rafinat, 
capabil de analiză, sinteză, comparare, intuire a valorii etc. El orientează 
şi facilitează, prin cronica sa, receptarea spectacolului. 

Structura unei cronici de spectacol — deşi nu este fixă — trebuie să 
urmărească nişte elemente obligatorii pentru atingerea scopului acesteia. În 
primul rând, sunt necesare identificarea şi prezentarea pragmaticii eveni- 
mentului, incluzând titlul piesei, autorul, regizorul, actorii principali, 
scenografia, teatrul care o găzduieşte etc. Urmează prezentarea generală şi 
sintetică a spectacolului, incluzând tema, subiectul, limbajul, personajele, 
viziunea regizorală, date susţinute, eventual, cu citate şi imagini din spectacol. 
Judecăţile de valoare şi opinia cronicarului reprezintă, apoi, un aspect 
inerent unui asemenea text, dacă avem în vedere faptul că autorul se 
constituie într-un arbitru creditabil al gustului, un exponent al exigenţelor 
publicului. De aceea, spectacolul este valorizat prin raportare la diverse 
criterii de analiză şi interpretare : estetice, culturale, sociale, contextuale etc. 

Limbajul este, în general, unul accesibil, chiar dacă există şi un public 
specializat, familiarizat cu termenii din câmpul semantic al teatrului. Stilul 
se distinge prin claritate, corectitudine, proprietate, dar şi prin variaţie 
stilistică, eleganţă, cursivitate. Intenţia tranzitivă (de transmitere a informaţiei) 
şi cea reflexivă (de exprimare a emoţiei, a subiectivităţii emiţătorului) 
coexistă, 

Opera lirică 


Competenţe specifice 

v Compoziţia operei lirice: titlul, incipitul, 
relaţiile de opoziţie şi de simetrie 

Y Elementele de recurenţă: tema, motivul şi 
laitmotivul, ideea poetică, simbolul central 
Imaginarul poetic 
Figurile de stil 
Elementele de prozodie 
Poezia epică şi poezia lirică 
Instanţele comunicării în textul poetic 


Identificarea şi analiza elemen- 
telor de compoziție şi de limbaj 


în textul poetic 


Interpretarea textelor studiate 
sau la prima vedere prin prisma 
propriilor valori şi a propriei 
experiențe de lectură 


AAAA 


Opera lirică — trăsături generale 


Opera lirică este subordonată genului liric şi cuprinde creațiile în versuri bazate pe 
transmiterea directă a trăirilor, emoțiilor şi ideilor autorului, implicând prezența unui 
eu liric ca mască a subiectivităţii poetului. În poezie „punctul central îl formează 
individul cu reprezentările lui interioare şi cu sentimentele lui” (Fr. Hegel, Prelegeri 


de estetică). Lirica este domeniul confesiunii şi al contemplației: poetul se 
comunică pe sine, însă prin el se exprimă, de fapt, un întreg univers de trăiri şi 
concepții profund omenești şi general valabile, „poezia deschide o fereastră spre 


Legătura de consubstanţialitate dintre formă şi fond este definitorie pentru 
textul liric: „Noi citim opera în forma ei lingvistică, dar realitatea ei este 
translingvistică” (Adrian Marino, Dicţionar de idei literare). Muzicalitatea 
versurilor este asigurată atât de elementele de prozodie — ritm, rimă, măsură, 

strofă, cezură —, cât şi de eufonia intrinsecă a cuvintelor, pentru că, aşa cum 
arată Garabet Ibrăileanu, „poetul nu-şi alege ritmul pe care va scrie poezia - 
ci emoția, muzica lui interioară, îi impune ritmul”, 

În literatura de specialitate se vorbeşte despre o lirică profund subiectivă, 
a eului (Mihai Eminescu, De câte ori, iubito...), una mai apropiată de epic, 
a măştilor (Mihai Eminescu, Luceafărul), şi una înrudită cu dramaticul, a 
rolurilor (lon Barbu, Riga Crypto şi lapona Enigel). Există, de asemenea, 
delimitarea între lirica cetății (oda, imnul, satira, epigrama, pamfletul), 
lirica intimă sau erotică (elegia, romanţa, cântecul), lirica peisagistică 
(pastelul, idila, pastorala) şi lirica de meditaţie (elegia, glosa, meditaţia, 
poemul filosofic). 

Primele forme ale lirismului se găsesc în vechile poezii egiptene cu 
caracter funerar, elegiac, urmate de poemele ebraice din Cântarea Cântărilor 
şi apoi de cele religioase din Psalmi. În Antichitatea greacă s-au dezvoltat 
specii precum oda, elegia, imnul şi epopeea, deşi cea din urmă este asumată 
deopotrivă şi de genul epic. Separarea speciilor într-o formă apropiată de 
cea actuală se realizează începând cu secolul al XVI-lea, iar modernizarea 
discursului liric, diversificarea tematică şi inovarea expresivă se produc 
abia în romantism. Simbolismul va continua acest demers estetic, adăugând 
ambiguizarea sensurilor poetice, interiorizarea şi ermetizarea discursului, 
nuanţat prin corespondențe şi simboluri. Curentele moderniste descătuşează 
limbajul artistic, anulează regulile existente, remodelează temele şi motivele 
în concordanţă cu trăirile omului modern, astfel încât poezia iese de sub 
canoanele formale anterioare şi-şi caută un nou drum. 

Termenul poezie derivă din latinescul poesis sau grecescul poiesis, cu 
sensul de „creaţie”. Ca formă a literaturii, poezia presupune respectarea 
unor cerinţe formale şi a unor structuri specifice : rimă, ritm, măsură, 
strofă. În Antichitate, orice lucrare în versuri era considerată poezie, 
indiferent de conţinutul acesteia. Filosofia, morala, discursul istoric sau 
politic se foloseau adesea de poezie, de recitările poetice. 

Deşi exista încă din Antichitate, abia în secolul al XVI-lea se poate 
vorbi de o structurare a genului liric în speciile cunoscute, iar Torquato 
Tasso comentează teoretic separarea elementului verbal al poeziei lirice de 
cel muzical, păstrat doar în rezonanţa cuvântului poetic, a versurilor. 


Pi 

Treptat, sentimentele, emoţiile, ideile determinate de realitate şi exprimate 
direct în poezie se nuanţează prin raportarea gnoseologică a eului liric la 
realitatea reflectată, prin semnificaţiile filosofice asociate lirismului de la 
preromantici şi până în secolul nostru, 

Modernizarea discursului poetic, bogăţia tematică, neliniştea fiinţei, 
căutarea sensurilor existenţiale se deschid odată cu romanticii secolului al 
XIX-lea (Victor Hugo, Alphonse de Lamartine, Alfred de Musset, Aleksandr 
Puşkin, Mihail Lermontov, William Wordsworth, Samuel Taylor Coleridge, 
George Gordon Byron, Percy Bysshe Shelley, Johann Wolfgang von Goethe, 
Friedrich von Schiller sau Vasile Alecsandri, Grigore Alexandrescu, Mihai 
Eminescu). Acum poezia este completată cu includerea sentimentului, a 
emoţiei ca element definitoriu. Eminescu o definea poetic „voluptos joc cu 
icoane”, „strai de purpură şi aur”, sugerând o percepere a realităţii sub 
alte raporturi, alunecare spre neobişnuit şi inefabil, tensiune lăuntrică a 
fiinţei. Există o logică a poeziei în care îşi pot face loc şi absurdul, ilogicul 
sau insolitul, determinând o altă ordine a realului în situaţia libertăţii şi a 
autonomiei esteticului, deci implicit a poeticului. 

Simboliştii exploatează alte valenţe ale discursului liric, interiorizează 
lirismul, ambiguizează sensurile poetice, cultivă stările vagi, nedefinite, 
sugerate prin corespondențe şi simboluri, promovează muzicalitatea. În 
perioada modernă, această artă a limbajului, susţinută prin simboluri, 
comparații sau metafore, nu mai este condiţionată de respectarea regulilor 
formale ritmice, metrice sau muzicale. Poezia înseamnă o stare de spirit, o 
trăire adâncă, un conţinut afectiv sau reflexiv, transfigurat şi stilizat într-o 
viziune poetică originală, printr-un limbaj artistic inedit, care ignoră deseori 

regulile prozodice rigide. 

” Poezia expresionistă transpune în vers nostalgia pentru absolut, elanurile 
)dionisiace, vitaliste ale eului, dar şi agonia prăbuşirii sufleteşti, înstrăinarea 
< omului modern, teroarea limitei şi a sfârşitului. Preluate de avangardă, 
) temele şi motivele expresioniste se dizolvă în sugestiile venite dinspre qona 
| inconştientului, a absurdului, a arbitrarului pentru a propune pi poezie ig 
revoltei, a negaţiei violente, a eliberării ostentative de clişee şi tabuuri, 
` într-un univers cultural aflat sub semnul crizei. 


CE Scanned with OKEN Scanner 


96 TEORIE LITERARĂ 


Compozitia operei lirice 


Poezia lirică se constituie ca o compoziţie coerentă, o țesătură armonioasă, 
inseparabilă între conţinutul poetic dens şi forma adecvată, materialul 
lingvistic fiind ordonat după o logică interioară. Părţile întregului se 
organizează într-o construcţie unitară, fie realizată deliberat de creator, fie 
ca produs al intuiţiei artistice. În unele lucrări de specialitate se disociază 
între compoziția exterioară a poeziei, care se referă la strofe, cânturi, 
grupaje asimetrice de versuri, structuri continue determinate de tehnica 
ingambamentului, şi compoziția interioară, care trimite la un motiv central 
din textul poetic, un laitmotiv sau mai multe nuclee poetice. Cele două 
niveluri ale compoziţiei se află în interdependenţă. 

Structura operei literare depăşeşte simpla însumare a elementelor compo- 
nente, un sistem de relaţii uneşte formă şi conţinut, idee şi material artistic 
într-o sinteză superioară. Tudor Vianu vorbeşte despre „structura artistică” 
(sufletească) a creatorului, „spirit intuitiv, cu fantezie creatoare” şi forţă de 
expresie şi structura ierarhică „a operei de artă”, ordonarea mai multor 
valori sub semnul valorii estetice. 

Creaţiile lirice pot fi organizate în structuri succesive liniare, dislocate 
sau simultane, prin care se prezintă alternativ trăiri lirice diferite. Astfel, 
secvențele lirice decupate dintr-un text pot fi coerente, unitare, prezentate 
în gradaţie sau prin contrast. 

Grupajul strofelor, cânturilor, ciclurilor poematice sprijină identificarea 
secvenţelor lirice, pentru că între formă şi conţinut există relaţii de profunzime. 
Construcţia internă se referă la ordinea şi logica interioare ale poeziei. 
Textul poetic cuprinde o succesiune de tablouri, de secvenţe lirice determinate 
de substanţa ideatică, de o imagine a naturii, o stare de spirit, o trăire a 
eului. Relaţiile dintre secvenţe pot fi de simetrie sau de opoziţie. 


Titlul 


v Titlul este un element paratextual plasat înaintea unui text, prin care se 
identifică respectiva creaţie, Este reprezentat sub forma unei unităţi lingvistice — 
cuvânt, sintagmă, propoziţie sau frază — care indică prin sugestie, metaforă, 

simbol, enunţ explicit, declaraţie lirică etc, conţinutul operei şi prefigurează 
mesajul acesteia. Poate avea o valoare simbolică, sintetizând esenţa creaţiei 


respective şi sugerând o trăire, o nelinişte sau o idee reluată preponderent 
în cuprinsul operei, Titlul este o cheie de lectură, un m 


ijloc de pătrundere 
în lumea operei; 


prin el se anticipează tema, ideile, motivele poetice ale 
textului şi se deschide orizontul de aşteptări al cititorului. În lirica modernă, 
unele texte nu au titlu, acesta fiind înlocuit cu semne grafice. 


Incipitul 


v Incipitul este o unitate introductivă în opera lirică - vers, cuvânt, 
sintagmă — cu o anumită relevanţă ideatică sau expresivă. Deşi este definit 
ca „formula introductivă dintr-o carte tipărită sau dintr-un manuscris antic 
sau medieval, care cuprindea titlul lucrării şi numele autorului” (DEX), în 
devenirea liricii, termenul a suferit mutații de sens şi nuanţări, astfel încât 
astăzi semnifică un fragment plasat chiar la începutul operei (din lat. incipit = 
„aici începe”). În funcţie de viziunea artistică şi structurală a autorului, 
incipitul poate lua forme diverse : interogaţie retorică, exclamaţie, metaforă, 
simbol, reluarea titlului, dialog liric între două instanţe poetice etc. 


Relaţiile de opoziţie şi de simetrie 


v Relaţiile de opoziţie şi de simetrie vizează compoziţia şi structura 
textului, constituindu-se într-un element de strategie estetică definitoriu 
pentru viziunea autorului asupra construcţiei operei. 

Relaţia de simetrie se concretizează în reluarea unui element din incipit 
în finalul textului, sub forma unei concluzii, a unui refren sau a unui 
laitmotiv, în organizarea strofelor în jurul aceluiaşi simbol (lumina la Blaga, 
luna la Eminescu, ploaia la Bacovia, plecarea la Minulescu etc.), însă 
definit din perspective diferite, în iniţierea fiecărei secvenţe sau tablou 
poetic cu aceeaşi structură, printr-un paralelism (în poezia Iubire de Lucian 
Blaga toate strotele încep cu sintagma „lubeşti când...”), în ordonarea 
materiei lirice pe două planuri, prin analogie (George Bacovia, Plumb, 
Lacustră). De asemenea, în poeziile cu formă fixă relaţiile de simetrie 

reprezintă elemente de structură şi de compoziţie obligatorii : sonetul are 
14 versuri dispuse în patru strofe, două catrene cu rimă îmbrăţişată şi două 
terţine cu rimă liberă (Mihai Eminescu, Vasile Voiculescu, George Bacovia, 
Ion Barbu, Mihai Codreanu etc.) ; rondelul are 13 versuri, două catrene şi 
o cvinarie, primul sau primele două versuri sintetizează motivul liric, fiind 
reluate, ca refren, la mijlocul şi la finalul poeziei (Alexandru Macedonski) ; 
glossa cuprinde o strofă-temă, cea iniţială, care va fi dezvoltată, vers cu 
vers, în celelalte strofe, egale ca număr de versuri cu prima, ultima 
reluând-o, în formă inversată, pe cea de început (Mihai Eminescu). 
Relaţia de opoziţie se manifestă atât la nivelul compoziţiei, prin existenţa 
a două planuri poetice aflate în contrast, pe baza unui raport de tipul 
materie/spirit, teluric/cosmic, etern/efemer, viaţă/moarte, real/ireal, apolinic/ 
dionisiac etc. (Ion Barbu, Riga Crypto şi lapona Enigel; Ştefan Augustin 
Doinaş, Mistrețul cu colți de argint; Mihai Eminescu, Lacul), cât şi la 
nivel lexico-semantic, prin construirea unor câmpuri semantice opuse, prin 
raportare la o temă sau la o idee dată. De asemenea, din punct de vedere 
stilistic, relațiile de opoziţie sunt evidenţiate prin intermediul unor figuri de 
stil, dintre care se disting antiteza (Mihai Eminescu, Luceafărul) şi oximoronul 
(Mihai Eminescu, Odă — în metru antic). La nivel morfosintactic, opoziţia 
este marcată, în general, prin conjuncţii adversative precum dar, iar, însă, ci. 


Elementele de recurentă 


v Tema reprezintă un aspect general al realităţii surprins artistic în opera 
literară (natura, dragostea, destinul, geniul, timpul, cunoaşterea). Numărul 
temelor este limitat, acestea se reiau, în literatură, din perspective şi cu 
modalităţi artistice diferite. Într-o definiţie mai modernă, tema este „O 
schemă foarte generală spre care conduc situaţiile şi motivele dintr-o operă” 
(Boris Tomaşevski, Teoria literaturii. Poetica) şi continuă cu ideea că acest 
concept înseamnă „însumare, unificare a materialului lexical al lucrării”. 

Motivul şi laitmotivul 


v Motivul este „elementul component al unei opere literare” (Alexandru 
Săndulescu, Dicţionar de termeni literari), „un element cu grad de generalitate 
care se repetă în diferite momente ale aceleiaşi opere sau în creaţii diferite, 
acumulând de fiecare dată noi sensuri” (Constantin Parfene, Receptarea 
poetică). După Tomaşevski, motivul este cea mai mică unitate semnificativă 
a textului, „cea mai mică particulă a materiei tematice”, iar tema reprezintă 
unitatea semantică a diferitelor elemente ale operei, cu un grad sporit de 
generalitate. Astfel, motivul „amurgului violet”, al ploilor reci se subsumează 
temei toamnei, ca ipostază a naturii. 

Motivele literare pot fi explicite (un cuvânt, o sintagmă, un pasaj în 
textul epic) sau implicite (sugerate doar prin imaginile poetice), centrale — 
repetate insistent, obsedant, numite şi laitmotive - sau secundare (mai 
puţin importante în ierarhia sensurilor artistice). 

Motivele sugestive în literatură sunt cele vegetale (teiul, codrul, salcâmul, 
floarea albastră), acvatice (apa, izvorul, marea, lacul), muzicale (buciumul, 
lira, violina, clavirul, muzica sferelor), cosmice (luceferii, stelele, luna, 
soarele, călătoria astrală), filosofice (carpe diem, fortuna labilis, revolta 
titaniană, motivul mioritic), mizice (Icar, Orfeu, Oedip, Prometeu), afective 
(plânsul, ţipătul, râsul, amintirea). Acestea circulă în spaţii culturale 
diferite, în genuri şi curente variate, cu semnificaţii nuanţate în funcţie de 
personalitatea scriitorilor. 


Ideea poetică 


v Ideea poetică este un concept complex, care a evoluat, ca semnificaţie, 
de la accepțiunea neoplatoniciană (obiectivare a Ideii transcendente la nivel 
poetic), apoi reprezentare interioară a existenţei, pentru ca în spaţiul teoriei 
literare moderne să însemne concepţia de bază a scriitorului în raport cu 
tema şi realitatea abordate, atitudinea fundamentală a acestuia. Dacă adăugăm 
la relaţia autor-operă şi alte aspecte importante, ca raportul operă-lector, 
contextul creaţiei, contextul receptării, conceptul de operă deschisă, deti- 
niţia ideii operei trimite şi la „semnificaţiile profunde implicate în structura 

sa, dezvăluite, actualizate, «concretizate» de cititor în procesul intim al 
lecturii” (Constantin Parfene, Receptarea poetică). 


Simbolul central 


Y Simbolul (gr. symbolon = „semn de recunoaştere”) este o figură de 
semnificaţie care desemnează un obiect, o persoană, o situaţie, o idee, un 
sentiment printr-un semn concret. 

Legătura dintre obiect (idee, sentiment, abstracţie) şi semnul lui poate fi 
ontologică (din natură), analogică (de formă), convenţională (drapele, 
steme) sau de semnificaţie (Luceafărul, emirul din Bagdad - ipostaze ale 
geniului). 

Imaginile artistice pot deveni simboluri: „O imagine poate să apară o 
dată ca metaforă, dar, dacă revine cu insistenţă, fie ca prezentare, fie ca 
reprezentare, ea devine simbol şi poate face parte dintr-un sistem simbolic. 
Procesul normal este cel de dezvoltare a imaginilor în metafore şi a 
metaforelor în simboluri” (Rene Wellek, Austin Warren, Teoria literaturii). 

Simbolul are un caracter concret accentuat, calitatea lui principală fiind 
transparența, iar relația dintre termeni este importantă, o relație „de 
cognitate : partenerul invizibil al relaţiei trebuie să fie compatibil cu cel 
vizibil” (Sorin Alexandrescu, Simbol şi simbolizare). 

Simbolul esenţial în poezie este cuvântul, literatura în întregul ei fiind 
definită drept o artă a cuvântului, iar poezia - „o reprezentare simbolică a 
naturii înseşi” (Goethe). Cuvântul-simbol, indiferent de specificul lui, 
exprimă fie generalul prin particular, fie particularul prin general. El trimite 
către stări emoţionale omeneşti, către relaţiile omului cu divinitatea şi cu 
natura, către dilemele sinelui, către raportarea la cunoaştere etc. Prin el se 
transmite şi se plasticizează mesajul poetic, graţie unei analogii sau unei 
convenţii menite să individualizeze o idee abstractă. Orice creaţie poetică 
este concepută şi construită în jurul unui simbol central, reprezentând 
imaginea şi, implicit, ideea care se doreşte a fi transmisă, prin intermediul 
mesajului artistic, către cititor. 

Imaginarul poetic 


Y Imaginarul poetic este un concept estetic ce vizează imaginea artistică, 
o reflectare sensibilă a realităţii prin cuvinte, sunete, culori, în funcţie de 
materialul specific fiecărei forme de artă. Este un produs al imaginaţiei, al 
fanteziei artistului, care va recrea realul, va reconfigura sugestiile şi impresiile 
primite din jur, dinspre existenţa şi experienţa lui, particularizând generalul 
şi concretizând abstracţiile. 

Plecând de la realitate, artistul nu o reproduce, ci o transfigurează prin 
filtrul concepţiilor şi al sensibilităţii sale. Produsul artistic obţinut este o 


literaturii sunt „imagini verbale (literatura este arta care în construcţia 
imaginilor foloseşte ca material funcţia expresivă a limbii), imagini exprimate 
prin cuvânt” (Elena Boboc, Concepte operaţionale). 

Combinarea magică a cuvintelor, expresivitatea limbajului, armonia 
profundă dintre idee şi expresia verbală determinate de viziunea lăuntrică 
a scriitorului generează imaginea artistică, importantă unitate de sens 
poetic, literar într-un text. Imaginea poetică este o formă particulară a 
imaginii artistice, cu un caracter senzorial accentuat, dar în relaţie cu 
valoarea noţională a cuvântului. Este clasificată în: vizuală, auditivă, 
tactilă, olfactivă, chinestezică, sinestezică, în funcţie de natura elementelor 
senzoriale solicitate. 

Se bazează pe sensul conotativ al cuvintelor, pe asociaţii şi combinaţii 
poetice inedite, fiind o abatere de la norma lingvistică, o reproiectare de 
sensuri. În construcţia unei imagini poetice, poeţii folosesc în mod original 
figurile de stil, resursele expresive ale limbii. Astfel, întregul sistem de 
imagini artistice, de figuri de stil integrate în țesătura creaţiei formează 
„imaginarul artistic/poetic” al operei. 

Succesiunea imaginilor artistice ca reflectări ale unor obiecte, peisaje, 
aspecte ale realităţii surprinse prin cuvânt şi filtrate prin personalitatea 
creatorului, coerenţa imaginilor, organizarea lor în structura textului determină 
configuraţia imaginarului artistic, ființa vie a poeziei (în cazul nostru), ce 
se constituie sub ochii lectorului. 

În literatură, totul începe cu cuvântul, iar „aventura poetică este mai întâi 
o aventură a limbajului” (Jean Burgos, Pentru o poetică a imaginarului). 
Poezia este cazul privilegiat al unui limbaj care încetează să spună ceva la 
nivelul obişnuit, ca să se rostogolească pe el însuşi, să confere realitate 
unei viziuni interioare. Poeticul depinde de materialitatea referenţilor, de 
nivelul lingvistic, dar este altceva, expresie „a unei realităţi nicicând trăite 
până atunci, netrimiţând la nimic anume anterior ei înseși şi creatoare a 
unei ființe de limbaj ce se adaugă realităţii şi făureşte un sens” (Jean 
Burgos, Pentru o poetică a imaginarului). 

Această poetică a imaginii, cu legile ei specifice, distanţarea cuvântului 
poetic de limbajul uzual conduc la ruptura dintre semn şi obiect, când 
cuvântul (semnul) este lăsat să trăiască pentru el însuşi. Imaginea poetică 
este şi pentru André Breton o apariţie fulgurantă în alunecarea de la o 
realitate la alta. Suita cuvintelor se organizează într-o sintaxă care modelează 
o imagine sau serii de imagini purtătoare de noi realităţi ce alcătuiesc 
imaginarul poetic. Descifrarea imaginarului artistic va ilustra faptul că 
imaginea în literatură este mai mult decât un semn, este „un sens în stare 
născândă” (Gaston Bachelard). 

Poezia nu reprezintă ceva ce i-ar fi anterior, este ivire concomitentă cu 
verbul poetic, ieşire din timpul profan, cronologic şi intrare într-un timp 
calitativ diferit, un timp sacru, deci poeticul şi miticul se întâlnesc în 
structurile imaginarului (aspecte comentate de Mircea Eliade şi Gilbert 
Durand). 

Din această perspectivă, imaginarul reprezintă organizarea în spaţiu a 
relaţiilor eului creator cu provocările temporalităţii. Modalităţile de structurare 
dinamică a schemelor sunt cucerirea (umplerea spaţiului, dominarea timpului 
tocmai prin revolta în faţa acestuia), retragerea (replierea, schemele de 
apărare a fiinţei de efectele degradante ale timpului), acceptarea deturnată 
(vicleşugul, inserarea în cronologie, acceptarea condiţiei temporale). Aceste 
scheme motorii, a căror sintaxă este comentată de Jean Burgos şi de Gilbert 
Durand (Structuri antropologice ale imaginarului), organizează imaginile, 
simbolurile, elementele textului spre un imaginar anume. 

Figurile de sti/ 


v Figurile de stil reprezintă procedee specifice stilului artistic (beletristic) 
prin care informaţia potenţială, sensurile conotative sunt puse în evidenţă 
prin artificii de limbaj. Sintagmă impusă de Gérard Genette, sinonimă 
parţial cu trop, figura de stil desemnează „procese de invenţie care se abat 
de la construcţiile repetate, comune şi uzuale în limbă” ; faptele de stil sunt 
„abateri expresive, construcţii sugestive, cuvinte şi structuri gramaticale 
mai puţin obişnuite în cazul curent” (Gheorghe Ghiţă, C. Fierăscu, Mic 
dicționar îndrumător în terminologia literară). 

Figura de stil se poate realiza prin abateri de la vorbirea uzuală la toate 
nivelurile limbii: fonetic, morfologic şi sintactic, lexical. Figurile pot 
apărea la nivelul formal al frazei (repetiţie, inversiune, anacolut etc.) sau la 
cel noţional (metaforă, metonimie, sinecdocă, hiperbolă), fiind numite şi 
tropi. Într-un sens restrâns, tropul (gr. tropos = „întorsătură, rotire”) 
constă în folosirea cuvintelor cu un sens diferit de sensul lor obişnuit. 
Boris Tomaşevski arată, în Teoria literaturii, că „orice cuvânt poate fi 
forţat să însemne ceva ce nu conţine semnificaţia sa potenţială — altfel spus, 
se poate modifica sensul de bază al cuvintelor”. Procedeele de modificare 
a sensului fundamental al cuvântului se numesc „tropi”. 

Expresivitatea limbajului se obţine la nivelul vocabularului (lexicul 
poetic), prin îmbinarea cuvintelor în propoziţii, în construcţii frazeologice 
(sintaxa poetică), prin selectarea sonoră a materialului verbal (eufonia). 

Paul Claudel afirmă că „marii scriitori n-au fost făcuţi ca să suporte 
legile gramaticienilor, ci ca să şi le impună pe ale lor”, iar Paul Valéry 
defineşte scriitorul ca „agent al abaterilor”, fiind vorba de abateri care 
îmbogăţesc stilistic şi semantic limba. 


Anumite clasificări insistă asupra modificărilor (abaterilor) formale sau 
de conţinut : 


Figuri ale modificărilor formale ale termenilor cu funcţie poetică (epenteza, 
metateza, apocopa). 

Figuri ale modificării ordinii cuvintelor (anacolutul, elipsa, silepsa, 
repetiţia, inversiunea, dislocarea). 

e Figuri ale modificării sensului (tropii). 
e Figuri ale modificării intonaţiei, cu scop retoric, interpretativ (invocaţia, 
exclamaţia, interogaţia retorică, imprecaţia). 


În retorica modernă se propune o nouă clasificare : metaplasme (figuri 
stilistice de la nivelul cuvântului), metataxe (cele de la nivelul frazei) şi 
metasememe (figuri referitoare la semantică, la conţinut, la sensul expresiei) 
sau metalogisme (care afectează logica frazei). Toate acestea se încadrează 
în conceptul de metabolă - „orice fel de schimbare a unui aspect oarecare 
al limbajului” ( Grupul ju, Retorica generală). | 

Clasificarea tradiţională urmăreşte figurile de stil în relaţie cu fiecare 
nivel al limbajului. 


e Aliteraţia este un procedeu artistic care constă în asocierea/repetarea 
intenţionată a unor sunete în scop imitativ sau expresiv, obținându-se 
efecte muzicale deosebite. 

Exemple: 


1. aliteraţie vocalică : 

a) în versuri: „Argint e pe ape şi aur în aer”; 

b) în proză: „Hulubii sălbatici râdeau fantastic, bucuraţi de lumină 
nouă sau miraţi de arăzări străine” (Mihail Sadoveanu, Creanga de 
aur); ; 

2. aliterație consonantică : 

a) în versuri: „Vâjâind ca vijelia şi ca plesnetul de ploaie” (Mihai 
Eminescu, Scrisoarea III) ; 

b) în proză: „După ce se arătă pe cerul nopţilor luna plină a luminii lui 

- martie, cei doi ucenici aşezară la altar făcliile de ceară poruncite” 
(Mihail Sadoveanu, Creanga de aur). 


e Antiteza (gr. antithesis = „opoziţie”) este apropierea a doi termeni 
opuşi pentru a pune mai bine în valoare trăsăturile lor. 

Se opun atitudini, fapte, personaje, idei, stări de spirit, sentimente. 
Procedeul a fost cultivat mai ales în literatura romantică, prin antinomiile : 
real/ideal, bine/rău, materie/spirit, viaţă/vis, teluric/astral. 

Exemple: 

„Vreme trece, vreme vine, 

Toate-s vechi şi nouă toate.” (Mihai Eminescu) 

„Eu veneam de sus, tu veneai de jos. 

Tu soseai din vieți, eu veneam din morți.” (Tudor Arghezi) 

„Să-nveţi să mori când nu ştii să trăieşti 

Şi să trăieşti abia după ce mori.” (Ion Minulescu) 

Poezia eminesciană cultivă procedeul la nivelul compozițiilor poemelor 
(Scrisorile, Epigonii, Luceafărul), al conceptelor şi trăsăturilor (Glossă, 
Venere şi Madonă), al viziunii cosmice proiectate între geneză şi escatologie. 


Comparaţia (lat. comparatio = „asemănare”) este o figură de stil prin 
care se alătură unui termen (T,) un altul (T,) în baza unor însuşiri 
comune, reale sau imaginare. Proprietăţile comune ale celor doi termeni 
se pot referi la formă, mărime, culoare, miros, sunet, sentiment etc. 
„Comparaţia este forma elementară a imaginaţiei vizuale. Ea precedă 
metafora, adică acea comparaţie în care unul dintre termeni lipseşte.” 
(Tudor Vianu) 

Exemplu : 

„Ca fantasme albe plopii înşiraţi se pierd în zare.” (Vasile Alecsandri, 
Iarna) 


Comparaţia hiperbolizantă : „Se mişcau îngrozitoare ca păduri de lănci 
şi săbii” (Mihai Eminescu, Scrisoarea III). 

Comparaţia metaforică; „În limpezi depărtări aud din pieptul unui turn 
„cum bate ca o inimă un clopot” (Lucian Blaga, Gorunul). 


Enumeraţia 


Enumeraţia este un procedeu artistic care constă într-o înşiruire de 
termeni prin care se atrage atenţia asupra unor aspecte prezentate. 

Exemple : 

„C-am avut nuntaşi 

Brazi şi păltinaşi 

Preoţi, munţii mari, 

Paseri, lăutari, 

Păsărele mii 

Şi stele făclii.” (Mioriţa) 

„În flori, în ochi, pe buze ori morminte” (Lucian Blaga) - enumeraţie 
simbolică. 

„Eram aşa de obosit de primăveri, 

de trandafiri, 

de tinereţe | 

şi de râs” (Lucian Blaga) - enumeraţie metaforică 


e Epitetul este un procedeu artistic care exprimă însuşiri deosebite ale 
unor obiecte, fiinţe sau acţiuni, punându-le într-o lumină nouă, inedită, 
aşa cum se reflectă în fantezia autorului ; epitetul are o structură binară, 
având drept scop să atragă atenţia asupra primului termen sau să exprime 
atitudinea afectivă a vorbitorului faţă de obiect. Se exprimă, în general, 
prin adjective sau substantive (precedate de prepoziţii) care pot fi 
echivalate semantic cu adjectivele („de aur” - auriu). „Epitetul este 
unul din cele mai potrivite procedee de a pune în lumină puterea de 
observaţie şi de reprezentare a scriitorului, direcţia gândirii şi a imaginaţiei 
lui, sentimentele şi impresiile care îl stăpânesc.” (Tudor Vianu) 
Clasificarea epitetului, Exemple : 


= ornant: fluturi „şăgalnici şi berbanţi” (Mihai Eminescu) ; 

= personificator: „harnici unde” (izvoarele) (Mihai Eminescu) ; 

= metaforic: „pădure de argint” (Mihai Eminescu) ; 

= oximoronic: „bulgări fluizi”, „Venere, marmură caldă...” (Mihai 
Eminescu) ; 

= cromatic: „mii de fluturi mici, albaştri...” (Mihai Eminescu) : 

=, hiperbolic: „Gigantică poart-o cupolă pe frunte” (George Coşbuc, 
Paşa Hassan) ; 

= onomatopeic: „Ecou-i răspunde cu vocea-i vuindă” 


a sinestezic: „Primăvară../ O pictură parfumată c 
(George Bacovia) ; 


= dublu: „fată balcâză şi lălâie” 


(Mihai Eminescu) ; 
u vibrări de violet” 


(Ion Creangă) ; 


= triplu: „simțea deasupra capului aceeaşi lumină albă, incandescentă, 
orbitoare” (Liviu Rebreanu) ; 


= în lanţ: „O viaţă obscură, demonic-dulce, amoroasă, febrilă” (Mihai 


Eminescu). 


Exclamaţia retorică este un enunţ brusc, în proză sau în vers, exprimând 
un sentiment puternic, dezlănţuit. , Exclamaţia apare atunci când renunţăm 
dintr-odată la discursul obişnuit pentru a ne dărui elanurilor năvalnice 
ale unui sentiment viu şi spontan. Ea se deosebeşte de interogaţie prin 
faptul că nu exprimă decât o simplă emoție a inimii, în timp ce interogaţia 


ţine mai mult de gândire (...).” (Pierre Fontanier, Figurile limbajului) 
Exemple : 


„Lumina ce largă e! 
Albastrul ce crud! ” (Lucian Blaga) 
„Oh, plânsul tălăngii când plouă! ” (George Bacovia) 


Interogaţia retorică 


e Interogaţia retorică este o figură de stil care constă în adresarea unei 
întrebări al cărei răspuns este cuprins în ea. „Interogaţia este făcută să 
„exprime uimirea, ciuda, teama, indignarea, durerea, toate mişcările 


sufletului.” (Pierre Fontanier, Figurile limbajului) 
i Exemplu ; ta, 
„Voi sunteţi urmaşii Romei ? Nişte răi şi nişte fameni ! ” (Mihai Eminescu, 
Scrisoarea TI) 


Invocaţia retorică 


è Invocaţia retorică (lat. invocatio = „chemare”) este un procedeu d 
care constă în interpelarea unui personaj imaginar, absent, cu scopu 
a crea iluzia realului. 

Exemple: 

„Cum nu vii tu, Ţepeş Doamne, ca punând mâna pe ei 

Să-i împarţi în două cete: în smintiţi şi în mişei...” (Mihai Eminescu, 
Scrisoarea TI) | 

< „Vestalelor, dacă-ntre oameni sunt numai jalnice nevroze 

E cerul încă plin de stele, şi câmpul încă plin de roze (...) 

Veniti, privighetoarea cântă şi liliacul e-nflorit. ” (Alexandru Macedonski, 
Noapte de mai) 

„Tare sunt singur, Doamne, şi pieziş”. (Tudor Arghezi, Psalm) 


Inversiunea 


e ]Inversiunea este o figură de construcţie care constă în schimbarea 
(forțarea) topicii obişnuite a cuvintelor în propoziţie/frază/vers cu intenţia 
de a obţine efecte artistice deosebite. 

Exemplu : 
„Peste vârfuri trece lună... 
Melancolic cornul sună.” (Mihai Eminescu, Peste vârfuri) 


e Uneori, inversiunea dublează un alt procedeu artistic. 
Exemplu : 
„Iristă, după un copac pe câmp 
Stă luna, palidă, pustie.” (George Bacovia, Crize) 


e Metafora este o figură de stil prin care se trece de la semnificaţia 
proprie a unui cuvânt sau a unei expresii la o alta, figurată, în virtutea 
unei comparații subînţelese ; produsul acestei substituiri în expresie 

prezintă o structură semantică complexă, de adâncime. 

e Metafora este clasată între figurile de discurs, alcătuite dintr-un singur 
cuvânt şi definite ca trop prin asemănare ; ca figură, ea constă dintr-o 
deplasare, dintr-o extindere a sensului cuvintelor, conexând prin limbaj 
ceea ce sub aspect material este greu de asociat. 

è Platon considera că „rolul metaforei este acelaşi ca al degetului meu 
atunci când îl îndrept către ceva. Când îl îndrept către ceva îţi sugerez 

„să priveşti în această direcţie pentru a desco 
sugerez să te uiţi la degetul meu”, 

e Tudor Vianu, în Problemele metaforei şi alte studii de stilistică, opina 
că „metafora nu se produce decât atunci când conştiinţa unităţii termenilor 
între care s-a operat transferul coexistă în conştiinţa deosebirii lor”. 
Esteticianul arată, de asemenea, că metafora are funcţii multiple : 
filosofică, psihologică, estetică, sensibilizatoare şi unificatoare. 

í e „Metafora infinită nu se acceptă «tradusă» în mod linear şi absolut. (...) 


Semnificaţia metaforei se situează în sfera sugestiei.” (Dumitru Irimia) 
Exemple : 


peri ceea ce văd eu, Nu îţi 


„Eu nu strivesc corola de minuni a lumii.” (Lucian Blaga, Eu nu 
strivesc corola de minuni a lumii) 

„Pe-un picior de plai, 

Pe-o gură de rai”. (Mioriţa) 


e În studiul Geneza metaforei şi sensul culturii, Lucian Blaga deosebeşte, 
după criteriul estetic, două tipuri de metafore : 
a) metafora plasticizantă — care completează „neputinţa expresiei directe” Ă 
având rolul de a colora exprimarea, de a traduce în concret abstracţiile. 
Exemplu: 


„Sub bolțile adânci mă omoară 

pădurea cu tulnice multe.” (Lucian Blaga, Septemvrie) 

b) metafora revelatorie — destinată să dezvăluie ceva „ascuns”, atingând 
limitele adevărate ale cunoaşterii. „Metafora revelatorie începe în 
momentul când omul devine în adevăr «om», adică în momentul când 
el se aşază în orizontul şi dimensiunea misterului.” 

Exemple : 

„corola de minuni a lumii” 

„Stă în codru fără slavă 

mare pasăre bolnavă.” (Lucian Blaga) 


* Metafora se poate combina cu alte procedee artistice: | 

* epitet mpâtaforic : „Slova de foc şi slova făurită” (Tudor Arghezi) ; 
" personificare metaforică : „Seceta a ucis orice boare de vânt” (Nicolae 
Labiş); eds 4 

„m metaforă-simbol (de o mare ambiguitate, întreţinută de însăşi funcţia 
poetică a limbajului): „Din ceas, dedus, adâncul acestei calme 
creste” (lon Barbu) ; 

e Lanţul metaforic este o realizare sintactico-semantică mai amplă: „O 
fată frumoasă e/ Mirajul din zarişte,/ aurul graiului,/ lacrima raiului” 
(Lucian Blaga). | 

e Metafora filată - termenii lanţului metaforic aparţin unei zone semantice 
comune: „Din caier încâlcit de nouri/ toarce vântul/ fire lungi de 
ploaie” (Lucian Blaga). 

e Metafora asociază termeni distinctivi, chiar în opoziţie binară concret- 
-abstract/abstract-abstract/concret-concret : „Soarele, lacrima Domnului,/ 
cade în mâinile somnului” (Lucian Blaga). 


e Metonimia (gr. metonymia = „înlocuirea unui nume cu altul”) este un 
trop ce presupune înlocuirea numelui unui obiect prin altul, complet diferit, 
dar cu care se află într-o relaţie logică (spaţială, temporală, cauzală) : 
a efectul este înlocuit cu cauza (şi invers); 
= opera cu autorul; 
= conţinutul cu conţinătorul. 

Exemple : 

„Mâna care-a dorit sceptrul.” (Mihai Eminescu) 

„Apoi cofița-ntreagă-o beau.” (Vasile Alecsandri) 
„Pâinea fierul o rodeşte, 

Tot cu fierul o păstrăm.” (Cezar Bolliac) 

„Şi cotnarul amintirii în pahare să se toarne.” (Ion Pillat) 


e Oximoronul este un procedeu artistic ce constă în alăturarea a doi 
termeni contradictorii (limbaj paradoxal), cu scopul de a impresiona 
profund cititorul. 

e „Epitetul şi cuvântul pe care îl determină provin din regiuni deosebite şi 
mai mult sau mai puţin îndepărtate ale realităţii. Când aceste regiuni 

sunt nu numai îndepărtate, dar şi opuse, întâlnim epitetul antitetic căruia 
vechile tratate de retorică îi dădeau numele de oximoron.” (Tudor Vianu) 
Exemple: 

„Ţesând cu recile-i scântei 

O mreajă de văpaie (...) 

Un mort frumos cu ochii vii.” (Mihai Eminescu, Luceafărul) 

„Neguri albe, strălucite 

Naşte luna argintie.” (Mihai Eminescu, Crăiasa din poveşti) 


Refrenul constituie un element de tehnică poetică, reprezentat de un 
vers/un grup de versuri repetate după fiecare strofă pentru efect artistic 
şi pentru latura melodică, înspre accentuarea unei idei. 

Are originea în cântecul alternativ al corului din tragediile antice greceşti. 
Refrenul este cultivat de reprezentanţii curentului simbolist pentru muzi- 
calitatea, armonia sonoră ce traduc încântarea, armonia, plenitudinea 
fiinţei ; conferă dinamism baladelor populare sau culte, rondelului, 
altor specii lirice simboliste. 

Refrenul asigură „caracterul magic al poeziilor, virtutea lor înfăşurătoare 
şi obsedantă (...). Structura unor astfel de poeme este esenţial muzicală” 
(Tudor Vianu). 


Exemple : 


„Veniţi, privighetoarea cântă şi liliacul e-nflorit.” (Alexandru Macedonski, 
Noapte de mai) 


„| Repetiţia 


Repetiţia este o figură de stil care constă în folosirea repetată a unui 
cuvânt, a unei sintagme pentru a accentua o idee, o emotie, o trăire: în 
poezie, are rolul de a spori muzicalitatea versurilor, iar în operele epice 
dinamizează discursul ; stă la baza altor figuri de stil : aliteraţia, asonanţa, 
chiasmul, anafora, epifora. 

Exemple : 

„Ziua ninge, noaptea ninge, dimineaţa ninge iară ! ” (Vasile Alecsandri, Jarna) 

` „Primăvară... O pictură parfumată cu vibrări de violet.” (George Bacovia) 


„Copacii albi, copacii negri 

Stau goi în parcul solitar 

Decor de doliu funerar... 

Copacii albi, copacii negri.” (George Bacovia, Decor) 


Sinecdoca (gr. synekdoche = „cuprindere la un loc”) este o figură de 
semnificaţie care înseamnă substituirea întregului prin parte, a singularului 
prin particular, a genului prin specie, care particularizează generalul. 


Este o formă particulară a metonimiei, care implică o relaţie cantitativă 
între termeni. 


Exemple : 
„S-a fost de veste lumea plină 
că steagul turcului se-nchină. > (George Coşbuc - sugestia puterii) 


„Bolliac cântă iobagul şi-a lui lanțuri de aramă.” (M. Eminescu - - 


țărănimea asuprită) 


Sinestezia 


Sinestezia (gr. sin + esthesis = „simţire împreună”) reprezintă un 
ansamblu de tropi, o varietate metaforică alcătuită dintr-un complex de 
senzaţii transpuse literar prin împletirea imaginilor vizuale, auditive, 
olfactive, tactile, gustative. Exprimă un raport de concordanţă între 
lucruri, impresii, rezultat al unui proces metaforizant 
Exemple: 

„Ca nişte lungi ecouri unite-n depărtare 

Într-un acord în care mari taine se ascund 

ca noaptea sau lumina, adânc, fără hotare 


Parfum, culoare, sunet se-ngână şi-şi răspund.” (Charles Baudelaire, 
Correspondances) 


. 


„De ce-ţi sunt ochii verzi/ culoarea wagnerienelor motive?” (Ion 


Minulescu) 

Elemente de prozodie 


Poezia este modalitatea convenţională de comunicare artistică ce se sprijină 
pe elementul figurat, pe conotaţie şi versificaţie. Domeniul poeticii care 
studiază versificaţia, cantitatea sau durata vocalelor şi a silabelor, accentul 
acestora este prozodia. Aici se include şi studierea ritmului, a rimei, a 
structurilor strofice şi a metricii poeziei, 

Metrica studiază mai ales măsura silabică, alternanţa, accentul, cantitatea 
sunetelor (în limbile clasice). În Antichitate, după separarea poeziei de 
muzică şi de coregrafie, se considera că toate formele metrice derivă din 
hexametrul dactilic (metrul epopeilor) şi din trimetrul iambic (metrul 
poeziei lirice). 

Tehnicile prozodice se modifică în timp odată cu sensibilitatea şi imaginarul 
artistic, fiecare moment sau scriitor adoptă o formulă, un tipar poetic 
anume sau, dimpotrivă, respinge orice tipar. 

Elementele esenţiale în susţinerea eşafodajului prozodic al textului liric 
sunt: versul, strofa, rima şi ritmul. Acestea nu impresionează prin ele 
însele, ci se convertesc în fapte de stil, frumuseţea lor rezidă în felul în care 
participă la imagine şi la ideea poetică. Poezia pare să se nască dintr-un joc 
al cuvintelor, din magia versului şi a sonorităţilor lui înfăşurătoare, dar 
devine ecoul unor complexe trăiri şi reflecţii ale fiinţei. 

În acest sens, Paul Valery nota: „Socotesc că esenţa Poeziei este, după 
natura spiritelor, fie de valoare reală, fie de importanţă infinită : ceea ce o 
face egală cu Dumnezeu. (...) În zadar am numărat paşii zeiţei, le-am notat 
frecvenţa şi lungimea medie ; aşa nu vom afla niciodată secretul graţiei sale 
instantanee”, 

I. Versul este un rând dintr-o poezie (format dintr-un cuvânt, un grup 
de cuvinte, o propoziţie), marcat printr-o unitate semantică şi o pauză 
finală. Uneori există şi o pauză mediană (cezura), care desparte versul în 
două secvenţe (emistihuri). În versurile mai lungi, unitatea semantică şi 
sintactică se poate continua de la un vers la altul, prin tehnica ingamba- 
mentului. „Mi-e inima de lacrimi plină/ Că-n ea s-au îngropat mereu/ Ai 
mei, şi-o să mă-ngrop şi eu! ” (George Coşbuc) 

Versul diferențiază formal poezia de proză, îi conferă cadență, muzicalitate, 
ritm special. 

Tipuri de versuri : 

1. După structura finală a versurilor : 

s catalectice (se termină cu un picior metric incomplet, din care lipseşte 
o silabă) ; | 

a acatalectice (un picior metric complet la final). 

2. După principiile de construcţie : 

a alexandrinul - are 12 silabe cu cezură la mijloc ; este versul eroic al 
poeziei epice franceze ; apare şi în lirica lui Dosoftei, Miron Costin, 
Dimitrie Bolintineanu, Mihai Eminescu. Dacă silaba finală este 
neaccentuată, alexandrinul are 13 silabe şi se numeşte feminin. Poezia 
alexandrină are un caracter rafinat, elevat, specific epocii elenistice, 
epopeilor, tragediilor, versul fiind numit eroic. Înlocuieşte, în literatura 
franceză, hexametrul antic ; 

= hexametrul — compus din şase picioare metrice (primele patru dactili 
sau spondei, urmate de un dactil obligatoriu şi un troheu). Este 
versul epopeii, al satirei, al liricii bucolice ce apare la Homer, 
Hesiod, Lucrețiu, Vergiliu, Horaţiu. În lirica modernă, apare la 
Mihai Eminescu (Mitologicale), George Coşbuc, George Topîrceanu ; 

= versul alb — vers fără rimă, cu ritm ascendent. A fost folosit în 
literatura franceză clasică, în creaţiile lui William Shakespeare (unde 
prezintă neregularități, oscilând între 9 şi 14 silabe) şi în cele ale 
romanticilor (Mihai Eminescu - Demonism, Odin şi poetul) ; 

= versul liber — vers lipsit de rimă (metrul diferă în cadrul aceleiaşi 
poezii) şi de ritm, ce abandonează constrângerile formale. Este 
teoretizat şi se impune la simbolişti (Gustave Kahn, Arthur Rimbaud, 
Stephane Mallarmé), în volumul //uzninări, şi în volumul Fire de 
iarbă de Walt Whitman. În literatura noastră, au folosit versuri libere 
George Bacovia, Alexandru Macedonski (poemul Hinov), Ion Barbu, 
Tudor Arghezi, Lucian Blaga, poeţii contemporani. Caracteristici : 
- absenţa semnelor de punctuație, a majusculelor ; 

- măsura diferită a versurilor dintr-o poezie ; 
- unritm interior, un tempo special dat de numărul variat de silabe ; 

- scrierea versurilor în trepte ; 
- apropierea de proză prin dispunerea grafică în rânduri diferite ;. 
- substanță poetică densă, conţinut semnificativ ; 

„ decasilabul (gr. deka = „zece”) - vers alcătuit din zece silabe, 
despărțite de cezură în două grupe, după silaba a patra sau a cincea : 
este frecvent în versificaţia antică şi medievală. 

Exemplu : 
„Vo-iam să pleci, vo-iam să şi ră-mâi. 
1 2 3 4// 56 789 10 
Ai ascultat de glasul cel dintâi. 
Nu te oprise gândul fără glas 
De ce-ai plecat? De ce-ai mai fi rămas ? ” (Tudor Arghezi, De-abia 
plecaseşi) 

= endecasilabul — vers alcătuit din unsprezece silabe, cu ritm iambic. 

Folosit iniţial în poezia antică, endecasilabul se regăseşte şi în lirica 

modernă, fiind versul specific sonetului. Terminându-se cu un picior 

incomplet, endecasilabul iambic este un vers catalectic ; 

versul safic - un metru al poeziei antice greceşti, al cărui nume 

provine de la poeta Sappho. Are structura unui endecasilab alcătuit 

din cinci picioare metrice: doi trohei iniţiali (dipodie trohaică), un 
dactil şi doi trohei finali (tripodie logaedică). Versul safic este utilizat 
atât de poeţii antici (Horaţiu, Catul), cât şi de cei romantici şi 
moderni (Friedrich Hölderlin, Alfred Tennyson sau Ezra Pound). 
Strofa safică este un catren alternat, format din trei versuri lungi 


(safice) şi unul scurt, numit adoneu (derivat de la Adonis, simbolul 
frumuseţii masculine). 


Vers safic: „Nu cre-deam să-n-văţ a mu-ri vreo-da-tă.” (Mihai 
Eminescu, Odă — în metru antic). 
Adoneu: „Mi-e re-dă-mă! ”, 


II. Măsura reprezintă numărul silabelor unui vers. Poate varia între 4 
şi 16-18 silabe (versuri lungi, folosite de Dimitrie Anghel). Măsura versului 
Şi tipul ritmului constituie caracteristicile esenţiale ale versificaţiei. 

Metrul (picior metric) — unitate ritmică în versificaţia greco-latină sau 
modernă, alcătuită dintr-un element tare (accentuat) şi unul slab (neaccentuat) ; 

grup de silabe accentuate şi neaccentuate, a căror repetare regulată, în 
cadrul unui vers, asigură ritmul acestuia. 

Elementele de bază sunt silaba şi vocala de sprijin a acesteia, lungă sau 
scurtă, accentuată sau neaccentuată. 


III. Strofa - grupare de versuri (în număr variabil), în general despărțită 
prin spaţiu grafic de alte unităţi de acelaşi fel, având înţeles unitar atât la 
nivelul conţinutului, cât şi în privinţa metrului, a rimei, a măsurii. Strofa 
reprezintă o unitate de conţinut şi de formă. 

Tipuri de strofe (în funcţie de numărul versurilor), conform regulilor 
prozodice moderne : 


— monovers (un singur vers): „Un singur nai. Dar câte ecouri în păduri ! ” 
(Ion Pillat, Poeme într-un vers) ; 
- distih (strofă alcătuită din două versuri); specifică poeziei cu formă 
fixă, numită gazel : 
„Copiii nu-nţeleg ce vor: 
A plânge-i cuminţia lor.” (George Coşbuc, Lupta vieții) ; 
— terțină (terţet) — strofă formată din trei versuri : 
„Cu geana ta m-atinge pe pleoape, 
Să simt fiorii strângerii în braţe — 
Pe veci pierduto, vecinic adorato!” (Mihai Eminescu, Când însuşi 
glasul) ; 
-  catren (patru versuri) : 
„E vremea rozelor ce mor, 
Mor în grădini şi mor şi-n mine - 
Ş-au fost atât de viaţă pline, 
Şi azi se sting aşa uşor” (Alexandru Macedonski, Rondelul rozelor ce mor). 


Mai rar apar strofe alcătuite din cinci versuri (cvinter/cvinarie), din şase 
versuri (sextină/senarie) sau şapte versuri (seprimă), din opt versuri 
(octavă/octet). Strofa polimorfă este o structură prozodică amplă, alcătuită 
din nouă până la douăsprezece versuri (nona, decima, undecima, 


duodecima). 

IV. Rima - procedeu poetic care constă în potrivirea versurilor în 
silabele lor finale, începând cu ultima silabă accentuată, 
Funcţiile rimei : 


- metrică (parte componentă a metrului ce determină ritmul poetic) ; 
- eufonică (valoare sonoră, muzicală) : 

- organizatorică (determină organizarea textului în strofe) ; 

- semantică (accentuează sensul versurilor) ; 

- estetică (sensibilizează receptorul). 


Tipuri de rime : 


În funcţie de accent, rima poate fi masculină (cu un singur accent 
principal pe ultima silabă a versurilor) sau feminină (accentul cade pe 
penultima silabă). i 
Exemple : 
„La mijloc de codru dâs/ Toate păsările i€s” (rimă masculină); „Ziua 
scade, noaptea crâşte/ Şi frunzişul mi-l răréşte” (feminină). 
= După poziţia în strofă: 
- rimă îmbrăţişată : 
„Tot mai miroase via a tămâios şi coarnă, 
Mustos, a piersici coapte şi crud a foi de nuc... 
Vezi, din zăvoi sitarii spre alte veri se duc; 
Ce vrea cu mine toamna pe dealuri, de mă-ntoarnă ? ” (lon Pillat, În vie) 
- rimă încrucişată (alternantă) : 
„Icoana stelei ce-a murit 
Încet pe cer se suie. 
Era pe când nu s-a zărit, 
Azi o vedem şi nu e.” (Mihai Eminescu, La steaua) 
-~ rimă împerecheară (succesivă) : 
„Vezi, rândunelele se duc, 
Se scutur frunzele de nuc, 
S-aşază bruma peste vii — 
De ce nu-mi vii, de ce nu-mi vii?” (Mihai Eminescu, De ce nu-mi vii) 
„monorima (rima repetată la un grup de versuri succesive, specifică 
versurilor populare) : 

„Cum o auzea 

Manea se pierdea, 

Ochii se-nvelea, 

Lumea se-ntorcea, 

Norii se-nvârtea...” (Monastirea Argeşului) 

- rime variate (amestecate) — versurile nu rimează după tipar. 


După gradul de armonie : 


rime sărace (încep cu ultima vocală accentuată din cuvânt): mie/ 
ştie ; 

rime bogate (se potrivesc şi consoanele dinaintea ultimei vocale 
accentuate): cutremuri/vremuri ; 

rime leoniene/duble (armonia se extinde la două-trei silabe) : lucitoare/ 
orbitoare ; 

rime propriu-zise ; 

rime asonante (asonanţa) : tipul de rimă imperfectă (sunetele finale 
sunt numai asemănătoare, fără a fi identice). Apare frecvent în poezia 
populară, de unde a fost împrumutată de scriitori : 

„— Ce te legeni, codrule, 

Fără ploaie, fără vânt, 

Cu crengile la pământ ? 

- De ce nu m-aş legăna, 

Dacă trece vremea mea ?” (Mihai Eminescu, Ce te legeni, codrule) 


Conform clasificării semantice, rima poate fi : 


internă (interioară) : cuvântul dinaintea cezurii rimează cu cel de la 
sfârşitul versului : „Uite fragi, ţie dragi...” (Ion Barbu) ; 

identică, obsesivă ; 

echivocă : cuvintele omofone, cu sensuri diferite (/eagăn/leagă-n) ; 
rară : asociere surprinzătoare de acorduri sonore şi semantice (ger/ 
Homer ; adaos/Menelaos) ; 

compusă (Coreggio/înţelege-o) ; 

aproximativă : omofonia silabelor accentuate nu este completă (brazi/ 
talaz). | 

V. Ritmul (gr. rhytmos = „mişcare regulată, măsurată, cadență melo- 

dică”) este succesiunea regulată a silabelor accentuate şi neaccentuate 
dintr-un vers. Unitatea ritmică este silaba, iar repetarea ei cu o anumită 
regularitate, în cuprinsul versurilor, formează piciorul metric. Ritmul este 
determinat de accente, pauze, intonaţie şi se asociază cu ritmul ideilor şi al 
sentimentelor sugerate prin conţinutul versurilor, Asocierea mai multor 
tipuri de ritm determină structuri poliritmice. 
Ritmul imprimă o cadență, o armonie susţinute prin această succesiune 
regulată a silabelor accentuate şi neaccentuate, Termenul eufonie se referă 
la valoarea semantică a ritmului, la muzicalitatea şi armonia structurilor 
ritmice, fiind un caz particular, în sfera poeticului, de „instrumentaţie 
sonoră”. 

Picioarele metrice bisilabice determină ritmuri binare (iambic şi trohaic). 

lambul — unitatea metrică alcătuită, în versificaţia modernă, din prima 
silabă neaccentuată şi a doua accentuată. Iambul este un metru grav, cu 
tonalitate joasă, scăzută, sugerând tristeţea, apăsarea, meditaţia. 


„Fi-ind bă-iet pă-duri cu-tre-ie-ram.” (Mihai Eminescu) 


Troheul — unitatea metrică alcătuită dintr-o silabă accentuată şi una 
neaccentuată. Troheul este, în general, specific versului popular, fiind mai 
alert, mai dinamic. Se asociază cu stările de suflet senine, optimiste. Se 
regăseşte şi în creaţia cultă. Dacă troheul final al unui vers este complet, 
rima este feminină (situaţia cea mai frecventă) ; dacă piciorul metric ultim 
este incomplet, se obţine o rimă masculină : 


„Doi-nă, doi-nă, cân-tec dul-ce...” (Poezie populară) 
„Pesrte vâr-furi tre-ce lu-nă, (rimă feminină - troheu complet) 
Co-dru-şi ba-te frun-za lin, (rimă masculină - troheu incomplet) 


Dintre ramuri de arin 

Melancolie cornul sună...” (Mihai Eminescu, Peste vârfuri) 

Ritmurile ternare (alcătuite din unităţi metrice formate din trei silabe) 
sunt: dactilic, anapestic, amfibrahic. 

Dactilul este unitatea metrică alcătuită din trei silabe: o silabă lungă 
(sau accentuată) urmată de două silabe scurte (sau neaccentuate). Dactilul 
imprimă poeziei un ritm vioi, „săltăreţ”, caracterizat astfel de Eminescu în 
Scrisoarea II: „De ce dorm, îngălbenite între galbenele file/ ambii suitori, 


troheii, săltărețele dactile ? ”. 

„Mih-nea în-ca-le-că, ca-lul său tro-po-tă.” (Dimitrie Bolintineanu, 
Mihnea şi baba) 

Anapestul : picior metric trisilabic, cu a treia silabă accentuată. În 
prozodia greacă era format din două silabe scurte şi ultima lungă; în 
versurile moderne apare foarte rar. 


„A-min-ti-ri-le me-le fil-trau, a-pa-rent, 
linişte ; pluteam ca o umbră ciudată 
irizând un talaz mântuit de torent.” (Ştefan Augustin Doinaş, Stanțe) 


Amfibrahul este unitatea metrică alcătuită din trei silabe: o silabă 
accentuată între două silabe neaccentuate. Prin acest ritm, poezia sugerează 
melancolia, nostalgia, starea de nelinişte. 


„A nop-ţii su-bli-mă mă-ias-tră 
E-ascunsă-ntre roze şi cântă.” (Alexandru Macedonski, Rondelul privi- 
ghetoarei între roze) 


Poezia epică şi poezia lirică 


Paul Valéry defineşte poezia epică drept „un text care poate fi povestit”. 
Deşi, în general, termenul poezie este sinonim cu liricul, cu conceptul de 
discurs confesiv, în care predomină exprimarea directă a sentimentelor, a 
emoţiilor şi ideilor eului liric, literatura conţine şi un alt tip de poezie - 
poezia epică. Aceasta s-a aflat deseori în interferenţă cu liricul, atât în 
Antichitate, cât şi în timpurile moderne. Poezia actuală redescoperă lirismul 
narativ şi acordă libertate modalităţilor de expresie ale creatorului. 
Termenul grecesc epikos sau epos înseamnă „Cuvânt”, „zicere”, „ceea 
ce se exprimă prin cuvânt ori discurs”, genul epic ilustrând intervenţia 

indirectă, prezenţa discretă a autorului, mediată prin intermediul personajelor 
şi al faptelor povestite. Epopeea a fost principala formă a epicului în 
versuri, Aristotel disociind genurile prin tragedie, comedie şi epopee. La 
acestea se adaugă textele lui Platon şi tratatul Despre sublim al lui Longin, 
în care se menţionau şi formele poeziei lirice (Odele lui Pindar). 

Epopeea, formă reprezentativă a epicului, nu era limitată în timp, ca 
tragedia (specie a genului dramatic), avea un plus de obiectivitate (eul 
narativ vorbea în numele altora, se obiectiva), iar metrul prozodic specific 
era hexametrul. 

În Renaştere, conceptul de epic devine sinonim cu epopeicul, iar narativul 
se extinde şi spre alte specii decât cea consacrată de Antichitate, incluzând 
profanul prin eliminarea treptată a sacrului, a miraculosului epopeic, păstrat 
eventual în forme caricaturizate, parodice (epopeea eroicomică, cu tente 
satirice). 


Poezia epică se clasifică în creaţii de tip oral/popular (cu speciile: 
balada, legenda) şi de tip scris/cult (reprezentat prin speciile : balada cultă, 
epopeea, legenda cultă, fabula, jurnalul versificat). 


- „În poezia lirică obiectul este expresia sentimentelor interne ale poetului” 
(Friedrich Hegel), ceea ce deschide drumul confesiunii emoţionale, al 
desfăşurării sensibilităţii şi fanteziei, al inefabilului. Tudor Vianu o defineşte 
drept „acea formă a creaţiei literare în care poetul, vorbind în numele său, 
exprimă ideile, sentimentele şi aspiraţiile sale cele mai intime”. Poezia lirică 
se opune poeziei epice prin mijloacele artistice, intenţie şi finalitatea estetică. 
Subiectivitatea accentuată, ermetismul, limbajul plastic, figurat, sugestia, 
ambiguitatea, conotaţiile filosofice, muzicalitatea („Sunetul însuşi este un ecou 
al sensului” - Roman Jakobson) sunt trăsături ce particularizează poezia lirică. 
În Grecia antică, poemele cântate cu acompaniament la liră erau considerate 
lirice. Primele forme ale lirismului au fost vechi poezii egiptene cu caracter 
funerar, elegiac, poemele ebraice de iubire din Cântarea Cântărilor şi cele 
religioase din Psalmi. În contextul culturii greceşti, se dezvoltă specii lirice 
importante (oda, elegia, imnul), după cum „genul expozitiv” identificat de 
Platon se regăseşte în specia ditiramb, imn de laudă în cinstea lui Dionysos. 
Forme lirice confesive apar şi la poeţii latini - Ovidiu, Vergiliu, Catul. 

“În poezia lirică predomină autoexprimarea directă a impresiilor, a 
stărilor afective, pentru că „subiectivitatea interioară este adevăratul izvor 
al liricii” (Friedrich Hegel, Prelegeri de estetică). Comunicarea de sine, 
emoția şi tensiunea trăirii sunt elemente definitorii ale textului liric. Acesta 
se constituie, prin modalităţi de expresie şi limbaj poetic specific, într-o 
compoziţie ce ilustrează, în succesiune, ipostazele eului liric. „Intuiţia 
lirică a lumii” se răsfrânge în poezie „ca stare de suflet” (Tudor Vianu, 
Estetica), confesiunea exprimă sentimente, emoţii, dar şi gânduri, idei, 
nelinişti metafizice, astfel încât receptarea afectivă este dublată de cea 


intelectuală. 


- /nstanțele comunicării în textul poetic 


Autorul este o instanţă creatoare ce sintetizează mai multe entităţi, care îi 
permit „să-şi depăşească limitele şi să se dilate la infinit” (Marcel Raymond) 
în actul liric (eu concret/eu empiric/eu originar/eu profund/eu biografic/eu 
personal/eu mistic etc.). Dacă „lirismul este vibrația interiorului” (Liviu 
Rusu), atunci autorul de poezie este în mod necesar o sensibilitate superioară, 
deschisă spre confesiune şi meditaţie, chiar dacă acest proces este mediat 
de către masca eului liric. El observă lumea în toate datele ei şi o sublimează 
în actul de creaţie, modelând-o cu ajutorul cuvântului. Creatorul „se 
deschide la spectacolul lumii, se implică în el” (György Lukács), selectând 
acele elemente durabile, eterne şi semnificative care pot fi transferate 


asupra oricărui cititor, 


Eul liric este un concept esenţial pentru înţelegerea textului poetic, 
sintagma care numeşte ipostaza creatorului, a artistului, dar care nu se 
identifică cu biografia acestuia, De altfel, în poezia modernă se poate 
spune că „eu e altul” (Arthur Rimbaud), în timp ce la Paul Valery, 
Paul Claudel, T.S. Eliot se adânceşte depărtarea eului poetic (subiectul 
liric) de eul „empiric”, psihologic, în sensul depăşirii limitelor subiectivităţii 
autorului spre asumarea altei identități poetice, mai complexe. 

` Tipurile de creaţie sunt identificate şi în funcţie de atitudinea eului 
creator — autoreflectare sau distanţare. În acest sens, „eul care se contemplă 

în actul autoexprimării defineşte genul liric ; eul care se autoreflectă p pe 
durata naraţiunii subiective sau obiective - - genul epic ; eul care se autoreflectă 
în tensiunile sale interioare sau în conflictele exterioare - genul dramatic- 
-tragic ; eul care se autoreflectă în atitudinile critice, ironice, ridicole etc, - 
genul comic” (Adrian Marino, Dicţionar de idei literare). 

Eul liric ar fi corespondentul din epică al naratorului, „subiectul unei 
confesiuni”, cel care transmite în mod direct ideile şi emoţiile creatorului, 
enunţătorul la nivelul discursului liric. 


Receptorul (cititorul) este destinatarul - explicit sau implicit — al 
creaţiei lirice, instanţa care decodifică mesajul, contemplă imaginarul 
poetic, reflectează asupra sensurilor create, le interiorizează şi valorizează 
opera prin raportare la un sistem axiologic propriu. El recompune universul 
genezic al operei, ia asupra sa toate trăirile autorului şi le filtrează prin 
propriul orizont uman, ca într-o simbolică oglindire. În genul liric, cititorul 
are un rol poate mai important decât în celelalte genuri literare, poezia 
fiind prin excelenţă arta trăirilor intense şi profund personale. În această 
ecuaţie, spaţiul receptării este definitoriu pentru desăvârşirea universului 
de semnificaţii al textului, lucru posibil numai prin participarea intensă a 
unui lector sensibil şi competent, posesor al unor chei de lectură simbolice, 
mitice, filosofice, afective etc. 

Arta 


Competenţă specifică 


v Concepţiile despre artă 
v Limbajul literaturii 

v Limbajul cinematografic 
v Limbajul picturii 

Y Limbajul muzicii 


Compararea unor viziuni des- 
pre lume, despre condiţia uma- 
nă sau despre artă reflectate 
în texte literare, nonliterare sau 
în alte arte 


Conceplțiile despre artă 


La începuturile culturii universale, Aristotel arăta că „producţiile artistice 
sunt acelea a căror formă este sufletul artistului” (Merafizica), subliniind în 
felul acesta relaţia dintre lumea interioară a creatorului şi opera de artă pe 
care o zămisleşte. În felul acesta, arta (poieriche) este separată de cunoaştere 
(7heoretike) şi de activităţile vieţii practice (praktike). 

În evoluţia gândirii şi a sensibilităţii, în conceperea artei au precumpănit, 
alternativ, fantezia, inspiraţia, harul creator, pe de o parte, şi tehnica, 
ştiinţa, meşteşugul, pe de altă parte. Teza şi antiteza au fost, până la urmă, 
transgresate de sinteză, acceptându-se, îndeobşte, ideea că ambele componente 
sunt esenţiale pentru creaţie. 

Definirea artei este o operaţie dificilă, poate chiar imposibilă, din cauza 
multitudinii de elemente implicate, unele cuantificabile, concrete, dar cele 
mai multe abstracte, inefabile, vagi. De aceea, niciuna dintre marile teorii ale 
artei — formalismul, voluntarismul, emotivismul, intelectualismul, intuiţionismul, 
organicismul etc. — nu a lansat definiţii, ci mai degrabă principii şi determinări 

ale artei. Astfel, formaliştii vorbesc despre o formă semnificativă, rezultată din 
îmbinarea de linii, culori, volume etc. în artele plastice sau de sunete, sensuri, 
imagini, figuri în literatură. Teoria emotivistă avansează ideea că arta este 
expresia unei emoţii expuse unui public sensibil, a unei trăiri intense traduse 
într-un limbaj adecvat. Intuiţioniştii văd arta ca un avatar al conştiinţei, având 
caracter nonconceptual, nonştiinţific şi nonmoral. Teoria voluntaristă susţine 
ideea funcţiei de instrumentalizare a imaginației pe care o posedă arta. 

Esteticienii, de asemenea, au dezbătut, uneori polemic, problema originii şi 
a funcţiei artei. George Dickie este de părere că arta este un „artefact căruia 
o persoană sau mai multe persoane îi conferă statutul de candidat la apreciere” 
(„Définir Part”, în Gerard Genette, Esthétique et Poétique). Arthur Danto 
afirmă că avem de-a face cu arta atunci când se poate vorbi despre un subiect 
căruia îi este asociat un stil, prin intermediul unei retorici care ar angaja 
participarea interpretativă a unui public, într-un anumit context istoric (The 
Transfiguration of the Commonplace : A Philosophy of Art). Nelson Goodman 
este de părere că un obiect poate fi o operă de artă doar în măsura în care 
îndeplineşte o funcţie simbolică („When Is Art”, în Ways of Worldmaking). 

Un alt element definitoriu este reprezentat de raportul dintre natura 
specifică a operei de artă şi intenţia artistului. În acest sens, un concept 
intens vehiculat este acela de mimesis, potrivit căruia artistul imită, copiază 
natura, încercând să creeze replici pe măsura măreției modelului. Noţiunii 
de imitatio i se asociază aceea de selectio, constând în alegerea şi discernerea 
dintre elementele realului a celor capabile de a fi învestite cu funcţie 
estetică, printr-o acţiune de corectare, modelare, transfigurare. Se ajunge 
totuşi la o frumuseţe care depăşeşte natura, astfel încât artistul devine un 
simbolic demiurg, ce recreează lumea, după noi arhetipuri, idee exprimată 
liric de Ion Barbu în poezia Din ceas, dedus... 

Wassily Kandinsky (pictor şi teoretician rus, 1866-1944) consideră arta 
mai presus de natură („Arta este rostirea tainei prin taină”), pentru că 
foloseşte un limbaj special, nişte forme proprii numai ei, inimitabile şi 
inexistente în stare pură, prin care vorbeşte sufletului. De asemenea, artistul 
are ceva de spus întotdeauna, creaţia sa nu este o simplă formă frumoasă, 
agreabilă, ci o formă de cunoaştere rezultată din simbioza dintre un conţinut 
ŞI O expresie artistică, într-un proces de căutare, de asociere, de metamorfozare 
a sinelui. Opera de artă devine, astfel, o unitate autonomă, iar actul creator 

este expresia maximei libertăţi a spiritului uman, după modelul lui Michelangelo, 
cel care a revoluţionat, în Renaşterea italiană, artele plastice. 

Potrivit principiului necesităţii interioare, artistul îşi exteriorizează, prin 
operă, propria personalitate, pe care o transferă sau chiar o jertfeşte pentru 
creaţie. Nu întâmplător, unul dintre miturile fundamentale ale lumii, prezent 
în toate culturile, este cel al sacrificiului pentru creaţie (mitul manolin din 
balada Monastirea Argeşului). În plus, opera de artă este şi emanaţia unei 
epoci, sinteza dintre o concepţie estetică şi un mod de gândire, corelate cu 
timpul şi spaţiul în care trăieşte artistul. 

Lumea artei este nelimitată, incluzând subsisteme şi categorii specifice 
fiecărei arte : literatura, muzica, teatrul, dansul, arhitectura, filmul, artele 
plastice (pictura, sculptura). 


Limbajul literaturii 


Y Creaţiile literare, indiferent de genul în care se grupează, ilustrează stilul 
artistic ca stil funcţional prin care limba este utilizată nu doar pentru a transmite 
informaţii (ca scop al comunicării, aspect tranzitiv al limbii), ci mai ales pentru 
a trezi emoţii estetice (un scop artistic prin aspectul reflexiv al limbii). Limbajul 
poetic este deci limba folosită cu funcţie estetică. În opinia lui Ion Coteanu, 
variantele funcţionale ale limbii se definesc prin opoziţia artistic-nonartistic. 
Într-un fapt de limbă distingem, de regulă, un sens denotativ (sensul principal, 
informaţia de bază), un sens conotativ (informaţia colaterală, adiacentă) şi, în 
relaţie cu acesta, un sens figurat (sensuri latente, informaţii potenţiale, atribuite 
uneori cuvântului, sintagmei prin transfer de sens). „Dezvăluirea mai ales a 
acestor informaţii potenţiale ale faptelor de limbă formează principalul 
mecanism al limbajului poetic.” (Mihail Andrei, Iulian Ghiţă, Limba română) 
Caracteristicile limbajului artistic sunt: 


= aspectul conotativ (sensurile primite în contexte literare diferite) ; 

= originalitatea limbajului ; 

= individualizarea discursului, unicitate, inovaţie la nivel stilistic ; 

= expresivitatea limbajului, funcţia sa poetică (puterea artistului de a 
“construi proiecţii ale imaginaţiei sale, formulate într-un mod expresiv, 
sugestiv) ; 


h 

= bogăţia lexicală (varietatea termenilor, polisemia şi sinonimia bogate, 
selecţia operată la nivel lexical, combinaţiile inedite de termeni şi 
: sensuri, forţa asociativă ; 
= varietatea mijloacelor de expresie : limbaj figurat, noi structuri sintactice, 
noi modalităţi de organizare a comunicării, ritmuri diferite, libertate de 
a valorifica alte registre nonartistice ale limbii ; 
= valorificarea termenilor „antilirici” în estetica urâtului şi în creaţiile 
avangardiste (argoul, cuvintele „bolnave”, „putrede”, limbajul de periferie) ; 
= explorarea surselor de poeticitate ale formulărilor banale, prozaice sau 
- chiar ştiinţifice (scriitorii postmoderni) ; 
= reactivarea vocabularului pasiv (arhaisme, regionalisme, sensuri învechite, 
expresii populare) ; | 
= apelul la neologisme, la unităţi frazeologice noi pentru a moderniza 
formele artistice ; 
convenţionalitatea - comunicarea în stilul artistic este expresia altei realităţi, 
imaginată de autor, pe care destinatarul o acceptă ca „reală”, intrând 
„ deliberat într-un joc, într-o convenţie (el ştie că este vorba despre o ficţiune, 
despre „un fals”, dar îl consideră credibil, posibil, îl acceptă ca atare). 


Limbajul cinematografic 


„Artă sincretică, prezentând elemente comune cu pictura (imaginea), teatrul 
(jocul actorilor), muzica (coloana sonoră) şi chiar literatura (scenariul), 
cinematograful nu pare, la prima vedere, să dispună de un mijloc de 
exprimare specific, numai al său. O examinare mai atentă spulberă însă 
această impresie superficială.” (Mihai Dinu, Comunicarea) 

Y Limbajul cinematografic se constituie, aşadar, din sinteza mai multor 
coduri, vizuale şi auditive, fiecare cu un rol specific în constituirea acestei 
arte. Imaginea este un prim element care îi transmite receptorului un 
mesaj. Ea diferă de imaginea picturală, plastică, pentru că este dinamică, 
bazându-se pe o permanentă schimbare a unghiului. Se creează planuri de 
diverse tipuri, prin care spectatorul pătrunde în lumea universului creat: 
plan depărtat, de ansamblu, general, de detaliu, întreg, mediu, prim-plan, 
&ros-plan etc. Alternarea lor conduce la crearea impresiei de autenticitate 

a acţiunii din film. Spectatorul va fi, pe rând, prezent sau absent de la o 
acţiune, departe sau aproape, intrus sau martor emoţionat la faptul artistic. 

Lumina („eclerajul”) reprezintă un alt instrument specific filmului, 
dozarea ei având efecte excepţionale asupra creaţiei : potenţează dramatismul 
unor momente, sculptează figurile eroilor, evidenţiază emoţiile, induce 
suspansul, tensiunea, frica, bucuria etc. Aceeaşi funcţie o deţine şi culoarea, 
care accentuează evocarea, introduce spectatorul în atmosfera timpului şi a 
spaţiului în care se petrece faptul dramatic, dă viaţă decorului. 

Sunetul în film are două componente - exprimare prin cuvânt a actorului şi 
element de fundal, sub forma muzicii. Mihai Dinu, comentând interdependenţa 
factorilor vizual şi auditiv, este de părere că, în film, „relaţia justă dintre 
imagine şi sunet e de natura unui duet, în care niciuna dintre partiturile vocilor 
componente nu este completă şi autonomă, iar unitatea lucrării se realizează 
numai prin îmbinarea lor într-o execuţie comună” (Comunicarea). Muzica 
trebuie să fie adecvată temei filmului, fără stridenţe sau tentative de a se pune 
pe sine în valoare, pentru că se constituie şi ea într-un purtător de mesaj al 
acestuia. S-a spus, de aceea, că cea mai bună muzică de film este aceea care 
nu se aude, doar însoţind, potenţând, subliniind imaginea şi jocul actorilor. 

Actorul reprezintă, de asemenea, un mijloc uman încorporat limbajului 
cinematografic. Dacă în teatru instrumentele sale definitorii sunt vocea, 
gesturile, mişcările scenice şi mimica, toate supradimensionate spre a se 
obţine efectul estetic imediat, în film aceste elemente pălesc în faţa nevoii 
de firesc, de naturaleţe, de autenticitate a trăirii din faţa camerei, până la 


identificarea totală, fără ostentaţie cu personajul jucat. 


Limbajul picturii 


Definită ca „poezie tăcută” (Plutarh, Moralia), „tăcerea minţii, muzica 
ochiului” (Orhan Pamuk, Mă numesc Roşu) sau „mijloc de autoiluminare” 
(John Olsen), pictura este arta care pătrunde în suflet prin intermediul 
vizualului, utilizând un cod ce sintetizează mai multe componente artistice 
şi geometrice. Astfel, limbajul picturii diferă de al celorlalte arte. 

Un prim element definitoriu este linia, utilizată încă din picturile rupestre, 
prin care se dă contur formelor reprezentate, se redă - în mod paradoxal - 

mişcarea şi se sugerează masa şi volumul obiectelor. Linia reprezintă, în fond, 
expresia gestului artistului pe pânză, cu toată încărcătura afectivă, estetică, 
sensibilă. „S-a spus, pe bună dreptate, că a descoperi mişcarea mâinii artistului, 
gestul demiurgic prin care acesta scoate din nefiinţa pânzei goale lumea de 
forme însufleţite a tabloului echivalează cu a te ridica, nu prin analiză, ci prin 
coparticipare, la conştiinţa actului creator.” (Mihai Dinu, Comunicarea) 

O simbolistică specială deţine, în limbajul picturii, culoarea, constituindu-se 
într-un cod specific fiecărei culturi; de exemplu, roşul se impune prin 
forţă, îndrăzneală, pasiune, vitalitate, bogăţie şi dinamism în cultura 
Extremului Orient. În imediata vecinătate se situează tonurile, nuanțele de 
culoare, care nasc jocuri fine de lumini şi umbre, de asemenea cu un rol 
semnificativ în construirea unei viziuni artistice. Combinarea culorilor 
creează ceea ce se numeşte sintaxa limbajului plastic. 

Compoziţia reprezintă concepţia autorului asupra respectivului tablou, 
elementul central al oricărei picturi. Ea face ca tabloul să difere de natura 
sau realitatea care l-a inspirat, deoarece, dacă în lumea reală obiectele pot 
fi pur şi simplu juxtapuse, într-un tablou ele există în virtutea unei viziuni 
ordonatoare. Din compoziţie derivă proporţia, trăsătură referitoare la 
armonia dintre părţile întregului. Ea se bazează nu numai pe intuiţie şi 
talent, ci şi pe principiile geometriei, ale ştiinţei. 

În sfârşit, materialul ales de pictor pentru a-şi proiecta opera influenţează 
în mod decisiv calitatea şi valoarea acesteia, dat fiind faptul că lemnul, 
pânza, piatra, marmura etc. au, fiecare, un timbru, un „suflet” care trebuie 
găsit de artist şi exprimat cât mai firesc cu putinţă. 


Limbajul muzicii 


De la imaginea mitologică a lui Orfeu îmblânzind fiarele cu cântecul său 
până la multitudinea de compoziţii din modernitate, care ne completează şi 
ne înfrumuseţează existenţa, puterea muzicii asupra omului este o constantă. 
Se spune Că, dintre toate formele de comunicare nonverbală, muzica rămâne 
sistemul cel mai complex şi mai rafinat. Deşi există mai multe discipline 
care îi studiază particularităţile, cea mai nouă fiind semantica muzicală, 
această artă rămâne, în fond, un mister pentru om, iar limbajul ei este greu 

de echivalat într-un cod lingvistic obişnuit, pragmatic şi concret. Cert este 
că muzica se adresează celor mai profunde şi mai intime zone ale fiinţei 
umane, cele care ţin de spirit, de suflet, de emotie. Nu întâmplător Beethoven 
spunea că muzica sa depăşeşte orice filosofie, în sensul că este superioară 
gândirii, cugetului, intelectului, pe care însă, în mod necesar, le înglobează. 
Muzica şi muzicienii au un metalimbaj al lor. un corpus de elemente 
care ordonează limbajul muzical, îl cuantifică şi-l traduc, atât cât este 
posibil. Fiecare dintre ele are o semnificaţie ştiută şi înţeleasă de specialişti, 
contemplată şi receptată, în efectele ei artistice. de către ascultător. Termeni 
precum înălțime, frecvență, durată, intensitate, timbru, ritm, tempo, intonație, 
pauză etc. fac parte din jargonul muzical studiat în instituţiile de specialitate. 
Omul obişnuit însă, consumatorul de muzică rămâne cu impresia, gustul, 
emoția, trăirea sau imaginea creată de muzică. În acest sens, s-au născut 
numeroase polemici privitoare la mesajul muzicii. Unii au spus că muzica 
trezeşte sau evocă imagini în mod pictural, descriptiv sau narativ, în sensul 
că o piesă muzicală este asociată instantaneu de auditoriu cu o scenă reală 
sau imaginară. Alţii consideră că muzica exprimă profunzimi filosofice, 
abisuri de gând impenetrabile altfel. Unul dintre marii muzicologi români. 
Pascal Bentoiu, nuanţa această opinie astfel: „Muzica poate într-adevăr 
recrea, în unele momente privilegiate, ceva din sentimentul pe care-l suscită 
contactul cu marile sisteme filosofice ale lumii. Cunoaşterea acestora se 
sublimează adesea în conremplație, iar contemplaţia se colorează afectiv, dacă 
nu cumva este — în ultimă instanţă — ea însăşi un sentiment” (Imagine şi sens). 
Sferele în care limbajul muzical găseşte cea mai puternică rezonanţă în 
fiinţa umană sunt însă afectivitatea şi voinţa. Tristeţea, bucuria, nostalgia, 
speranţa, exuberanţa, fericirea, neliniştea, melancolia etc. sunt stări afective 
ale omului, exprimate şi trăite prin diverse forme muzicale, de la bocet şi 
litanie la odă şi simfonie. 
În sfârşit, muzica este mijlocul cel mai potrivit de exprimare şi afirmare 
a identităţii unei colectivităţi, emie sau popor, a etosului colectiv creat în timp 
şi permanentizat, cu nuanţări, de la o epocă la alta. „Aşa se face că poate 
nicio altă manifestare umană nu ne spune atâtea despre temperamentul şi 
sensibilitatea unui neam, despre entitatea transindividuală botezată de primii 
romantici sufler naţional (...) decât muzica acestuia.” (Mihai Dinu, Comunicarea) 

Lectura 


Competenţă specifică 


v Tipurile de lectură 
Y Lectura creativă 
v Lectura critică 


Interpretarea textelor studiate 
sau la prima vedere prin prisma 
propriilor valori şi a propriei 
experienţe de lectură 


Tipurile de lectură 


Y Lectura poate fi definită ca un proces prin care cititorul îşi creează 
propriul text, pornind de la cel receptat, printr-un fenomen de asimilare 
personală şi de adaptare la propriul univers cultural, afectiv, etic etc. Astăzi 
se vorbeşte despre trei mari tipuri de lectură: lectura inocentă — „a 
produce text din text” ; lectura interpretativă — „a produce text despre 
text” ; lectura critică — „a produce text împotriva textului” (Alina Pamfil, 


„Modelul explicit al studiului literaturii sau despre întreguri şi transparenţe”). 


Lectura creativă 


Y Estetica/Teoria receptării este un domeniu de cercetare relativ nou, care 
Încă îşi construieşte fundamentele şi îşi defineşte identitatea. Toate teoriile 
asupra actului lecturii dezvoltă constante şi variabile, dar elementul comun 
tuturor este, între altele, că emoția estetică este o experienţă personală, 
astfel încât textul, „comparabil cu partitura unei opere muzicale” (Wolfgang 
Iser, Actul lecturii), poate fi interpretat/receptat/înțeles etc. în mod particular 

de fiecare cititor. Această dimensiune a receptării poartă numele lectură 
creativă, ştiut fiind faptul că în teoria modernă a textului există un gen 
auctorial şi un gen lectorial, care îi oferă cititorului infinite posibilităţi de 
recreare a operei, în lumina sensibilităţii şi experienţei sale de cunoaştere. 

În mod ideal, textul literar exercită un efect de seducţie asupra cititorului, 
care trăieşte „bucuria lecturii”, simte „plăcerea textului” (Roland Barthes, 
Plăcerea textului), în trepte de iniţiere şi pătrundere gradată în lumea 
operei. Prima lectură (inocentă, naivă, emoţională, liniară etc.) presupune 
un „pact de solidaritate” al cititorului cu textul, o complicitate cu universul 
ficțional, prin „participarea pasionată la experienţa sensibilă şi intelectuală 
care se desfăşoară prin operă”. Relectura (aprofundată, competentă, obiecti- 
vată, instrumentală, analitică etc.) aduce cu sine ruperea acestui pact, în 
sensul anulării bucuriei întâlnirii cu textul (Jean Starobinski, Textul şi 
interpretul). În acest punct, între lector şi text are loc o „tranzacţie”, o 
„negociere” a sensului şi a interpretării. 

Textul literar, atâta vreme cât nu este concretizat printr-o lectură, rămâne 
mesaj virtual. Numai colaborarea activă cu cititorul poate să transforme 
mulţimea de indeterminări ale operei literare într-un ansamblu ordonat de 
semnificaţii. 

Lectura forţată, impusă, obligatorie poate genera disconfort, neplăcere, 
plictiseală, neatenţie, ineficienţă, fiind astfel în mod nefericit înlocuite 
stări precum fascinația, voluptatea, jubilaţia, încântarea etc. (conducând 
spre catharsis), fireşti în faţa unei cărţi citite din plăcere şi/sau convingere. 
Motivaţiile lecturii sunt multiple, depăşind cu mult simpla enumerare de 
funcţii şi beneficii pentru cititor ale acestui act. Metaforic le exprimă 
poetul Mihai Eminescu, într-un îndemn memorabil : „Citeşte! Citeşte 
mereu, creierul tău va deveni laborator de idei şi imagini din care vei 
întocmi înţelesul şi filosofia vieţii”. De asemenea, după un secol, scriitorul 
şi savantul Mircea Eliade postula : „ Toţi cei ce au acces la o bibliotecă, la 
cărţi sunt nişte inşi mai buni decât alţii, mai puternici, iar durerile îi ating 
mai puţin şi nefericirile trec mai repede”. 

De asemenea, se vorbeşte din ce în ce mai mult despre comportamentul 
informaţional al omului modern, constând într-o sumă de deprinderi şi de 
cunoştinţe care să-l facă apt, în actualele condiţii ale exploziei informaţionale, 

de a selecta şi a recepta în mod adecvat şi optim informaţiile venite din 
surse atât de agresive şi de variate, cu discernământ şi maturitate. În acest 
context, cultivarea plăcerii lecturii devine instrumentul de apărare a omului 
în faţa agresivităţii comunicaţionale a lumii. 

Dacă în şcoală lectura este orientată, profesorul fiind, din acest punct de 
vedere, un iniţiator, în afara acesteia ea trebuie să rămână o deprindere, un 
mod de a fi. Oricum, lectura trebuie să fie sistematică şi selectivă, urmă- 
rindu-se realizarea unor legături logice cu lecturile anterioare, prezente şi 
viitoare, pentru a se acoperi domeniile propuse, temele sau subiectele 
considerate necesare pentru specializare sau pentru dezvoltarea orizontului 
cultural al cititorului. Jurnalul sau măcar însemnările de lectură reprezintă 
maniera în care cititorul poate să revină asupra textului citit şi, implicit, să 
valorifice experienţa de lectură, într-o simbolică închidere şi renaştere în 
spirală a cercului cunoaşterii. 


Lectura critică 


Y Lectura critică, presupunând asimilarea textului în toată complexitatea 
lui, parcurge, ca orice act de cunoaştere, mai multe etape, activând majoritatea 
proceselor gândirii, de la cele elementare şi esenţiale până la cele superioare : 
recunoaştere, înţelegere, descriere, explicare, aplicare, interpretare, analiză, 
sinteză, comparaţie, evaluare, abstractizare, generalizare, valorizare etc. 
Deşi opera literară - epică, lirică sau dramatică - constituie un întreg, 
înţelegerea şi interpretarea acesteia, ca scopuri fundamentale ale lecturii, 
presupun fragmentarea întregului în părţi sau niveluri, analiza lor şi apoi 
recompunerea acestuia, pentru configurarea sensului şi extragerea semni- 
ficaţiilor estetice. Nivelurile ce trebuie avute în vedere în cazul unei lecturi 
critice, analitice sunt prezentate mai jos. 

I. Nivelul fonetic - este dat de manifestarea limbii în substanta ei sonoră, 
prin sunete cu un anumit ton, cu înălțimea, durata sau amplitudinea lor, la care 
se adaugă silabele, accentul, ritmul, intonația cu posibile valori expresive : 


onomatopeele, cuvintele derivate de la acestea („Iar Setilă, dând fundurile 
afară la câte o bute, horp!”; „Şi aşa tremurau de tare, de le dârdâiau 
dinţii în gură” - Ion Creangă, Povestea lui Harap-Alb) ; 

cuvintele expresive prin sunete şi volum sonor (pirpiriu, molcom, domol, 
vâlvătaie, vâltoare) ; | J 

asocierea sunetelor în context - aliterație, armonie imitativă, asonanță, 
ecou, rimă ; 

contrastele sonore ; 

locul, tipul vocalelor (închise/deschise), accentuarea lor ; 

modificarea sunetelor („Na-vă de cheltuială, ghiavoli ce sunteţi ! ” - Ion 
Creangă) : căderea sunetelor, a silabelor sau adăugarea lor ; 
schimbarea accentului (exprimă o atitudine): „Vai! tot mai gândeşti la 
anii când visam în academii” (Mihai Eminescu - evocarea şcolilor de 
altădată) ; 

ritmul — expresia necesităţii de simetrie şi armonie - apare nu numai în 
versul tradiţional, ci şi în versul liber - succesiunea silabelor se asociază 
cu mişcarea ideii şi a sensibilităţii poetului ; 

există şi o ritmică a prozei, elaborată de autor prin atenţia pentru 
cadență şi curgere a frazei (textul sadovenian) ; 

pauza - este componentă a ritmului, dar are valorile ei expresive: 
fragmentează versul (cezura), întrerupe brusc comunicarea, pentru a 
sugera o stare sufletească, o emoție ; 

debitul - numărul de sunete emis în unitatea de timp: tempoul vorbirii 
poate fi mai rapid sau mai lent, ca manifestare temperamentală, afectivă 
sau retorică (în discurs). 


II. Nivelul lexical-semantic - este cel la care sensul apare în legătură 
expresia acestuia, sub forma semnului lingvistic, manifestat în cuvânt, 


dar şi în construcţii mai largi, sintactice chiar. Construirea sensului este un 
proces, semantica demonstrează că „un cuvânt nu are sens în afara contextului 
său”, iar actul lecturii, descoperirea unui text, este „o colectare de operaţii 
semantice” (Constanţa Bărboi, Metodica predării limbii şi literaturii române 
în liceu): 


motivele poetice/laitmotivele ; 
cuvintele polisemantice (arii semantice) ; 
valorificarea sinonimiei ; 

= expresiile, locuţiunile cu rol afectiv („Ţipenie de om nu le deschidea 
uşa”, „M-a vârât în toţi spărieţii” - Ion Creangă); 

= nuanțele arhaice, regionale ale limbii; 

= relaţiile de simetrie, de opoziţie prin surprinderea contrastelor, a antinomiilor 
sau prin paralelism ; | 

= resursele afective ale derivării: diminutive, augmentative („drăgăliţă 
doamne”, „drăguţ de biciuşor”, „văduvoi bătrân”, „hoţomanul de 
Pavăl” - Ion Creangă), prefixe sugestive, contaminarea („Bine-ai venit, 
nepurcele ! ”, „Mai fiecare tovarăş al meu furluase câte ceva” - Ion 
Creangă) ; | | 

= compunerea („Păsări-Lăţi-Lungilă”, „Dau chiori unul peste altul, de 
parcă aveau orbul găinilor” - Ion Creangă) ; 

= îmbogățirea sensurilor prin metaforă, metonimie, sinecdocă, eufemism, 
ironie, hiperbolă (sensuri figurate) ; 

= folosirea mijloacelor lexical-semantice pentru a exprima umorul, satira 
Jocul de cuvinte, unităţile neologice, paradoxul). 


III. Nivelul structurii morfologice vizează : 


= frecvenţa unor părţi de vorbire (substantivele, adjectivele în tablouri, 
descrierile statice, verbele imprimă dinamism, traduc emoţii, stări, 
acţiuni) ; 

= formele rare ale cuvintelor; 

" superlativul stilistic al adjectivelor ; 

= dativul etic, dativul posesiv; 

valorile stilistice ale timpurilor şi modurilor verbale (prezentul narativ, 

istoric, etern, imperfectul — timp al duratei, al nedeterminării) ; 

elemente ale oralităţii — vocative, interjecţii, verbe la imperativ, pronume 

personale/de politeţe ; 

prezenţa unei părţi de vorbire inutile în context/absenţa unei părţi de 

vorbire utile comunicării. 


IV. Nivelul sintactic reprezintă dinamizarea structurilor limbii, mişcarea 
intregului mecanism prin relaţii şi concepte importante. Strâns legată de 
logică, Sintaxa este expresivă prin: 

= topică (topica normală este neutră expresiv, abaterile de la topică sunt 
expresive), construcţii redundante (reluarea şi anticiparea: „Cine în 
urmă vine, acela închide uşa”), încadrare („Destule am tras de pe urma 
dumitale, destule ! ” - Ion Luca Caragiale) ; 

= construcţii ce reflectă destrămarea structurii logice a enunţului : anacolutul, 
parantezele, digresiunile (construcţii incidente), elipsa („Cine se încălzeşte 
la soare nu-i pasă de lumină” : anacolut; „Cât îi mic, prinde muşte cu 
ceaslovul... Iarna, pe gheaţă şi la săniuş” : elipsă - Ion Creangă) ; 

= apoziţii; 

= propoziţii exclamative şi interogative ; 

= paralelism sintactic; 

= chiasm (repetiţia încrucişată: „Şi toamna, şi iarna/ Coboară-amândouă ; / 
Şi plouă, şi ninge,/ Şi ninge şi plouă”); 

= structuri complexe, arborescente (reflectă mişcarea gândirii, a sensi- 
bilităţii). 


V. Nivelul stilistic al limbii determină organizarea limbajelor, a stilurilor, 
în funcţie de factorul sociocultural. Acum se constituie textul ca unitate 
superioară enunţului ; este un nivel transfrastic, dincolo de frază, loc de 
întâlnire a tuturor nivelurilor anterioare. Un text literar se va diferenţia de 
cel publicistic, administrativ sau ştiinţific comunicând emoția, trăirea, 
semnificaţia adâncă a discursului. Elementele lingvistice sunt completate 
de cele extralingvistice, textul se raportează la context (cultural, psihologic, 
istoric etc.). Se vor identifica figurile de stil, expresivitatea structurilor, 
sistemul de conotaţii ale textului, notele definitorii ale stilului unei opere 
literare. Se poate vorbi de un nivel artistic — subordonat celorlalte, dar şi 
superior acestora, un nivel al creativităţii lingvistice manifestate în şi prin 
opera de artă. Stratul imagistic conţine imagini poetice, artistice de tip 
vizual, auditiv, olfactiv, tactil, sinestezic, iradiind semnificaţii afective şi 
intelective, în timp ce stratul prozodic propune ritmuri şi rime variate, vers 
alb sau vers liber, un ritm interior al textului, constatări ce vor conduce 
lectorul spre o receptare complexă a creaţiei, în totalitatea şi armonia 
elementelor ei de structură şi limbaj poetic. 

Limbă şi comunicare 


Comunicarea 


Competenţe specifice 

Definire şi trăsături i f Utilizarea adecvată a strate- 
Y Componentele actului de comunicare giilor şi a regulilor de exprimare 
v Tipurile de comunicare orală în monolog şi în dialog, 
Y Funcţiile actului de comunicare în vederea realizării unei co- 
Y Scopul comunicării municări corecte, eficiente şi 
V Reacţia receptorului personalizate, adaptate unor 
{y 


Ascultarea activă situații de comunicare diverse 


Receptarea adecvată a sen- 
sului/sensurilor unui mesaj 


l|. Repere teoretice transmis prin diferite tipuri de 


mesaje orale sau scrise 


Definire şi trăsături 


Comunicarea este o dimensiune fundamentală, intrinsecă a fiinţei 
umane, o modalitate prin care omul se raportează la ceilalţi şi se defineşte 
în relaţie cu societatea şi cu lumea, este „liantul şi, totodată, numitorul 
comun al diverselor perspective posibile asupra umanului. Ea nu poate 
lipsi din definiţia omului, după cum nu lipseşte nici din textura intimă a 

intei sale? (Mihai Dinu, Comunicarea, Editura Orizonturi, Bucureşti, 
n =- 2007). Astfel, în diacronia antropologică şi culturală homo sapiens, homo 


` faber, homo ludens, homo artifex, homo religiosus, apare şi homo communicans, 
ca sugestie a rolului pe care îl are comunicarea în definirea umanului din 
perspectivă modernă. 

Conform Gramaticii Academiei (2005, vol. I), „comunicarea lingvistică — 
în componenta sa constructivă - reprezintă un proces care se bazează pe 
existenţa unui fond comun şi relativ stabil de unităţi lingvistice apte de a fi 
incluse, în virtutea unor reguli, de asemenea comune şi relativ stabile, în 
componenţa unor semne lingvistice superioare ca întindere şi complexitate, 
marcate însă prin specificitate şi efemeritate, trăsături variind între stereotip/ 
comun şi (strict) specific/particular, între repetabil/durabil şi efemer/strict 
circumstanţial şi personal”. 

Orice mesaj decodificat devine comunicare, fie el verbal, fie nonverbal, 
dacă avem în vedere că şi tăcerea, gestica, mimica, atitudinea, poziţia 
corpului se constituie în informaţie, astfel încât absenţa intenţiei comunicative 
nu anulează comunicarea. 

Comunicare (cuvânt în a cărui evoluţie se găseşte şi forma cuminecare) 
înseamnă „a fi împreună cu”, „a împărtăşi şi a te împărtăşi”, „a realiza o 
comuniune de gânduri”. Este un proces de transmitere a unui mesaj de la 
o sursă către o destinaţie, folosind un anumit cod şi un anumit canal. 
Codurile specifice prin care se realizează în mod curent comunicarea 
verbală sunt limbile folosite de diverse popoare. Totodată, comunicarea nu 
are exclusiv funcţia de transmitere a informaţiei, ea fiind şi un mijloc de a 
stabili şi de a menţine diverse tipuri de relaţii sociale. 

În epoca modernă, actul comunicării este văzut cu atât mai mult ca o 
unitate a informaţiei cu dimensiunea relaţională, aceasta din urmă fiind şi 
ea purtătoare de semnificaţii. Se acceptă, de asemenea, marea diversitate a 
codurilor utilizate (sunet, cuvânt, imagine, gest, cinetică etc.), împreună 
cu multitudinea canalelor (auditiv, vizual, tactil, olfactiv etc.). 

Aşa cum arată Tudor Vianu în Dubla intenţie a limbajului şi problema 
stilului, „Cine vorbeşte «comunică» şi «se comunică». O face pentru alţii şi 
o face pentru el. În limbaj se eliberează o stare sufletească individuală şi se 
organizează un raport social. Considerat în dubla sa intenţie, se poate 
spune că faptul lingvistic este în aceeaşi vreme «reflexiv» şi «tranzitiv». Se 
reflectă în el omul care îl produce şi sunt atinşi, prin el, toţi oamenii care 
îl cunosc. În manifestările limbii radiază un focar interior de viaţă şi 
primeşte căldură ori lumină o comunitate omenească oarecare”. 

Componentele actului de comunicare 


e Emițătorul este instanța care transmite o informaţie, un mesaj. 

e Receptorul este destinatarul mesajului respectiv. Într-un act de comunicare 
pot exista mai mulți emițători şi mai mulți receptori. De cele mai multe 
ori, participanții la un act de comunicare sunt, în acelaşi timp, emiţători 
şi receptori. 

e Mesajul este secvenţa de semnale (verbale sau nonverbale) pe care 
emițătorul o transmite către receptor. Pentru a fi înţeles, mesajul trebuie 
construit din unităţi sau elemente cunoscute deopotrivă de emiţător şi de 
receptor. 

e Codul reprezintă ansamblul acestor elemente, care pot aparţine unei 
limbi, dar şi gesticii, mimicii, poziţiei corpului etc. ; de asemenea, pot 
fi o suită de semnale sonore sau vizuale de diverse tipuri (alfabetul 
morse, semnele de circulaţie). 

e Canalul reprezintă mediul de transmitere a mesajului. El poate fi natural 
sau artificial: aerul, scrisoarea, biletul, telegrama, telefonul, faxul, 
poşta electronică etc. Zgomotele, scrisul neciteţ, greşelile de tipar sunt 
factori care pot îngreuna comunicarea. 

* Contextul este ansamblul factorilor care, dincolo de sensurile determinate 
de structura lingvistică a enunţurilor, afectează semnificaţia acestora. 
Pe de o parte, el cuprinde datele situaţiei de comunicare (identitatea, 
rolul şi statutul social al interlocutorilor, locul şi momentul comunicării, 
iar pe de altă parte, include supoziţii despre ceea ce interlocutorii ştiu 
sau consideră de la sine înţeles despre opiniile şi intenţiile lor în situaţia 
dată, ceea ce nu se spune, dar se presupune de către aceştia, 


3 
Tipurile de comunicare d: 
După modalitatea de transmitere a mesajului: 


° Directă, atunci când partenerii de comunicare se află faţă în faţă, într-un 
context situaţional comun. 

e Mediată, când, pentru a comunica, partenerii folosesc diverse alte 


mijloace de transmitere a mesajului (scrisoarea, telefonul, faxul etc.). 
Bilaterală, când, într-o anumită situaţie de comunicare, receptorul poate 
deveni la rândul său emiţător (dialog cotidian, emisiuni interactive). 
Unilaterală, atunci când receptorul nu devine emiţător, mesajul trans- 
miţându-se într-un singur sens (ecran-telespectator, scenă-spectatori). 


După numărul participanţilor şi relaţiile dintre ei: 


Intrapersonală (dialogul interior) - emițătorul şi receptorul nu sunt 
diferiţi, codificarea nu este obligatorie, comunicarea nu depinde de 
canal. 

Interpersonală (diadică) - presupune doi participanţi, obiectivele ei 
fiind influențarea opiniei sau atitudinii celuilalt, autocunoaşterea, desco- 
perirea lumii exterioare prin dialog, stabilirea şi menţinerea relaţiilor. 
De grup — presupune mai mult de doi participanţi (grupuri mici). 
Publică — presupune un emiţător unic şi un grup de receptori, principiile 
şi regulile sale fiind stabilite de retorică. 

De masă — emițătorul este instituţionalizat şi se adresează unor destinatari 
necunoscuţi, prin presa scrisă, radio-TV, internet etc. 


După statutul interlocutorilor : 


Verticală (şef-subaltern). 
_Orizontală (partenerii au acelaşi statut). 


După codul folosit: 


Verbală - informaţia este codificată şi transmisă prin cuvânt şi prin tot 
ce ţine de aceasta sub aspect fonetic, lexical, morfosintactic ; este cea 
mai studiată formă a comunicării umane, fiind şi specifică omului ; are 
formă orală şi scrisă, folosind aşadar canalul auditiv sau vizual. 

Paraverbală - nu poate exista decât în interdependenţă şi concomitent 
cu cea verbală, constând în caracteristicile vocii, particularităţile de 
pronunție, intensitatea rostirii, ritmul şi debitul vorbirii, intonaţia, 


pauza etc. 

e Nonverbală - informaţia este codificată şi transmisă printr-o diversitate 
de semnale legate de postura, mişcarea, gesturile, mimica, înfăţişarea 
partenerilor, privirea, orientarea corpului, distanţa etc. 

e Mixtă - constă în combinarea tipurilor precedente, 


După finalitatea actului comunicativ : 


e Accidentală - constă în transmiterea întâmplătoare a unor informaţii ce 
nu sunt vizate în mod conştient şi voluntar de emiţător şi cu atât mai 
puţin adresate unui receptor. 

e Subiectivă — exprimă starea afectivă a locutorului (nervozitatea, echilibrul, 
nerăbdarea, plictisul etc.). 


e Instrumentală - este focalizată pe un scop precis, urmăreşte anumite 


efecte şi obiective manifestate în comportamentul receptorilor. 


Functiile actului de comunicare 


e Funcţia emotivă, prin care se exprimă stările de emoție ale emiţătorului, 
se manifestă prin modificări la nivel paraverbal (accent, intonaţie, debit 
verbal, durată etc.) sau prin interjecţii. Prin ea se accentuează o atitudine, 
o stare sufletească, o dorinţă nemărturisită a vorbitorului. O întâlnim cu 
deosebire în poezie, dar şi în eseu, publicistică, memorialistică etc., 
forme de comunicare orientate, în general, după persoana I. 

e Funcția conativă (persuasivă, retorică), referindu-se la efectul de convin- 
gere pe care mesajul trebuie să-l aibă asupra destinatarului, urmăreşte 
obţinerea unei reacţii imediate din partea acestuia. Mărcile specifice 
sunt persoana a Il-a, vocativul, imperativul, interjecţiile. O întâlnim 
mai ales în teatru, dar şi în orice comunicare ce apelează la dialog sau 
la monolog (comunicarea informală, cotidiană, textele oratorice, jurna- 

„listice, publicitare etc.). 

Funcţia poetică, prin care mesajul se pune în valoare pe el insuşi, 
atrăgând atenţia asupra propriei forme, conferă un grad maxim de 
autonomie textului ca structură lingvistică, „absolutizează mesajul în el 

însuşi” (Dumitru Irimia). Este particulară literaturii, domeniu de comunicare 
văzut ca o unitate indisolubilă între formă şi fond, expresie şi conţinut. 

e Funcţia referenţială, legată de realitatea pe care o exprimă mesajul şi 
de situaţia în care se face comunicarea, este centrată pe evidenţierea 
aspectelor concrete ce se doreşte a fi transmise, pe reacţiile indivizilor 
provocate de acestea. Este evidenţiată cu precădere în descriere (ştiinţifică, 
literară, publicitară, portret, tablou etc.). 

e Funcția metalingvistică, prin care mesajul conţine referiri la codul 
utilizat, include şi gestica, mimica, tonul etc. Prin ea se urmăreşte 
explicarea anumitor elemente componente ale discursului, în intenţia de 
a-l face inteligibil şi uşor de realizat de către toţi participanţii la actul de 
comunicare. Atunci când codul nu este pe deplin înţeles (cuvinte din 
alte limbi, neologisme, termeni de specialitate, argou, jargon etc.), 
comunicarea este viciată. 

e Funcţia fatică, prin care sunt vizate canalul de comunicare şi controlul 
funcţionării lui, constă fie în stabilirea comunicării, fie în prelungirea 
sau întreruperea ei în vederea verificării traseului şi a calităţii receptării. 


Scopul comunicării 


Y Scopul comunicării poate fi explicit sau implicit, declarat de participanţii 
la actul de comunicare sau urmărit la nivel subtextual şi chiar subliminal, 
pe baza unor strategii din ce în ce mai dezvoltate în zilele noastre. Actul de 
comunicare, oral sau scris, poate avea scopuri precum : 


e Informarea — în comunicarea interpersonală, dar mai ales de grup şi de 
masă (emisiuni radiofonice şi TV, discuţii profesionale, dezbateri, mese 
rotunde, ziare, reviste, cataloage, lucrări de specialitate, texte utilitare 
precum mersul trenurilor, cartea de telefon, ghidurile turistice etc.). 

e Persuadarea sau convingerea - se realizează prin mijloacele specifice 
funcţiei conative, un rol important avându-l contactul (direct sau mediat) 
cu receptorul, prin utilizarea persoanei a II-a, a diverselor formule de 
adresare, a structurilor în vocativ, a verbelor la imperativ, a exclamaţiilor 
şi interogaţiilor, a pauzelor care accentuează tensiunea şi chiar emoția 
comunicării, a exemplelor etc. 

Argumentarea - are la bază un raport de interacţiune logică şi de 
succesiune adecvată a ideilor, în acord cu intenţiile emiţătorului. Argu- 
„mentarea are un caracter preponderent pragmatic, fiind organizată, de 
aceea, pe baza unei scheme precise, implicând premisa ori ipoteza, 
structurarea argumentelor şi concluzia (vezi textul argumentativ). . 
Explicarea - poate fi întâlnită atât în comunicarea ştiinţifică, atunci când 
urmăreşte elucidarea unor fenomene, evenimente, raporturi etc., într-un 
limbaj de specialitate, cu mijloace specifice unui domeniu şi pe baza unor 
date demonstrate ştiinţific, cât şi în interacţiunile umane obişnuite, cotidiene, 
când se încearcă lămurirea unor situaţii de viaţă dintre cele mai diverse. 
Atenţionarea - se realizează, de obicei, prin mesaje scurte, menite a 
atrage imediat atenţia celui vizat asupra unei persoane sau situaţii anume. 
Destinderea — este un scop specific îndeosebi stilului publicistic (presa scrisă 
şi audiovizuală), dar şi unor specii literare precum snoava, pamfletul, epigrama, 
gluma, bancul etc., implicând forme verbale şi nonverbale accesibile, 
atractive, inspirate din prezent, cu impact imediat asupra publicului. 
Descrierea — pune în lumină caracteristici şi trăsături ale unor obiecte, 
fenomene, persoane, situaţii, peisaje etc. Se realizează prin mijloace 
specifice, constând în utilizarea în număr mare a adjectivelor şi a 
substantivelor (grupul nominal), în surprinderea detaliilor şi a raportului 
dintre acestea şi întreg, în evidenţierea structurii, a formei, a cromaticii, 
a utilității etc. obiectului prezentat. 
Exprimarea emoției, a sentimentelor - presupune valorificarea funcţiei 
emotive a comunicării, fiind întâlnit în stilul epistolar (scrisori), în cel 
beletristic (mai ales în poezie), dar şi în comunicarea cotidiană, care 
presupune relaţii şi sentimente între oameni. 
Sensibilizarea - poate viza un receptor anume, atunci când are un 
caracter particular, dar şi un public-ţintă mai larg, căruia i se înfăţişează 
(de exemplu, prin mass-media) o situaţie de interes general sau un caz 
ce reclamă solidarizarea oamenilor. Este înrudită, ca efect, cu promovarea, 
prin care se urmăreşte plasarea în centrul atenţiei publice a unei perso- 
nalităţi, a unei atitudini, a unui concept etc. 
Relaţionarea — este nu doar o finalitate implicită, ci şi explicită, având 
în vedere componenta socială accentuată a comunicării. În epoca modernă 
şi postmodernă se creează din ce în ce mai multe situaţii de comunicare 

care să faciliteze relaţiile interumane : cursuri de formare pentru angajaţi, 
workshopuri, excursii şi alte activităţi nonformale. 

e Predicţia — este un scop strâns legat de prezentarea unor date statistice, 
a unor analize care pot conduce la presupuneri pentru viitor (evoluţia unei 
firme, a economiei ţării, a unui tânăr ce studiază, a pieţei muncii etc.). 

e Diagnoza - are în vedere fapte, fenomene, acţiuni, situaţii etc. deja 
consumate, dar care, analizate şi interpretate atent, dau măsura specificului 
sau a stadiului la care au ajuns o instituţie, o persoană, o relaţie etc. 
Poate determina acţiuni de corectare şi de modelare din mers a unor 
strategii, pentru a se obţine rezultatele dorite. 

e Demonstrația — este înrudită cu argumentarea, fiind caracterizată de aceeaşi 
articulare logică a ideilor şi exemplelor, într-un algoritm raţional, inductiv 
sau deductiv, care slujeşte evidenţierea unui adevăr sau a unei presupuneri. 

e Formarea opiniei — majoritatea actelor de comunicare informează, dar 
şi formează, intenţionat sau nu, opinia receptorului. Campaniile mediatice 
de diverse tipuri îşi declară scopul (prevenirea abandonului şcolar, 
protejarea mediului, toleranța etc.), dar efectul formativ este şi implicit, 
inerent ideilor sau atitudinilor manifestate de emiţător, care poate fi 
individual sau colectiv, o persoană, o grupare profesională, o instituţie etc. 


Reacţia receptorului 


Y Reacţia receptorului reprezintă barometrul eficacităţii actului de comu- 
nicare, fiind determinată direct sau indirect de scopul acestuia. Se vorbeşte 
astăzi despre teoria receptării, de fapt un domeniu cu aplicabilitate atât în 
ştiinţele comunicării, cât şi în cele ale literaturii (Mihail Bahtin, Wolfgang 
Izer, Paul Cornea, Andrei Corbea, Mihai Dinu etc.). Trebuie operată o 
disociere între comunicarea literară şi cea nonliterară, cea orală şi cea 
scrisă, ca premisă pentru inventarierea tipurilor de reacţie ale receptorului. 

Indiferent de tipul comunicării, pot fi însă observate mai multe etape ale 
receptării, implicând reacţii ale destinatarului mesajului : 


» decodificarea mesajului; 
s filtrarea sau selectarea informaţiilor ; 
s analiza datelor sau a informaţiilor ; 

= interpretarea mesajului; 

= compararea mesajului cu altele similare ; 

= evaluarea mesajului; 

= valorizarea mesajului prin raportare la propriul orizont cultural, afectiv, 
social, profesional etc. 

= feedbackul către emiţător, care poate varia între respingere, acceptare, 
adaptare, asumare, interiorizare, aplicare, nuanţare, contraargumentare etc. 


Ascultarea activă 


V Ascultarea activă (numită şi reflexivă) este o atitudine care se manifestă, 
în comunicarea orală, prin comportamente facilitatoare orientate spre 
interlocutor (mimică pozitivă, zâmbet, întrebări deschise şi de dirijare, 
reformulări, feedback imediat, menţinerea contactului vizual, aprobare 
verbală şi nonverbală etc.), dar şi printr-o reflecţie, o interpretare şi 
aprofundare interioară a mesajului, care să permită asimilarea acestuia. 
Dacă acceptăm ideea scriitorului francez Michel de Montaigne, potrivit 
căreia „Cuvântul este pe jumătate al celui care vorbeşte, pe jumătate al celui 
care ascultă”, atunci putem disocia între ascultarea pasivă şi cea activă, ultima 
reprezentând o sinteză între „a auzi”, „a înţelege” şi „a reacţiona” la mesaj. 
Ascultarea activă şi deci eficientă se realizează în anumite condiţii : 


= receptorul este atent nu doar la mesaj, ci şi la emiţător, contactul vizual 
fiind obligatoriu ; 


se evită întreruperile, anticipările, concluziile pripite sau dezaprobările 
în timpul comunicării ; 

receptorul empatizează cu emițătorul, în sensul că încearcă să se pună 
în locul lui, pentru a-i înţelege trăirile şi reacţiile în momentul comu- 
nicării ; 

se încearcă, periodic, o clarificare a mesajului înţeles prin reformulări 
Sau rezumări ale acestuia, în vederea relansării comunicării ; 
emițătorul este stimulat să vorbească, prin mijloace verbale şi nonverbale ; 
atenţia este esenţială, ca şi permanentele legături mentale cu idei sau 
informaţii care completează mesajul şi permit asocieri, comparări, 
evaluări, valorizări etc. 

II. Aplicaţii 
Citeşte cu atenţie următoarele texte şi răspunde cerinţelor: 


“A. „După război, apariţia revistei şi înfiinţarea cenaclului «Sburătorul» 
îi oferă lui Lovinescu prilejul de a-şi limpezi ideile teoretice şi de a elabora 
din mers un program coerent, în acord cu deschiderea către modernitate a 
literaturii momentului şi cu tendinţa disocierii tot mai radicale a esteticului 
de celelalte valori, sub presiunea nivelatoare a sincronizării cu modelele 
occidentale. Graţie prestigiului dobândit în decursul anilor, cum şi capacităţii 
sale de adaptare la spiritul vremii, criticul izbuteşte să adune la cenaclul 
proaspăt înfiinţat pe cei mai promiţători scriitori din tânăra generaţie. 
Astfel, deşi ezitant încă pentru o vreme, el vede repede sensul schimbării 
şi în articolul «Cei ce vin», publicat în prima serie a Sburărorului, salută 
entuziast talentele din ultimul val - în „agende” amfitrionul de pe strada 
Câmpineanu consemnează cu satisfacţie, pe lângă garda veche (Elena 
Farago, Victor Eftimiu, Nanu ş.a.), nume precum Ion Barbu (cunoscut de 
la Iaşi, din 1919), Camil Petrescu, Felix Aderca, Camil Baltazar, Tudor 
Vianu, Vladimir Streinu sau Şerban Cioculescu. Lupta împotriva tradiţio- 
nalismului şi a forţelor reacționare căpăta în felul acesta o justificare 
serioasă, cu acoperire în realitatea concretă a fenomenului literar, de vreme 
ce «noua direcţie» începuse deja să-şi spună cuvântul.” (Antonio Patraş, 
„E. Lovinescu şi teoria formelor fără fond (1)”, Convorbiri literare) 


1. Ce poţi deduce despre autorul textului şi despre scopul acestuia ? 

e Cui se adresează textul? 

e Cetip de limbaj utilizează autorul în text? 

e Ce funcţie a comunicării predomină în text? 

e Cine şi în ce context ar putea folosi informaţiile din text? 

2. Care este opinia ta despre afirmaţia autorului : „Lupta împotriva tradiţio- 
nalismului şi a forţelor reacționare căpăta în felul acesta o justificare 
serioasă, cu acoperire în realitatea concretă a fenomenului literar, de 
vreme ce «noua direcţie» începuse deja să-şi spună cuvântul”, corelând 
informaţiile din text cu propriile cunoştinţe şi convingeri ? 

B. „Îţi aminteşti cum se simte pielea ta când temperaturile scad? Dacă 
vrei să eviţi senzațiile neplăcute şi aspectul inestetic cu care te confrunţi 
iarna, pregăteşte-te din timp ! Foloseşte crema hidratantă Hidraphase Riche 
de la La Roche Posay. Este destinată pielii deshidratate şi celei cu tendinţă 
de uscare, când climatul este rece şi uscat. Graţie unei tehnologii inovatoare 
a rehidratării ţintite, crema se adaptează nevoilor de apă specifice fiecărei 
zone a feţei. Conferă o hidratare intensă şi durabilă, datorită unei formule 
pe bază de apă termală. Rezultatul? O senzaţie imediată de prospeţime şi 
o hidratare intensă şi de durată.” (Text publicitar în revista Benessere) 


1. Ce poţi deduce despre autorul textului şi despre stilul în care a fost 
redactat ? 


e Ce trăsături generale/particulare ale stilului poţi identifica în text? 
e Care este rolul propoziţiilor exclamative şi interogative din text? 
Care informaţie din text ţi se pare esenţială pentru transmiterea 
mesajului şi care crezi că poate lipsi, fără vicierea acestuia ? 

Cum se realizează scopul persuasiv al comunicării în textul dat? 


2. Care este opinia ta despre maniera în care se face reclamă la produsele 
cosmetice în zilele noastre? 


Roman Sâmbătă 8!/ „ ore dim. 
24 Septembrie 1879" 


Dulce amică, 


Am primit în sfârşit biletul şi ţi-l trimit. Ajungând la Roman tu trebuie 
să-ţi scoţi de la casă o jumătate de bilet de classa a IIl-ea, arătându-ţi 
biletul tău, care va fi ştampilat. 


Cu trenul de la 12 ore plec la Bucureşti. 
Te sărut de-o sută de mii de ori de la picioare-ncepând pân-în vârful creştetului. 
Petite gentilesse, je t'aime ! 


Mihai 


Scrisoare datată, cu cerneală violetă, de Veronica Micle (Dulcea mea Doamnă/ 
Eminul meu iubit, Editura Polirom, Iaşi, 2000). 

1. Ce poţi deduce despre autorul textului şi despre stilul în care a fost 
redactat ? 
e În ce relaţie se află emițătorul şi destinatarul textului ? 
ə Precizează scopul/scopurile comunicării. 
e Care sunt elementele situaţiei de comunicare date ? 
e Precizează, pe baza textului, convențiile de redactare a unei scrisori. 
2. Care este opinia ta despre raportul dintre viaţa personală şi opera unui 


scriitor ? 

Monologul şi dialogul 


| Competenţă specifică 
Y Definire şi trăsături 


Utilizarea adecvată a strate- 

şi a dialogului orală în monolog şi în dialog, 
Y Tipurile de monolog şi de dialog în vederea realizării unei co- 
A 


Rolul formulelor de adresare, de inițiere, 


de menţinere şi de închidere a contactului 
verbal în monolog şi în dialog 


municări corecte, eficiente şi 
personalizate, adaptate unor 
situații de comunicare diverse 


|. Repere teoretice 


Definire şi trăsături 


Y Monologul este o formă de comunicare orală sau scrisă, care constă în 


expunerea directă de către un emiţător a unor gânduri, idei, atitudini, 
sentimente etc. în faţa unui receptor sau auditoriu care rămâne pasiv din 
punct de vedere verbal până la sfârşitul respectivei comunicări. 

Într-un monolog comunicarea este unidirecţională, în sensul că rolurile 
de emiţător şi de receptor rămân fixe, cel mai important fiind rolul emită- 
torului, iar referirile la situația de comunicare sunt puţine. De asemenea, 
în completarea comunicării verbale, în monolog sunt foarte importante şi 
elementele paraverbale (tonalitate, accent, debit verbal, pauză, intonaţie, 


flux sonor, volumul vocii etc.), şi cele nonverbale (gesturile, mimica, 
poziția corpului etc.). 

Scopurile monologului sunt diverse : informarea, argumentarea, destin- 
derea, sensibilizarea, promovarea unei idei, reflecţia asupra unei probleme etc. 
Structura monologului este următoarea : 


= introducerea, prin care se realizează captarea atenţiei auditoriului şi se 
anunţă tema expunerii ; 

= Cuprinsul, în care se realizează comunicarea propriu-zisă ; 

= încheierea, în care sunt cuprinse concluziile comunicării. 


Tehnicile de construire a monologului 


e Alegerea tipului de limbaj (formal, informal, colocvial, familiar etc.) 
trebuie să ţină seama de auditoriu (vârsta, relaţia cu emițătorul, nivelul 
de competenţă, numărul persoanelor, scopul comunicării etc.), dar şi de 
contextul în care se realizează comunicarea (sală de clasă, sală de 
conferinţe, parc, în familie etc.). 

e Emiţătorul trebuie să ştie exact ce doreşte să comunice, pentru a nu se 
crea neclarităţi şi confuzii. 

e Ideile ce urmează a fi prezentate nu trebuie să fie prea multe. 

* Exprimarea trebuie să fie corectă sub aspect gramatical, coerentă din 
punct de vedere logic şi clară, fără lacune de informaţie care să vicieze 
înţelegerea mesajului. 

* Tonalitatea, accentul şi ritmul vorbirii pot ajuta la sublinierea unor 
afirmaţii esenţiale. 

* Vorbitorul trebuie să manifeste respect faţă de receptori, concretizat nu 
numai în atitudine, ci şi în adaptarea volumului vocii, a intonaţiei şi a 
debitului verbal la situaţia de comunicare dată. 

e Emiţătorul trebuie să menţină contactul vizual cu auditoriul, să fie atent 
la reacţiile acestuia şi să-şi modeleze discursul în funcţie de ele. 

e Receptorul/Auditoriul trebuie să asculte activ, manifestând la rândul său 
respect pentru vorbitor. 


CE Scanned with OKEN Scanner 


MONOLOGUL ŞI DIALOGUL 153 


Tipurile de monolog 


Monologul literar, prezent deopotrivă, dar cu trăsături specifice, în 
genurile : 
= epic (poate fi propriu-zis, când este destinat unui personaj sau unui 
grup de personaje, sau interior, când nu este exteriorizat, rămânând 
în sfera gândului ; la nivelul tehnicilor narative, este un mijloc de 
analiză psihologică a stărilor sufleteşti ale personajelor) ; 
= liric (se mai numeşte şi monolog liric, fiind un discurs de tip confesiv ; 
dacă se adresează unui ascultător, prezent sau invocat, care nu 
răspunde, devine monolog liric adresat) ; 
= dramatic (poate fi monolog dramatic propriu-zis, atunci când este 
adresat unuia sau mai multor personaje, sau solilocviu, atunci când 
personajul îşi exprimă pentru sine ideile sau reflecţiile). 
Monologul cotidian este un mod de comunicare destinat uneia sau mai 
multor persoane, prin care emițătorul îşi exprimă gândurile, sentimentele, 
ideile şi atitudinile, cu intenţia de a fi receptat; acest tip de monolog 
poate fi oficial sau neoficial. 
Descrierea orală este o modalitate de expunere constând în reprezentarea 
unor obiecte, peisaje, fenomene sau personaje prin intermediul limbajului. 
Se caracterizează prin utilizarea în număr mare a substantivelor Şi 
adjectivelor, prin predominanţa verbelor la timpul prezent, prin existenţa 
unui ritm particular al vorbirii, prin atenţia acordată detaliilor, prin 
prezenţa (eventual) a figurilor de stil etc. 
Monologul argumentativ are ca finalitate demonstrarea unei opinii. 
Etapele argumentării presupun : emiterea ipotezei, motivarea ipotezei şi 
concluzia. Sunt folosite verbe precum cred, consider, sunt de părere, 
adverbe ca posibil, probabil, desigur, conectori şi structuri argumentative 
precum pentru că, încât, deci, aşadar, prin urmare, în primul rând, în 
al doilea rând etc. 
Povestirea orală este o modalitate de expunere prin care se prezintă o 
înşiruire de întâmplări. Condiţiile obligatorii ale povestirii/relatării sunt 
succesiunea evenimentelor şi acţiunea unitară, plasată în timp şi spaţiu. 

èe Monologul informativ are ca specific transmiterea unui număr cât mai 
mare de informaţii către un auditoriu, într-un mod compact, unitar, 
logic şi coerent, Se practică atât în domeniile ştiinţifice, sub forma 
prelegerii, cât şi în mass-media, mai ales în emisiunile informative de la 
radio şi televiziune. 


ste kk 


v Dialogul este o convorbire între cel puţin două persoane, care se 
adresează alternativ una alteia. Mărcile sale grafice sunt /inia de dialog sau 
ghilimelele (atunci când este separat de vorbirea indirectă) şi alineatul. 
Dialogul este alcătuit din două sau mai multe replici care presupun o 
alternanță a poziţiilor de emiţător şi receptor. Replicile pot fi verbale, 
nonverbale şi mixte ; ele se intercondiţionează, pot să rămână neterminate 
ori să fie continuate de către partenerul de dialog, pot fi perechi sau 
grupaje mai ample. 

În dialogul oral, comunicarea paraverbală (marcată în scris prin semne 
grafice ca punctul, virgula, punctele de suspensie, semnul întrebării, semnul 
exclamării şi linia de pauză) şi nonverbală sunt, de asemenea, foarte 
importante, atât pentru transmiterea informaţiei, cât şi pentru realizarea 
interacțiunii interlocutorilor. 


Tehnicile de construire a dialogului 


Adecvarea informaţiei la tema discutată. 

Exprimarea clară, corectă, logică şi convingătoare. 

Adecvarea limbajului la scopul comunicării. 

Evitarea tonului excesiv, a jignirii partenerului prin cuvânt, gesturi şi 

atitudine, a afişării unui aer de superioritate etc, 

e Adaptarea limbajului şi a atitudinii la contextul comunicării (identitatea 
interlocutorilor, relaţia dintre ei, timpul şi spaţiul comunicării etc.). 

e Dozarea intervențiilor în funcţie de fluxul interlocutorilor. 

e Ascultarea cu atenţie a replicilor celorlalţi participanţi la dialog. 

e Preluarea/Cedarea cuvântului la momentul oportun. 


e e. è o 

Tipurile de dialog 


e Dialogul formal este caracteristic unei situaţii oficiale de comunicare ; 
respectă toate regulile limbii literare, precum şi protocolul specific 
contextului în care se desfăşoară, 

* Dialogul informal sau conversaţia cotidiană este caracteristică unei 
situaţii de comunicare obişnuite - în familie, între prieteni şi cunoştinţe 
etc. -, motiv pentru care se produc unele abateri de la normele standard 
ale dialogului, precum: enunţurile sunt scurte şi uneori eliptice, sunt 
frecvente exclamaţiile şi interogaţiile, nu se respectă întotdeauna limba 
literară, sunt folosite formule de adresare familiare, apar mărcile afecti- 
vităţii, sunt introduşi termeni argotici sau la modă, împrumutaţi din alte 
limbi etc. 

Discuţia argumentativă este, în general, caracterizată prin restricţii 

privind cadrul desfăşurării, tematica şi finalitatea ; argumentarea şi 

contraargumentarea în dialog presupun trei etape : afirmaţia, motivarea 
şi concluzia. 

Interviul publicistic se realizează în mai multe etape : investigarea, 

constând în proiectarea unui set de întrebări, conform scopului urmărit, 

reprezentarea, care se referă la culegerea şi înregistrarea datelor obţinute 
din interviu, şi interpretarea, prin care se evaluează validitatea datelor. 


În general, se practică trei tipuri de interviu: nestructurat (nu există o 


ordine a întrebărilor şi abilitatea reporterului constă în ascultarea răspun- 
urilor la întrebări de ordin general şi direcționarea conversaţiei spre 
subiectul analizat), semistructurat (întrebările importante, esenţiale sunt 
puse într-o ordine fixată dinainte, însă printre acestea sunt inserate şi 
întrebări suplimentare, acolo unde se doreşte dezvoltarea unei teme 
anume) şi structurat (se desfăşoară după un set de întrebări puse într-o 
ordine premeditată, fixă), 

Interviul de angajare este de mai multe tipuri: clasic (angajator- 
-candidat), „cu juriu” (candidatul se află în faţa a patru-cinci persoane 
care pun întrebări), în lanț (candidatul are întâlniri cu mai mulţi intervie- 
vatori), în grup (mai mulţi candidaţi sunt reuniți în aceeaşi sală, discutându-se 

cu toţi odată o temă, răspunsurile lor fiind observate de către angajator) 
etc. Succesul la un interviu de angajare depinde de mai mulţi factori: 
informarea serioasă cu privire la compania sau firma respectivă, punctua- 
litatea, ţinuta vestimentară, tonul, atitudinea, spontaneitatea, realizarea 
unui bilanţ personal relevant pentru angajator etc. 

e Dialogul de cercetare porneşte de la o ipoteză şi are ca scop găsirea 
unor probe - fapte, opinii, cifre, mărturii etc. — ca argumente într-o 
problemă ; după identificarea şi prelucrarea datelor, ipoteza poate fi 
confirmată sau infirmată. 

e Dialogul de negociere se practică în cazul unor conflicte de interese, 
dorindu-se obţinerea unei înţelegeri acceptabile pentru ambele Fap 
implicate în conflict. 

e Dialogul de informare se practică din necesitatea colectării de informații, 
dar şi a schimbului de informaţii între mai multe persoane, instituții etc. 

e Dialogul deliberativ implică o dilemă ce trebuie rezolvată în mod optim. 

e Dialogul persuasiv se bazează pe opinii conflictuale, fiecare dintre 
părţi încercând persuadarea interlocutorului în privinţa temei discutate. 

e Dialogul „în trei” - locutor, interlocutor şi public - este un tip mai 
nou, promovat de mass-media, prin campanii de diverse tipuri, dezbateri, 
întâlniri cu public etc. 


Rolul formulelor de adresare, de inițiere, 
de menținere şi de închidere a contactului 
verbal în monolog şi în dialog 


Y Formulele de adresare, de iniţiere, de menţinere şi de închidere a 
contactului verbal în monolog şi în dialog sunt esenţiale pentru realizarea 
unei comunicări optime şi eficiente, în care toţi actanţii implicaţi să-şi 
găsească locul şi să atingă scopul propus. 

În monolog, formulele de adresare sunt determinate de relaţia cu auditoriul, 
de scopul şi de contextul comunicării: „Onorată asistenţă”, „Distins 
auditoriu”, „Stimaţi profesori”, „Dragi colegi”, „Scumpă mamă” etc. 
Iniţierea monologului presupune, de regulă, o prezentare a vorbitorului, 

într-o modalitate adecvată situaţiei de comunicare date, Tot acum se realizează 
şi captarea atenţiei, printr-o glumă sau chiar o prezentare atipică. 
Mentinerea interesului pentru subiectul sau tema monologului se realizează 
prin diverse tehnici, precum abaterea voită de la subiect, ruperea ritmului 
vorbirii, creşterea sau scăderea volumului, tăcerile controlate, gesturile etc. 
Încheierea monolopului se realizează printr-o concluzie a temei prezentate, 
cu sublinierea opiniei sau a viziunii personale a vorbitorului, reluarea 
ipotezei sau a premisei de la care s-a plecat în lumina ideilor sau a 
argumentelor prezentate etc. Se mulţumeşte auditoriului pentru atenţie, se 
răspunde la eventualele întrebări sau se dă cuvântul următorului vorbitor. 
Dialogul, de asemenea, cunoaşte formule specifice de iniţiere, adaptate 
relaţiei cu interlocutorul, contextului şi scopului comunicării : „Salut! Ce 


9 


mai faci ?...”, „Nu vă supăraţi. M-ar interesa...”, „Fiţi amabil, aş vrea să 
ştiu...”, „Vă rog, îmi puteţi da o informaţie ?”, „Spuneţi-mi, vă rog...”, 
„Ie rog, ajută-mă să...”, „Puteţi, vă rog, să-mi arătaţi...?”, „Aş vrea să 
ştiu... ”, „Caut strada... Mă puteţi orienta ? ”, „Îmi daţi voie, vă rog, să...?”. 
Formulele de menţinere a dialogului presupun o relansare a temei în 
discuţie, prin întăriri, completări şi nuanţări din partea vorbitorilor (,, înţeleg”, 
„desigur”, „te ascult”, „evident”, „aşa consider şi eu”), astfel încât să fie 
evitate tăcerile stânjenitoare. Dacă dialogul ia forma dezbaterii sau a 
polemicii academice, atunci trebuie respectate reguli mai clare, specifice 
modelului dialogal în care se încadrează. Încheierea unui dialog se realizează 
tot prin intermediul unor structuri convenţionale, de tipul „Mulţumesc! >, 
„Mi-a făcut plăcere să vă cunosc”, „Sper să reluăm discuţia”, „Cu multă 
plăcere ! ”, „La revedere! ”, „Salut! ”, „Pe mâine! ” etc. 


II. Aplicaţii 
Citeşte cu atenţie următoarele texte şi răspunde cerinţelor: 


A. „L.P, : Nu vi s-a întâmplat niciodată să vă jucaţi pe sine. Întotdeauna 
ați creat personaje. Cum faceţi ? 

YWR.: Nu ştiu, domnule... (râde) Nu ştiu cum. Mă gândesc la ele. 
Fiecare personaj are nişte caracteristici de gândire, de vorbire, de atitudine. 
Şi încerc să regăsesc gândirea şi vorbirea potrivite fiecăruia dintre ei. Dacă 
izbutesc uneori, lucrul ăsta mă bucură. Deviza mea este o propoziţie din 
Stanislavski pe care am citit-o în tinereţe, când eram student : «iubeşte arta 
din tine, şi nu pe tine în artă». Deci eu nu vreau să mă arăt pe mine, pentru 
că eu nu sunt interesant. Interesante sunt personajele pe care vreau să le 
joc, să le arăt. Publicul pe ele trebuie să le judece. Nu sunt eu personaj. 
Totdeauna când sunt eu personaj într-un interviu e destul de penibil pentru 
mine. 

L.P.: Vorbiţi-ne de improvizație. 

V.R.: Domnule, mie nu îmi place improvizaţia. Oricum ea este bună şi 
îşi are rostul în timpul căutării rolului, la repetiţii, în perioada de laborator. 
Nu-mi place, tocmai pentru că nu vreau să mă arăt pe mine. În improvizație 
te cam arăţi pe tine. E altceva atunci când ştiu că sunt personajul, eu m-am 
pitit după el şi de acolo am curaj să fac ce trebuie făcut. Detest mai ales 
improvizaţiile după premieră. Pentru că sunt actori cărora li se pare că e 
necesar să improvizeze după premieră. Şi ăsta este un dezastru. Pentru că 
un spectacol intrat în premieră este rezultatul unor concluzii. Ai căutat ce 
ai căutat şi ai ajuns la nişte concluzii. Putem să adâncim, ceea ce e foarte 
bine şi recomandabil, concluziile astea, să le facem mai puternice, mai 
credibile, mai penetrante.” (Laura Popescu, interviu cu Victor Rebengiuc, 
http : //atelier.liternet.ro) 


1. Ce poţi deduce despre natura textului şi despre situaţia de comu- 
nicare ? 
e Ce trăsături specifice interviului se pot identifica în text? 
e În ce stil funcţional se încadrează ? 
e Cum interpretezi constatarea: „Nu vi s-a întâmplat niciodată să vă 
jucaţi pe sine” ? 
e Care este rolul elementelor nonverbale din text în constituirea mesa- 
jului ? 
2. Care este opinia ta în legătură cu afirmaţia/îndemnul din text: „iubeşte 
arta din tine, şi nu pe tine în artă”? 

B. „A citi înseamnă a învăţa. E o formă de experienţă sau, mai bine zis, 
un multiplicator pentru experienţele noastre : căci, dacă ne-am mărgini la 
ceea ce putem trăi sau vedea în jurul nostru într-o viaţă de om, am fi foarte 
săraci. Cred (...) că cititul furnizează vieţii o enormă cutie de rezonanţă, în 
care întâmplările trăite de noi se confruntă cu cele trăite sau imaginate de 
alţii şi în care, prin comparaţie, semnificaţiile le sporesc considerabil. (...) 
Abia cărţile ne dezvăluie cu adevărat înţelesul lucrurilor pe care le trăim. 
Necitind, suntem ignoranţi: dar nu numai fiindcă nu avem idee de ce 
gândesc şi simt alţi oameni, ci şi fiindcă nu ne putem explica propria 
noastră viaţă. O observaţie a lui Proust mi se pare de folos aici: scriitorul 
francez afirma într-un eseu că lumea nu a fost creată doar o singură dată, 
ci de câte ori s-a ivit un mare artist. Aşadar, fiecare carte adevărată conţine 
o imagine nouă a lumii sau o lume nouă. Experienţa noastră directă are 
tendinţa de a repeta ceea ce ştim, am trăit sau am auzit ; cititul în schimb 


ne permite accesul la un univers infinit.” (Nicolae Manolescu, Lectura pe 
înţelesul tuturor) 


1. Ce poţi deduce despre autorul textului şi despre mesajul acestuia ? 
e Ce trăsături specifice monologului se pot identifica în text? 
e Ce particularităţi de structură şi de compoziţie proprii textului argumen- 
tativ sunt prezente în fragment? 
è Cum interpretezi titlul textului din care a fost extras fragmentul ? 
e Care este observaţia lui Proust asupra legăturii dintre artă şi lume ? 


2. Care este opinia ta despre şansele şi libertăţile pe care lectura i le oferă 


omului ? 


C. „Stimaţi tenismeni, stimate tenismene, îngăduiţi-mi să vă fac o 
confidenţă. Am o nouă dragoste : iubesc tenisul. Mustaţa pe care o vedeţi 
mi-am lăsat-o în semn de omagiu pentru cel care a fost la mustață de 
Salatieră. Debutul meu în tenis nu s-a produs nici pe Progresu', nici la 
Wimbledon, nici la Forest Hills, ci la cineva de la federaţia de încălzire 
centrală, Am aşteptat patru seturi până să intru în audienţă, dar, cum 
persoana arbitra în deplasare, am intrat în prelungiri. În finală m-a privit, 
i-am înmânat memoriul şi, după ce l-a studiat cu toată atenţia, mi-a făcut 
memoriul ghem. Am luat ghemul, deci am câştigat întâlnirea şi am rămas 

la încălzirea cu lemne, că aşa e în tenis. Depinde foarte mult cu cine joci ! ” 
(Monolog interpretat de actorul Toma Caragiu) 


1. Ce poţi deduce despre autorul textului şi despre scopul mesajului ? 


Cui se adresează mesajul ? 

La cine/ce face aluzie textul ? 

Unde a fost/ar putea fi rostit monologul ? 

Care sunt scopurile comunicării, dacă avem în vedere epoca în care 
a fost scris monologul ? În ce măsură mai este de actualitate ? 


2. Care este opinia ta despre rolul şi calitatea umorului în emisiunile de 
televiziune de astăzi ? 

Stilul 


Competenţă specifică 
Y Definire şi trăsături 


V Calitățile generale şi particulare 
ale stilului mării scrise compatibile cu si- 


vY Stilurile funcţionale tuaţia de comunicare în elabo- 
rarea unor texte diverse 


Utilizarea adecvată a tehnicilor 
de redactare şi a formelor expri- 


|. Repere teoretice 


Definire şi trăsături 


v Stilul - desemnează modul particular în care sunt folosite resursele 
limbii, în scopuri practice sau pentru a obţine efecte de ordin expresiv, 
„totalitatea particularităţilor lexicale, morfologice, sintactice şi topice, 
precum şi a procedeelor de exprimare, caracteristice unui individ sau unei 
categorii de vorbitori” (Ion Coteanu, Stilistica funcţională a limbii române). 


Calitățile generale şi particulare ale stilului 


Y Calitățile generale ale stilului sunt : 


claritatea (formularea şi exprimarea limpede a ideilor, astfel încât să fie 
receptate cu uşurinţă ; cuvintele sunt folosite cu sens propriu, spre a se 
evita echivocul, nonsensul, obscuritatea, paradoxul, truismul, pleonasmul, 
tautologia, ermetismul) ; 

= proprietatea (concordanța deplină între conţinut, expresie şi intenţie, prin 
folosirea celor mai potrivite mijloace lingvistice de exprimare a ideilor) ; 

a precizia (rigoare şi exactitate în folosirea limbii, fără repetiţii, digresiuni, 

paranteze etc., care ar conduce la prolixitate şi confuzie) ; 

= corectitudinea (respectarea tuturor normelor limbii literare în organizarea 
comunicării) ; 

= puritatea (utilizarea mijloacelor lingvistice consacrate prin uz şi admise 
de limba literară, evitându-se astfel amestecarea registrelor stilistice şi 
folosirea nepotrivită a unor cuvinte, prin raportare la contextul şi scopul 
comunicării), 


v Calitățile particulare ale stilului sunt: 


= naturalețea (exprimarea firească, lipsită de afectare, de emfază şi preţio- 
zitate) ; 

= simplitatea (utilizarea conştientă a unui limbaj simplu şi accesibil) ; 

= armonia (acord perfect între părţile întregului, astfel încât fluxul comu- 
nicării se distinge prin echilibru, cadență, ritm, eufonie) ; 

= demnitatea (evitarea cuvintelor şi expresiilor vulgare, licenţioase sau 
grosolane) ; 

= retorismul (imprimarea unei note avântate, declamative şi persuasive 
comunicării) ; 

= fineţea (exprimarea subtilă a mesajului, prin sugestie, aluzie, simbol) ; 

= umorul (îngăduinţă faţă de aspectele ridicole sau neplăcute ale vieţii, 
manifestată printr-o exprimare tonică, mergând, ca atitudine, de la 
jovial până la tragic sau absurd) ; 

= ironia (înrudită cu umorul, constă în surprinderea şi dezaprobarea, sub 
masca zâmbetului disimulat, a unor trăsături sau aspecte omeneşti ; 
poate evolua către zeflemea, sarcasm, satiră) ; 

= concizia (folosirea mijloacelor lingvistice strict necesare pentru exprimarea 
ideii dorite) ; 

» oralitatea (utilizarea particularităţilor limbii vorbite : imperative, excla- 
maţii, interogaţii, interjecţii, termeni familiari, argotici etc.) ; 

» varietatea stilistică (este specifică limbajului artistic, care se bucură de 
o mare libertate de expresie, implicând cuvinte din toate registrele şi 
sferele limbii) ; 

= eufonia (specifică mai ales poeziei, constând în valorificarea resurselor 
fonetice ale cuvintelor, în imprimarea unei melodicităţi anume textelor). 


Stilurile funcționale 


vY Stilurile funcţionale reprezintă varietăţi ale limbii literare, diferenţiate ca 
urmare a folosirii lor în sfere distincte de activitate socială. Fiecare stil se 
constituie într-un model ce exercită o anumită presiune asupra conştiinţei 
vorbitorilor, care îşi adaptează forma comunicării în funcţie de condiţiile 
concrete în care aceasta are loc. Stilurile s-au constituit într-o anumită 
etapă de evoluţie a limbii literare şi a culturii româneşti, interacţionând 
permanent şi influenţându-se reciproc. 
Stilul beletristic (artistic) : 


e Este specific domeniului literaturii, esteticului. 


beletristic aceasta este înlocuită de generarea emoţiei, de promovarea 
sensibilităţii şi a imaginaţiei receptorului. 

Forma are un rol esenţial în constituirea mesajului, cuvântul fiind 
întrebuințat cu sens figurat şi plasat în contexte expresive cu forţă de 
sugestie. Caracteristica generală a acestui limbaj este libertatea pe care 
autorul/scriitorul şi-o poate lua faţă de normele limbii, având dreptul să 
le încalce sau să le modifice în acord cu intenţiile sale estetice. 

În stilul artistic, comunicarea nu este neapărat expresia unei realităţi 
concrete, verificabile, ci a unei lumi imaginate de autor, generate de 
ficţiunea creatoare. 

Stilul artistic este permeabil tuturor mijloacelor de expresie, indiferent 
cărui stil funcţional i-ar aparţine ; odată pătrunse în limbajul beletristic, 
ele îşi pierd funcţia specifică de comunicare şi dobândesc o funcţie 
estetică. 

Din punct de vedere fonetic/prozodic, opera literară/poezia este rezumatul 
unei prelucrări din partea artistului, care va încerca să obţină efecte 
ritmice şi eufonice deosebite. 

Din punct de vedere morfologic, scriitorul are libertatea de a plasa în 
context artistic forme flexionare neuzuale, arhaice, regionale, populare 


Dacă în celelalte stiluri esenţială este transmiterea informaţiei, în stilul 

-etc., nerecomandate în general de limba literară, sau chiar să modifice/ 
să creeze el însuşi cuvinte şi expresii noi. 

La nivel semantic, observăm în literatură, mai ales în poezie, permanentul 
contrast între sensul propriu al cuvântului şi sensuri conotative, figurate, 
create de artistul însuşi, sub forma figurilor de stil (metaforă, epitet, 
comparaţie, personificare etc.). 

Dacă avem în vedere faptul că limbajul artistic este practic nelimitat, se 
poate spune că literatura nu are un lexic specializat ; mai mult chiar, în 
lirica modernă nu se mai face distincţia între cuvintele „poetice” şi cele 
„nepoetice”, artistul folosind în operă orice cuvânt, de la regionalism 
până la argou, de la arhaism până la neologismul de ultimă oră. 
Topica este subiectivă, atipică, dictată de rezonanţele interioare ale 
cuvintelor, şi nu de regulile gramaticale ; punctuaţia dobândeşte şi ea 
valori stilistice. 

Modalităţile de comunicare sunt naraţiunea, descrierea, dialogul, mono- 
logul scris şi monologul oral. 

Având ecouri profunde şi de durată în conştiinţa vorbitorilor, creaţiile 
artistice contribuie decisiv la educaţia gustului publicului, la formarea 
şi dezvoltarea limbii literare, încât vorbitorii ajung să confunde uneori 
limba literară cu limba literaturii artistice. 

Dacă avem în vedere distincţia făcută de Tudor Vianu între funcţia 
tranzitivă şi cea reflexivă a limbajului, se observă cu uşurinţă predominanţa 
funcţiei reflexive asupra celei tranzitive, deoarece poetul îşi exprimă 
subiectivitatea, lumea interioară, filtrată prin conştiinţa estetică. 


Stilul tehnico-ştiinţific : 


Îndeplineşte funcţia de comunicare în domeniul ştiinţei şi tehnicii, fiind 
reprezentat de totalitatea lucrărilor de ştiinţă sau de popularizare a 
acesteia, precum şi de texte ce cuprind aplicaţii tehnico-ştiinţifice. 
Sunt respectate normele limbii literare. 

Comunicarea este, în general, lipsită de încărcătură afectivă, excepţie 
făcând lucrările/intervenţiile aparţinând unor domenii precum istoria, 
“psihologia, filosofia etc., în care obiectivitatea se împleteşte uneori cu 

note polemice, ironice, satirice, care să susţină punctul de vedere al 
autorului/vorbitorului. 

Accesibilitatea este relativă, deoarece textele se adresează unui public 
„specializat, cunoscător al domeniului respectiv. 

Limbajul se distinge prin claritate, precizie şi proprietate a termenilor. 
Textul ştiinţific include uneori şi mijloace auxiliare, extralingvistice, 
precum scheme, tabele, diagrame, fotografii, hărţi, formule, grafice 
etc, 

Vocabularul este specializat, bogat în neologisme de circulaţie interna- 
ţională, iar majoritatea termenilor sunt monosemantici. 

Citatul reprezintă, de asemenea, o trăsătură a stilului ştiinţific, având 
rol de argument sau de material demonstrativ. 

Intonaţia este în general neutră, rareori interogativă sau retorică. 
Persoana I singular, specifică limbajului artistic, este frecvent înlocuită 
prin persoana I plural (pluralul autorului). 

Comunicarea este deseori întreruptă prin digresiuni care conţin explicaţii 
sau argumente suplimentare. i 

Modalitățile de comunicare sunt monologul scris şi oral, descrierea de 
tip ştiinţific şi dialogul oral. 


Stilul juridico-administrativ : 


Îndeplineşte funcţia de comunicare în sfera relaţiilor oficiale, fiind 
reprezentat de o categorie largă, precum legile, hotărârile judecătoreşti, 
regulamentele de funcţionare a diverselor instituţii, documentele politice, 


discursurile parlamentare, corespondenţa oficială, petiţiile şi memoriile 
cetăţenilor etc, 


Se respectă strict normele limbii literare. 


Textele au un caracter obiectiv, impersonal, neutru din punct de vedere 
expresiv, lipsit de încărcătură afectivă. 

Limbajul este accesibil, clar, precis, fără a lăsa loc interpretării arbitrare. 
Sunt prezente clişee lingvistice, formule stereotipe care au rolul de a 
tipiza limbajul. | 

Lipsesc mijloacele de expresie figurată, lexicul afectiv şi topica subiectivă. 

Sub aspect morfologic, se observă folosirea infinitivului cu valoare de 
imperativ („A se revedea încadrarea...”), a viitorului cu valoare de 
imperativ („Elevii vor purta ecusonul şi uniforma...”), a reflexivului 
pasiv („Se convoacă adunarea acţionarilor...”), a unor forme verbale 
impersonale („Vi se aduce la cunoştinţă...”, „Este necesar să...”). 


„Se observă preferința pentru anumite adverbe, prepoziţii, locuţiuni şi 


expresii precum : conform, în conformitate cu, în calitate de, drept care 
etc. 
Modalităţile de comunicare sunt monologul scris şi oral, dialogul scris 
(corespondenţa oficială) şi oral. 

Compuneri/Texte specifice stilului juridico-administrativ (oficial): ade- 
verinţă, adresă, articol de lege, cerere, certificat, dare de seamă, decizie, 
mandat poştal, proces-verbal, curriculum vitae, referat, raport. 


Stilul publicistic: 


Este specific mass-media (ziare, reviste, emisiuni de radio şi televiziune 
etc.), având ca scop principal informarea opiniei publice, iar ca efect şi 
formarea acesteia. 

Este o sinteză între subiectivitate şi obiectivitate, între componenta 
afectivă şi cea intelectuală, între tranzitivitate şi reflexivitate, mesajul şi 
informaţia propriu-zisă fiind dublate de exprimarea unei opinii relativ 
subiective a celui care generează mesajul. 

Există o varietate excepţională de compuneri/texte publicistice : articol, 
comentariu, cuvântare, cronică, declaraţie, interviu, manifest, editorial, 
reportaj, ştire, reclamă, masă rotundă etc. 

Orice comunicare publicistică este expresia implicită a unei atitudini, a 
unei tendinţe exprimate în mod evident sau doar sugerate. 
Vocabularul este extrem de divers, stilul publicistic putând fi considerat, 
din acest punct de vedere, aproape o sinteză a celorlalte stiluri, dacă 
avem în vedere că îmbină exprimarea oficială cu cea familiară, tonul 
obiectiv, ştiinţific cu expresia subiectivă, dominată de sensibilitate. 
Varietatea formelor de expresie ale stilului publicistic este motivată de 
diversitatea temelor abordate, dictate de viaţa social-politică, de cultură, 

moda timpului, curentele de gândire specifice anumitor epoci, dominantele 
psihologice ale individului la un moment dat etc. 

e Materialul lingvistic este adesea însoţit de mijloace extralingvistice : 
fotografii, caricaturi, tabele, hărţi, statistici, grafice etc. 

e Normele limbii literare sunt, în general, respectate, această caracteristică 

„fiind obligatorie, dacă avem în vedere influenţa imediată, directă a 
mass-media asupra publicului, care, de multe ori, ia ca model limbajul 
publicistic. 

e Fiind cel mai dinamic dintre toate stilurile funcţionale, stilul publicistic 
este extrem de sensibil la modificările de expresie ale diverselor perioade, 
devenind astfel o sursă de inovaţie lingvistică, de răspândire şi impunere 
a neologismelor. 

e Dela stilul artistic, mass-media împrumută diverse mijloace emoţionale 
şi de convingere a publicului : lexicul figurat, exclamaţia interogativă şi 
exclamativă, digresiunile, enumeraţiile, repetițiile, inversiunile, umorul, 
satira, ironia, vorbirea directă şi cea indirectă, citatul etc. 

e Trăsătura esenţială este accesibilitatea, deoarece receptorii sunt diferiţi 
ca educaţie, cultură, provenienţă socială. 

e Titlul are un rol covârșitor în captarea atenţiei şi în convingerea publicului, 
alături de imaginile care pot însoţi textul propriu-zis. 


II. Aplicaţii 
Citeşte cu atenţie următoarele texte şi răspunde cerinţelor : 


A. „Într-un interviu de acum câţiva ani, Mircea Eliade mărturisea, nu 
cu mândrie, dar nici cu prea multă ruşine, că rămăsese de câteva ori 
corigent în liceu. Nu e îngrijorător faptul acesta, în ce priveşte şcoala? Un 
spirit care iubeşte munca, cultivă anumite ştiinţe, ajunge în zece ani de la 
terminarea liceului un erudit într-o specialitate oarecare nu găsea totuşi, în 
anii de şcoală, un câmp de lucru. Ba dimpotrivă, era sub medie ! Nu e ceva 
de revizuit în mentalitatea şi pedagogia noastră ? ” (Constantin Noica, „Între 
vocaţie şi voinţă”, Vremea, august 1937) 

1. e Ce poţi deduce despre autorul textului şi despre stilul în care a fost 

redactat ? 

Ce trăsături generale/particulare ale stilului poţi identifica în text? 

În ce stil funcţional se încadrează ? 

Cui se adresează autorul prin suita de întrebări ? 

De ce crezi că Eliade mărturiseşte „nu cu mândrie, dar nici cu prea 

multă ruşine că rămăsese de câteva ori corigent în liceu” ? 

2. Care este opinia ta despre rolul şcolii în intuirea şi descoperirea talentului/ 
vocației unui tânăr ? 


o ò . o 


B. „Metafora a fost discutată pe larg în retorică şi în mai toate disciplinele 
filologice ; ea este o noţiune fundamentală a studiilor de stilistică, de 
poetică şi de estetică, în general, iar mai recent şi de semiotică. 

Încă din Antichitate filosofii şi oratorii au analizat posibilităţile unei 
exprimări alese, îngrijite. Cum se ştie, arta oratoriei era foarte dezvoltată, 
atât la greci, cât şi la romani. S-au scris ample tratate de retorică în care se 
dădeau sfaturi în vederea unei exprimări atrăgătoare. De exemplu, Cicero 
în Orator şi De oratore, preocupat de arta de a convinge, de a impresiona 
pe ascultător, analizează îndeaproape posibilităţile de realizare a unei 
exprimări cât mai alese. Figura centrală a retoricii antice este tocmai 
metafora (zranslatio).” (Elena Slave, Metafora în limba română, Editura 
Ştiinţifică, Bucureşti, 1991) 


1. Ce poţi deduce despre scopul textului şi publicul căruia i se adresează ? 
e Care este tema textului ? 
e Prin ce se caracterizează vocabularul textului ? 
e În ce domeniu ar putea fi folosit acest text? 
e Textul se caracterizează prin obiectivitate sau prin subiectivitate ? 
e Ce rol are exemplul dat în text? 

2. Care este opinia ta despre „arta de a convinge, de a impresiona pe 
ascultător” ? În ce împrejurări i-ar folosi omului în viaţă ? 


C. „Nici majorarea de anul trecut nu este pe placul Finanţelor 
Aceasta în condiţiile în care Ministerul Finanţelor a ameninţat că angajaţii 
Metrorex ar putea fi nevoiţi să aducă de acasă diferenţa de 23% dintre 

salariul de anul trecut şi cel din 2009, obţinută la negociere. Ministrul 
interimar al Transporturilor, Radu Berceanu, a făcut încă de luna trecută 
demersuri către colegul său de partid de la Finanţe, Gheorghe Pogea, 
pentru a fi aprobat bugetul Metrorex pe acest an. «Creşterea fondului de 
salarii pe anul 2009 este susţinută şi de creşterea capacităţii de transport şi 
a numărului de călători transportaţi, cu acelaşi număr de personal utilizat 
în anul 2008; (...) se estimează că pe întreg anul 2009 Metrorex va 
înregistra o creştere a productivităţii muncii de cca 33% faţă de 2008», se 
arată în adresa trimisă de Berceanu la Finanţe.” (http : //www.gandul.info/ 
news) 


1. Ce poţi deduce despre scopul textului şi despre situația de comunicare ? 

e Ce legătură poţi stabili între subtitlul scris cu bold şi restul textului? 

e În ce stil funcţional se încadrează textul? Motivează, cu argumente, 
răspunsul. j | 

e Cum interpretezi prezenţa cifrelor în text? 

e Ce trăsături generale/particulare ale stilului pot fi identificate în 
text? 

e În ce perioadă au fost de maxim interes informațiile transmise de 
text? Cum îţi explici acest lucru ? 

. Care este opinia ta despre valoarea şi importanţa informaţiei în viaţa 

omului modern ? 

Textul literar şi textul nonliterar 


Competenţe specifice 


Y Definire şi trăsături Utilizarea adecvată a tehnicilor 
v Raportul ficţiune-realitate de redactare şi a formelor expri- 
v Tipurile de texte şi structura acestora: mării scrise compatibile cu si- 
narativ, poetic, dramatic, descriptiv, tuația de comunicare în ela- 
informativ, argumentativ, memorialistic, borarea unor texte diverse 
epistolar, jurnalistic, juridic-administrativ, 
ştiinţific Utilizarea adecvată a achizi- 


țiilor lingvistice în producerea 
şi în receptarea diverselor texte 
orale şi scrise, cu explicarea 
rolului acestora în construirea 
mesajului 


v Regulile generale în redactare; modalităţi 
de indicare a bibliografiei, normele citării 
y Nivelurile receptării şi producerii 
textelor orale şi scrise 
v Normele limbii literare 


|. Repere teoretice 


Definire şi trăsături 


Y „Orice text este o negociere subtilă între necesitatea de a fi înţeles şi cea 
de a fi neînțeles, de a fi cooperativ şi de a destabiliza într-un fel sau altul 
automatismele lecturii. Opera este deci un volum complex de parcurs în 
orice sens. (Claude Bremond, Logica povestirii). Conceptul de text, deşi 
larg răspândit în lingvistică şi în literatură, este vag definit în studiile de 
specialitate, fiind mai degrabă caracterizat printr-o însumare de trăsături. 

Putem considera textul o secvență lingvistică scrisă sau vorbită, care 
formează o unitate comunicațională. Fiind o noţiune foarte cuprinzătoare, 
ea include, practic, orice mesaj verbal - un articol de ziar, o conversaţie 
între două sau mai multe persoane, un poem, un roman, un studiu ştiinţific, 
un discurs parlamentar, un interviu etc. 

Există mai multe tipuri de texte: texte orale (a căror geneză este 
concomitentă cu performarea/rostirea lor), texte scrise (cele literare, note, 
manuscrise, articole etc.), texte narative (Caracterizate prin construcţii 
enunţiative şi conectori temporali), texte descriptive (caracterizate prin 
conectori adverbiali şi adjectivali-pronominali), texte poetice (repetiţii, 
simetrii, topică specifică, limbaj poetic), texte dialogale (caracterizate prin 
succesiunea întrebare-răspuns, schimbul de replici) etc. 

Pentru ca un text să reprezinte un tot unitar, el trebuie să satisfacă două 
condiţii esenţiale : condiţia de coerenţă şi cea de coeziune. 

Coerenţa este o calitate referitoare la conţinutul unui text, privind aşadar 
informaţia pe care acesta o vehiculează, după cum urmează : să furnizeze 
informaţii necontradictorii, pe măsură ce se dezvoltă să ofere informaţie 
nouă şi să facă legătura între aceste informaţii. 

Coeziunea este un concept referitor la tema textului, la mijloacele 
gramaticale folosite pentru a-i da acestuia aspectul unui întreg organizat, 


cum Sunt: repetiţia elementelor lexicale, paralelismul (repetarea unei 


anumite structuri asociate cu elementele lexicale care o realizează), substituţia 
(înlocuirea unor elemente lexicale prin substitute pronominale, asociată cu 
exprimarea într-o formă diferită), elipsa (absenţa unor elemente lexico-gra- 
maticale), joncţiunea (alăturarea), timpul verbal. Aceste trăsături gramaticale 
sunt specifice şi unor elemente de limbă numite conectori textuali — prepoziţiile 
şi conjuncţiile, Ei pot avea efect aditiv (şi, încă, de asemenea), enumerator 
(mai întâi, apoi, în sfârşit), explicativ-justificativ (căci, adică), ilustrativ- 
-comparativ (astfel, de asemenea, între altele, de exemplu), adversativ (în 
Schimb, din contră, dar), concesiv (totuşi, cu toate acestea, măcar că), 
rezumativ (pe scurt). Tot în categoria conectorilor intră şi substitutele 


(pronumele, adverbele, numeralele ce reiau sau anticipă segmente de text 
şi informaţia aferentă lor). 

Distincția cel mai des operată în interiorul noţiunii de text este cea între 
textul literar şi textul nonliterar. » 


Y Textul literar se suprapune conceptului de operă literară. Caracteristici : 


e Este o modalitate de cunoaştere subiectivă a realităţii obiective/umane. 

e Arta reflectă realitatea, o transfigurează, nu o descrie obiectiv, precum 
ştiinţa, trecând-o prin filtrul conştiinţei estetice, al sensibilităţii şi fanteziei 
scriitorului. 

e Are subtext emoţional şi valoare estetică. 

e Limbajul artistic (al literaturii artistice), spre deosebire 3 cel tehnic, 
publicistic, administrativ, academic etc., îi lasă scriitorului o libertate 
deplină faţă de normele limbii; teoretic, el poate folosi, într-un text, 
toate formele de manifestare ale limbii române : neologismele, limbajul 
regional, popular, argotic etc. 

e Limbajul artistic, specific textului literar, se constituie într-un cod 
specific, reprezentat printr-o suită de mijloace poetice şi retorice precum 
repetiţia, enumeraţia, interogaţia, exclamaţia, inversiunea etc. 

e Compoziţia, elementele formal-prozodice poartă amprenta individualităţii 
artistice. 

e Textul literar se adresează în primul rând afectivității şi sensibilităţii, 
fără intenţia de a informa. 

e Operează cu sensurile conotative ale cuvintelor, cu imagini artistice, are 
o topică subiectivă. | 

e Cu toate acestea, textul literar este şi el o formă de comunicare, un 
mesaj; dacă, permiţându-şi toate libertăţile faţă de normele limbii, 
poetul nu comunică nimic (0 stare, o atitudine, o trăire, o idee etc.), 
limbajul/textul rămâne o simplă gratuitate. 

Y Textul nonliterar - caracteristici : 


e Are scopul de a informa, de a convinge, de a amuza, de a explica, de a 
sensibiliza etc., folosind în acest sens un limbaj adecvat intenţiilor 
vorbitorului : cu mărci specifice captării atenţiei, menţinerii interesului, 
cu forme lingvistice accesibile majorităţii cititorilor/ascultătorilor, cu o 
prezentare grafică atractivă, astfel încât să poată trezi interesul receptorului. 

„e Se referă, în general, la as 
„ficţiunii, în limitele obiec 
e Este formulat clar, fără a 


pecte din realitate, prezentate fără intervenţia 
tivităţii şi ale spiritului practic. 
mbiguităţi, iar textul propriu-zis este de multe 


ori însoţit de imagini grafice (mijloace de atenţionare, fotocopii, fundaluri 


colorate, prim-planuri etc.), astfel încât să impresioneze ochiul, să 


atragă şi să convingă, să faciliteze obţinerea rapidă a informaţiei dorite, 


Chiar şi pentru necunoscători ai domeniului. Tot din aceste considerente, 
anumite elemente legate de formă, culoare, loc de plasare a informaţiei 
etc. vor rămâne aceleaşi pentru mai multe texte dintr-o serie. 

Sunt texte care au ca scop informarea cititorului (ziarele, revistele, 
cataloagele, emisiunile informative radio şi TV), convingerea publicului 
(reclamele, publicaţiile şi emisiunile promoţionale, anunţul publicitar, 
discursurile electorale), satisfacerea unor necesităţi utilitare (mersul 
trenurilor, mandatele poştale, facturile, chitanţele, cartea de telefon, 
ghidurile turistice), destinderea (publicaţiile cu specific, emisiunile radio 
şi TV) etc. (vezi capitolul „Scopul comunicării”). 

Aria de cuprindere a nonliterarului este foarte vastă, cuprinzând texte 
informative, argumentative, memorialistice, epistolare, jurnalistice, juridic- 
-administrative, ştiinţifice, utilitare, religioase etc. 


Raportul ficțiune-realitate 


Y Raportul ficţiune-realitate vizează atât domeniul creaţiei, specific 
operei literare, cât şi cel al comunicării, orale sau scrise, prin intermediul 
textelor nonliterare. Cuvântul literatură defineşte deopotrivă sfera ficţionalului 
şi cea a nonficţionalului, astfel încât trebuie operate delimitări clare, ce 
privesc conţinutul de idei, tema şi mesajul comunicării, dar şi codul utilizat, 
forma şi mijlocul de transmitere a acestuia. De asemenea, scopul comunicării 
este în directă relaţie cu raportul realitate-ficţiune. Se vorbeşte, astfel, 
despre literatură artistică, ştiinţifică, de specialitate, de consum, utilitară, 
de frontieră etc. În acest sens, Roman Jakobson, în lucrarea Lingvistică şi 


poetică, realizează delimitarea între arta limbajului — literatura - şi celelalte 
Practici verbale, 

Traseul delimitărilor realitate/ficţiune ne întoarce în timp până la filosoful 
grec Platon, care sugera expulzarea poeţilor din cetate, deoarece erau 
consideraţi născocitori de neadevăruri, colportori de ficțiuni inacceptabile 
în ordinea raţiunii. Aristotel însă considera că literatura, ca fapt de imaginaţie, 
exprimă ceea ce s-ar putea întâmpla, fiind posibil sau probabil în ordinea 
realităţii: „Chiar de i s-a întâmplat să-şi clădească opera pe lucruri 
petrecute, autorul nu este mai puţin artist...” (Poetica). 

Gérard Genette, în epoca esteticii moderne, demonstrează că ficţionalitatea 
funcţionează întotdeauna în regimul constitutiv al literarităţii : „O operă de 
ficţiune este inevitabil receptată ca literară, independent de orice judecată 
de valoare, pentru că atitudinea de lectură pe care o postulează (faimoasa 
«suspendare voluntară a incredulităţii») este o atitudine estetică, în înţelesul 
Kantian de dezinteresare privind raporturile cu lumea reală” (Introducere 
în arhitexi. Ficțiune şi dicţiune). 

În sens restrâns, literatura cuprinde totalitatea creaţiilor beletristice 
dintr-o limbă, fiind considerată o artă a cuvântului, o „nobilă inutilitate” 
(Madame de Staël), realizată prin valorificarea funcţiei expresive a limbii, 
în directă relaţie cu funcţiile cognitivă, emoţională, socială, psihologică etc. 

Ficţiunea este rezultatul unui proces imaginativ, care constă în preluarea 
unor elemente din realitate şi transfigurarea lor artistică, graţie sensibilităţii 
şi viziunii estetice ale autorului. Astfel, universul concret este recreat subiectiv, 
modelat în forme surprinzătoare, obținându-se acel „Joc secund” despre 
care vorbeşte poetul Ion Barbu. Referentul textului literar se află în sfera 
imaginaţiei, a ficţiunii, chiar dacă punctul originar se află în realitatea 
fenomenelor, a stărilor omeneşti, a naturii, a gândului, a obiectului etc. 
Adevăruri universale, generale şi eterne capătă în acest mod un contur 
specific, particular, estetic, prin intermediul imaginii artistice. 

Scopul operei literare scapă unei determinări şi unei definiri imediate, 
punctuale, situându-se undeva între provocarea sensibilităţii, invitaţia la 
reflecţie şi meditaţie, trăirea emoţională, deschiderea comunicativă, cunoaş- 
terea de sine ş.a.m.d. 

Spre deosebire de textul literar, care dezvoltă dincolo de marginile 
logicii şi ale raţiunii datele universului, textul nonficţional îşi găseşte 
referentul în realitatea imediată, pe care o surprinde în coerenţa ei contextuală, 

pe baza unei relaţii de tip cauză-efect. Rezultatul. 


intentiilor emiţătorului, implicând un scop funcțional ş 
bazate pe sensul propriu al cuvintelor. 


tine de pragmatica 
i un limbaj tranzitiv, 


Tipurile de texte şi structura acestora 


Textul narativ 


Y Textul narativ implică în mod necesar povestirea unei întâmplări reale 
sau imaginare (fapt, eveniment, istorie etc.) desfăşurate într-un cadru 
spaţio-temporal, la care participă unul sau mai multe personaje între care 
se dezvoltă relaţii şi apar conflicte. Principalul mod de expunere îl constituie 
naraţiunea, caracterizată prin relatarea a cel puţin două evenimente aflate 
în relaţie cauzală şi derulate, de regulă, în succesiune cronologică. Instanţele 


comunicării în textul narativ sunt autorul, naratorul/povestitorul, personajul 
şi cititorul. l 

Textul narativ respectă o anumită schemă narativă, incluzând etapele 
acțiunii sau momentele subiectului : Situaţia iniţială (expozițiunea), care 
prezintă locul, timpul şi personajul/personajele ; modificarea (intriga) 
cuprinde elementul perturbator, care aduce o schimbare în situația inițială ; 
dinamica acțiunii (desfăşurarea acțiunii), care cuprinde evenimentele în 
derularea lor ; depăşirea situației dificile (punctul culminant), care cuprinde 
momentul de maximă tensiune a acțiunii ; situaţia finală (deznodământul), 
ce restabileşte echilibrul iniţial al acţiunii şi aduce, eventual, rezolvarea 
conflictului. 

Cadrul spaţio-temporal permite încadrarea naraţiunii într-o epocă anume 
şi într-un spaţiu specific de desfăşurare. 

Specifice textului narativ sunt anumite timpuri ale naraţiunii, cele mai 
importante fiind prezentul indicativului (numit şi prezentul narativ, care 
conferă relatării un ritm susţinut şi dinamic, creând impresia unei acţiuni 
autentice, imediate, derulate sub ochii cititorului) şi perfectul simplu (timp 
al unei acţiuni trecute, dar încheiate de curând). Celelalte timpuri ale 
modului indicativ - perfectul compus, mai-mult-ca-perfectul şi imperfectul - 

se combină cu timpurile principale ale naraţiunii, pentru a prezenta acţiuni 
de plan secund. 

În funcţie de modul în care se derulează naraţiunea, se pot distinge mai 
multe procedee de legare a secvenţelor narative : înlănțuirea, ce relatează 
evenimentele în ordinea lor cronologică ; inserția (încastrarea sau încasetarea), 
care presupune proiectarea unei povestiri într-o alta, mai mare, ca într-o 
ramă; alternanța, ce relatează pe rând serii de evenimente, pendulând 
între mai multe planuri compoziționale. 


Textul poetic 


v Textul poetic este o formă de comunicare specifică literaturii, care se 
distinge prin particularităţi de expresie şi de conţinut de celelalte tipuri de 
compoziţii, pentru că, în acest caz, cuvintele nu mai sunt simple mijloace 
de expresie, nu intermediază reprezentarea unor fapte sau fenomene umane, 
ci se constituie ele însele într-un mesaj, într-o comunicare unică şi irepetabilă. 
De aceea, „de la poet la poet, rezolvarea comunicării ia mereu alte forme, 
pentru că mereu sunt alte unicități de comunicat” (Nichita Stănescu, 
Fiziologia poeziei). Textul poetic este „o unitate formală de sine stătătoare, 
care poartă un conținut imaginar şi dă naştere unei expresii” (Nicolae 
Manolescu, Despre poezie). 
Textul poetic prezintă trăsături particulare, precum : 


e structurarea în versuri, cu respectarea regulilor prozodice (strofă, ritm, 
rimă, măsură) sau nu (versuri libere) ; 
„delimitarea unor tablouri sau secvenţe lirice, precum şi a unor planuri 
compoziționale ; 
+ existenţa accentuată a unei dimensiuni emoţionale, interioare, reflexive, 
filosofice şi afective a umanului ; 
e prezenţa eului liric, ca mască a subiectivităţii auctoriale, care se construieşte 
prin însuşi actul autoexprimării ; 
e exprimarea directă, de obicei la persoana I, a gândurilor, sentimentelor, 
„ideilor; 
e folosirea unor moduri de expunere specifice (descrierea, monologul, 
confesiunea lirică, dialogul imaginar etc.) : 

* limbajul expresiv, plastic, sugestiv, în care cuvintele sunt, în general, 


folosite cu sens figurat sau conotativ, având o încărcătură simbolică 
deosebită ; 


e folosirea figurilor de stil, care contribuie la accentuarea dimensiunii 
estetice a limbajului şi sporeşte expresivitatea limbii, dând concreteţe, 
forţă şi plasticitate imaginilor poetice ; 

imaginarul artistic variat, rezultat din percepţia subiectivă a realităţii de 
către autor: imagini vizuale, auditive, cinetice, olfactive, termice, 
sinestezice etc. ; | 
muzicalitatea — atribut definitoriu al poeziei clasice, tradiţionale, mai 
puţin explorată în modernism -= este obţinută fie la nivel prozodic, fie 
graţie eufoniei interioare a cuvintelor, care creează o reţea fonetică 
purtătoare de sens. 


Textul dramatic 


vY Textul dramatic se distinge printr-o deosebită complexitate, fiind o 
„veritabilă polifonie informaţională” (Roland Barthes), în sensul că la 
realizarea mesajului contribuie mai multe coduri, limbaje şi chiar arte. 
Orice text dramatic se compune din două părţi distincte, dar inseparabile — 
dialogul/monologul şi didascaliile —, astfel încât îl caracterizează dubla 
enunțare, 

Didascaliile - aparţinând, ca enunţare, autorului — au ca referent spectacolul 
şi desemnează contextul comunicării, determinând o pragmatică a rostirii 
replicilor şi a acţiunii dramatice (ele răspund la întrebări de genul „Cine ?”, 
„Cum?”, „Când?”, „Unde ?”, „De ce?”, „Cu cine?” etc. legate de 
evenimentele şi personajele operei). Fixând condiţiile enunţării imaginare, 
didascaliile se adresează deopotrivă profesioniştilor sau specialiştilor specta- 
colului teatral (regizor, actori, scenograf, maestru de lumini etc.) şi cititorilor, 
care sunt, astfel, ajutaţi să-şi imagineze situaţia concretă de desfăşurare a 
întâmplărilor prezentate în textul dramatic. 

Autorul unei piese de teatru trebuie să se supună nu doar regulilor 
limbii şi convențiilor literare, ci şi canoanelor altei arte, teatrul. De 
„ asemenea, receptarea textului dramatic implică multiple competenţe şi 

disponibilităţi din partea cititorului, pentru că acesta trebuie să decripteze 
semne aparţinând mai multor arte, opera dramatică fiind caracterizată prin 
sincretism, 

- În textul dramatic pot fi uşor decelate toate cele şase funcţii ale comu- 
nicării : funcţia emotivă trimite la emiţător (autorul operei şi actorul de pe 
scenă), funcţia conativă vizează receptorul (Cititorul, spectatorul, dar şi 
actorii care dialoghează pe scenă), funcţia referenţială are în vedere contextul 
comunicării şi legătura cu realitatea din timpul ficţiunii teatrale, funcţia 
fatică este subordonată condiţiilor comunicării (directe în cazul spectacolului 
şi indirecte, mediate în cazul textului), funcţia metalingvistică este identificabilă 
mai ales în didascalii, care explică, uneori, codul de exprimare artistică, 
iar funcţia poetică trimite la relaţia dintre text şi reprezentare. 

Comunicarea verbală este în mod necesar completată, în cazul textului 
dramatic, de cea paraverbală (intonaţie, inflexiune a vocii, accent, pauză, 
tempo, exclamaţii etc.) şi de cea nonverbală (mişcare scenică, gesturi, 
decor, mimică, lumini, costum, muzică etc.). 


Textul descriptiv 


v Textul descriptiv constă în surprinderea şi zugrăvirea trăsăturilor particulare 
ale unui obiect, ale unei persoane, ale unui fenomen sau aspect din natură, 
enumerând caracteristicile acestuia. i 

După limbajul utilizat şi scopul urmărit, textul descriptiv poate fi literar, 
caracterizat prin subiectivitate, sau nonliterar, caracterizat, în principiu, 
prin obiectivitate. În general, descrierea nonliterară prezintă obiecte reale, 
iar descrierea literară - atât obiecte reale, cât şi imaginare. De asemenea, 
după natura obiectului prezentat, se disting mai multe tipuri de descriere : 
topografia (locuri sau aşezări omeneşti), cronografia (epoci, perioade), 
etopeea (moravuri, caractere), portretul (figuri, persoane), tabloul (peisaje, 
acţiuni, evenimente mai complexe). 

Funcţiile descrierii variază în raport cu tipul acesteia: decorativă, 
explicativă, poetică, simbolică, expresivă, narativă, reprezentativă, comer- 
cială, persuasivă, utilitară, practică, experimentală etc. 

În general, se respectă un algoritm al realizării descrierii : 

1. ancorarea - numirea obiectului descrierii : 


2. aspectualizarea — fragmentarea întregului în părţi şi evidenţierea trăsăturilor 
acestora ; | 

3. relaţionarea - situarea temporală şi spaţială a obiectului descris, asocierea, 

disocierea, compararea lui cu alte obiecte din aceeaşi categorie ; 

reformularea - recompunerea întregului, pentru rotunjirea descrierii, 

Textul descriptiv are trăsături precum : 


= utilizarea unui vocabular specific aspectului descris (termeni de specialitate 
în cazul descrierii ştiinţifice, cuvinte cu sens figurat în cazul descrierii 
literare, vocabular accesibil în cazul descrierii având un caracter utilitar 
etc.) ; 

= frecvența adjectivelor şi a substantivelor, care au rolul de a particulariza 

realitatea descrisă (formă, culoare, dimensiuni etc.) ; 

prezența indicilor spațiali şi temporali, prin care realitatea descrisă este 

contextualizată ; 


utilizarea verbelor la prezent sau la imperfect, deoarece, în general, 
descrierea are caracter static x 


respectarea raportului întreg-parte-detaliu în prezentare, astfel încât toate 
elementele să fie reprezentate ; 


folosirea, cu precădere, a enumeraţiei şi a epitetului în cazul descrierii 
literare ; i 

respectarea unei logici a prezentării, potrivit căreia realitatea descrisă 
poate fi înfăţişată urmărindu-se axa orizontală (stânga-dreapta) sau axa 
verticală (sus-jos) ; 


evidenţierea punctului de vedere al celui ce realizează descrierea. 


Textul informativ 


Y Textul informativ are ca specific transmiterea unui număr cât mai mare 
de informaţii către un auditoriu, într-un mod compact, unitar, logic şi 
coerent, punând în lumină fenomene, situaţii, atitudini ale unor persoane 
etc. şi modelând, totodată, înţelegerea celui ce receptează aceste informaţii. 
Predomină funcţia referenţială a comunicării, iar emițătorul este o prezenţă 

discretă, estompată. Cuvintele sunt folosite cu sensul lor propriu, evitându-se 
ambiguităţile sau confuziile, astfel încât să se realizeze accesibilitatea. 
Întrebările care ghidează lectura textului informativ sunt: „Despre ce 
suntem informaţi ? ”, „Cum suntem informaţi ? ”, „În ce scop este transmisă 
informaţia ? ” etc. 

Texte informative sunt considerate ştirile, articolele de ziar, textele 
ştiinţifice, textele de tip utilitar, reclamele, anunţurile, buletinele meteo, 


reţetele culinare etc. 
Pentru realizarea unui text informativ eficient şi coerent este necesară 


parcurgerea unor etape, precum : 


= documentarea atentă asupra temei pe marginea căreia urmează să se 
realizeze informarea, prin consultarea unor surse credibile, temeinice şi 
verificate ; 
= selectarea acelor date şi informaţii esenţiale şi relevante pentru reflectarea 
fidelă şi obiectivă a temei propuse ; 
= ordonarea logică a informaţiilor, astfel încât transmiterea lor să se 
realizeze cu uşurinţă ; 
= redactarea prezentării trebuie, de asemenea, să respecte anumite reguli : 
- să fie respectate cele trei părţi ale oricărei compoziţii : introducere, 
cuprins, încheiere ; 
- informaţiile să fie noncontradictorii (ideile dintr-un paragraf să nu 
intre în contradicţie cu altele, din alte paragrafe) ; 
- să existe legături logice între informaţii, care decurg firesc una din 
alta ; | 
- legăturile dintre idei să fie realizate prin intermediul conectorilor 
textuali (elemente de legătură - prepoziţii, conjuncţii, adverbe, locuţiuni 
etc. — precum: şi, încă, de asemenea, mai întâi, apoi, în sfârşit, 
căci, în schimb, însă, totuşi, în primul rând, în al doilea rând etc.). 


Textul argumentativ 


_V Textul argumentativ este un discurs orientat spre convingerea unui 
auditoriu/interlocutor/destinatar, caracterizat prin asumarea de către locutor 
a unui punct de vedere în legătură cu o temă, pe care îl susţine într-o 

manieră raţională (bazată pe logica argumentativă). „Să argumentezi C...) 
înseamnă să plasezi idei şi cunoştinţe într-un raport de interacţiune logică 
şi de succesiune adecvată, astfel încât să conducă la acceptarea sau la 
respingerea anumitor aserţiuni. Este una dintre cele mai complexe activităţi 
ale omului ca fiinţă vorbitoare.” (Vicenzo Lo Cascio) 

Textul argumentativ este specific domeniului ştiinţific, dar şi celui 
didactic sau jurnalistic. Definit ca „artă de a justifica o opinie” (R. Blanche), 
textul argumentativ respectă, de obicei, următoarea structură : 


= formularea ipotezei cu privire la temă, evidenţiindu-se opinia locutorului : 
» expunerea argumentelor şi a exemplelor menite să susţină ipoteza ; 
= formularea concluziei, prin reluarea nuanţată a opiniei iniţiale. 


Strategiile argumentative au rolul de a modela raţionamentul, pentru 
atingerea scopului propus. În funcţie de intenţiile locutorului, acestea pot fi 
ofensive sau defensive, inductive (de la particular la general) sau deductive 
(de la general la particular), bazându-se pe tehnici precum exemplificarea, 
aluzia, analogia, opoziţia, contrastul, gradarea, acumularea, citatul, asocierea, 
comparaţia, reducerea la absurd, influențarea afectivă a locutorului etc. 

Legătura dintre idei şi înlănţuirea argumentelor este realizată cu ajutorul 
unor conectori (cuvinte, structuri, expresii) care vizează : 


ordinea ideilor sau a faptelor: în primul rând, în al doilea rând, mai 
întâi, în altă ordine de idei, în plus, apoi, pe de altă parte etc. ; 
exemplificarea : în ceea ce priveşte, de exemplu, spre exemplu, cum ar 
fi etc. ; 
comparaţia : la fel cu, în comparaţie cu, tot aşa ca etc. 4 
„contrastul : fază de, or, spre deosebire de, dar, însă, în contrast cu, 
dimpotrivă etc. ; 
probabilitatea ; este posibil, probabil, poate, este cu putinţă etc. ; 
„certitudinea : negreşit, sigur, fără îndoială, bineînţeles, desigur, de 
“Fapt, cu certitudine etc. : 
Cauza : întrucât, deoarece, având în vedere, pentru că, din cauză că etc. : 
concluzia : deci, rezultă că, în consecință, de aici putem arăta că, prin 
urmare, aşadar, în concluzie, în cele din urmă, pe scurt etc. 

Există, de asemenea, modalizatori de opinie care nuanţează ideile şi 
atitudinile locutorului cu privire la temă, precum: 


` convingerea : sunt convins, n-am nicio îndoială, fără doar şi poate, 
sunt încredințat, fără urmă de îndoială etc. ; 

a părerea nedecisă: probabil, poate, se pare, am impresia, după toate 
aparențele, e de bănuit, nu este exclus etc. ; 

= contestarea: contest, resping, refuz să cred, nu văd niciun motiv pentru 
care, e o eroare să crezi etc. ; 

a ierarhizarea: în primul rând, în al doilea rând etc. ; 

= Cauza: pentru că, din cauză că, deoarece, căci, întrucât etc. ; 

= adăugarea: pede o parte, pe de altă parte, mai mult, nu numai, în plus 
etc. ; 

= consecinţa: încât, în consecință, ca urmare etc. 


Textul memorialistic 


v Textul memorialistic se încadrează - alături de scrisoare, jurnal, 
interviu, eseu autobiografic, amintiri, confesiune etc. — în categoria literaturii 
de frontieră, în interiorul căreia există chiar segmentul intitulat „literatura 
mărturisirilor” (Silvian losifescu, Literatura de frontieră). De asemenea, 
criticul Eugen Simion, în lucrarea Ficziunea jurnalului intim, vorbeşte 
despre „genurile biograficului”, situate între „povestirea ficțională” şi 
„povestirea factuală”, după delimitarea făcută de esteticianul Gérard Genette 
în volumul Ficțiune şi dicțiune. 

„Scriitură a eului”, textul memorialistic leagă „fâşii de evenimente” ori 
„secvenţe de întâmplări reale”, contemplate şi retrăite din perspectiva 
trecerii timpului (Erving Goffman, Frame Analysis), cu toată nostalgia sau 
disperarea eului pornit „în căutarea timpului pierdut”. Reprezintă o consemnare 
retrospectivă a unor evenimente sau întâmplări la care autorul a fost martor, 
sub forma unei sinteze între istorie şi confesiune, la persoana I, specifică 
subiectivităţii, astfel încât valoarea documentară este, de cele mai multe 
ori, dublată de una artistică. 

Spre deosebire de jurnal, textul memorialistic nu este neapărat strict 
concentrat asupra vieţii individuale a autorului, ci cuprinde un teritoriu mai 

vast, care include epoci, scene de viaţă, oameni etc, ce au marcat, într-un 
fel sau altul, devenirea memorialistului, Esenţială, într-un asemenea text, 
este optica autorului asupra vieţii la sfârşit de drum, dacă se ţine seama de 
faptul că memoriile se scriu către finalul vieţii. Experienţa trăită este 
distilată în elementele ei revelatoare, care capătă consistenţă prin raportare 
la prezent, astfel încât distanţa dintre timpul mărturisirii şi cel al trăirii este 
un necesar element al înţelegerii propriei vieţi. 

Prăbuşirea comunismului a determinat apariţia memorialului carceral, 
ce are valoarea unei mărturii politice, sociale şi afective cu atât mai 
preţioase cu cât autorii au trecut prin experienţa detenţiei (Paul Goma, 
Virgil Ierunca, Petre Ţuţea, Constantin Noica, Nicolae Steinhardt etc.). 

Evocarea, retrospecţia şi introspecţia, decupajul, analiza, confesiunea, 
exclamaţiile şi interogaţiile retorice, povestirea, descrierea, monologul etc. 
sunt tehnici şi procedee narative specifice textului memorialistic, toate 
fiind circumscrise persoanei I. 

Autori precum Titu Maiorescu, Mircea Eliade, Marin Preda, Duiliu 
Zamfirescu, Liviu Rebreanu, Eugen Lovinescu, Ionel Teodoreanu, Nicolae 
Breban au consacrat textul memorialistic, care a dobândit, în timp, un 


profil artistic şi documentar definitoriu, care pune într-o lumină autentică 
şi credibilă personalitatea autorilor. 


Textul epistolar 


Y Textul epistolar se situează între confesiune şi informare, fiind conceput 
pentru un anumit destinatar şi având un scop particular. „Naraţiuni intime 
şi Organizate, dar nu pregătite pentru ochiul publicului”, aşa cum sintetic 
sunt definite în dicţionarul american, scrisorile cuprind un mesaj direct, 
voluntar, natural şi spontan, raportat cu necesitate la relaţiile dintre emiţător 
şi destinatar. 

Ilustrând o situaţie de comunicare indirectă, textul epistolar adoptă un 
cod cunoscut de cei doi protagonişti ai comunicării, prin care se transmite 
un mesaj anume, respectându-se anumite convenţii formale : data şi locul 


elaborării, formula de adresare către destinatar, textul în sine, formula de 
încheiere şi post-scriptum-ul. 

Există însă şi texte epistolare formale sau oficiale, care circulă de obicei 
între instituţii sau între o persoană şi o instituţie, aşadar într-un cadru ce 
depăşeşte sfera intimităţii. 

În funcţie de tipologia în care se încadrează, textul epistolar valorifică 
toate funcţiile comunicării, cu deosebire funcţiile emotivă şi conativă în 
scrisorile intime şi familiale sau cea referenţială în cazul celor oficiale. 

În zilele noastre, scrisorile clasice sunt tot mai mult înlocuite, graţie 
progresului tehnologic, de e-mail sau poşta electronică, formă rapidă de 
comunicare la distanţă, dar care nu poate suplini, la nivel emoţional, 
întregul complex de trăiri ce însoțesc, în genere, elaborarea, trimiterea şi 
citirea unui text epistolar scris de mâna emiţătorului. 

Deşi sunt, în general, forme de comunicare uzuale, între oamenii 
obişnuiţi, fără pretenţii de literaritate, totuşi istoria literaturii reţine texte 
epistolare celebre, care, publicate după moartea autorilor, au relevat publicului 
fațete inedite ale vieţii şi operei acestora, cum sunt scrisorile poetului 
Mihai Eminescu trimise Veronicăi Micle. 


Textul jurnalistic 


v Textul jurnalistic poate fi definit ca o unitate informaţională nonficţională, 
cu funcţie informativă deliberată, asumată de un autor care observă realitatea 
evenimentelor şi o transformă în informaţie, adică într-o structură semantică, 
sintactică şi pragmatică destinată unui public-ţintă, pentru o receptare 
optimă şi cu un efort minim. Pentru că scopul definitoriu al textului 
jurnalistic este informarea - chiar dacă, implicit, se formează şi opinii sau 
atitudini —, el trebuie să se distingă prin claritate, accesibilitate, concizie şi 
originalitate, trăsături esenţiale pentru un jurnalism de calitate. 

Textul jurnalistic - sintagmă generică - acoperă o tipologie vastă : texte 
de opinie, de reportaj, utilitare, instituţionale, de interpretare, iar compoziţiile 
prin care se realizează această gamă sunt la fel de numeroase: ştirea, 
interviul, reportajul, ancheta, portretul, editorialul, tableta, cronica, recenzia, 
comentariul, dosarul etc. 

Indiferent de formă, textul jurnalistic se naşte prin identificarea unui 
eveniment (care este de actualitate, prezintă un grad mare de interes pentru 

public şi o semnificaţie deosebită pentru acel moment), documentarea pe 
marginea acestuia (pe teren sau din diverse alte surse), selecţia datelor 
relevante (care trebuie să răspundă la câteva întrebări de bază în jurnalism : 
„Cine?, „Ce?”, „Unde?”, „De ce?”, „Cum ?”, „Când?”, „Cu ce 
consecinţe ? ”), organizarea lor într-un plan, redactarea Şi stilizarea, în 
funcţie de profilul materialului ce se doreşte a fi realizat. 

Jurnalismul de calitate este o sinteză fericită a comunicării cu retorica, 
stilistica, logica, psihologia şi sociologia, pe fondul unei culturi generoase, 
care să acopere şi să faciliteze o înţelegere cât mai profundă a fenomenelor 
dintr-o realitate multiformă şi dinamică. Textul jurnalistic închide în sine 
„eternitatea efemeră” a cotidianului, într-un spaţiu tipărit în care interferează 
cuvântul şi imaginea, spre a oferi o reflectare cât mai fidelă a realităţii. 
Astfel, „cunoscutul trebuie să se arate insolit, iar necunoscutul familiar” 
(Michel Truffet, La rhétorique de la desinvolture). 


Textul juridic-administrativ 


v Textul juridic-administrativ poate fi întâlnit în domeniul legislativ 
(Constituţia, Codul penal, Codul muncii, articole de lege, administraţie, 
finanţe etc.), fiind caracterizat prin obiectivitate, sobrietate, claritate, 
proprietate a termenilor, economie de mijloace, accesibilitate şi respectarea 
normelor limbii literare. 

Scopul fiind unul informativ, textul juridic-administrativ se distinge prin 
conţinutul normativ, concretizat, la nivel formal, în enunţuri cu formă 
impersonală, lipsite de ambiguitate, ca şi în utilizarea clişeelor lingvistice, 
care au rolul de a tipiciza limbajul. Dintre funcţiile comunicării predomină 
cea referenţială, întrucât mesajul este concentrat, strict, asupra descrierii 
sau prezentării unei situaţii, a unei instituţii, a unui caz etc., care nu 
implică participarea emoţională, afectivă sau subiectivă a emiţătorului, nici 
persuadarea receptorului prin mesajul transmis. De asemenea, termenii 
folosiţi sunt clar definiţi şi, în general, monosemantici, astfel încât funcţia 
metalingvistică nu se cere activată. Se respectă proprietatea termenilor, 
spre a nu se da naştere la ambiguităţi de înţelegere. Există, de asemenea, 


O terminologie specifică domeniului juridic sau diverselor compartimente 
ale domeniului administrativ. 

„ Textul juridico-administrativ poate lua şi forma completării unor modele 
sau formulare care orientează emițătorul spre anumite dominante ce se cer 
atinse în comunicare. Emiţătorul poate fi specializat şi deci creditabil (un 
organ legislativ, o instituţie) sau nespecializat (atunci când o persoană 
fizică înaintează un document către o instituţie). De asemenea, receptorul 
poate fi specializat (avocaţi, procurori, contabili, administratori etc.) sau 
nespecializat (persoane care consultă o lege, primesc o înştiinţare fiscală etc,), 
În mod necesar, un asemenea text este alb sub aspect stilistic, evitându-se 
expresiile figurate, care ar putea da naştere la interpretări arbitrare. 

La nivel morfosintactic, textul juridic-administrativ se distinge prin 
utilizarea infinitivelor lungi (respectarea, constituirea, depozitarea, aplicarea), 
a infinitivului cu valoare de imperativ („A se aplica...!”, „A se aduce la 
cunoştinţa... ! ”), a verbelor la diateza reflexiv-pasivă (se are în vedere, se 
consideră) şi a coordonării între propoziţiile unei fraze. 


Textul ştiinţific 


v Textul ştiinţific se distinge prin realizarea intenţiei tranzitive a limbajului, 
în defavoarea celei reflexive, dacă avem în vedere delimitările realizate de 
Tudor Vianu în Dubla intenţie a limbajului şi problema stilului, în sensul 
că primează transmiterea unor informaţii de la un emiţător către un destinatar, 
fără prezenţa vreunei componente afective, emoţionale a celui dintâi. Cu 
toate acestea, există domenii „de graniţă” precum istoria, psihologia, 
filosofia, critica şi istoria literară etc., în care subiectivitatea se întâlneşte 
cu obiectivitatea, tranzitivitatea cu reflexivitatea, informarea cu persuadarea 
şi sensibilizarea receptorului, într-un demers argumentativ, polemic, Critic etc. 

Textele ştiinţifice cuprind informaţii asupra unor fenomene ale realităţii, 
obiecte, noţiuni, date etc., bazate pe raționamente logice, astfel încât este 
activată cu precădere dimensiunea cognitivă a limbajului. Predomină funcţia 
referenţială a comunicării, cuvintele sunt folosite cu sens propriu, limbajul 
fiind caracterizat printr-un grad mare de abstractizare, ca şi prin claritate, 
proprietate, precizie, concizie, corectitudine. 

Textul ştiinţific implică un număr mare de neologisme şi termeni tehnico- 
ştiinţifici, monosemantici, astfel încât publicul căruia se adresează este 

relativ limitat la un domeniu anume. Se formează, astfel, aşa-numitul 
jargon profesional, constând într-o suită de cuvinte cunoscute şi utilizate cu 
precădere într-un domeniu anume. Se adaugă, ca auxiliare necesare, abre- 
vierile, simbolurile, semnele convenţionale, formulele stereotipe. 

Acest tip de text se bazează pe aserţiune, explicaţie, demonstraţie, descriere, 
observaţie, inducţie şi deducție, ca şi pe inserţia unor tabele, ecuaţii, 
desene, imagini etc., care completează şi nuanţează informaţiile transmise 
sub formă textuală, 

Emiţătorii sunt fie specializaţi (fizicieni, chimişti, medici, psihologi, 
profesori), fie nespecializaţi, oameni obişnuiţi (elevi, studenţi) care explorează, 
prin studiu, un anumit domeniu, dorind să cunoască, să experimenteze, să 


argumenteze, să demonstreze, să investigheze, să observe diferite aspecte 
ale realităţii. 


Regulile generale în redactare; modalități de indicare 
a bibliografiei, normele citării 


vY Redactarea (tehnoredactarea) unui text este un demers complex, care 
implică o bună organizare a materialului de prezentat, după ce, în prealabil, 
autorul s-a hotărât asupra conţinutului de idei, a scopului, a codului sau a 
limbajului utilizat etc. Există reguli generale şi particulare, care privesc 
tipul de compoziţie în care se încadrează lucrarea. ce se doreşte a fi 
redactată, | 

Dacă exceptăm textele din domeniul administrativ - care cuprind clişee 
lingvistice cu rol de standardizare a comunicării -, precum şi textele 
literare, ce se bucură de o mai mare libertate formală, redactarea unei 


lucrări, care urmează a fi publicată sau nu, trebuie să respecte următoarele 
norme : 


titlul, eventual subtitlul lucrării (poate fi trecut şi pe o pagină de titlu) ; 
tipul lucrării (sinteză, paralelă, eseu argumentativ, studiu critic, investigaţie, 
monografie etc.) ; 


Prenumele şi numele autorului ; eventual, acolo unde este cazul, funcţia 
Sau statutul într-o organizaţie ; 

cuprinsul (poate fi aşezat la începutul sau la sfârşitul lucrării) ; 
conţinutul propriu-zis al lucrării, organizat în capitole, subcapitole, 
“paragrafe, alineate ; 

notele de subsol, acolo unde este cazul ; 

anexele, acolo unde este cazul (tabele, grafice, desene, statistici etc.) ; 
bibliografia lucrării (titluri consultate, site-uri, reviste etc.), eventual 
notele bibliografice, referitoare la pagini, capitole, menţiuni speciale 
etc. ; 

numerotarea paginilor se realizează după pagina de titlu. 


Y Bibliografia se indică, în totalitate, la sfârşitul lucrării, după cum 
urmează : 


se respectă criteriul alfabetic aplicat numelui autorului ; 

dacă acelaşi autor a scris mai multe lucrări care apar în bibliografie, 
acestea se vor include în ordine cronologică, de la cea mai veche spre 
cea editată recent ; 

ordinea este numele şi prenumele autorului (autorilor), titlul lucrării, 
numărul ediţiei, volumul, editura (editurile), locul şi anul publicării ; 
pentru articolele apărute în reviste, se menţionează, în ordine : numele 
şi prenumele autorului (autorilor), titlul articolului sau al studiului, 
titlul revistei în care apare studiul respectiv, volumul, numărul acestuia, 


“ziua, luna şi anul publicării; se indică, de asemenea, paginile web/ 


site-urile de pe care s-au preluat anumite informaţii. 


Y Normele citării reprezintă un cod unic, ce trebuie respectat de toţi cei 
care elaborează o lucrare. Cele mai importante sunt următoarele : 


În cazul utilizării unui fragment dintr-un alt text, se utilizează ghilimelele 
şi, printr-un indice numeric, se face trimitere exactă la sursă, în subsolul 
paginii sau, rareori, la finalul lucrării. 

După ce a fost indicată lucrarea folosită ca sursă, dacă se revine la ca, 
în alt loc, cu un alt citat sau o referire oarecare, nu se mai trece încă o 
dată titlul, ci se face menţiunea op. cit. 

În cazul în care referirile la acelaşi autor şi la aceeaşi lucrare sunt 
succesive, se face menţiunea ibidem. 


| 

Dacă autorul se repetă, iar opera este diferită, se pune idem şi se trece 
titlul nou, 

Menţiunea apud este folosită atunci când se utilizează un citat sau o 
informaţie care nu este luată direct de la sursă, ci dintr-o altă lucrare 
care o conţine. 

Termenii din limbi străine, titlurile de cărţi, reviste, filme, tablouri etc. 
pot fi scrise cu litere italice (înclinate), atunci când lucrarea este redactată 
pe calculator, sau subliniate (titlurile de cărţi şi reviste), respectiv în 
ghilimele (celelalte), când rămâne scrisă de mână. 

Aldinele (bold) se folosesc pentru evidenţierea titlurilor sau pentru 
indicarea numărului capitolului. 

* După semnele de punctuație se lasă, obligatoriu, un spaţiu. 


Acurateţea ortografiei şi a punctuaţiei reprezintă, de asemenea, o condiţie 
sine qua non a unei lucrări redactate după toate standardele. În acest sens, 
pentru nelămuriri, poate fi consultat Dicţionarul ortografic, ortoepic şi 
morfologic al limbii române, ediţia a II-a revăzută şi adăugită (DOOM? - 
Editura Univers Enciclopedic, Bucureşti, 2005), lucrare normativă ce 
cuprinde toate modificările apărute în domeniul limbii. 


Nivelurile receptării şi producerii textelor 
orale şi scrise 


Comunicarea, fie în varianta producerii unor texte, fie în cea a receptării 
lor, presupune un ansamblu de elemente gramaticale, stilistice, semantice 
etc., care, în armonie, facilitează schimbul performant de mesaje literare şi 
nonliterare între oameni. O analiză a întregului relevă mai multe niveluri : 
fonetic, ortografic, ortoepic şi de punctuație, morfosintactic, lexico-semantic, 
stilistico-textual, nonverbal şi paraverbal. 

Nivelul fonetic vizează expresia sonoră a cuvintelor, sub forma sunetelor 
care dobândesc, în comunicare, o anumită rezonanţă şi încărcătură stilistico- 
-afectivă, dată de înălţime, durată, amplitudine, tonalitate, ritm, accent, 
intonaţie, timbru şi tempo. Indicatorii nivelului fonetic sunt : 

=. sunetele : vocalele, semivocalele, consoanele ; 
= grupurile de sunete: vocalice (diftong, triftong, hiat), consonantice 


(sh, th, tsch etc., întâlnite în cazul numelor proprii sau al cuvintelor 
împrumutate din alte limbi, care păstrează grafia din limba de origine), 
sunetele duble (ee, ii, uu, oo etc.) ; 
a accentul, care poate determina schimbarea sensului unui cuvânt (Pâină- 
-haínă, pârcă-parcă) ; 
cacofonia (alăturare de sunete cu efect sonor neplăcut), care se poate 
evita prin reformulare, schimbarea topicii sau introducerea unui nou 
termen între cei doi; 
hipercorectitudinea (folosirea greşită a unor sunete în locul altora, 
tocmai din dorinţa de exprimare corectă : bleumaren în loc de bleumarin, 
piftea în loc de chiftea) ; 
despărţirea în silabe, care se face după anumite reguli, pe lângă cea a 
pronunţiei (două vocale alăturate trec în silabe diferite; o consoană 
între două vocale sau între o vocală şi un diftong/triftong trece în a doua 
silabă ; două consoane alăturate trec în silabe diferite, exceptând situaţia 
în care a doua este / sau r, iar prima este b, c, d, f, 8, h, p, t, v, când 
despărţirea se face înaintea grupului ; se evită despărţirea unui cuvânt 
scris cu cratimă la sfârşit de rând; trei consoane alăturate se despart 
după prima consoană, excepţia se înregistrează în cazul grupurilor de 
sunete lpt, mpt, nct, ncţ, ncs, ndy, rct, rtf, stm, mpț, când despărţirea se 
face după a doua consoană; după DOOM?, la despărțirea în silabe nu 
se mai ține neapărat seama de structura cuvintelor compuse sau a celor 
derivate cu prefix la despărţirea în silabe) ; 
= corespondenţa sunet-literă, ce are, ca regulă generală în limba română, 
faptul că o literă notează un singur sunet, excepţie făcând litera x, căreia 
„îi corespund două sunete (cs, gz), precum şi grupurile de litere ce, ci, 
ge, gi, che, chi, ghe, ghi, care pot reda două sunete sau unul, în funcţie 
de existenţa în aceeaşi silabă a unei vocale ; 
= tonul poate să modifice sau să nuanţeze sensul unui mesaj ; el poate fi 
neutru, constant, interogativ, exclamativ, afectiv etc. ; 
= pauza apare la sfârşitul enunţului, dar şi în interiorul acestuia, exprimând 
o stare afectivă ; 

=. intonaţia este în directă legătură cu interjecţiile, vocativele şi interogaţiile 
din text, care modalizează comunicarea în funcţie de intenţiile vorbitorului. 


În comunicarea orală şi scrisă, sunetele dobândesc anumite valori 
stilistice, sub forma aşa-numitelor figuri de sunet (aliteraţie, asonanţă), dar 
şi prin eufonia lor intrinsecă, dată de efectul muzical plăcut produs datorită 
repetării anumitor vocale sau consoane într-un enunţ literar sau, rareori, 
nonliterar. De asemenea, datorită lungirii sunetelor se creează o formă 
specială de superlativ absolut (Frumooos ! ), iar utilizarea onomatopeelor 
şi a derivatelor acestora are un efect imitativ, care conferă autenticitate 
comunicării, 

Nivelul ortografic, ortoepic şi al punctuaţiei cuprinde regulile privind 
utilizarea semnelor ortografice şi de punctuație, precum şi valenţele expresive 
pe care folosirea lor le imprimă comunicării ; nivelul ortoepic este validat 
numai în comunicarea orală, desemnând ansamblul de reguli privitoare la 
pronunţarea corectă a cuvintelor. 

Semnele ortografice sunt; 


cratima - marchează în scris rostirea legată sau în aceeaşi silabă a două 
cuvinte alăturate ; consecinţele utilizării ei sunt elidarea unui sunet, 
evitarea hiatului, reducerea numărului de silabe - care, în poezie, 
marchează conservarea ritmului şi a măsurii versurilor —, rostirea în 
tempo rapid a enunţului, potrivit principiului minimului efort, manifestat 
şi în limbă; de asemenea, marchează scrierea cuvintelor compuse 
(Câine-lup) şi despărţirea cuvintelor în silabe ț 

apostroful - marchează dispariţia unor sunete sau cifre ale unor ani 
('48, „Las' pe mine! ”); 

Punctul, ca semn ortografic, este folosit în abrevieri (op. cit., O.N.U.) ; 
bara oblică apare în formule distributive care cuprind numele unor 
unități de măsură (km/oră) ; 


Semnele de punctuație sunt : 

punctul marchează pauza ce se face în vorbire între propoziții sau fraze 
independente ca sens; nu se pune punct după: titlurile cărților, ale 
operelor literare, muzicale, artistice etc., nici după formulele de adresare 

din scrisori, cuvântări, adrese etc., după abrevierile formate din prima 
“şi ultimele litere ale unui cuvânt (d-ta, d-voastră), după simbolurile şi 
prescurtările din chimie, fizică, matematică (km, g, 1) şi nici după 
„abrevierile punctelor cardinale (N, S, E, V); 

semnul întrebării este folosit în scriere pentru a marca intonaţia propo- 
ziţiilor sau frazelor interogative ; poate fi folosit simultan cu semnul 
exclamării, în cazul propoziţiilor interogative retorice, prin care se 
transmite o informaţie, un mesaj, în asociere cu atitudini ale vorbitorului 
precum îndoiala, nedumerirea, uimirea, indignarea etc. („N-am fost eu 
la meci ?! ”); 

semnul exclamării marchează grafic intonaţia frazelor şi a propoziţiilor 
exclamative sau imperative ; se foloseşte după interjecţii şi vocative care 
exprimă stări afective şi sunt considerate cuvinte independente, după 
exclamaţii redate prin substantive în vocativ, izolate astfel de restul 
propoziției sau al frazei printr-o pauză („— Nu se poate, domnule 
director ! v-aţi înşelat ! uitaţi-vă la probe ! ” - I.L. Caragiale) ; exprimă 
implicarea afectivă a vorbitorului, sub forma emoţiei, uimirii, bucuriei, 
surprizei, furiei etc. ; 

virgula delimitează grafic unele propoziţii în cadrul frazei şi unele părţi 
de propoziţie în cadrul propoziției, marchează anumite pauze scurte 
făcute în cursul rostirii unei propoziţii sau fraze, redă ritmul vorbirii şi 
al intonaţiei ; în propoziţie, virgula se foloseşte în următoarele situaţii : 
între părţi de propoziţie de acelaşi fel („Am cumpărat mere, prune, 
caise, pepeni.”), pentru a marca o apoziţie („Maria, colega mea, a 
plecat.”), după şi înainte de substantivele în cazul vocativ („Ce s-a 
întâmplat, copilă, cu tine?”), în locul unui verb omis prin elipsă 
(„Bunica, tot harnică şi bună! ”), după construcţiile gerunziale şi partici- 
piale aflate la începutul frazei („Venind devreme acasă, m-am plictisit 
toată ziua” sau „Strigaţi de colegi, copiii s-au întors.”), pentru delimitarea 
cuvintelor şi construcţiilor incidente („Voi veni, fără doar şi poate, la 
petrecere.”), după adverbele de negaţie şi de afirmaţie, când acestea 
sunt echivalente ale unei propoziţii („Da, răspunse tânărul.”); nu se 
pune virgulă între subiect şi predicat ; în frază, virgula desparte propoziţii 


„de acelaşi fel, realizând juxtapunerea, dar şi propoziţii coordonate prin 


unele conjuncţii (dar, însă, ci, deci, aşadar) sau intercalate ; 

=" punctul şi virgula marchează o pauză mai mare decât cea redată prin 
virgulă şi mai mică decât cea redată prin punct; fiind mai mult un 
mijloc stilistic decât gramatical, folosirea sa este dictată de preferința 
celui care scrie ; ca efect stilistic, poate să dea frazei o anumită ritmicitate 
sau să sublinieze asemănări de structură ; | 

“~ două puncte anunţă vorbirea directă sau o enumerare, o explicaţie, o 
concluzie şi marchează, totodată, o pauză, în genere mai mică decât 
pauza indicată prin punct ; 

= semnele citării sau ghilimelele se întrebuinţează pentru reproducerea 
întocmai a unui text spus sau scris de cineva ; de asemenea, pot înlocui 
linia de dialog, în interiorul unei naraţiuni ; ca implicaţie stilistică, pot 
marca ironia la adresa cuiva; 

= linia de dialog indică începutul vorbirii directe, intervenţia fiecărei 

persoane care ia parte la o conversaţie : 

linia de pauză delimitează planul comentariilor sau al incidenţei de cel 

al comunicării propriu-zise, izolează o apoziţie sau o explicaţie a emi- 

ţătorului, marchează lipsa unui verb (o elipsă) ; 

parantezele rotunde şi drepte arată un adaos în interiorul propoziției 

sau al unei fraze, includ o exemplificare, o explicaţie, o precizare, un 

detaliu ; 

punctele de Suspensie marchează o pauză sau o întrerupere în timpul 

vorbirii, redând surprinderea, ezitarea, îndoiala, tensiunea, incoerenţa 

etc. a vorbitorului ; 

cratima, ca semn de punctuație, numită şi liniuță de unire sau de 

despărțire, se foloseşte în repetiţii (încet-încet), în expresii (zura-vura), 


între două numerale, pentru a indica aproximaţia numerică (două-trei 
zile). 


Nivelul morfosintactic implică, sub aspectul structurilor morfologice, 
folosirea corectă a părţilor de vorbire şi a formelor flexionare ale acestora, 
precum şi valorificarea dimensiunii lor expresive. La nivel sintactic, presupune 
articularea corectă a propoziţiilor şi frazelor în enunţuri, generarea corectă 


a unui text, realizarea diferitelor tipuri de acord, evitarea unor construcţii 
sintactice greşite. 

Cele mai importante aspecte ale nivelului morfologic sunt următoarele : 


folosirea corectă a pluralului în cazul substantivelor cu mai multe forme 
(corn, roman, cot) ; 
respectarea flexiunii în cazul substantivelor compuse (căii ferate, Mării 
Negre) ; 

realizarea acordului corect la genitiv-dativ, mai ales în cazul substantivelor 


precedate de articolul posesiv-genitival (a, al, ai, ale) ; 
realizarea acordului în cazul adjectivelor ce determină substantive, mai 


ales pentru genitiv, dativ şi vocativ (cărții citite, veselii băieţi) ; 
utilizarea repetată a unor părţi de vorbire, în funcţie de tipul de text 
generat de vorbitor: substantive şi adjective în descrieri, verbe în 
naraţiuni, pronume de persoana I în monolog sau în alte tipuri de scrieri 
subiective sau autoreflexive, persoana a II-a în textele adresate unui 
auditoriu în scopul persuadării acestuia etc. ; 

adecvarea modurilor şi a timpurilor verbale la tipul compoziţiei şi la 
scopul acesteia (prezentul narativ/istoric/etern/gnomic, imperfectul ca 
timp al duratei, al continuității, al nedeterminării sau al fabulosului, 
perfectul simplu ca timp al unor acţiuni derulate rapid, perfectul compus 
ca timp al detaşării de un eveniment sau o întâmplare ; modurile conjunctiv 
şi condiţional-optativ pentru acţiuni posibile, probabile, dorite, potenţiale ; 
infinitivul cu rol de imperativ ; gerunziul ca timp al permanenţei etc.) ; 
introducerea - mai ales în cazul textelor literare — a unor forme rare ale 
cuvintelor sau chiar crearea unor cuvinte (Mihai Eminescu, Ion Creangă, 
Tudor Arghezi, Nichita Stănescu) ; 

utilizarea, în cazul adjectivului şi al adverbului, a unor forme expresive 
de superlativ absolut (frumoasă foc, un munte de om, arhiplin, prost din 
cale-afară, mică-mică) ; 

valorificarea forţei stilistice a dativului etic („Pe l-apus de soare/ Au să 
mi-l omoare”) şi a dativului posesiv (Viaţa-mi este plină de bucurii) ; 
marcarea oralităţii prin vocative, interjecţii, verbe la imperativ, pronume 
personale ; 

folosirea corectă a pronumelui de politeţe, mai ales a formulelor de 
reverență, la care, după DOOM?, se foloseşte inițiala majusculă şi 
pentru cel de-al doilea termen (Domnia Ta, Excelenţa Voastră) ; 

utilizarea diverselor forme de plural ale pronumelui personal, adecvate 
la scopul şi contextul comunicării (pluralul modestiei, al autorului, al 
solidarităţii, al autorităţii) ; 

identificarea figurilor de stil/a imaginilor artistice realizate, în textul 
literar, cu ajutorul elementelor aparţinând nivelului morfologic. 


Cele mai importante aspecte ale nivelului sintactic sunt următoarele : 


plasarea corectă şi nuanţată, în enunţuri şi texte, a propoziţiilor enunţiative, 
optative, imperative, interogative şi exclamative ; 

receptarea şi generarea corectă a propoziţiilor eliptice de predicat ; 
înţelegerea corectă a propoziţiilor cu subiect neexprimat (inclus, subînţeles, 
nedeterminat) sau inexistent, atunci când acţiunea exprimată nu se poate 
atribui cuiva ; 

realizarea corectă a acordului între subiect şi predicat, cu evitarea 
acordului după înţeles („Roiul de albine zbura”, nu „Roiul de albine 
zburau”) şi a acordului prin atracţie („Răsar luna şi stelele”, nu „Răsare 
luna şi stelele”) ; 

realizarea corectă a acordului pronumelui relativ, cu respectarea genului, 
a numărului şi a cazului substantivelor implicate („Copilului căruia 
i-am dat cartea”, nu „Copilului care i-am dat cartea”) ; 

evitarea abaterilor sintactice precum : pleonasmul (folosirea alăturată a 
unor cuvinte sau a unor construcţii cu acelaşi înţeles : telecomandă la 
distanță, conducere managerială, despăgubirea pagubelor), anacolutul 
(întreruperea sau suspendarea continuității sintactice în propoziţie sau 
în frază, din cauza tendinței vorbitorului de a se exprima repede: „El, 
când a înţeles adevărul, a fost imposibil să se stăpânească”), tautologia 
(repetarea unei părţi de propoziţie sau a unei propoziţii prin aceleaşi 
cuvinte, dar cu funcţii sintactice diferite, pentru a sublinia, în lipsa altor 
mijloace, o calitate, o acţiune, o stare etc.: „Şcoala este şcoală şi 
temele sunt teme”), cacofonia (întâlnirea sau alăturarea unor silabe de 
la sfârşitul unui cuvânt şi începutul altuia, care provoacă efecte neplăcute 
pentru auz: un local al şcolii, l-a pus pe personaj, munca calitativă) ; 
topica (ordinea cuvintelor în propoziţie, a propoziţiilor în frază, a 
frazelor în enunţuri ample etc.) poate fi obişnuită sau standard, dar şi 

afectivă sau inversă în cazul textelor literare sau nonliterare în care se 
încearcă transmiterea unui mesaj şi dincolo de cuvintele folosite, rezultat 
din asocierea lor sintactică ; ea poate personaliza comunicarea, conferindu-i 
expresivitate şi originalitate. 


Nivelul lexico-semantic implică forma şi sensul cuvintelor, precum şi 
asocierea acestora în diverse construcţii, cu scopul constituirii unui mesaj 
oral sau scris, Cele mai importante aspecte, în acest sens, sunt următoarele : 


= utilizarea în contexte lexicale potrivite a cuvintelor formate prin derivare, 
respectându-se sensul prefixului (negativ, iterativ sau de repetiţie, neologic 
etc.) şi/sau al sufixului (augmentativ, diminutival, colectiv, de agent, de 
instrument, de modalitate etc.) ; 

= scrierea şi rostirea corectă a cuvintelor compuse (prin contopire, alăturare 
cu şi fără cratimă, abreviere) ; 

= cunoaşterea sensului prefixoidelor (auto-, bio-, crono-, macro-, foto-, 
tele- etc.) şi al sufixoidelor (-fil, -fob, -icid, -for, -log etc.) şi utilizarea 
lor adecvată; 

= recunoaşterea şi folosirea conştientă a cuvintelor formate prin conversiune, 
precum şi identificarea valorii lor expresive în textele literare : 

= adaptarea câmpurilor semantice la contextul şi la tema comunicării ; 

= valorificarea resurselor semantice şi expresive ale sinonimiei, antonimiei, 
polisemiei, omonimiei ; 

= evitarea confuziilor semantice, cauzate de etimologiile populare (vindicativ- 
-vindecativ, lucrativ-lucrător) şi a confuziilor paronimice (a învesti-a 
investi, originar-original) ; 

= conştientizarea valorii expresive, în general din textele literare, a arha- 
ismelor şi a regionalismelor, creatoare de atmosferă şi autenticitate ; 

= evitarea sau folosirea stilizată — atât în comunicarea scrisă, cât şi în cea 
orală — a argoului şi a jargonului ; 

= cunoaşterea sensului şi plasarea adecvată în enunţuri a unităţilor frazeo- 
logice, constând în locuţiuni şi expresii româneşti, dar şi formule şi 
clişee internaţionale, care conţin o puternică sugestie semantică şi 
expresivă, îmbogăţind comunicarea (călcâiul lui Ahile, nodul gordian, 
calul troian, patul lui Procust etc.) ; 

" umorul, satira, ironia, eufemismul etc. sunt atitudini care se exprimă, la 
nivel textual, prin valorificarea nivelului lexical-semantic al limbajului. 


Nivelul stilistico-textual vizează raportul dintre conţinut şi formă, 
definindu-se ca o treaptă superioară celorlalte niveluri menţionate, pentru 
că presupune o modelare mai accentuată a limbajului, precum şi organizarea 
acestuia în structuri bine definite, ce se subordonează contextului şi scopului 
comunicării, tipului de mesaj constituit sau receptat, intenţiilor emiţătorului 
şi relaţiilor cu receptorul etc. Cele mai importante aspecte privitoare la 
acest nivel sunt stilul, tipul de limbaj sau registrul stilistic (standard, 
literar, colocvial, popular, regional, arhaic, specializat, argou, jargon), 
figurile de stil şi imaginile artistice, raportul ficțional/nonficţional, tipul de 
text (narativ, descriptiv, informativ, argumentativ, poetic, dramatic, descriptiv, 
memorialistic, epistolar, jurnalistic, juridic-administrativ, ştiinţific), coerenţa 
şi coeziunea comunicării (vezi capitolele consacrate acestor noţiuni în 
lucrarea de faţă). 


Nivelul paraverbal (paralimbajul) se defineşte prin raportare la cel 
verbal, fiind reprezentat de modul în care sunt rostite cuvintele, prin 
folosirea caracteristicilor vocii. Elementele ce compun acest nivel sunt 
tonul, viteza vorbirii, ritmul, inflexiunile rostirii, intensitatea şi volumul 
vocii, pauzele, accentul, debitul verbal, timbrul vocii, Sublinierile, dar şi 
reacţii şi sunete precum râsul, oftatul, mormăitul etc. 

Raportul dintre nivelul verbal şi cel paraverbal este determinat de relaţia 
dintre interlocutori, de talentul şi expresivitatea vorbitorului, precum şi de 
intenţiile acestuia. Paraverbalul poate, astfel, să susţină, să contrazică, să 
atenueze, să deformeze, să înlocuiască sau chiar să anuleze mesajul verbal. 

În comunicarea scrisă nivelul paraverbal este exprimat prin intermediul 
semnelor de punctuație, iar atunci când se foloseşte e-mail-ul, semnele de 
punctuație sunt completate cu toată gama de figuri care traduc o stare 
omenească. 


Nivelul nonverbal, care îl însoţeşte şi-l completează pe cel verbal, este 
reprezentat de toate sistemele de comunicare ce nu presupun folosirea 

cuvintelor : gesturi, poziţia corpului, mimică, privire, plasarea vorbitorului 
în spaţiu faţă de receptor, mişcare, vestimentaţie, culori, mirosuri etc. Faţă 
de comunicarea verbală, cea nonverbală putem spune că este universală, în 
sensul că se transmite un mesaj chiar dacă emițătorul vorbeşte într-o limbă 
pe care receptorul nu o cunoaşte. De asemenea, acest mesaj este direct, 
imediat şi continuu, implicând o componentă emoţională puternică. Vorbitorul 
comunică nonverbal înainte de a comunica verbal, într-o manieră informală 
şi nesistemică, dobândită, în general, pe o cale empirică, naturală, chiar 
dacă, pe măsura progresului artei de a comunica, aceste mijloace devin din 
ce în ce mai subtile şi deliberate. Mihai Dinu consideră că „primii teoreticieni 
care au subliniat importanţa comunicativă a mimicii şi a gesturilor au fost 
profesorii de retorică şi marii oratori ai Antichității” - Cicero, Quintilian, 
Demostene (Mihai Dinu, Comunicarea, Editura Orizonturi, Bucureşti, 
2007). | 

Mişcările corpului sunt foarte importante, având rolul de a sublinia sau 
a întări mesajul verbal (aprobare/dezaprobare/atenţie/susţinere etc.), de a 
facilita un contact interuman sau social (strângerea mâinii), de a exprima o 
stare sau o emoție a vorbitorului (ticuri precum aranjarea părului, atingerea 
gâtului, scărpinatul în cap, legănatul etc.), de a indica atitudinea faţă de 
interlocutor (respect, amabilitate, ostilitate, răceală etc.). 

Mimica sau expresia feţei poate accentua o atitudine sau o trăire a 
vorbitorului, după cum poate şi să o mascheze. Tot în aceeaşi categorie 
intră şi ochii, indicatori destul de transparenţi ai stării vorbitorului. Specialiştii 
în domeniu au introdus în vocabularul de specialitate şi microexpresia, 
moment sau reacţie aproape imperceptibilă din partea vorbitorului, care 
trădează o mişcare interioară. 

Timpul şi spaţiul („proxemica”) pot, de asemenea, să transmită un sens 
care să nuanţeze mesajul verbal. O discuţie purtată într-un moment nepotrivit 
poate diminua performanţele şi rezultatele aşteptate de vorbitori, după cum 
comunicarea faţă în faţă, aşadar în interiorul aceluiaşi spaţiu, este mai 
eficientă decât una la distanţă. Comunicarea se poate realiza în spaţiul 
intim, personal, social sau public, efectele ei fiind determinate în consecinţă. 
Aceşti parametri depind însă şi de cultura şi civilizaţia asumate de vorbitori, 
de cutumele pe care le respectă (de exemplu, asiaticii preferă distanţa mai 
mare între vorbitori). 

Normele limbii literare 


V Normele limbii literare funcționează ca un sistem reglator, un filtru 
necesar unei comunicări orale şi scrise corecte şi eficiente. Ele sunt 
cuprinse în lucrări normative precum Dicționarul ortografic, ortoepic şi 
morfologic al limbii române, Gramatica limbii române şi Îndreptarul orto- 
grafic, ortoepic şi de punctuație, lucrări de referinţă elaborate şi publicate 
sub coordonarea Academiei Române, care au valoare oficială. „Cultivarea 
limbii înseamnă, în primul rând, asigurarea exprimării corecte - conform 
normelor limbii literare actuale - şi, la un nivel superior, rafinarea şi 
îmbogățirea ei. În ambele accepţii cultivarea limbii vizează toate componentele 
exprimării orale şi scrise, deci pronunţarea — ortoepia —, scrierea — ortografia 
şi punctuaţia -, vocabularul şi gramatica...” (Mioara Avram) 


II. Aplicaţii 


Citeşte cu atenţie următoarele texte şi răspunde cerinţelor : 


A. „Trebuie să vă spun, de la bun început, că n-am văzut niciodată 
îngeri. Sau că nu-mi amintesc să fi văzut. Nu fac parte dintre cei care se 
pot lăuda cu experienţe directe, n-am organ pentru «fenomene». Piaţa e 
plină însă de cărţi pe această temă şi ele se vând bine tocmai pentru că 
autorii lor pretind a consemna întâlniri aievea şi conversații prelungite cu 
fiinţe angelice! . (...) Cu toate acestea, găsesc că problema îngerilor este 
interesantă şi teologic, şi filosofic, şi existenţial, ba mai mult, că şi fără 
suportul contactelor nemijlocite, fără vedenii, trăiri-limită şi întâmplări 
neobişnuite poţi sfârşi prin a înţelege că îngerii există. Cum am ajuns să 
reflectez la problema asta ? ” (Andrei Pleşu, Despre îngeri, Editura Humanitas, 
Bucureşti, 2003) 


ÎN 2 
l. Nu vreau să spun că toate cărţile de acest fel trebuie dispreţuite. 

1. Ce poţi deduce despre autorul şi despre natura textului? 
e Care sunt mărcile subiectivităţii în text? | 
e Care este rolul notei de subsol şi cum se realizează, tehnic, legătura 
acesteia cu textul ? 
e În ce categorie de texte se încadrează? 
e Care este atitudinea autorului faţă de problema îngerilor? 
e Ce elemente din text se încadrează în nivelul lexico-semantic? 
Exemplifică-le ! 
2. Care este opinia ta despre nevoia omului de a comunica, într-un fel sau 
altul, cu transcendentul ? 


B. „Cătălin Ştefănescu : Invitatul nostru de azi s-a născut în februarie 
1959, e un foarte cunoscut actor şi regizor român. Unii îl iubesc pătimaş 
şi-l consideră un soi de patriot şi de trăitor modern dintr-o specie aparte. 
Alții sunt îndrăgostiți de modalitatea de expresie artistică, pe care a ales-o 
pentru a ne arăta cum se vede lumea din perspectiva sa, iar alţii îl văd ca 
pe un etern încăpățânat în ideea de a trezi cumva conştiinţa publică. 
Doamnelor şi domnilor, să-i spunem din nou bun venit la Garantat 100% 
domnului Dan Puric. Mulţumim frumos pentru că ai acceptat din nou 
invitația noastră. Ce mai faci ? 

Dan Puric : Supraviepiesc.” (Dan Puric, Despre omul frumos, Editura 
Humanitas, Bucureşti, 2009) 


1. Ce poţi deduce despre natura textului şi despre destinaţia acestuia ? 
e Unde s-a petrecut această discuţie ? 
e Ce tip/tipuri de comunicare ilustrează textul ? 
e Ce persoane gramaticale sunt folosite? Explică răspunsul ! 
+ Este prezent raportul realitate-ficţiune în text? Motivează răspunsul ! 
e Ce trăsături ale portretului sunt prezente în fragment ? 

2. Care este opinia ta despre rolul televiziunii în promovarea unui model 
uman ? | | 


C. „Empirism. Orientare filosofică perpetuă, ce încearcă să lege cunoâş- 
terea de experienţă. Experienţa este concepută ca fiind conţinutul sensibil 

al cunoaşterii sau orice este exprimat într-o clasă desemnată de enunţuri al 
căror adevăr poate fi stabilit apelând la simţuri. Empirismul neagă existenţa 
vreunui tip de cunoaştere în afara acestei clase sau cel puţin în afara a ceea 


ce este dat de teoretizarea corectă care se bazează pe această clasă.”. 


(Dicţionar de filosofie, Editura Univers Enciclopedic, Bucureşti, 1999) 


1. Ce poţi deduce despre scopul textului şi despre receptarea acestuia ? 
e Cărei categorii de cititori se adresează textul ? 
e În ce domeniu pot fi folosite informaţiile din text? 
e De ce primul cuvânt din text este scris diferit de celelalte ? 
e Sunt respectate în text normele limbii literare? Exemplifică ! 
e Care sunt trăsăturile limbajului folosit în text? 
2. Care este opinia ta despre importanţa consultării dicţionarelor de către 
copiii şi tinerii care studiază ? 

Relatarea unei experiențe personale 


(descrierea, povestirea, argumentarea, ştirile, 
anunţurile publicitare, corespondența) 


Competenţă specifică 


PNDR E e ti : Utilizarea adecvată a tehnicilor 
cererea, procesul-verbal, curriculum vitae, de redactare şi a formelor expri- 
scrisoarea de intenţie mării scrise compatibile cu situa- 

V Exprimarea reacţiilor şi a opiniilor faţă tia de comunicare în elaborarea 
de texte literare şi nonliterare : unor texte diverse 
argumentarea, rezumatul, caracterizarea 
unui personaj, analiza, comentariul, sinteza, 
paralela, eseul structurat, eseul liber/nestructurat 


|. Repere teoretice 


v Relatarea unei experiențe personale (descriere, povestire, argumentare, 
ştiri, anunţuri publicitare, corespondenţă) 

Ipostaza de emiţător, în comunicarea orală şi scrisă, presupune şi implică 
o varietate de abordări ale exprimării gândurilor, atitudinilor, trăirilor sau 
ideilor în legătură cu o temă sau un subiect. Astfel, o experienţă personală 
poate fi prezentată într-o multitudine de forme, fiecare punând în lumină 
anumite aspecte sau componente ale faptului ce se doreşte a fi exprimat. 


Descrierea are ca trăsături distinete surprinderea într-o manieră personală, 
subiectivă a trăsăturilor particulare ale experienţei trăite, cu accent pe 

natura emoţiilor, a atitudinilor. Poate implica elemente de portret şi de 
tablou, dar şi reflecţii pe marginea faptului prezentat. Scopul poate fi unul 
explicativ, reprezentativ, de relaţionare, persuasiv, comercial, practic. Voca- 
bularul variază în funcţie de aspectul sau evenimentul prezentat, predo- 
minând adjectivele, substantivele sau, în cazul descrierii dinamice, verbele 
şi adverbele. Indicii spaţiali şi temporali au rolul de a contextualiza prezentarea. 
Verbele apar, în general, la imperfect sau la perfect compus. Se evidenţiază, 
implicit, şi punctul de vedere al celui ce îşi prezintă experienţa personală 
(vezi textul descriptiv). 


Povestirea presupune istorisirea unei întâmplări, a unor fapte sau eveni- 
mente trăite, citite, auzite de la altcineva etc., într-o succesiune logică şi 
coerentă, respectându-se toate regulile unei construcţii narative. Foloseşte 
persoana I sau persoana a III-a, limbajul este personalizat, în funcţie de 
disponibilităţile afective şi stilistice ale vorbitorului. Se combină cu descrierea, 
cu citatul, cu jocul de rol, spre a se obţine efectul de autenticitate Şi a se 
crea sugestia timpului şi a locului în care s-a petrecut întâmplarea. Sunt 


admise aprecieri personale, observaţii şi remarci ale povestitorului (vezi 
textul narativ). 


Argumentarea, realizată în scris sau oral, este un demers complex, 
care presupune o abordare sincretică sau, după caz, pluridisciplinară a unei 
teme, chiar dacă predomină o anumită componentă. Pe lângă respectarea 
unei structuri în general obligatorii - ipoteză, argumentaţie, concluzie -, 
argumentarea include observaţii cu caracter personal, opinii, asocieri diverse, 
într-o mare libertate interpretativă, ca o manifestare a originalității de 
viziune şi de expresie a vorbitorului. Stilul abordat de vorbitor poate fi 
digresiv, asociativ, analitic, critic, sintetic etc. » în funcţie de tema expunerii 
(vezi textul argumentativ), 


Ştirile se încadrează în stilul publicistic, cuprinzând informaţii din toate 
domeniile de activitate umană, aduse la cunoştinţa publicului larg prin 
mijloacele de informare în masă (mass-media). În arealul informativ prezentat 

predomină totuşi ştirile din sferele social-politică, sportivă, mondenă ; 

caracteristicile lor de bază sunt raportarea la prezentul imediat şi învechirea 
rapidă, odată cu depăşirea evenimentului la care se referă. Dacă ştirile 
permit şi o notă de subiectivitate şi de interpretare din partea redacţiei sau 
a prezentatorului, comunicatele de presă şi audiovizuale sunt redactate 
într-un stil obiectiv, impersonal, neutru şi echilibrat în aprecieri. Se foloseşte 
un limbaj standard, cu expresii consacrate în mediul publicistic, într-un 
vocabular accesibil, adecvat mesajului şi publicului-ţintă. Grupajul de ştiri 
conţine o suită de mesaje circumscrise unei problematici sau unui moment 
anume (vezi textul informativ şi textul jurnalistic). 


Anunţurile publicitare sunt scurte înştiinţări specializate pe variate 
domenii de activitate, dar în special pe sferele economică şi a serviciilor, 
care apar la secţiunea „Mica publicitate” în cotidienele de mare tiraj. Le 
caracterizează concizia, claritatea, proprietatea termenilor, stilul sobru, 
dar convingător, astfel încât să fie rapid receptate şi să-şi atingă scopul 
imediat. 


Corespondenţa oficială şi cea privată includ ansamblul mesajelor scrise, 
având ca emiţător o instituţie sau o persoană, cu destinaţie particulară sau 
publică. În această categorie intră telegrama, biletul, scrisoarea, felicitarea, 
invitaţia, oferta de servicii şi, mai nou, e-mail-ul. Formularele tipizate sunt 
acte oficiale, întocmite după tipare prestabilite, care înlesnesc comunicarea 
scrisă în cadrul instituţiilor statului, utilizând stilul juridic-administrativ. 
Sunt utilizate şabloane sau clişee lingvistice, limbajul se caracterizează 
prin proprietate, precizie, concizie, claritate şi accesibilitate (vezi textul 
epistolar şi textul juridic-administrativ). 

Compunerile cu destinație oficială 
Cererea 


Cererea este un act scris devenit oficial, prin care se solicită valorificarea, 
recunoaşterea sau apărarea anumitor drepturi din partea unor instituţii 
publice sau a unor unităţi unde solicitantul lucrează. 

Tipuri de cereri: 


= cerere de angajare; 

= cerere de înscriere; 

= cerere de transfer; 

= cerere pentru eliberarea unor acte; 
= cerere-memoriu etc. 


Structura cererii : 


= formula de adresare: „Domnule (Doamnă)...” (se menţionează funcţia) ; 

= conţinutul — respectând ordinea prestabilită: „Subsemnatul”, nume, 
prenume, calitatea, adresa, telefon, conţinutul propriu-zis, motivarea 
solicitării respective ; 

= încheierea - o formulă de respect („Cu respect”, „Cu stimă”, „Cu 
deosebită consideraţie”) ; 

= semnătura: spre dreapta; 

= data întocmirii cererii: spre stânga; 

= adresarea cererii: în subsolul paginii. 


Particularităţi : 


» cererea se redactează pe o foaie albă format A4 ; 

= se vor respecta cu stricteţe formulele tip; 

= se scriu cu majuscule formulele de adresare; 

= nu se admit prescurtări; 

= pentru a fi anexată la dosar, cererea va fi prevăzută cu margine. 

Domnule Director, 


Subsemnatul, Popescu George, elev în clasa a XII-a B, profilul mate- 
matică-informatică, la Colegiul Tehnic „Traian Vuia” din Bucureşti, domiciliat 
în strada Ion Ghica, nr. 4, bloc 401, apartament 20, Bucureşti, vă rog să-mi 
aprobaţi (solicit) eliberarea unei adeverinţe din care să rezulte că sunt 


elevul liceului pe care îl conduceţi. 
Menţionez că adeverinţa îmi este necesară pentru înscrierea la Clubul 


Sportiv „Voinţa” din Bucureşti. 


Bucureşti, Vă mulţumesc, 
14 februarie 2010 Popescu George 


Domnului Director al Colegiului Tehnic „Traian Vuia”, Bucureşti 


Procesul-verbal 


Procesul-verbal este un document prin care se consemnează fapte, discuţii 
desfăşurate în cadrul unor întruniri, adunări, controale. 


“Tipuri de proces-verbal : 


= proces-verbal de consemnare ; 

= proces-verbal de constatare ; 

= proces-verbal de predare-primire a unei gestiuni ; 
= proces-verbal de contravenţie (formular tipizat). 


Structura unui proces-verbal de consemnare : 


= titlul menţionează felul procesului-verbal, indicându-se împrejurările 
când a fost redactat (data şi felul şedinţei) ; 

= componenţa prezidiului, a membrilor, a participanţilor ; 

= ordinea de zi; 

= indicarea persoanelor care au luat cuvântul, problemele ridicate, pro- 
puneri; 

hotărârile luate ; 
formula finală: „Drept care am încheiat procesul-verbal” ; 
semnăturile celor care l-au întocmit. 


Particularităţi : 


se consemnează succint desfăşurarea evenimentelor, a discuţiilor, în 
ordinea desfăşurării lor, cât mai exact ; 

în registre speciale sunt numerotate paginile, în ordinea însemnărilor ; 
limbajul folosit este clar, precis, impersonal. 


Proces-verbal de consemnare 


Proces-verbal 
încheiat astăzi, 15 ianuarie 2004, în cadrul şedinţei de analiză a activităţii 
Fundaţiei Umanitare „Viitorul” 


Conform ordinii de zi, în prezenţa membrilor Consiliului de Administraţie, 
preşedintele Vasile Nechifor dă citire raportului de activitate anual, punctând 
realizările, dar şi insuccesele fundaţiei în anul calendaristic 2009. 

Contabilul-şef Ioan Avasilcăi prezintă, de asemenea, bilanţul cheltuielilor 
din anul precedent, punând la dispoziţia celor prezenţi documente contabile 
doveditoare. 

Vicepreşedintele fundaţiei, Mariana Irachim, supune atenţiei proiectul 
de finanţare pe anul 2010, precum şi activităţile umanitare ce urmează a fi 
desfăşurate. Prin vot secret se aprobă în unanimitate proiectul de finanţare. 

În finalul discuţiilor sunt abordate probleme curente (necesitatea angajării 
unui portar, problema impozitelor, programul de lucru). 

Drept care s-a încheiat prezentul proces-verbal. 


Întocmit, 
secretar, Maria Ioanide 

Curriculum vitae 


Curriculum vitae reprezintă un document personal (personalizat), o prezentare 
scrisă a datelor esenţiale din viaţa unei persoane (de la perioada şcolară 
până în prezent), menţionând starea civilă, studiile, aptitudinile, cariera 
etc. CV-ul va fi reactualizat de mai multe ori de-a lungul vieţii, adaptat 
noilor realităţi/cerinţe. În general, este conceput în vederea angajării şi/sau 
promovării profesionale. 

Particularităţi : 


= redactarea succintă, elegantă, subliniind evenimente biografice importante ; 

= se bazează pe aspecte care corespund obiectivelor vizate de forurile care 
solicită autobiografia ; 

= sublinierea cunoştinţelor speciale, a competenţelor şi aptitudinilor perso- 
nale, ordonate pe secţiuni ; 

= seenumeră succint diplomele şi alte documente relevante pentru formaţia 
profesională ; 

= nu se alătură certificate, recomandări şi diplomele în original ; 

= aşezarea estetică în pagină este importantă (marginea lucrării, scris 
lizibil, ordonat) ; 

= CV-ul nu trebuie să depăşească, în general, două-trei pagini ; 

= cel mai nou model de CV este cel de tip european, în format Europass. 

INFORMAȚII PERSONALE 
NUDE 4 E i AR AN ca ca a bait, AEO TE i Pe aroa 
Adresă ..... siveco badeaaa AARU A ARAD în a Pa 35 delia d] 
ain si sită ciao ioana AT ATAA ASTA En oii ala aa: 
Ea oale mu e nt a Sam A ap 8 ei i aa tai ia a aa 
i iiie n iliri. PRR RIP OPRI RP PR RR PNR iei 
Data naşterii eee en. eee păi ea eaea d CER DA ARC A 0 AIE te Ca 
Starea civilă ............ DD E pn Pe Sel Me opinii PAR 

EXPERIENŢA ÎN MUNCĂ 
e Data...... i IN e Ai la E gi d GMSH Siid Cota CIA a Tata ee d 
e Numele şi adresa angajatorului... cca, Pa NBR 
e Tipul de activitate sau sectorul.............. OET, . 


e Ocupaţia sau poziţia ................. E aie E SEN = 
e Activităţile principale şi responsabilităţile deţinute 2...0.. 
EDUCAȚIE ŞI FORMARE 

° Data (dela - la) ........... EEE boi ăia a PETRETA Bisbee 
e Numele şi tipul de organizație care asigură educația 

şi formarea o. OAOE, rE E alia I EEE TA 
e Temele principale/Abilităţile oc pationale osis angrereessssnnsarcen nennen nnn 
è Titlul calificării acordate .................. A aa sasat 
e Nivelul în clasificarea națională (dacă este cazul) ........ SEa ONIES caii 

LIMBI STRĂINE, ABILITĂȚI ŞI COMPETENŢE 

LIMBA MATERNĂ ......... Pia. idei EEEE Met ri AIE Re cinta ele a Aa RE se TE 
LIMBI STRĂINE o.s. Pot 0 E E d i , 
° Abilități pentru Citit. ecua E) i fn FR EAE i PRR 
* Abilități pentru scris....... ia dat ii i i ar iai gal aie Aia 


e Abilităţi pentru vorbit ceea, 

ABILITĂȚI ŞI COMPETENŢE SOCIALE. doi ee de cai 
ABILITĂȚI ŞI COMPETENŢE ORGANIZAȚIONALE sessssssssosssoesssessesssrossenoesrsasoes 
ABILITĂȚI ŞI COMPETENŢE TERNIR 5 pese dee teal acetat dz aceata 
COMPETENŢE ŞI ABILITĂȚI ARTISTICE R soc eee deci izu ue câte ciuda aveti aaa 
ABILITĂȚI ŞI COMPETENŢE PERSONALE RR NANE N ct e d 
PERMIS(E) DE CONDUCERE siaksi tiiran 


AEREE EEEE ETETESEEEETEEETT 

Scrisoarea de intenţie 


Scrisoarea este o comunicare scrisă care circulă de la un expeditor la 
destinatar pentru a transmite informaţii, 
Tipuri de scrisori : 


= scrisoare familială ; 

a scrisoare amicală; 

= scrisoare de mulţumire; 

a scrisoare de felicitare; 

a scrisoare de recomandare; 
a scrisoare de intenţie; 

= scrisoare de dragoste. 


Structura scrisorii : 


= data şi localitatea expedierii: în dreapta foii, sus; 
= formula de adresare — în funcţie de relaţiile dintre destinatar şi expeditor ; 
= conţinutul propriu-zis, organizat în paragrafe ; 
= formula de încheiere: „Cu simpatie”, „Cu tot dragul”, „Al dv.”, „Cu 
deosebit respect”, „Cu stimă” ; 
= semnătura: 
- doar prenumele - în scrisorile familiale, amicale ; 
- numele şi prenumele, funcţia - în scrisorile oficiale. 


Particularităţi : 


= limbajul va fi uzual/afectiv/solemn, în funcţie de situaţie şi de relaţiile 
existente ; 

= scrisoarea reflectă personalitatea autorului ei ; 

= se recomandă să fie scrisă de mână; în cazul scrisorilor oficiale, 
tehnoredactate, semnătura de mână este obligatorie. 


Scrisoarea de intenţie însoţeşte, de regulă, un CV pentru a specifica 
motivaţia unui candidat pentru postul solicitat. 


CE Scanned with OKEN Scanner 


RELATAREA UNEI EXPERIENȚE PERSONALE 211 


Structura scrisorii de intenţie : 


" data, localitatea: 

= formula de adresare: 

" referiri la oferta respectivă; 

~ prezentarea unor elemente relevante din experienţa de lucru ; 
" motivarea dorinţei de a ocupa postul respectiv ; 

~ exprimarea disponibilităţii de prezentare la un interviu 3 

= formula de încheiere. 


Iaşi, 15 decembrie 2009 


Stimate domnule director, 


Vă transmit alăturat solicitarea mea de a concura pentru postul de 
redactor-şef al Editurii Scrisul Românesc, despre care am aflat în urma 
anunţului apărut în ziarul Evenimentul din data de 12 decembrie 2009. 

Sunt pasionat de munca de redactor, fapt dovedit de editarea, în perioada 
1998-2002, a unui ziar local - Vasluianul — care s-a bucurat de succes în 
rândul cititorilor. Această preocupare a fost consolidată şi de absolvirea 
cursurilor postuniversitare de jurnalism, în cadrul Universităţii Bucureşti. 

Consider că postul de redactor-şef la o editură atât de prestigioasă cum 
este cea pe care o conduceţi îmi poate oferi posibilitatea de a aplica în 
practică, în folosul instituţiei şi spre satisfacția personală, cunoştinţele 
acumulate de-a lungul timpului, de a răspunde provocării permanente pe 
care o reprezintă cultura şi cartea, cu experienţa mea editorială. 

Îmi exprim disponibilitatea de a răspunde întru totul la programul de 
lucru, la ritmul şi la sugestiile editurii, aşteptând totodată să mă contactaţi 
pentru concurs/interviu. Telefonul, faxul, şi adresa de e-mail le găsiţi în 
CV-ul anexat, alături de realizările mele profesionale de până acum, care 
certifică şi justifică solicitarea mea. 


Cu stimă, 
Eugen Lapteş 


CE Scanned with OKEN Scanner 


212 | “LIMBĂ ŞI COMUNICARE 


Exprimarea reactiilor şi a opiniilor laţă 


de texte literare şi nonliterare 


Rezumatul 


Rezumatul este prezentarea concisă, orală sau scrisă a conţinutului unui 
text, prin extragerea esenţialului. Etapele realizării rezumatului sunt : 


citirea cu atenţie a textului de rezumat; 

segmentarea fragmentelor logice ; 

notarea ideilor principale ; 

transformarea vorbirii directe în vorbire indirectă ; 

folosirea indicativului prezent sau perfect compus ca forme verbale de 
bază; 

utilizarea propoziţiilor enunţiative ; 

asigurarea legăturii între idei şi a coerenţei RI prin formulări de 
tipul : Ja început, după aceea, pe măsură ce, îndată ce, însă, pentru că etc. 


Caracterizarea unui personaj 


Caracterizarea unui personaj are în vedere evidenţierea într-o compoziţie 
unitară a trăsăturilor unui erou dintr-o operă literară, pe baza procedeelor, 
a modalităţilor şi a tehnicilor de construcţie folosite de autor în textul-suport. 
Etapele realizării : 


integrarea personajului în operă, cu evidenţierea rolului şi a funcţiilor 
acestuia în naraţiune ; ? 
precizarea tipului de personaj, pe baza diverselor criterii (principal/ 
secundar/episodic/figurant ; uman/animalier ; cu atestare istorică/fictiv : 
tipic/atipic ; plat/rotund ; antagonist/protagonist ; eponim etc.) ; 

ilustrarea graduală a trăsăturilor personajului, aşa cum sunt acestea 


conturate în operă, prin evidenţierea modalităţilor de caracterizare 


(direct ~- de către narator, de către alte personaje, autocaracterizare — şi 
indirect - prin fapte, vorbe, relaţiile cu alte personaje, gânduri, nume, 


prin analogie sau contrast cu alte personaje din operă etc.) ; 

= inserarea unor citate din text ilustrative pentru modalităţile de caracterizare 
şi pentru profilul eroului, reliefându-se şi semnificaţiile acestora ; 
" compararea personajului cu alţi eroi similari din alte opere, pentru a se 
„pune în valoare identitatea sa estetică şi portretul uman ; 
= relevarea receptării critice a personajului ; 
a exprimarea propriei opinii asupra valorii estetice, a comportamentului, 


a tehnicilor de construcţie, a semnificaţiilor personajului caracterizat. 


Analiza 


Analiza unui text literar sau nonliterar presupune investigarea tuturor 
nivelurilor sau straturilor acestuia, pentru surprinderea potenţialităţii de 
semnificaţie şi a expresivităţii întregului : 


= nivelul fonetic: repetiţii ale unor sunete, contraste sonore, poziţia 
vocalelor şi accentuarea lor, asonante, aliteraţii, rima interioară etc. ; 

= nivelul lexical-semantic : câmpuri semantice, serii sinonimice şi anto- 
nimice, omonime, cuvinte polisemantice, expresii şi locuţiuni, umor etc. ; 

= nivelul morfosintactic : frecvenţa unor părţi de vorbire, forme rare ale 
unor cuvinte, dativul etic şi dativul posesiv, oralitatea (vocative, interjecţii, 
imperative etc.), topică, elipsă, anacolut, apoziţii, propoziţii interogative 
şi exclamative, construcţia frazei etc. ; 

= nivelul stilistic: figuri de stil, imagini artistice, structuri expresive 
inedite, apartenenţa textului la un stil sau registru stilistic etc. ` 

=” nivelul prozodic: structuri frastice, ritm, rimă, măsură, cezură, tehnici 
de articulare prozodică, eufonie etc. 


Comentariul 


Comentariul poate valorifica textul integral sau secvențe din acesta, mai 
ales atunci când opera integrală este foarte mare. Aprecierile asupra diverselor 
componente ale textului, judecățile de valoare emise trebuie să fie direct 
corelate cu datele ce se desprind din textul analizat, nu formulări generale 
sau prea abstracte, Elementele de care trebuie să se ţină seama în realizarea 
unui comentariu de texte sunt următoarele : 

= încadrarea autorului şi a operei lui în timp şi spaţiu, pentru configurarea 
contextului cultural în care a creat (curente literare, epoci de cultură, 
cenacluri, grupări etc.), precum şi a concepției estetice a acestuia ; 

= integrarea textului poetic în creaţia artistică a scriitorului, menţionarea 
altor opere care au aceeaşi temă ; 

a geneza operei (surse de inspiraţie, modele, data şi locul publicării) ; 

a genul şi specia în care se încadrează; 

a semnificaţia titlului; 

= tema operei; 

a atitudinea autorului faţă de aspectele înfăţişate (ideea centrală a textului, 
motive literare, laitmotive) ; 

= structura şi compoziţia operei: 

— pentru textul liric: comentarea unităţilor poetice - strofe, versuri — 
şi a planurilor, cu relevarea semnificaţiilor, în relaţie cu evidenţierea 
mijloacelor artistice : imagini, simboluri, figuri de stil, vocabular, 
elemente morfosintactice care au valoare expresivă, prozodie, moduri 
de expunere ; 

— pentru textul epic: numărul de capitole/tablouri/părţi etc., planurile 
narative, timpul şi spaţiul acţiunii, subiectul - prezentat în rezumat sau 
prin punctarea, într-o scurtă povestire, a momentelor subiectului -, 
conflictul şi natura acestuia, caracterizarea personajelor, cu accent 
asupra protagonistului, viziunea narativă a naratorului, tehnicile 
narative utilizate, modurile de expunere şi funcţiile acestora, limbajul 
artistic : vocabular, imagini, simboluri, topică etc. 

— pentru textul dramatic : număr de acte/tablouri/scene, planurile acţiunii, 
timpul şi spaţiul acţiunii, rolul didascaliilor, conflictul, personajele, 
valenţele artistice ale monologului şi/sau ale dialogului dramatic, 
tehnicile de construcţie dramatică, limbajul, culoarea locală şi atmosfera 

de epocă etc. ; 

= evidenţierea originalității viziunii artistice a autorului asupra temei sau 
a problematicii cuprinse în operă, a semnificației generale sau a mesajului ; 

= dosarul critic al receptării textului ; 

a susţinerea unei păreri personale despre text. 

Sinteza 


Sinteza este un eseu structurat sau nestructurat, care prezintă aspecte 
reflectate în mai multe opere literare aparţinând unuia sau mai multor 
autori, cuprinse în manifestările unui curent literar sau ale unei orientări 
literare, ansamblul creaţiei unui scriitor, realizarea unei teme literare, a 
unei specii literare, a unui concept artistic sau a unei categorii estetice, a 
unui tip de personaj etc. 

În organizarea materialului unei sinteze o atenţie sporită trebuie acordată 
selectării datelor esenţiale pentru conturarea temei, fără a se insista asupra 
detaliilor, care s-ar constitui în abateri de la subiect. O lucrare de sinteză 
în domeniul literaturii poate urmări o temă diacronic, în evoluţia ei temporală, 
sau sincronic, prin raportare la un context literar-cultural mai larg. 


Paralela 


Paralela este un tip de compunere în care se consemnează şi se comentează, 
prin comparare, asemănările şi deosebirile dintre două opere literare, 
personaje, fenomene literare, cu scopul sublinierii prin comparaţie a trăsă- 
turilor specifice acestora. Într-o compunere de tip paralelă este esenţial ca 
aspectele atinse în analiza comparativă să nu fie tratate succesiv, ci alternativ, 
în asociere/disociere, pentru a se releva punctele de convergenţă şi cele 


specifice, într-un demers ce implică analiză, comentariu, sinteză, evaluare 
şi valorizare. 


Eseul structurat 


Eseul structurat este o lucrare de tip argumentativ pe o temă dată. Deşi 
termenul eseu în sine implică ideea de libertate în exprimarea şi ordonarea 
ideilor, de creativitate şi originalitate în abordarea unei teme, totuşi, în 
cazul eseului structurat, este bine să se ţină seama de câteva reguli generale : 


* respectarea structurii textului argumentativ (vezi textul argumentativ) ; 
" atingerea, în orice ordine, a tuturor reperelor impuse ; 
" articularea coerentă şi înlănţuirea logică a argumentelor ; 


CE Scanned with OKEN Scanner 


216 LIMBĂ ŞI COMUNICARE 


introducerea unor argumente diverse şi pertinente, prin raportare la 


tema dată ; 
ilustrarea argumentelor cu exemple bine alese din opera/operele literare 


supuse analizei ; 
exprimarea corectă, clară şi nuanţată, utilizarea unui vocabular bogat şi 


adecvat problematicii explorate ; 
aşezarea corectă în pagină a textului : respectarea alineatelor, a marginilor, 


plasarea centrală a titlului ; 
scris lizibil şi îngrijit, respectând toate normele ortografice şi de 


punctuație. 


Eseul liber/nestructurat 


Eseul liber/nestructurat este un tip de compunere utilizată atât în domeniul 
literaturii (eseul literar), cât şi în celelalte sfere ale gândirii, caracterizat 
printr-o mare libertate de viziune şi chiar de expresie a autorului. În 
general se indică doar tema ce trebuie tratată, iar aspectele ce urmează a fi 
urmărite, organizarea şi dispunerea ideilor, asocierile, trimiterile la alte 
texte sau domenii etc. ţin de viziunea şi creativitatea autorului. Ca în cazul 
oricărei compoziţii, se cer urmate anumite etape : 


notarea ideilor proprii pe marginea temei date, fără a se respecta o 
ordine prestabilită ; 


“documentarea, realizată pe teren sau la bibliotecă, prin consultarea unei 


bibliografii specifice temei ; 

realizarea planului eseului ; 

redactarea pe ciornă, într-o primă formă ; 
verificarea, revizuirea, corectarea textului primar ; 
redactarea formei finale a eseului. 

II. Aplicaţii 


A. „Ajunse la redacţie cu vreo oră înaintea şedinţei. Trebuiau să pregătească 
numărul de sfârşit de an. Plus un supliment, ceva vesel. Cineva se străduise 
să creeze un aer de sărbătoare şi prinsese pe alocuri crenguţe de brad cu 
beteală. Cel mai probabil Adelina. La ea în birou avea un brăduţ de plastic, 
miniatural, pe care-l chinuia în fiecare an. Ca de obicei, se instală la 
calculatorul Larisei pentru un joculet. La asta nu se gândise, însă era o idee 
bună. Şi-ar fi putut petrece noaptea dintre ani cu mâna pe mouse. 

Abia începu jocul, că se deschise fereastra de la messenger: «sal». 
Nickname-ul, «margarina», îi sări în ochi. «eşti p-acolo ?» Inima îi porni în 
galop. «aici e cald, la voi cum e?» Tentaţia de a se da drept Larisa era 
uriaşă. «Buzzzzz !» Dar la ce bun? «mai lasa tzigara, fata.» Nu, chiar nu 
avea niciun rost. «pa! pa! plânge bebe». 

Sign out. (...)” (Dan Lungu, Cum să uiţi o femeie, Editura Polirom, 
Iaşi, 2009) RA 


1. Ce poţi deduce despre tipul textului şi despre limbajul acestuia ? 
e În ce constă caracterul literar al textului ? 
e Care sunt codurile utilizate în comunicare? 
e Cum îţi explici coexistenţa lor în text? 
* Rezumă într-o propoziţie dezvoltată textul dat. 
2. Care este opinia ta despre comunicarea între oameni cu ajutorul 
messenger-ului ? Crezi că este o necesitate sau un hobby ? 


B. „Argumentarea, ca, de altfel, orice produs al gândirii umane, are 
două părţi distincte, care, din punctul de vedere al idealului de raționalitate, 
ar trebui să se întrepătrundă până la identificare : ea este, în primul rând, 
o formă de întemeiere raţională (un ansamblu de enunţuri grupate în două 
categorii : unele sunt temeiuri, altele baza argumentării) şi, în al doilea 
rând, este o formă de exteriorizare discursivă (un ansamblu de semne, 
legate între ele, care sunt puse să exprime, pentru alteritate, natura legăturii 
raţionale care le uneşte). Distincția aceasta se menţine chiar în ordinea 

temporalităţii : întemeierea raţională a tezei precedă (sau ar trebui să 
preceadă ! ) exteriorizarea discursivă. Găsim aici o exteriorizare a vorbei 
de bun-simt: întâi gândeşti şi pe urmă vorbeşti ! ” (Constantin Sălăvăstru, 
Teoria şi practica argumentării, Editura Polirom, Iaşi, 2003) 


1. Ce poţi deduce despre autorul textului şi despre situaţia de comunicare ? 


În ce categorie de eseu se încadrează textul dat? 

Ce particularităţi de structură prezintă textul dat ? 

Care propoziţie/enunţ rezumă cel mai bine mesajul textului ? 
Cui se adresează textul ? 

Care este tema textului ? 


2. Care este opinia ta despre necesitatea argumentării în comunicarea 
dintre oameni ? 


C. „Carte în limba engleză - POETICAL WORKS OF BYRON -, aproxi- 
mativ 100 de ani vechime, coperţi din piele bleumarin, sigla şi marginile 
paginilor aurite, editată de WARD, LOCK & CO., LIMITED, LONDON, 
MELBOURNE AND TORONTO. La începutul secolului trecut a fost în 
proprietatea Bibliotecii din Cernăuţi, păstrând încă ştampila acesteia, fiind 
răscumpărată de o familie de refugiaţi şi adusă de ei în ţară în timpul celui 
de-al Doilea Război Mondial.” (http :/IWwWW.micapublicitate.net) 


1. Ce poţi deduce despre autorul şi despre natura textului ? 


Precizează scopul/scopurile textului. 

Care consideri că este cea mai importantă informaţie din text? 
Care sunt două calităţi generale/particulare ale stilului identificabile 
în text? 


Informaţiile din text ar putea fi dezvoltate într-o operă de ficţiune ? 
Exemplifică şi argumentează ! 


2. Care este opinia ta în legătură cu achiziţionarea obiectelor de artă în 
urma consultării unor anunţuri pe internet? 

Limbajul 


Competenţă specifică 
v Tipurile de limbaj: standard, literar, 
colocvial, popular, regional, arhaic; 
argoul, jargonul 
y Expresivitatea în limbajul comun şi în 
limbajul poetic; sens denotativ 
şi sensuri conotative 


Identificarea particularităților 
şi a funcţiilor stilistice ale limbii 
în receptarea diferitelor tipuri 
de mesaje/texte 


|. Repere teoretice 


v Limba este mijlocul universal de exprimare şi transmitere a ideilor şi a 
sentimentelor, interfaţă absolut necesară dezvoltării pe orizontală şi pe 
verticală a fiinţei umane. În general, este definită ca un instrument de 
comunicare prin care experienţa umană se realizează în mod diferit în 
fiecare comunitate lingvistică, un sistem funcţional, produs al activităţii 
umane, ce are o finalitate şi un scop, un cod organizat după anumite reguli 
general acceptate de vorbitori. Spre deosebire de alte sisteme semiotice 
(sisteme de semne sau coduri), „limba nu numai că transmite un anumit 
conţinut, ci exprimă şi atitudinea vorbitorului faţă de faptul comunicat, 
voința acestuia, aprecierea asupra realităţii” (Ariton Vraciu, Lingvistică 
generală şi comparată), pentru că, aşa cum arată Tudor Vianu, „cine 
vorbeşte comunică şi se comunică” (Dubla intenţie a limbajului şi problema 
stilului). 

Specialiştii realizează, în general, o delimitare între limbaj, limbă şi 
vorbire, având în vedere mijloacele implicate şi finalităţile actului de 
comunicare. 

Limbajul este „ansamblul resurselor şi al procedeelor fiziologice şi 
psihice de care dispune omul pentru a vorbi” (Iorgu lordan, Vladimir 
Robu, Limba română contemporană). Deşi acest ansamblu este. acelaşi 
pentru toţi oamenii, limbajul se manifestă într-o infinitate de varietăţi. 

Vorbirea este manifestarea concretă a limbii într-o infinitate de fapte 
lingvistice, enunţuri concrete elaborate, emise şi receptate de către oameni. 
Prin vorbire, limba există în mod real, se manifestă practic. Dacă limba 
reprezintă generalul, vorbirea reprezintă particularul, individualul. 

Limba naţională este limba specifică unui popor, intim legată de naşterea 
şi evoluţia acestuia ca o civilizaţie, definitorie pentru spiritualitatea, psihologia 
şi fiinţa ei etnică, pentru că „limba unui popor se confundă şi se identifică 
cu naționalitatea lui, cu memoria părinţilor, cu leagănul, cu mama, de unde 
ea se şi numeşte limbă maternă, o expresiune sublimă...” (Bogdan-Petriceicu 
Hasdeu). | 

Limba literaturii artistice este cea folosită în scrierile beletristice. Ea nu 
trebuie confundată cu limba literară, pentru că, spre deosebire de aceasta, 
permite folosirea tuturor registrelor şi a formelor de manifestare ale limbii 
române, de la arhaisme şi regionalisme la termeni argotici şi de jargon, de 
la expresii populare la termeni ştiinţifici, în funcţie de viziunea artistică a 
autorului, de epoca la care se raportează, de natura personajelor etc. 

„Receptarea şi producerea textelor orale şi scrise se realizează prin 
armonizarea tuturor nivelurilor limbii : fonetic, ortografic şi de punctuație, 
morfosintactic, lexico-semantic, stilistico-textual, nonverbal, paraverbal. 


Tipurile de limbaj 


Tipurile de limbaj conturate cu o anumită specificitate prin exersarea 
limbii în diverse situaţii de comunicare sunt consacrate de uz, în funcţie de 
statutul şi intenţiile vorbitorilor, de scopul, natura şi contextul enunţării. 
Ele se mai numesc şi registre stilistice. 

Limbajul standard 


Trăsături : 


este folosit în comunicarea dintre persoane între care există o anumită 
distanţă socială şi afectivă : 

se bazează pe un vocabular uzual, accesibil, neutru, fără o expresivitate 
deosebită ; 

în general este utilizat în mass-media, pe stradă, la magazin, la şcoală, 
în diversele conversații cotidiene : 

respectă normele limbii literare ; 

se remarcă prin claritate, precizie, proprietate. 


Limbajul literar 


Trăsături : 


„Limba literară este o formă elaborată de existenţă a limbii comune, 
naţionale, ea este expresia cea mai desăvârşită, în sensul că reprezintă 
o sinteză a dezvoltării şi a posibilităţilor limbii întregului popor.” (Ştefan 
Munteanu, Vasile D. Țâra, Istoria limbii române literare. Privire generală) 
este forma cea mai îngrijită de manifestare a unei limbi, folosită pentru 
exprimarea ideilor din cultură şi ştiinţă ; 

are caracter normat, adică funcţionează în virtutea unor reguli sau 
norme gramaticale, fonetice, ortografice etc. ; 

prin folosirea sa, slujeşte viaţa spirituală a societăţii ; 

este folosit în actele oficiale, în operele ştiinţifice, în presă etc., având 
un caracter unitar (este aceeaşi pentru toţi vorbitorii), stabil şi fiind 
fixată în scris, 


Limbajul colocvial 


Trăsături : 


este folosit în comunicarea cu persoanele foarte apropiate, în contexte 
informale ; 

este întrebuințat mai ales în varianta orală, însă poate apărea şi în scris, 

mai ales în operele literare, pentru a da autenticitate şi expresivitate 

vorbirii personajelor ; 

vocabularul este divers, bogat în termeni familiari, uneori chiar argotici, 
iar vorbirea nu respectă întotdeauna regulile pronunţiei corecte, subor- 
donându-se principiului minimului efort ; 

nu sunt respectate cu stricteţe normele limbii literare ; 

se caracterizează prin spontaneitate, naturaleţe şi încărcătură afectivă 
(interjecţii, diminutive, exclamaţii, deformări ale cuvintelor etc.). 


Limbajul popular şi regional 


Trăsături : 


reprezintă folosirea neliterară a limbii române, fără respectarea cu 
stricteţe a normelor lingvistice în vorbirea de zi cu zi; | 
dialectele sau graiurile reprezintă manifestări locale sau teritoriale ale 
limbii naţionale, vizibile la nivelul lexicului, al gramaticii, al foneticii 
etc. ; ele valorifică aşadar mai ales aspectul vorbit al limbii, servind ca 
mijloc de comunicare pentru întreaga colectivitate dintr-o anumită zonă 
geografică : graiul muntenesc, oltenesc, moldovenesc, bănăţenesc, mara- 
mureşenesc ; 

cuprinde numeroase expresii şi locuţiuni, consacrate de uzul limbii 
vorbite. 


Limbajul arhaic 


Trăsături : 


s este rareori utilizat în vorbire, fiind prezent cu deosebire în scrierile 


literare, unde contribuie la realizarea culorii de epocă şi a atmosferei 
specifice timpurilor evocate, precum şi în operele ştiinţifice având 
caracter istoric, unde are o valoare documentară şi informativă precisă ; 
în vorbire apare în metalimbajul specific filmului sau teatrului, sub 
forma replicilor rostite de actori pe scenă sau pe platoul de filmare ; 

= în vorbirea comună arhaismele pot sublinia o anumită intenţie a emiţătorului 


(ironie, evocare, subtext etc.). 


Argoul 


Trăsături : 


este un limbaj specific unui grup social închis, folosit pentru expresivitatea 
lui deosebită sau, rareori, cu intenţia de a nu fi înţeles de ceilalţi 
vorbitori ; 

are rolul de a codifica, de cele mai multe ori, comunicarea, de a şoca şi 
de a exprima o atitudine nonconformistă ; 

pentru că majoritatea termenilor argotici se modifică frecvent, acest 
limbaj se caracterizează printr-un mare dinamism : 

este specific comunicării orale, însă apare şi în operele unor scriitori 
(Ion Barbu, Tudor Arghezi, scriitori postmoderni precum Florin Iaru, 
Simona Popescu, Mircea Cărtărescu etc.) ; 

este întrebuințat de categorii sociale dintre cele mai diverse : tineri cu 
diverse profesii, studenţi, elevi etc. : 

multe dintre argotisme au intrat în limbajul familiar. 


Jargonul 


Trăsături : 


termenul jargon se referă la două realităţi lingvistice : 

- comunicarea realizată pe teme de specialitate, în grupuri profesionale 
(medici, chimişti, matematicieni, psihologi, ingineri etc.), situaţie 
în care se numeşte jargon profesional şi reprezintă, în fapt, o variantă 
a stilului ştiinţific ; 


- formă de comunicare voit elevată, prin care unii vorbitori urmăresc 


să se distanţeze social şi cultural de semenii lor, consideraţi „oameni 
de rând” ; termenii, în general împrumutaţi din alte limbi, sunt însă 
utilizaţi fără justificare sau discernământ, astfel încât ini de 
exprimare elegantă devine ridicolă ; 

? 


„= înliteratura de specialitate se vorbeşte astăzi despre un jargon contemporan, 
constând în exprimarea afectată, pretențioasă şi prețioasă („Am lecturat 
revista”, „Am demarat curăţenia de primăvară”) ; 

= jargonul actual, mai puţin ridicol şi afectat decât în secolele anterioare 


(francez sau neogrecesc), este preponderent de origine engleză. 


- Expresivitatea în limbajul comun şi în limbajul poetic; 
sensul denotativ şi sensurile conolative 


Aşa cum am mai arătat, expresivitatea unui text poate proveni din oricare 
segment al limbii - fonetic, lexical, morfosintactic, semantic, stilistic -, 
însă elementul care o generează este întotdeauna cuvântul. 


Cuvântul este unitatea de bază a limbii, având o formă (sonoră şi 
grafică) la care se asociază unul sau mai multe sensuri şi fiind capabil să 
îndeplinească o funcţie în comunicare. Există cuvinte autonome (substantive, 
adjective, pronume, numerale, verbe, adverbe, interjecţii) şi instrumente 
gramaticale, care ajută la crearea şi transmiterea unui mesaj (prepoziţii, 
conjuncţii, articole). 

Un cuvânt are sens propriu (sens de bază sau principal, sensuri secundare 
sau derivate), numit în semantică şi denotație. De la sensul propriu se pot 
crea sensuri figurate, numite, generic, conotaţie. Dacă, atunci când este 
folosit cu sens denotativ, un cuvânt trimite către o realitate anume, trezind 
în mintea receptorului — ascultător sau cititor - imaginea obişnuită a unui 
obiect, a unei acţiuni, însuşiri etc., prin sensul conotativ se realizează o 
relaţie indirectă între cuvânt şi realitatea denumită, extinzându-se valenţele 
semantice dincolo de percepţia imediată a realităţii. Conotaţia este pusă în 
evidenţă de un anumit context lingvistic şi există atât timp cât există şi 
contextul. Prin acest transfer de sens se realizează figurile de stil : epitetul, 
comparaţia, metafora, metonimia, sinecdoca, personificarea, hiperbola, 
alegoria, antiteza, ironia, eufemismul, oximoronul, simbolul etc. (vezi 
capitolul „Figuri de stil”, din partea a doua a lucrării). 

În limbajul comun, standard, cuvintele au o denotaţie şi eventual conotaţii 
cunoscute de toți vorbitorii şi acceptate în consecinţă (expresiile şi locuţiunile, 
variantele lexicale, deformările cuvintelor în scop expresiv, argoul şi jargonul, 
diminutivele, augmentativele etc.). În limbajul artistic însă şi mai ales în 
cel poetic, conotaţiile aceluiaşi cuvânt se deosebesc de la un autor la altul, 
element obligatoriu pentru respectarea principiului originalității artistice. 


II. Aplicații 
Citeşte cu atenţie următoarele texte şi răspunde cerinţelor : 


A. „Turcia, ţară aşezată pe două continente, la estul extrem al Europei 
şi peste apa mării, în Asia, se întinde departe, pe țărmurile Mării Mediterane, 
după ce a barat, pe un lung țărm, tot sudul Mării Negre. 

Pentru români, a vizita Turcia înseamnă a se încărca de amintiri : după 
secole de lupte între români şi turci, aceştia au lăsat, în limba ŞI în 
obiceiurile româneşti, nenumărate urme : de la halva şi şalvari la lukum şi 
delicioasele sarailii şi baclavale, până la geamlâcuri şi până la vocabular pur 
şi simplu : chifiea, saltea, podea, şerbet, cafea şi multe, multe alte cuvinte... 

Turcia ocupă o suprafaţă de peste 780 000 km?.” (Ahmed Talat, Turcia. 
Ghid turistic, Editura Vremea, Bucureşti, 2002) 


1. Ce poţi deduce despre limbajul şi despre scopul textului ? 
e Numeşte trei domenii din care sunt preluate informaţii în textul dat. 
e Precizează scopul/scopurile textului, 
e Cui se adresează textul ? 
* Care informaţie din text ţi se pare nepotrivit plasată în context? 
Motivează răspunsul ! 
. Care este opinia ta despre importanţa călătoriilor în viaţa omului ? 


B. „Pe după şure, lângă cimitir 
o pasăre s-a dezbrăcat de pene, 

„poate că i-o fi fost un soi de lene 
sau poate-un fel de silă şi sictir 


de-a duce pân” la capăt sfânta frază, 

inconştienţa zborului fixat 

de-un arhitect necunoscut în sat, 

dar bănuit în aerul de-amiază.” (Mircea Dinescu, Recurs la Geneză) 


1. Ce poţi deduce despre autorul textului şi despre situaţia de comunicare ? 
e Selectează din text două cuvinte folosite cu sens figurat. 
e Textul respectă normele limbii literare? Motivează răspunsul ! 
e Ce calităţi generale/particulare ale stilului sunt prezente în text? 
e Identifică în text un cuvânt aparţinând limbajului colocvial şi justifică 
prezenţa lui într-o operă literară. 
2. Care este opinia ta despre necesitatea inovării limbajului poetic de la o 
epocă la alta ? 


b. „Termenul Ey Mediu a fost creat în secolul al XV-lea de către 
umaniştii Renaşterii - istorici, filosofi şi oameni de litere. În viziunea 
acestora, între eleganţele limbii lui Cicero, pe care o cultivau, şi latina 
medievală, coruptă de termeni vulgari şi germanici, între puritatea de linii 
a artei pe care atât de mult o admirau şi arta barbară, «gotică» (în special 
arhitectura) a secolelor imediat anterioare, se plasa un lung intermezzo : o 
epocă «de mijloc», un medium aevum, care trebuia respins, ca fiind o epocă 
opacă şi sterilă, o perioadă de decadenţă generală şi de barbarie.” (Ovidiu 
Drimba, Istoria culturii şi civilizației, Editura Saeculum, Bucureşti, 2001) 


1. Ce poţi deduce despre autorul textului şi despre natura acestuia ? 
e Ce tip de limbaj utilizează autorul în text? 
e În ce constă intenţia polemică a textului? 
* Cum se explică prezenţa termenilor în limba latină în text? 
e Cine şi în ce context ar putea folosi informaţiile din text? 
2. Care este opinia ta despre necesitatea cunoaşterii elementelor esenţiale 
de cultură şi civilizaţie universală în formarea unui tânăr ? 

POLIROM 


Arta, literatura * Opera epică * Opera dramatică + Opera lirică + Co- 


municarea * Monologul și dialogul + Stilul + Textul literar și textul 
nonliterar- Limbajul 


Educaţia, cultura şi formarea sunt v 


alori fundamentale ale oricărei socie- 
tăţi, iar instrumentul prin care ace 


nicării. 

